
I.    BARNDOM  OG  UNGDOM. 


\\  ferner  Hans  Frederik  Abrahamson  Læssøe  blev  født 
•''  i  Kiøbenhavn  den  23.  September  1811.  Faderen 
havde  oprindeligt  været  Grosserer  sammesteds,  men 
det  var  gaaet  tilbage  for  ham.  Gennem  Protektion  blev 
han  derfor  nogle  Maaneder  efter  denne  Søns  Fødsel  ud- 
nævnt til  Toldinspektør  i  Frederikshavn.  Han  havde 
været  gift  to  Gange,  anden  Gang  med  Frøken  Signe 
Abrahamson,  og  i  dette  Ægteskab  havde  han  8  Sønner, 
af  hvilke  Frederik  var  den  fjerde  i  Rækken.  Faderen 
skildres  som  en  godmodig  Natur  med  litterære  Interes- 
ser og  lidt  af  en  Digter.  Moderen  har  faaet  det  enstem- 
mige Vidnesbyrd,  at  hun  var  en  højt  begavet,  kundskabs- 
rig og  elskelig  Kvinde  og  et  Mønster  som  Hustru  og 
Moder.  Derfor  var  der  Fred  og  Lykke  inden  Døre,  thi 
hun  var  alt  for  alle,  og  —  ligesom  Gracchernes  Moder  — 
søgte  hun  sin  Rigdom  i  sine  Sønner. 

I  1817  blev  Faderen  forilyttet  til  Kjøbenhavn  som 
Havnekontrollør.  Da  det  var  hans  Ønske,  at  Sønnerne 
skulde  studere,  satte  han  dem  i  »Borgerdydskolen«. 

Som  Barn  var  Frederik  tilbageholdende  og  stille, 
plejede  sine  egne  Sysler  og  levede  sit  eget  Liv;  men, 
naar  Moderen  om  Aftenen  samlede  sine  Sønner  og,  som 
Middel  til  Opdragelse,  fortalte  dem  et  eller  andet,  var 
Frederik  lutter  Øre.  Da  hun  ofte  fortalte  om  Napoleon, 
for  hvem  hun  nærede  den  dybeste  Beundring,  blev  han 
ogsaa  Sønnens  Helt.  Maaske  kan  man  heri  søge  Grunden 
til,  at  Frederik,  da  han  blev  gammel  nok  til  selv  at  have 
Ønsker  med  Hensyn  til  sin  fremtidige  Livsstilling,  bad 
om  at  maatte  blive  Officer.  Men  dette  Ønske  kan  ogsaa 

være  opstaaet  ved,  at  han  paa  mødrene  Side  var  af  Offi- 
cersslægt.  Oldefaderen,  der  var  født  i  Sønderjylland, 
havde  været  Kaptajn  i  det  selsvig-holstenske  Infanteri- 
regiment. Bedstefaderen,  hvis  fulde  Navn  Frederik  fik  i 
Daaben,  var  født  i  Slesvig  By  og  ligeledes  Officer.  Han 
skaffede  sig  som  Kaptajn  og  Lærer  ved  Landkadetakade- 
miet  og  Artilleriinstituttet  et  højt  og  anset  Navn  som 
Lærer,  Videnskabsmand  og  Digter,  men  fremfor  alt  som 
varm  Fædrelandsven.  Morbroderen,  Joseph  Benjamin 
Abrahamson,  var  Adjutant  hos  Frederik  VI.  For  Frederik 
var  der  saaledes  en  militær  Arv  at  værne  om.  Men  hans 
Ønske  om  at  blive  Officer  mødte  en  meget  bestemt  Mod- 
stand hos  Faderen.  Først  da  Frederik  blev  meget  alvor- 
lig syg  og  efter  sin  Sygdom  fastholdt  sit  Ønske,  blev  det 
opfyldt,  saa  at  han  den  L  Januar  1827,  et  Aar,  før  han 
skulde  have  været  Student,  udnævntes  til  Kadet  uden 
Gage  i  2.  Militærklasse.  Disse  Kadetter  uden  Gage,  »By- 
kadetterne«,  deltog  kun  i  Undervisningen  og  de  praktiske 
Øvelser  paa  Akademiet,  men  de  boede  i  Byen.  Frederik 
vedblev  saaledes  at  være  under  Hjemmets  Paavirkning. 
I  December  1828  tog  han  en  fortrinlig  Officersexamen 
og  udnævntes  fra  den  1.  Januar  1829  til  Page. 

Pagerne  benyttedes  til  at  opvarte  Kongehusets  Med- 
lemmer ved  større  Fester  og  Højtideligheder.  Men  denne 
Tjenergerning  synes  ikke  at  have  ligget  for  Læssøe,  thi 
ved  en  større  Fest,  hvor  han  var  opvartende  Page  hos 
Kongen,  kom  han  til  at  spilde  Suppe  paa  Majestætens 
Ærme.  Frederik  VI.  vendte  sig  imod  ham  og  sagde 
bistert:  »De  bliver  aldrig  nogen  dygtig  Officer!«  Men 
Stemningsudbrud  af  denne  Art,  der  ikke  hørte  til  Sjelden- 
hederne  hos  Frederik  VI.,  havde  ingen  dybere  Betyd- 
ning, og  Kongen  fik  Lejlighed  til  overfor  Læssøe  at  vise 
det  i  Gerningen. 

Naar  Kadetterne  skulde  afgaa  fra  Akademiet  som  Offi- 
cerer, blev  der  opgivet  dette,  hvor  mange  ledige  Pladser 
der  skulde  besættes  ved  hvert  Infanteri-  eller  Rytterregi- 
ment, og  de  valgte  saa  i  den  Rækkefølge,  hvori  de  var 
bestaaede  ved  Officersexamenen,  det  Regiment,  i  hvil- 
ket de  ønskede  at  tjene.  Læssøe  havde  valgt  Kongens 
eget  Regiment,  men  en  af  hans  Eftermænd  søgte  at  for- 


trænge  ham.  Læssøes  Fader  gik  saa  til  Kongen  og  for- 
klarede ham,  at  efter  de  hidtil  fulgte  Regler  havde  hans 
Søn  Ret  til  Pladsen.  Kongen  svarede:  »Saa  skal  han 
ogsaa  have  den!«  Den  1.  Januar  1830  blev  Læssøe  der- 
for udnævnt  til  Sekondløjtnant  ved  »Kongens  eget  Regi- 
ment« og  flyttede  som  saadan  ind  paa  Sølvgadens  Ka- 
serne. Han  maatte  derpaa  gennemgaa  et  Kursus  ved  det 
gymnastiske  Institut  og  en  Rekrutskole,  hvorefter  han 
forrettede  praktisk  Tjeneste  ved  Regimentet  til  henimod 
Udgangen  af  1832. 

Læssøe  traadte  ind  i  Hæren  paa  en  Tid,  hvor  der  i 
den  herskede  almindelig  Misfornøjelse  med  den  be- 
staaende  Tingenes  Tilstand.  Aarsagerne  dertil  maa  ikke 
alene  søges  i,  at  den  Hærordning,  Frederik  VI.  havde 
indført  i  1816,  var  højst  uheldig,  men  tillige  i  de  ualmin- 
deligt slette  Lønningsvilkaar.  En  udførligere  Skildring 
heraf  vil  ikke  være  nødvendig,  da  den  foreligger  fra 
mange  Sider;  men  Tilstandens  naturlige  Følge  var,  at 
den  hos  enhver  opvakt  ung  Mand,  der  traadte  ind  i 
Officerskorpset,  maatte  paavirke  hans  kritiske  Sands.  At 
dette  ogsaa  var  Tilfældet  med  Læssøe,  ses  af,  at  en 
Regimentskamerat  i  1832  karakteriserer  ham  paa  følgende 
Maade:  »For  megen  Galde,  siger  stedse  sin  Mening  rent 
ud,  er  en  udmærket  Kamerat  og  har  megen  Foretagelses- 
aand«.  Læssøe  havde  den  Gang  i  2  Aar  forrettet  Tje- 
neste ved  Regimentet.  Han  deltog  ikke  i  Selskabelighed, 
men  benyttede  sine  ledige  Timer  til  krigsvidenskabelige 
og  filosofiske  Studier.  Men  hans  stille  og  tilbageholdende 
Natur,  der  navnlig  viste  sig,  hvor  der  var  Fremmede  til 
Stede,  gjorde,  at  han  trængte  til  en  Ven,  for  hvem  han 
kunde  udtale  sig  med  fuld  Aabenhed  og  Frihed,  og  ham 
fandt  han  netop  i  den  Kamerat,  der  har  givet  ham  det 
ovenfor  omtalte  Skudsmaal:  Løjtnant  Adolf  Fibiger.  De 
havde  været  Kadetkamerater,  var  aandsbeslægtede  og 
kom  paa  Sølvgadens  Kaserne  til  at  bo  Dør  om  Dør  med 
hinanden.  For  denne  Ven  havde  Læssøe  ingen  Hemme- 
ligheder, og,  var  de  skilte  fra  hinanden,  fortsattes  Sam- 
livet gennem  en  meget  udførlig  Brevvexling.  I  Læssøes 
Breve  viser  han  sig  livlig,  fornøjelig  og  uforbeholden,  og 
gennem  dem  saavelsom  gennem  Brevene  til  en   anden 

Ven,  der  senere  vil  blive  omtalt,  har  man  et  Materiale, 
der  viser  hele  Gangen  i  Læssøes  Udvikling. 

Fibiger  rejste  den  13.  Juli  1832  til  Lolland  for  at  samle 
Kræfter  efter  en  Sygdom.  Endnu  samme  Dag  skrev 
Læssøe  til  ham: 

»Kære  Herre  og  Ven !  Haaber  at  Du,  medens  jeg  skri- 
ver dette,  befinder  Dig  frisk  og  fornøjet  paa  Dampskibet 
og  i  det  Mindste  er  kommen  mellem  Sjælland  og  Smaa- 
øerne,  i  Fald  Lolland  ej  allerede  har  haft  den  Lykke  og 
Ære  at  modtage  Din  Qalhed  i  sit  Skød.  Er  endvidere  i 
den  sikre  Forventning,  at  Du  ganske  har  bortsovet  Din 
Søsyge  i  Kjøge  Bugt,  og  at  Sørejsen  har  haft  den  hel- 
digste Indflydelse  baade  paa  Dit  Legeme  og  Din  Sjæl, 
især  ifølge  det  herlige  Vejr,  hvilket  jeg  har  bestilt  til 
Dig.  Antag  ikke  i  en  Snup,  at  min  sidste  Ytring  er  en 
Frækhed.  Jeg  véd  ikke,  om  Du  husker  det,  men  jeg  har 
for  et  Par  Maaneder  siden  imponeret  svært  ved,  under 
Trusel  om  Vrede,  at  forlange  godt  Vejr  og  faa  mit  For- 
langende opfyldt.  Visse  Folk  turde  i  8  Dage  ikke  se  mig 
ret  i  Øjnene  af  pure  Ærefrygt.«  —  Efter  derpaa  at  have 
givet  en  meget  morsom  Skildring  af  et  Forhør  i  Stok- 
huset (Slaveriet),  hvor  Læssøe  havde  været  Bisidder, 
fortsatte  han:  »Jeg  er  saa  inderlig  ked  af  det.  Jeg  har 
staaet  hele  den  udslagne  Dag  og  læst  fransk  Grammatik 
og  tyske  Kejsere.  Jeg  er  kommen  i  et  yderst  kolerisk- 
melankolsk-hypokondrisk-hysterisk  Humør.  Min  eneste 
Afvexling  har  været  at  spadsere  et  Par  Gange  op  og 
ned  ad  Gulvet.  Jeg  vilde  ønske,  at  Du  var  her  i  Kaser- 
nen, saa  kunde  jeg  da  gaa  ind  og  plage  Dig  med  Snak 
en  Timestid.  Men  nu  har  jeg  ikke  et  fornuftigt  Væsen 
at  kunne  tale  et  fornuftigt  Ord  med,  thi  ikke  en  Gang 
mine  Samtaler  med  mig  selv  vil  gaa  for  mig  i  Dag.  Du 
skal  ellers  ikke  bryde  Dig  om,  at  jeg  den  ene  Dag  kalder 
Dig  gal  og  den  anden  Dag  fornuftig.  Sommetider  fore- 
kommer det  første  Epithet  m.ig  at  være  det  mest  pas- 
sende, men,  naar  jeg  saa  igen  betænker,  at  jeg  saa  tem- 
melig vel  kan  underholde  mig  med  Dig,  sander  jeg  Dine 
Ord,  at  al  Galskab  er  relativ  —  thi,  hvad  kalder  vi  klogt? 
Det,  de  fleste  kommer  overens  om  at  antage  derfor.  Men 
hvad  er  disse  fleste  vel  andet  end  nogle  storsnudede 

Aristokrater,  som  v  i  Qale  —  NB.  hellere  gal  end  Aristo- 
krat, derfor  vi  —  ret  af  Hjertet  kan  hade,  naar  vi  véd,  at 
de  Herrer  er  saa  usikre  i  deres  Sag,  at  vi  med  nogen 
Grund  kan  anse  deres  hele  Tilværelse  for  en  Drøm,  og 
altsaa  langt  mere  deres  Ideer  og  Tanker.  Ti  tusende 
Gange  hellere  et  Bidstruplem  i  Spændetrøje,  som  lever 
herligt  i  sin  Indbildning,  end  et  almindeligt  Stykke  dansk 
Løjtnant,  Kaptajn,  ja,  Stabsofficer,  General,  Konge,  eller 
hvor  højt  Du  vil  gaa.  »Hele  Livet  er  en  drømmende 
Resignation,  fordi  man  maler  Væggene,  mellem  hvilke 
man  sidder  fangen,  med  brogede  Skikkelser  og  lyse  Ud- 
sigter« —  siger  Goethe,  og  hvo  maler  vel  bedst  paa 
disse  Vægge,  den  Kloge  eller  den  Gale?« 

Naar  Læssøe  i  Brevet  fortæller,  at  han  paa  det  Tids- 
punkt læste  fransk  Grammatik  og  tyske  Kejsere,  saa  er 
Sammenhængen  den,  at  han  saavelsom  Fibiger  forberedte 
sig  til  at  tage  Adgangsexamenen  til  »Den  kongelige  mili- 
tære Højskole«. 

Højskolen  var  bleven  oprettet  den  L  November  1830 
med  det  Formaal  at  uddanne  Officerer  til  Artilleriet,  In- 
geniørerne og  Generalstaben.  Skolen  var  inddelt  i  2 
Afdelinger,  yngste  og  ældste.  I  den  første  meddeltes 
Undervisningen  i  Grundvidenskaberne,  og  den  var  fælles 
for  alle  Elever.  Derefter  blev  der  tagen  en  Opryknings- 
examen,  og  Eleverne  valgte  saa,  eftersom  de  var  be- 
staaede,  om  de  vilde  træde  ind  i  ældste  Afdeling  som 
Artilleri-  eller  Ingeniørelever  eller  som  Generalstabs- 
aspiranter,  og  i  denne  Klasse  meddeltes  den  faglige  Un- 
dervisning. Hver  Afdeling  varede  2  Aar,  og  Undervis- 
ningen afsluttedes  med  en  Afgangsprøve.  Ingen  havde 
arbejdet  ivrigere  paa  at  faa  Højskolen  oprettet  end  Læs- 
søes  Morbroder,  og  han  blev  ved  Oprettelsen  ansat  ved 
Skolen  som  Undervisningsdirektør. 

I  Slutnigen  af  1832  bestod  Læssøe  og  Adolf  Fibiger 
Adgangsprøven  og  traadte  ind  paa  Højskolen,  for  hvilken 
Adolfs  Fader*  Artillerimajor  J.  A.  Fibiger,  var  Kom- 
mandør. 

Om  Læssøes  Ophold  paa  Højskolen  skriver  hans 
Moder:  »Han  er  glad  og  lykkelig  dér,  han  har  ikke  mere 
at  bestille,  end  at  han  godt  kan  overkomme  det,  og  dog 

gaa  herud  paa  Østerbro  og  spise  hos  mig  hver  Dag; 
hans  gode  Hoved  letter  ham  alt,  og  han  føler  sig  saa 
vel  ved  at  erhverve  sig  saa  mange  gode  Kundskaber. 
Det  er  ogsaa  sandt,  hvad  Fru  Staél-Holstein  siger:  »At 
kunne  noget  til  Gavns  ligner  en  god  Samvittighed«.  Til 
Afløsning  i  sit  Arbejde  har  han  Politik  og  den  nyere  Hi- 
storie.« 

Paa  Højskolen  traf  Læssøe  sammen  med  Carl  Georg 
Andræ.  De  havde  ogsaa  været  Klassekamerater  paa 
Akademiet.  Men  Andræ  var  ved  Afgangen  bleven  ud- 
nævnt til  Løjtnant  i  Vejkorpset  (Ingeniørerne),  og  var 
allerede  i  1830  kommen  ind  paa  Højskolen,  hvor  han  i 
1832  var  Generalstabsaspirant  i  ældste  Afdeling.  Læssøe 
havde  en  tro  Ven  i  Fibiger;  han  fandt  en  ikke  mindre 
trofast  Ven  i  Andræ. 

Livet  paa  Højskolen  var  den  Gang  langt  mere  frit, 
end  det  blev  senere. 

Den  liberale  Bevægelse,  Julirevolutionen  i  Paris  1830 
gav  Stødet  til  overalt  i  Europa,  fandt  ikke  alene  Vej  til 
vort  Universitet,  men  ogsaa  til  den  militære  Højskole. 
Her  fandt  den  Tilslutning  ikke  alene  hos  Undervisnings- 
direktøren og  Kommandøren,  men  ogsaa  hos  Største- 
delen af  Lærerne,  og  derigennem  paavirkedes  Eleverne. 
Den  ivrigste  Forkæmper  for  Liberalismen  var  Artilleri- 
kaptajn A.  F.  Tscherning.  Han  var  den  Gang  ansat  ved 
Højskolen  som  1.  Skoleofficer  og  Lærer  i  praktisk  Artil- 
leri. For  at  skaffe  de  liberale  Tanker  Indgang  hos  Be- 
folkningen benyttede  Tscherning  Dagspressen,  og  i  Slut- 
ningen af  1832  havde  han  under  Navn  skrevet  3  Artik- 
ler i  »Kjøbenhavnsposten«.  Kort  efter  Nytaar  1833  blev 
han  beordret  til  at  give  Møde  hos  Skolens  Chef*),  Gene- 
raladjutant  Biilow.  Han  meddelte  Tscherning  »en  aller- 
højeste Irettesættelse«  med  Betydning,  »at  Tscherning 
for  Fremtiden  havde  at  afholde  sig  fra  at  publicere  lig- 
nende sine  Anskuelser«.  Tscherning  skrev  saa  til  Gene- 
raladjutanten  og  forsvarede  sin  Ret  til  at  skrive,  da  det 


*)  General  og  Generaladjutant  hos  Kongen  Franz  Christopher 
Bulow,  almindelig  kaldet  „Kongens  Bulow"  paa  Grund  af  den  store 
Indflydelse,  han  havde  hos  Kongen. 

kun  var  sket  for  at  gavne  Folk  og  Land,  og  bad  om  at 
faa  en  nøjere  Fortolkning  af  Irettesættelsens  Rækkevidde. 
Biilow  svarede,  at  den  fandtes  i  Udtrykkene.  Men,  da 
Tscherning  saa  blev  angreben  paa  Grund  af  en  af  de 
Artikler,  han  havde  skrevet,  svarede  han  i  »Kiøbenhavns- 
posten«.  Der  hengik  saa  nogen  Tid,  men  den  6.  Juni 
blev  Tscherning  uventet  afskediget  fra  sine  Poster  ved 
Højskolen.  At  Regeringen  søgte  at  dække  over  den  vir- 
kelige Hensigt  ved  samtidigt  at  sende  ham  til  Udlandet 
for  at  gøre  sig  bekendt  med  Artilleriet  i  de  fremmede 
Hære,  hjalp  ikke.  Alle  forstod,  at  man  paa  denne  Maade 
vilde  søge  paa  Tid  at  fjerne  et  uroligt  Hoved.  Høj- 
skolens Elever  traadte  derfor  sammen  og  skænkede 
Tscherning  en  Æreskaarde,  der,  foruden  hans  Navn,  bar 
til  Indskrift:  »Klar  Erkendelse,  ædel  Vilje,  kraftig  Haand«. 
Men  derved  blev  man  ikke  staaende.  Der  blev  indbudt 
til  en  Afskedsfest,  der  blev  holdt  den  13.  Juni  1833  paa 
den  kongelige  Skydebane. 

I  Festen  deltog  Undervisningsdirektøren,  Komman- 
døren, den  langt  overvejende  Del  af  Lærerne  samt  Ele- 
verne. Kommandøren  havde  skrevet  en  Sang  i  Dagens 
Anledning. 

Om  denne  Fest  skrev  Adolf  Fibiger  til  sin  Moder: 
»Ved  Bordet  gik  det  temmelig  stille.  Kongens  og  Chefens 
Skaal  blev  udbragte,  og  dernæst  blev  Tschernings  Skaal 
drukket.  Da  skulde  Du  have  hørt  et  Hurra!  Alle  kUnkede 
med  ham  under  en  Hurraraaben,  saa  det  klang  i  Ørerne. 
Efter  Skaalen  var  der  en  dyb  Tavshed  i  over  et  Minut. 
Til  Slutning  blev  Faders  Sang  afsungen.  Denne  henrev. 
Tschernings  Skaal  blev  drukken  med  dobbelt  Enthou- 
siasme,  og  han  udbragte  nu  Højskolens  Skaal:  paa  en 
god  Forstaaelse  mellem  Lærere  og  Elever.  Vi  drak 
Kaffe  i  Haven,  hvor  »Marseillaisen«  og  »Parisiennen«*), 
der  aldrig  mangler,  hvor  Eleverne  er  samlede,  blev 
sungne,  og  eftCr  dem  Faders  Sang  med  nye  Hurraraab 
for  Tscherning,  hvorpaa  fulgte  et  stormende  Hurraraab 


*)  „Parisiennen"  —  .Peuple  fran<;ais,  peuple  des  braves"  —  var  en 
Hymne,  der  blev  skreven  i  Anledning  af  Julirevolutionen  1830  af  Dela- 
vigne. 

for  den  anonyme  Forfatter  til  Sangen,  hvem  alle  natur- 
ligvis kendte.  Et  Jubelraab,  fordi  Tscherning  ved  at  slaa 
efter  Keglerne  fik  Kongen  til  at  ryste.  Et  nyt  Jubelraab, 
fordi  David  (Professoren)*)  fik  Qoliath  (samme  Kegle- 
konge) til  at  falde,  hører  til  Ungdommens  Brusen.  Jeg 
skriver  dette  saa  ligefrem,  fordi  jeg  ikke  tror,  at  man 
bryder  Breve  her  i  Landet,  og,  fordi  jeg,  om  saa  var, 
ikke  brød  mig  om,  at  hele  Verden  læste,  hvad  jeg  har 
skrevet.  laltfald  var  der  Opvartere  nok  omkring  os  til 
at  høre  og  rapportere  hvert  Ord.« 

I  1834  tog  Læssøe  Oprykningsexamen  med  et  saa 
godt  Resultat,  at  han  tilligemed  Løjtnant  Caroc  af  Jæ- 
gerne traadte  ind  i  Skolens  ældste  Afdeling  som  Qene- 
ralstabsaspirant. 

Undervisningsdirektøren,  Oberstløjtnant  Abrahamson, 
virkede  ivrigt  for  i  Højskolen  at  faa  dannet  et  militært 
Universitet.  Han  arbejdede  derfor  paa  at  faa  Højskolen 
og  den  polytekniske  Læreanstalt  forenede  og  stillede 
meget  store  Fordringer  saavel  til  Højskolens  Lærere  som 
til  dens  Elever.  Det  førte  til,  at  Lærerne  klagede  over, 
at  han  stillede  urimelige  Fordringer  til  dem,  og  at  Ele- 
verne klagede  over,  at  de  blev  overanstrængte.  Men 
Abrahamson,  der  var  en  meget  myndig  Mand,  vilde  ikke 
give  efter.  Det  førte  til  Rivninger  mellem  ham  og  Kom- 
mandøren for  Højskolen,  Major  Fibiger.  Men  samtidigt 
blev  Sagen  bragt  frem  for  Offentligheden  gennem  Artik- 
ler i  »Kjøbenhavnsposten«,  hvor  Abrahamson  blev  meget 
stærkt  angrebet  i  anonyme  Artikler,  hvoraf  nogle  stam- 
mede fra  Lærere  ved  Højskolen.  Men  omvendt  blev  han 
endnu  stærkere  forsvaret  gennem  andre  anonyme  Artik- 
ler, og  der  er  Grund  til  at  tro,  at  Læssøe  har  skrevet 
enkelte  eller  en  enkelt  af  disse.  Men  Resultatet  blev,  at 
Chefen  formaaede  Kongen  til  at  afskedige  saavel  Under- 
visningsdirektøren som  Kommandøren  fra  deres  Stillin- 
ger ved  Højskolen  fra  Udgangen  af  1835.  Abrahamson, 
som  Kongen  satte  megen  Pris  paa,  blev  dog  afskediget 
med  al  Honnør,  idet  Kongen  udnævnte  ham  til  Over- 
kvartermester  i  Generalstaben  og  kort  efter  til  General- 


*)  David  blev   1864  Finansminister. 


15 

krigskommissær  for  Kongeriget,  o:  Chef  for  hele  Udskriv- 
ningsvæsnet. 

Ingen  havde  fulgt  den  Kamp,  Abrahamson  havde  ført, 
med  større  Interesse  end  Andræ  og  Læssøe,  fordi  de 
begge  delte  Abrahamsons  Ønsker  om  paa  alle  Omraader 
at  højne  Højskolen.  Læssøe  optraadte  derfor  meget  be- 
stemt imod  de  Lærere,  fra  hvem  Oppositionen  mod  Abra- 
hamson udgik,  og  han  trak  sig  fuldstændigt  tilbage  fra  de 
Elever,  der  ikke  delte  hans  Syn  paa  Sagen.  Andræ  var 
paa  Højskolen,  da  Kampen  mod  Abrahamson  begyndte, 
men  han  var  sendt  til  Paris  for  at  studere  Mathematik,  da 
den  blev  afsluttet.  Derfor  søgte  han  Oplysninger  hos 
Læssøe.  Det  første  Svar,  Læssøe  gav,  er  gaaet  tabt, 
men,  da  Andræ  skrev  paany  —  »Højskolens  og  General- 
stabens Skæbne  saavelsom  alt,  hvad  dermed  staar  i 
Forbindelse,  har,  som  Du  véd,  Krav  paa  min  særlige 
Interesse«  —  svarede  Læssøe  i  et  nyt  Brev  af  3L  Maj 
1836:  »Højskolens  og  Generalstabens  Skæbne.  »Lille- 
ste«,  er  Du  gal?  Er  det  et  Spørgsmaal  at  gøre  mig  — 
mig  usle,  elendige  Underløjtnant?  Men  det  er  det  Samme, 
Du  skal  faa  Svar.  Højskolen  og  polyteknisk  Læreanstalt 
bliver  ikke  forenede,  det  kan  Du  være  rolig  for.  Ser  Du, 
civile  Vedkommende  (H.  C.  Ørsted)  havde  jo  intet  imod 
det,  au  contraire,  men  de  gode  Skrigere  (Lærerne)  hos 
os  selv,  der  før  Nytaar  raabte  paa  Foreningen,  forstum- 
mer naturligvis  ganske  nu,  thi  det  vilde  jo  være  ganske 
mod  deres  egen  Interesse;  de  fleste  af  dem  vilde  ved 
Foreningen  faa  Rejsepas.  De  sorte  Kjoler  klapper  os 
(Militære)  og  spiller  saa  Kat  imod  Mus.  naar  vi  er  i  deres 
Vold.  Jeg  tror  idetmindste  ikke  en  Døjt  af  deres  søde 
Ord,  man  faar  ikke  paa  engang  Had  og  Foragt  paa  Døren 
og  dem  har  de  ærligt  vist  os  til  Dato.«  Efter  derpaa 
at  have  omtalt  nogle  Artikler  i  »Kjøbenhavnsposten«  og 
deres  Angreb  ^aa  Morbroderen,  gaar  Læssøe  over  til 
at  besvare  den  anden  Del  af  Andræs  Spørgsmaal:  »Gene- 
ralstaben! Ja,  min  bedste  Ven,  der  ser  det  galt  ud;  der 
har  Adjoints  mistet  deres  Privilegium*),  thi  de  har  det 


*)  Adjoints  ved  Generalstaben  bar  deres  Vaabens  Uniform,  men  med 
trekantet  Hat  i  Lighed  med  Generalstabsofficererne. 

nu  tilfælles  med  al  Verden.  Puh!  hvor  Du  blegner.  Ja, 
jeg  kan  nu  ikke  hjælpe  Dig,  Hele  Armeens  Officerer 
har  faaet  Tilladelse  til  at  bære  —  hvad?  —  »Trekantede 
Hatte«.  Oh,  mon  dieu,  mon  dieu!  Lyksalighed  uden 
Lige,  Du  véd,  vi  fik  Epauletter  paa  Frakkerne  i  Anled- 
ning af  Julirevolutionen,  blanke  Knapper  i  Anledning  af 
Lornsens  Skrift,  Knebelsbarter  i  Anledning  af  Trykke- 
frihedspetitionen,  men  véd  Du,  hvorfor  vi  fik  de  trekan- 
tede Hatte?  Hør,  hør!  I  jydske  Stænderforsamling  ind- 
gav Oberst  Brock  et  Forslag  om  almindelig  Værnepligt, 
om  en  ny  militær  Lovgivning  osv,;  herimod  rejste  sig 
en  velmeriteret  Deputeret  og  begyndte  sin  hæderlige 
Tale  saalunde:  »Jeg  for  min  Part  maa  sige,  at  alt  dansk 
Militær  er  mig  saa  forhadt,  at  jeg  hellere  ser  Fjenden  i 
Landet,  end  en  dansk  Soldat«  osv,  osv.  »Danmark  er  en 
lille  Stat;  vi  gør  bedst  i  at  stole  paa  de  Stores  Politik; 
den  ene  vil  ej  taale,  at  den  anden  okkuperer  os«  osv,  osv. 
Brrr,  ja,  kan  Blodet  ej  koge  i  En!  Og  saa.  Bestialitet 
uden  Lige;  kan  de  Stores  Jalousi  ogsaa  forhindre,  at 
ikke  en  eller  anden  overfalder  os  under  en  almindelig 
Krig?  Dog  jeg  behøver  ikke  at  udvikle  Bestialiteten  for 
Dig.  Forslaget  (Brocks)  blev  naturligvis  uden  Barmhjer- 
tighed forkastet.  Intet  kunde  nu  være  mere  mod  Nr,  I's 
(Frederik  VI's)  Hoved;  han  vil  naturligvis  have  alene 
med  Armeen  at  gøre  og  vil  have  den  ene  afhængig  af 
sig,  og  han  vil  vise  os,  at  det  er  af  h  a  m,  vi  skal  vente 
os  de  store  og  reelle  Velgerninger  —  ikke  en  anden 
Organisation,  ikke  almindelig  Værnepligt  eller  ny  Lov- 
givning, nej,  ingen  usle  Smaating,  men  virkelige  Velger- 
ninger —  derfor  —  trekantede  Hatte,  Ja,  nu  er 
vi  trøstede  over,  at  man  i  en  Stænderforsamling  vover 
at  tale  saaledes  om  os.  O  tempora,  o  mores!  Vi  er  alle 
saa  lykkelige  —  der  er  kun  et  Haab,  et  eneste:  L'union 
parfaite.  Du  forstaar  mig.«  Slutningsbemærkningen  for- 
klares gennem  en  Udtalelse  fra  Læssøe  i  et  Brev  af  31. 
Maj,  hvori  det  hedder:  »Tænk  lidt  paa  vor  nuværende 
Misere,  men  meget  paa  en  tilkommende  Treenighed« 
(o:  Skandinavien). 

Det  gik  den  Gang  imod  Afgangsexamenen  paa  Højsko- 
len,  Læssøe  skrev  derom  til  Andræ  den  17,  Juni  1836: 

»Om  11  Dage  gaar  det  til  Examen,  og  jeg  kan  ma  foi  nix. 
Det  er  flovt,  men  que  faire?  For  en  Maaned  siden  troede 
jeg,  at  jeg  var  en  holden  Mand,  men  opdager  nu  til  min 
Forskrækkelse,  at  jeg  er  fast  bankerot.  Naar  jeg  nu 
falder  igennem,  sig  mig.  tror  Du,  man  kan  komme  i  Chri- 
stinernes  Tjeneste  paa  nogenlunde  gode  Vilkaar.  Du 
hører  vel  sagtens  lidt  mere  om  det,  end  jeg,  og  Du  kunde 
ialtfald  lægge  et  godt  Ord  ind  for  mig  itide  hos  Louis 
Philippe  eller  Thiers«.  Skønt  Slutningsbemærkningen  vid- 
ner om,  at  Læssøe  her  talte  spøgende,  svarede  Andræ 
dog,  som  om  Læssøes  Udtalelser  var  alvorhgt  mente. 
Men  Læssøe  har  ganske  sikkert  ikke  et  eneste  Øjeblik 
tvivlet  om  Udfaldet,  thi  han  bestod  ikke  alene  bedre 
end  Løjtnant  Caroc,  saa  at  han  fik  Forrang  for  ham  i 
Generalstaben,  men  hans  Examen  var  af  en  saadan  Be- 
skaffenhed, at  i  den  Beretning,  der  blev  indsendt  til  Kon- 
gen, blev  han  og  Christian  Kiicker  —  der  var  Ingeniør- 
elev —  fremhævede  som  dem,  der  »særligt  havde  taget 
en  god  Examen.« 

Den  20.  December  1836  blev  Læssøe  udnævnt  til  Ad- 
joint  i  Generalstaben.  Endnu  var  han  kun  Sekondløjt- 
nant, men  den  24.  Maj  1837  blev  der  tillagt  ham  Premier- 
løjtnants Karakter,  og  den  18.  April  1840  blev  han  virke- 
lig Premierløjtnant. 

Forinden  Læssøe  kom  til  Tjeneste  ved  Generalstaben, 
maatte  han,  som  hjemmehørende  i  Fodfolket,  gennemgaa 
Uddannelsesskoler  ved  Artilleriet  og  Rytteriet. 

I  Januar  1837  kom  han  til  Tjeneste  ved  A-tilleriet, 
hvad  der,  efter  hans  Breve  at  dømme,  interesserede  ham 
i  høj  Grad.  Derefter  blev  han  i  Sommerhalvaaret  1837 
sendt  til  Husarregimentets  Exercerskole,  der  var  paa 
Jægersborg.  Andræ  havde  i  1835  maattet  gennemgaa  en 
lignende  Skole  v%d  Landsenerregimentet  i  Næstved  og 
bebudet  Læssøe  en  Beskrivelse  af  Livet  paa  Skolen,  »saa 
at  Haarene  skal  rejse  sig  paa  Dit  Hoved  ved  Tanken  om 
selv  engang  at  komme  i  samme  Situation.«  Læssøe  var 
altsaa  forberedt,  og  dog  oversteg  det,  der  mødte  ham, 
hans  dristigste  Forventninger,  thi  han  omtaler  Opholdet 
paa  denne  Skole  som  »det  ubehageligste  Halvaar«  i  hele 
sit  Liv.   Skønt  han  var  Officer  paa  ottende  Aar,  maatte 

N.  P.  Jensen:  Oberst  Frederik  Læssøe.  2 

han  deltage  i  alle  Øvelser  uden  Undtagelse  som  Rekrut. 
Han  skrev  derom  til  Andræ  i  et  Brev  af  1.  November 
1837:  »....  Aah,  Gud  hjælpe  mig!  Nej,  nu  er  det  alde- 
les uudholdeligt;  jeg  har  aldrig  i  mit  Liv  haft  det  saa 
slet  som  nu  ....  Hvilke  Ofre  maa  man  ikke  yde  Staten! 
Stjæle  Aar  ud  af  sit  Liv,  smide  dem  bort,  ad  Helvede  til 
—  ja  undskyld  mine  heftige  Ord,  men  jeg  kunde  blive 
rasende.  Jeg  begriber  næsten  ikke,  at  jeg  ikke  smider 
Sabel,  Qevær  og  hele  Stadsen  til  Jorden  og  løber  min 
Vej.  Uden  al  mulig  Storagtighed  har  man  dog  en  Slags 
Ret  til  at  anse  det  under  sin  Værdighed  at  anvende 
Timer,  ja,  efter  simpel  Addition,  Uger  paa  at  gøre  Bom- 
spring, Volte  til  Højre  og  Venstre,  og  Gud  ved,  hvad  det 
alt  hedder.« 

Excercerskolen  afsluttedes  i  December  1837,  og  Læssøe 
fik  Attest  »for  at  være  en  duelig  og  vel  instrueret  Kavale- 
rist«. Han  afgik  derpaa  i  Begyndelsen  af  Januar  1838 
til  Tjeneste  ved  Husareskadronen,  der,  under  Ritmester 
Benjamin  Marcher,  laa  i  Roeskilde.  I  de  første  Dage  kneb 
det  med  at  komme  i  Orden  og  finde  et  Kvarter,  men  den 
7.  Januar  skrev  Læssøe  til  Fibiger:  »Her  sidder  jeg  da 
ganske  fast  i  Ravnekrogen  som  Musen  i  Fælden.  Efter 
megen  Hurlumhej  og  Fortvivlelse  er  jeg  endelig  kommen 
nogenlunde  i  Orden.  Jeg  har  faaet  mig  2  smaa  hygge- 
lige Værelser  hos  en  Præsteenke  i  en  lille  afsides  lig- 
gende Gade.  Enken  har  en  lille  Handel  med  Chokolade 
og  —  Blanksværte.  Oplaget  findes  i  en  Kommodeskuffe. 
Som  Skilt  stod  nogle  Daaser  og  Kager  forhen  i  et  af  mine 
Vinduer,  men  nu  er  de  flyttede  ind  i  et  andet,  uagtet 
mine  Bønner  for  dem.  Køberne  passerer  om  Dagen  gen- 
nem Porten,  men  om  Aftenen  gennem  Gadedøren,  og  da 
rigtignok  ind  i  mit  Værelse.  Du  ser  altsaa,  at  jeg  er 
halft  Kompagnon  i  Handelen.  Da  Købernes  Antal  imid- 
lertid næppe  er  større  end  2 — 3  om  Ugen  og  om  Aftenen 
vel  næppe  saa  mange  om  Maaneden,  saa  faar  jeg  nok 
ikke  megen  Søgning.  Min  Dagligstue  er  behængt  med  ret 
gode  engelske  Kobberstik.  Paa  den  ene  Væg  staar  en 
uhyre  Kakkelovn,  paa  den  anden  et  Klaver.  Et  Klaver! 
Ja,  Præsteenken  har  en  Datter,  som  skal  være  ung  og 
smuk.   Hun  er  for  Tiden  borte,  men  ventes  snart.   Jeg 

er  en  Smule  nysgerrig.  Den  unge  Datter,  Klaveret  i  min 
Stue,  den  gamle,  godmodige  Præsteenke,  der  ikke  véd, 
hvor  godt  hun  vil  gøre  det  for  sin  Logerende  —  alt  det 
synes  jo  at  bebude  en  ganske  artig  Roman,  som  imid- 
lertid desværre  strax  tilintetgøres  af  mine  bekendte,  so- 
lide Pebersvendeprinciper.«  Fibiger,  der  kendte  disse 
Principer,  tænkte  sig  dog  Muligheden  af,  at  de  kunde 
brydes.  Derfor  svarede  han  den  12.  Januar:  »Min  »Hi- 
stoire  de  la  revolution  frangaise«  par  Mignet  er  til  Tje- 
neste om  nogle  Uger,  men  maaske  er  Du  til  den  Tid 
bedaaret  af  Enkens  Datter,  saa  Du  intet  gider  læse. 
Egentlig  var  det  ikke  saa  dumt  at  etablere  sig  som  Cho- 
kolade- og  Blankesværtehandler  i  Roeskilde.  Herregud! 
erindrer  Du,  dengang  Du  vilde  være  Støvlepudser  hos 
Ibrahim  Pascha?  Det  blev  der  da  intet  af.  Rimeligvis 
dumt.  Havde  nu  været  første  Kameldriver  ved  den  hel- 
lige Karavane,  hvilket  altid  er  nok  saa  godt  som  at  være 
Driver  i  en  Husarstald.  Du  havde  da  set  Muhameds  Grav 
ophængt  i  Luften  mellem  fire  Magneter,  hvilket  er  langt 
kunstigere  end  Din  Taalmodighed,  som  nu  i  over  et  halft 
Aar  har  hængt  i  et  Haar,  uden  at  dette  er  bristet.«  Efter 
derpaa  at  have  talt  om  Tjenesten  i  Vejkorpset,  fortalte 
han  en  Historie  fra  Kjøbenhavns  Garnison,  der  havde 
gjort  megen  Opsigt:  »Kammerherre  Rømeling«*)  —  skri- 
ver han  —  »har  slaaet  en  Karl  paa  Snuden  og  paa  den 
uværdigste  Maade  chikaneret  ham.  Du  vil  i  »Den  Fri- 
sindede« og  »Kjøbenhavnsposten«  finde  Sagen  fremstillet 
mindre  slem,  end  den  er.  Den  samme  Kammer- 
herre var  Skyld  i,  at  Musketer  Orbe  blev  skudt  for  at 
have  forgrebet  sig  paa  P.  —  RømeHng  havde  nemlig  irri- 
teret Orbe  ved  paa  Paraden  at  slaa  ham  i  Ansigtet  med 
sin  Stok.  Om  han  under  fire  Øjne  har  faaet  en  Snyder 
af  Kongen,  skal  jeg  ikke  kunne  sige,  officielt  er  intet  sket. 
Rasende  forbitret  over  Bladene  kommer  han  paa  Paraden 
og  insulterer  sit  Officerskorps.  Chr.  Mathiesen**)  spiller 
Helteroller  i  et  dramatisk  Selskab  og  har  derved  faaet 

*)  Oberst  og  Chef  for   1.  Livregiment. 

**)  Det  var  den  samme  Løjtnant  Mathiesen,  der  paa  Paradepladsen  i 
Rendsborg  den  24.  Marts  1848  stemplede  Prinsen  af  Nørs  Udtalelser 
som   „Løgn*.     Han  faldt  som  Kaptajn  ved  Idsted  den  25.  Juli   1850. 

2* 

et  Helteydre  og  et  Nielsen-Einar  Tamberskælversk  Blik. 
Det  er  Natur  hos  ham.  Han  ser  paa  Rømeling;  denne 
farer  i  ham  og  dikterer  ham  tre  Dages  Arrest  paa  Hoved- 
vagten. Mathiesen  melder,  at  han  vil  klage  til  Kongen. 
Rømeling  og  Mathiesen  hos  Rex.  Med  Helteanstand  plæ- 
derer Mathiesen  sin  Sag,  og  han  fæster  sit  af  vor  Kæmpe- 
old  begejstrede  stolte  Øje  paa  vor  Tids  Monark.  Kongen 
udbryder:  »Ja,  men  De  ser  ogsaa  impertinent  ud!«  Til 
Rømeling:  »Se,  hvor  han  ser  paa  mig!«  Til  Mathiesen: 
»De  gaar  øjeblikkeligt  paa  Hovedvagten.  Der  kan  De 
sidde  i  4  Dage,  fordi  De  kommer  her  op  og  er  imperti- 
nent.« Svarer  Mathiesen  rolig  og  kold:  »Deres  Majestæt! 
Jeg  beder  allerunderdanigst  om  Forhør  og  Krigsret.« 
Kongen:  »Hvad?  Hvad  for  noget!  De  vil  ikke  gaa  paa 
Hovedvagten?  Forhør  og  Krigsret!  Ja,  ja!  det  forstaar 
sig,  naar  De  forlanger  det.«  —  Forhør  følger.  Et  konge- 
ligt Reskript  befaler,  at  Sagen  skulde  falde  bort.  —  Det 
er  en  guddommelig  Historie!  Det  huer  mig,  at  Kongen 
strax  finder  sig  i  at  skelne  mellem  Armeechefen  og  Mo- 
narken, løvrigt  er  den  et  Exempel  paa,  at  Monarken  ikke 
kan  beklæde  et  Embede  —  Armeechef  —  uden  at  det 
maa  føre  til  Inkonsekventser.  Thi,  havde  Mathiesen 
ogsaa  været  impertinent,  kan  Armeechefen  ikke  mod 
hans  Vilje  straffe  ham  arbitrært  uden  at  bryde  Loven. 
Men  det  tillader  Monarken  ikke.  Og  Monarken  kan  ikke 
underkaste  sig  en  Krigsrets  Kendelse.« 

Der  gik  kun  2  Dage,  inden  Læssøe  svarede:  »Støvle- 
pudsertiderne  er  rigtignok  aldeles  forbi.  Fire,  fem  Aar 
gør  en  uhyre  Forandring  i  alle  Anskuelser:  Alle  de  Pla- 
ger, der  paalægges  os  i  Forretningslivet,  er  jo  dog  ikke 
egentlig  andet  end  Skat,  der  maa  betales  af  os  for  at 
nyde  godt  af  det  civiliserede  Samliv.  Skatten  skulde 
drives  meget  højt  for  at  bringe  mig  til  at  opgive  det 
sidste  og  bUve  Medlem  af  en  raadden  eller  materiel  Stat. 

Historien  om  Kammerherre  Rømeling  er  virkelig 

mærkelig.  Uagtet  Rex  jo  egentlig  fra  først  af  tog  lidt  for 
stærkt  Zulauf,  kan  jeg  dog  ikke  andet  end  finde  en  ny 
Bekræftelse  paa  hans  Retfærdighedsfølelse  i  den  hele 
Geschichte!  Mathiesen  faar  jeg  stor  Respekt  for.  Det  er 
ikke  blot  Theaterkourage,  han  har  vist.   Jeg  havde  be- 

stemt  ikke  vundet  den  Sejr,  han  vandt.  Jeg  havde  siddet 
fire  Dage  paa  Hovedvagten,  men  rigtignok  næppe  t  r  e.« 
Fibiger,  der  var  en  sværmerisk  Natur,  havde  i  sit  Brev 
udtalt,  at  hans  Aand  var  mere  poetisk  end  filosofisk«, 
og  derfor  havde  han  vendt  sig  fra  Filosofien  til  Histo- 
rien.  Læssøe  søgte  at  overbevise  ham  om,  at  det  ikke 
var  rigtigt,  og  i  et    nyt  Brev  af  16.  Februar  kom  Læssøe 
atter  ind  paa  disse  Spørgsmaal.    Han  fortæller  deri,  at 
han  lige  har  læst  Grundtvigs  Verdenshistorie,  der  har 
tiltalt  ham  i  høj  Grad,  thi  var  end  mange  af  Grundtvigs 
Anskuelser  underlige  og  krasse,  saa  var   de   i  Hoved- 
sagen kristelige  og  faldt  derfor  sammen  med  den  nyere 
Filosofis  Betragtningsmaade.   »Grundtvig«  —  skriver  han 
—  »har  virkelig  her  forsøgt  paa  at  skildre  Menneskenes 
Udvikling  som  Realisationen  af  den  theoretiske  Under- 
visning, Filosofien,  eller,  efter  ham,  Kristendommen  fore- 
skriver«.  Han  anbefaler  Fibiger  at  læse  denne  Bog  og 
beder  ham:   »Lad  Dig  ikke  afskrække,  naar  Du  i  Be- 
gyndelsen skulde  træffe  saadanne  gale  Hypotheser  som 
at  Jorden  maaske  kunde  være  kommen  paa  Grund 
ved  Syndfloden,  saa  at  Solen  nu  maatte  være  saa  tjenst- 
agtig at  dreje  sig  omkring  den,  for  at  den  stakkels  Jord 
ikke  skulde  komme  rent  galt  afsted.   Det  er  jo  rigtignok, 
som  om  det  kom  fra  mit  Nabolag,  Bidstrup,  men  det  er 
ogsaa  Klinten,  som  ikke  er  vanskelig  at  skille  fra  Hve- 
den.« 

Da  Tjenesten  ved  Eskadronen  kun  lagde  2—3  Timers 
dagligt  Beslag  paa  Læssøe,  havde  han  megen  Fritid,  som 
han  næsten  udelukkende  benyttede  til  filosofiske  Stu- 
dier. Dette  blev  af  afgørende  Betydning  for  hele  hans 
Liv,  thi  derved  kom  det  til  et  Gennembrud,  der  gjorde 
ham  til  en  troende  Kristen.  Han  fortæller  derom  i  et 
Brev  til  Andræ  åf  18.  Marts  1838:  »At  den  tyske  Filosofi 
lærer  os  levende  og  klart  at  tro  paa  Kristendom- 
men, der  før  var  fortrængt  af  den  ....  *)  Panteisme 
og  Rationalisme,  og  at  Filosofien  nu  med  stærke  Skridt 
fører  til  dette  Resultat,  derom  tvivler  jeg  i  Grunden  ikke 
mere.«   Det  Gennembrud,  der  var  foregaaet,  føles  bedst 

*)  Et  ulæseligt  Ord  paa  Grund  af  en  Rift  i  Brevet. 

igennem  Læssøes  Breve.  Det  Uforbeholdne  deri,  eller, 
om  man  vil,  det  Løsslupne  bliver  borte,  og  hans' Kritik 
og  Domme  mere  afdæmpede. 

Da  Læssøe,  efter  et  halvt  Aars  Ophold  i  Roeskilde 
skulde  vende  tilbage  til  Kjøbenhavn,  skrev  han  til  Andræ' 
»løvrigt  lever  jeg,  som  jeg  før  har  fortalt,  roligt  og  vel 
tilfreds,  noget  kedsommeligt,  men  jeg  gruer  dog  egentlig 
for  den  Tid,  da  jeg  skal  rives  ud  af  min  Ro  og  have  med 
Biancogade*)  at  gøre.  Det  er  just  ikke  heltemodigt 
Roeskilde  er  en  Slags  Capua  for  mig.  Men  jeg  mander 
mig  vel  nok  op  igen,  og  saa  maa  jeg  probere  at  sætte 
flaardt  imod  Haardt  og  Kamp  imod  Kamp,  thi  Hofmand 
bliver  jeg  aldrig  i  mine  Dage.« 


II.   TJENESTE  VED  GENERALSTABEN. 

I  Begyndelsen  af  Juli~kom"  Læssøe  til  Tjeneste  ved 
Generalstaben,  dog  ikke  i  Biancogade,  thi  han  blev  strax 
sendt  paa  Opmaaling  til  Lolland. 

Paa  dette  Tidspunkt  indtraf  en  Begivenhed,  der  gik 
Læssøe  nær. 

Ved  en  28.  Majfest**),  der  blev  holdt  1838  i  »Læse- 
foreningen« havde  Adolf  Fibiger  holdt  2  pohtiske  Taler 
en  for  Tronfølgeren,  Prins  Christian,  og  en  for  »den 
demokratiske  Aand  i  Folket«.  Talerne  blev  gengivne  i 
»Den  Frisindede«.  Noget  oprørsk  var  der  ikke  i  dem 
men  i  den  ene  priste  Fibiger  Demokratiet,  og  i  den 
anden  antydede  han  de  Forventninger,  man  nærede  til, 
at  Frins  Christian,  naar  han  blev  Konge,  vilde  gennem- 
føre en  fri  Forfatning  i  Lighed  med  den,  der  var  given 
Nordmændene  paa  Eidsvold  1814.  Generalauditøren  for- 
■•angte^derfor  ,at  Fibiger  skulde  sagsøges  for  Brud  paa 

^^n\^:^:^x^^:z^^  '"'^  '^"  ^^"^  "°'^'^^ '  ^'^"-^^^^^ 

tion7„tf?rMaT!83L    """'""^   ""^   ^"'^^^^^^^"   ^'  St.nderinstitu- 

Troskabseden.  Men  Kongen,  der  først  var  meget  op- 
bragt, udtalte  senere,  at,  om  Fibiger  fandt  sig  beføjet 
til  at  træde  offentlig  op,  gjorde  han  bedre  i  at  vente,  tU 
han  blev  lidt  ældre*).  Der  blev  afholdt  Krigsforhør  og 
Fibiger  forsvarede  sig  saa  godt,  at  der  ikke  blev  nedsat 
Krigsret,  men  Sagen  blev  endt  med,  at  Fibiger  den  7. 
Juli  blev  forflyttet  til  Rendsborg.  Det  var  ham  en  stor 
Sorg  at  blive  reven  bort  fra  sit  Barndomshjem,  som  han 
omfattede  med  den  varmeste  Kærlighed,  og  fra  sme  Ven- 
ner, og  Læssøe,  der  havde  glædet  sig  til,  i  alt  Fald  om 
Vinteren,  at  dele  Samlivet  med  sin  trofaste  Ven,  følte 
ogsaa  Adskillelsen  som  en  Sorg.  ^       ,^ 

Under  sit  Ophold  paa  Lolland  skrev  Læssøe  den  12. 
Juli  1838  til  Andræ:  »Dyret  jeg  lever  meget  godt,  men 
M  e  n  n  e  s  k  e  t  jeg  suger  rigtignok  frygteligt  paa  Labben. 
Mais  n'en  parions  pas.  Jeg  gaar  i  Søvne,  det  er  ikke 
værd  at  blive  vækket.«  I  et  Brev  af  17.  s.  M  ka  der 
han  Opmaalingsvæsnet  »en  halv  Død,  gruelig  kedeligt. 
De  faa  Kombinationer  kan  udføres  af  ethvert  Umælende, 
og  langsomt  gaar  det,  jeg  er  ude  baade  Formiddag  og 
Eftermiddag«.  ,  , 

Opholdet  paa  Lolland  varede  længere,  end  Læssøe 
havde  ventet,  og  den  6.  September  skrev  han  igen  til 
Andræ-  •  •  •  »Du  har  nok  prøvet,  naar  Du  har  spillet 
for  længe  Kort,  at  Kortene  beskæftiger  Dig  i  Drømme 
om  Natten  og  selv  spiller  Dig  for  Øjnene  og  falder  Dig  i 
Tankerne  den  næste  Dag,  hvor  meget  Du  saa  søger  at 
forjage  dem.  Saaledes  gaar  det  mig  med  mine  vinkler 
og  mine  Linjer;  de  opfylder  mod  min  Vilje  mit  Sind  og 
gør  sig  til  paatrængende  Ledsagere  og  Plageaander  baade 
Dag  og  Nat.  Man  kan  umuligt  vælge  en  bedre  Ve]  tU  at 
gøre  et  fornuftigt  Menneske  gal,  end  at  sende  ham  paa 
Opmaaling  10  Timer  om  Dagen  i  3  Maaneder.  Og  uagtet 
al  sin  Ensformighed  kræver  den  usalige  Maalen  dog  saa 
megen  Opmærksomhed,  at  man  ikke  stadigt  kan  have 
sine  Tanker  andensteds.  Desuden  skal  der  en  stor  læn- 
ker til  at  tænke   10  Timer  dagligt  uden  nogetsomhelst 

*)  Adolf  Fibiger  var  født   den    27.    August    1813   og   var   altsaa,    da 
Talerne  blev  holdte,  endnu  ikke  fyldt  25  Aar. 

ydre  Hjælpemiddel.    Jeg  har  fundet  paa  en  Udvej    som 
nok  er  ganske  snild  og  i  den  seneste  Tid  har  hjulpet  mig 
betydeligt.   Jeg  har  lært  en  hel  Del  Digte  af  Schiller  og 
Byron  udenad;  dem  deklamerer  jeg  i  højen  Sky,  medens 
jeg  staar  ved  mit  Bord  og  sigter  eller  traver  langs  Gær- 
der og  Hækker,  og  de  fører  mig  da  Tankerne  frem  for 
Smdet  nok  saa  galant,   uden   at  afdrage   Opmærksom- 
heden   ra,  hvad  den  desværre  skal  være  henvendt  paa 
Det  virker  omtrent  som  Musik,  der  godt  tillader  en  anden 
Beskæftigelse  tilhge.  Sommetider  s  y  n  g  e  r  jeg  da  ogsaa" 
men  det  er  ikke  saa  tidt;  det  skulde  da  være,  naar  jeg 
er  ude  at  kigge  Stænger  eller  Kirketaarne  paa  den  tiende 
Time,  eller  naar  jeg  trasker  i  Dynd  til  op  over  Anklerne 
og  Regnen  styrter  mig  ned  om  Ørerne,  saa  synger  jeg 

jeg  d;  li. 'tf  f'r".  '''■'''  '''''''-  ^^  saa^or^me? 
jeg  da  altid  til  at  le  af  mig  selv.   Det  er  denne  Latter, 

.i/p      n"       H  ^'f  ^''  "^'^  "'"'*'  ^^'  sJ^«"t  jeg  sommetider 
siger.  Du  gode  Jeremias,  hvad  havde  Du  at  klage  over 

Slet,  da  jeg,  Gud  ske  Lov,  endnu  bestandig  kan  le  og 

gøre  dygtig  Nar  af  mig  selv.« s  i^an  le  og 

^^^Sidst  i  September  Maaned  kom  Læssøe  til  Kiøben- 

om^.'fM'  "n^''  ^^^  ^^''■^''  ^'^^^'  ''^'  han  ikke  ene 
om  at  føle.  Opmaalingen  loretoges  den  Gang  udeluk- 
kende af  Generalstabsofficerer  eller  af  Officerer,  der  var 
tilkommanderede  fra  Linieafdelingerne.  Men  de;ved  lll- 
alt  or  1  ?  R^r''''^'*"^'"^^''^''^^"^^  Vedkommende  et 
en  ^or  dJl  1  'f  ^''  '".  ™'  ^''  ^""^^  ^"^^"des  paa 
fj  r.  .}^''^^  ""^'^  frugtbringende  Maade.  Erken- 
delsen heraf  førte  da  ogsaa  til,  at  man,  kort  efter  Læssøes 
Ansættelse  ved  Staben,  begyndte  at  uddanne  qS 
^^^^7^^-^  ^"^^--  -  ^'^  ^-^-e  under 

mar^endeit/L'^  w'  ''"  ^'  °/^^"^^^^  '^'^'  '^  "»  kunde 
di^/i  H  ^  ''"''^^  P^^  ^t  ^^^  gennemført  den  Foran- 
stanim^l^f'h  '""^  '"'  '""^^'^^  '^'''-  En  af  Chri- 
sættehen1,f  T  ^^g^^gshandlinger  var  da  ogsaa  Ned- 
under Forld  ff^^^^'  '^''''  Militærkommission,  der 
under  Forsæde  af  Kronprins  Frederik  skulde  sam  es  i 

Odense  for  at  udarbejde  Forslag  til  en  ny  Hærordning. 
Militærspørgsmaalet  eller  —  for  at  bruge  en  Nutidsbeteg- 
nelse  —  Forsvarssagen  blev  derved  sat  paa  Dagsorde- 
nen. Læssøe,  der  med  Iver  kastede  sig  over  Sagen, 
mente,  at  det  vilde  styrke  Fædrelandsfølelsen,  naar  man 
fik  Befolkningen  til  at  interessere  sig  for  Forsvarssagens 
Løsning,  og  derfor  besluttede  han  at  benytte  Pressen. 
Han  skrev  anonymt,  men  vidste  godt,  at  det,  at  en  Offi- 
cer skrev  i  Aviserne,  var  ilde  set  paa  højere  og  aller- 
højeste Steder,  men  han  fulgte  i  denne  Henseende  kun 
Pligtens  Stemme.  Da  Kongen  ved  Nedsættelsen  af  Mih- 
tærkommissionen  tillige  havde  opfordret  alle  Officerer, 
der  maatte  ønske  det,  til  at  indsende  Forslag  til  Foran- 
dringer i  Organisationen,  vilde  Læssøe  ogsaa  ad  denne 
Vej  gøre  sit  Bedste  for  at  gavne  Sagen.  Skønt  han  kun 
havde  været  forholdsvis  kort  Tid  til  Tjeneste  ved  Fod- 
folket, havde  han  dog  faaet  en  levende  Interesse  for  dette 
Vaaben  og  havde  Erkendelsen  af,  hvad  der  burde  være 
Hovedpunktet  i  Forandringen.  I  Forening  med  3  af  sine 
tidligere  Regimentskamerater').  Kaptajnerne  Blom  og 
Arenfeldt  samt  Premierløjtnant  Bokkenheuser  og  Kap- 
tajn la  Cour  af  2.  jydske  Regiment  indsendte  han  derfor 
et  Forslag,  der  gik  ud  paa  at  afskaffe  Regimentsindde- 
iingen  og  til  Gengæld  indføre  BrigadeinddeUngen  og  de 
selvstændige  Infanteribatailloner.  Dette  Forslag  blev  god- 
kendt af  Militærkommissionen  og  i  Principet  gennemført 
ved  Organisationsplanen  af  1842.  Forandringen  stod  sin 
Prøve  i  Treaarskrigen. 

Det  var  ikke  Læssøes  Skyld,  at  et  andet  Forslag  af 
ikke  mindre  Betydning  ikke  blev  fremmet. 

Uagtet  Læssøe  kun  havde  været  til  Tjeneste  ved 
Staben  i  lidt  over  1V2  Aar,  var  han  dog  allerede  kommen 
til  Erkendelse  aft  at  den  bestaaende  Ordning  ikke  var 
istand  til  at  skabe  en  Generalstab,  der  kunde  opfylde  de 
Fordringer,  der  maatte  stilles  til  den  i  Fred  saavelsom  og 
navnlig  i  Krig.  Han  udarbejdede  derfor  en  Afhandling 
om  Generalstaben,  og  den   dannede   Grundlaget  for   et 


*)  Læssøe  stod  endnu  å  la  suite  i  Kongens  Regiment,  der  ved  Tron- 
skiftet havde  faaet  Navn  af  Kronens  Regiment. 

Forslag,  der  af  Generalstabskaptajnerne  Flensborg,  An- 
dræ,  Trepka  og  ham  i  Forening  indsendtes  til   Chefen 
for   Generalkvartermesterstaben,   Oberst   P.   Steinmann 
Ifølge  et  Forbehold,  Læssøe  havde  taget,  sendte  han  sam- 
tidigt sin  Afhandling  til  Offentliggørelse  i  »Militært  Reper- 
torium«,  Datidens  militære  Fagskrift.   Om  Følgerne  heraf 
skriver  Læssøe  i  et  Brev  af  30.  Marts  1840:  »Til  Grund 
for  det  indsendte  Forslag  til  Militærkommissionen  var 
lagt  en  Afhandling  af  mig,  hvilken  jeg  tidligere  havde 
bestemt  til   Trykken   i   en  Brochure.    Da  jeg  tillod    at 
min  Afhandling  maatte  benyttes  ved  vort  fælles  Arbejde 
forbeholdt  jeg  mig  strax  senere  at  lade  den  trykke    Midt 
I  Marts  indleverede  jeg  den  til  Redaktionen  af  »Militært 
Repertorium«.    Afhandlingen  stemmede  naturligvis  i  det 
Væsentlige  med,  hvad  der  var  indleveret  til  Kommissio- 
nen.   Slutningen   af  min   Afhandling  indleverede  jeg  til 
Redaktionens  Sekretær,  Kaptajn  Baggesen  af  General- 
staben, den  20.    Den  21.  blev  de  Officerer,  der  havde 
indgivet  Forslag  til  Militærkommissionen,  kaldte  op  til 
Stabens  Chef,  der  sagde,  at  han  havde  læst  min  for  Re- 
pertoriet  bestemte  Afhandling;  at  han  havde  fundet  den 
1  det  Væsentlige  stemmende  med  det  af  os  alle  4  ind- 
givne Forslag,  at  han  fraraadede  at  lade  min  Afhandling 
trykke,  da  det  var  upassende  mod  Kongen,  at  han  over- 
hovedet fandt  det  urigtigt,  at  Officerer  skrev  offentligt 
om  militære  Sager  osv.    Da  det  ikke  vilde  hjælpe,  er- 
klærede han,  at  han  da  øjeblikkeligt  vilde  skrive  en 'ind- 
stilling til  Kongen,  hvori  han  vilde  sige,  at  han  paa  det 
Bestemteste   havde   fraraadet    en    Offentliggørelse   som 
upassende  mod  Kongen,  og  at  vi  desuagtet  ikke  vilde 
falde  til  Føje.   Da  jeg  let  forudsaa  Resultatet  af  en  saa- 
dan  Indstilling,  erklærede  jeg  ham,  at  jeg  vilde  tage  min 
Afhandling  tilbage  fra  Repertoriet.    Efter  denne  .Scene 
besluttede  vi  at  ansøge  Kongen  om  at  lade  trykke  det 
til  ham  indgivne  Arbejde,  hvorved  tillige  blev  undgaaet 
al  Sværten  for,  at  vi  alle  4  havde  angivet  os  som  Ud- 
arbejdere af  Forslaget  til  Kongen,  og  at  jeg  alene  frem- 
traadte  ved   Offentliggørelsen.    Da  Chefen  modtog  vor 
Ansøgning  erklærede  han  at  ville  ledsage  den  med  den 

aller  ufordelagtigste  Indstilling,  og  at  han  selv  vilde 
overgive  Ansøgningen,  men  at  vi  forresten  kunde  gaa  til 
Kongen,  naar  vi  vilde.  Dette  gjorde  2  af  os  den  24. 
(Marts),  men  Chefen  kom  først  ind,  og  de  2  blev  ikke 
admitterede.  Igaar,  den  29.,  fik  vi  et  kongeligt  Reskript 
(stilet  til  Chefen),  hvori  det  blandt  andet  hedder:  »Idet  Vi 
herved  tilkendegiver  Dig,  at  Ansøgningen  afslaas,  vil  Vi 
tillige  have  Dig  paalagt  at  tilkendegive  disse  Officerer, 
at  det  har  vakt  Vort  Mishag,  at  de,  uagtet  Din  vel- 
begrundede Advarsel,  har  indgivet  deres  Ansøgning«. 
Dette  Mishag  bærer  vi  imidlertid  ikke  saa  tungt,  da  det 
er  ubegrundet  og  er  faldet  paa  os,  uden  at  vi  er  blevne 

hørte.« 

Selvfølgelig  var  Læssøe  meget  opbragt  over  den  In- 
diskretion, der  var  begaaet  af  Tidsskriftets  Redaktion. 
Han  skrev  derfor  til  denne  og  forlangte  undersøgt,  hvem 
det  var,  der  havde  gjort  sig  skyldig  i  den  utilbørlige 
Misbrug  af  det  betroede  Manuskript  og  krænket  hans 
Ejendomsret.  Redaktionen  svarede,  at  det  var  et  af  dens 
Medlemmer,  der  uden  de  Øvriges  Vidende  havde  udleve- 
ret Manuskriptet  »paa  tjenstlig  Opfordring«  af  Chefen  for 
Qeneralkvartemesterstaben.   Dette  ene  Medlem,  Kaptajn 
af  Generalstaben  Baggesen,  skrev  sawtidigt  til  Læssøe, 
at  han  havde  troet  at  handle  i  Læssøes  Interesse  og  ind- 
saa,  at  han  havde  fejlet,  men  det  var  sket  i  den  bedste 
Hensigt.  Hvis  Læssøe  derimod,  hvad  han  havde  antydet 
i  sin  Skrivelse  til  Redaktionen,  ansaa  ham  for  en  An- 
giver, maatte  han  forlange  Æresoprejsning.  Læssøe  fore- 
lagde Sagen  for  2  Kamerater,  der  efter  adskillige  For- 
handlinger fik  Sagen  bilagt.  Men  hele  Kronens  Regiments 
Officerskorps  afgav  en  samlet  Erklæring,  hvori  de   af- 
sagde Abonnementet  paa  Tidsskriftet  paa  Grund  af  det 
Skete.   Artilleriefs  Officerer  fulgte  Exemplet,  og  Kaptajn 
H.  J.  Blom  traadte  ud  af  Redaktionen.   Følgen  blev,  at 
Kaptajn  Baggesen  maatte  fratræde  sin  StiUing  ved  Redak- 
tionen. ,       ,     , 

Det  var  første  Gang,  at  Kaptajn  Baggesen  krydsede 
Læssøes  Vej;  det  blev  desværre  ikke  den  sidste  Gang. 

Læssøes  Forslag  om  Generalstabens  Ordning  blev  alt- 

saa  syltet*).  Men  en  medvirkende  Grund  dertil  var  sik- 
kert, at  Oberst  Steinmann  selv  havde  indgivet  et  For- 
slag derom,  hvorved  Generalstaben  væsentligst  blev, 
hvad  den  var,  en  topografisk  Institution.  Hertil  kom,  at 
det  var  Steinmanns  Natur  imod  at  gaa  ind  paa  Andres 
Ideer  eller  Forslag,  saa  at  Andræ  ikke  uden  Grund  kaldte 
ham:  »Herr  v.  Steenmand!« 

Man  var  i  Begyndelsen  af  Fyrrerne  beskæftiget  med 
at  opmaale  Øerne.  Naar  Læssøe,  ledsaget  af  en  Guide, 
desuagtet  i  Sommeren  1840  blev  sendt  til  Egnen  mellem 
Skagen  og  Hjørring  for  at  foretage  en  Opmaaling,  var 
det,  fordi  Steinmann  betragtede  Læssøe  som  et  uroligt 
Hoved  og  derfor  paa  Tid  vilde  fjerne  ham  saa  langt  fra 
Kjøbenhavn  som  muligt. 

Det  paafølgende  Aar,  1841,  foretog  Læssøe  i  Som- 
merens Løb  en  Højdemaaling  paa  Falster.  Under  dette 
Ophold  blev  hans  Brevvexling  med  Adolf  Fibiger,  der 
havde  været  standset  i  flere  Aar,  genoptaget. 

Fibiger  var,  som  tidligere  omtalt,  midt  i  Juli  1838 
bleven  forflyttet  til  Rendsborg.  Livet  dér  tiltalte  ham 
hverken  i  den  ene  eller  anden  Henseende,  og  et  Kærlig- 
hedsforhold til  en  ung  Pige,  han  vilde  gøre  til  sin  Hu- 
stru, men  som  bedrog  ham,  voldte  ham  en  saadan  Sorg, 
at  han  for  at  komme  ud  af  Forholdene  fik  en  god  Ven, 
Christian  Kiicker,  til  at  bytte  med  sig,  saa  at  han  den 
L  Februar  1839  forlod  Rendsborg  for  at  tiltræde  Vejtje- 
nesten i  Ribe.  Men  næppe  ankommen  til  denne  By,  viste 
der  sig  Tegn  hos  ham  til  en  Lungesvindsot.  Sygdom- 
men udviklede  sig  mere  og  mere,  og  i  Eftersommeren 
1840  sejlede  han  med  Fregatten  »Bellona«  til  Madeira 
for  at  blive  helbredet.  Men  sidst  i  Maj  1841  vendte  han 
døende  tilbage  til  Kjøbenhavn,  og  kort  efter  blev  han  ud- 
nævnt til  Kaptajn  i  Ingeniørkorpset.  Læssøe  havde  faaet 
at  vide,  at  han  var  vendt  tilbage,  og  at  han  var  bleven 
Kaptajn.  Men  han  synes  at  have  været  uvidende  om 
Fibigers  Tilstand  og  havde  paa  en  eller  anden  Maade 
faaet  en  Efterretning,  der  gik  ud  paa,  at  Fibiger  opholdt 

*)  Offentligheden  fik  dog  Lejlighed  til  at  blive  bekendt  med  det 
gennem  „Ældre  Aktstykker",  der  blev  tilstillede  Militærkommissionen 
af  1866. 

sig  i  hans  Nærhed  paa  »Berritsgaard«,  hvor  Onklen  var 
Forpagter.    Derfor  skrev  Læssøe  den  31.  JuH  1841  fra 
Breininge  ved  Saxkjøbing:   »Kære  Ven!    Da  jeg  færdes 
i  Nærheden  af  Dig,  undertiden  knap  en  Mil  fra  Dit  Op- 
holdssted, saa  synes  mig,  at  jeg  føler  Trang  til  at  lade 
et  Par  Ord  rejse  over  Guldborgsund  og  efter  fire  lange 
Aars  Forløb  bringe  Dig  en  Hilsen  fra  en  gammel  Ven. 
Det  kunde  maaske  more  Dig  at  se  igen  et  Glimt  af  en 
Tilværelse,  der  vel  i  mange  Henseender  kun  altfor  meget 
bliver  sig  selv  lig,  men  som  dog  ogsaa  har  sin  Udvik- 
ling om  end  lygtemandsagtig.   Og  da  jeg  ikke  véd  andet 
eller  bedre  at  tale  med  Dig  om,  saa  vil  jeg  fortælle  om 
mig  selv,  saaledes  som  jeg  gaar  og  staar  i  dette  Øjeblik. 
Du  maa  da  vide,  at  jeg  er  bleven  gammel  baade  i  Sind  og 
i  Skind.   De  tredive  Aar  er  Ungdommens  Stop;  jeg  har 
naaet  dem,  og  Elasticiteten  og  den  ubevidste  Lystighed 
er  ogsaa  borte.   Men,  som  jeg  altid  har  været  veltilfreds 
og  vidst  at  gøre  mig  det  nogenlunde  hyggeligt  i  min 
Rede  under  alle  Slags  Forhold,  saa  er  jeg  da  ogsaa  glad 
af  Hjertet  og  finder,  at  det  er  ret  humoristisk  at  leve, 
naar  man  kun  tager  Tingen  fra  den  gode  Side.   Jeg  kan 
ret  at  Hjertet  le  af  mit  eget  gamle  Skrog,  naar  det  har 
ærgret  sig  over  en  eller  anden  af  Skæbnens  Tilskikkelser; 
og  med  Latteren  er  Forsonelsen  strax  tilrede.    Jeg  har 
lært  en  Del  baade  ad  den  ene  og  den  anden  Vej  og  ser 
saa  temmelig  godt,  hvad  jeg  kan  opnaa;  og,  skønt  Over- 
raskelsen i  Begyndelsen  var  lidt  underlig,  da  Ungdoms- 
illusionerne  anbefalede  sig,  og  jeg  saae,  hvad  jeg  var  for 
en  simpel,  almindelig  Karl,  saa  kom  dog  Roligheden  og 
Ligevægten  først  med  Sandhedens  Erkendelse.   Og  som 
det  er  min  stadige  Overbevisning,  at  endogsaa  den  Ube- 
tydeligste har  det  i  sig,  som  ingen  Anden  har,  saa  var 
jeg  let  at  trøste  og  mener  at  faa  noget  helt,  om  end 
noget  lidet  ud  af  mig,  naar  Lykken  vil  være  mig  jævn. 
Mit  rolige  Haab  begynder  da  ogsaa  alt  mere  og  mere  at 
gaa  i  Opfyldelse.   Saaledes  har  jeg  nu  i  Aar  faaet  Løfte 
om  at  rejse  og  altsaa  at  opnaa,  hvad  jeg  tror  alier  bedst 
vil  drive  Storheden  og  Ensidigheden  ud  af  mig.   Det  er 
store  Ting  at  have  Udsigt  til  at  tilbringe  et  Aar  i  den 
størst  muhge  Frihed   og  med  Lejlighed  til  Uddannelse 

med  hvert  Skridt.  Jeg  har  begyndt  at  faa  Øjet  rigtigt 
op  for  Kunsten  og  agter  at  komme  til  at  se  taaleligt  paa 
Rejsen,  og  det  endog  uden  at  gaa  til  Italien,  thi  saa  langt 
kan  hverken  Penge,  Tid  eller  Hensyn  strække  til.  I  min 
Landflygtighed  i  Sommer  har  jeg  med  Glæde  og  Nytte 
studeret  Goethes  italienske  Rejse  og  set,  hvad  der  kan 
gøres  ud  af  en  Rejse;  men  jeg  har  ogsaa  set,  at  mindre 
end  7—8  Maaneder  i  Italien  er  ingen  Ting.  Jeg  mener 
da,  hvad  der  ikke  kommer  nu,  kan  komme  ad  Aare  og 
lader  da  den  Fugl  flyve,  skønt  den  har  sat  mig  Griller  i 
Hovedet  fra  min  Barndom  af. 

Jeg  er  i  denne  Sommer  ret  alene,  jeg  er  ked  af  de 
Mennesker,  man  falder  over,  og  kan  ikke  gøre  noget 
Udvalg.   Det  kan  være  ret  vel  at  tale  med  Folk  engang 
imellem,  men,  naar  man  selv  skal  lægge  alting  til,  for 
at  der  skal  være  noget  i  Samtalen,  saa  maa  man  enten 
have  et  stort  Pund  i  sig  selv  eller  blive  schakmat.   Det 
Sidste  har  været  min  Lod,  og  jeg  har  da  trukket  mig  til- 
bage til  en  gammel  Bondemand,  hos  hvem  jeg  fører  et 
naturligt,  ret  saadant  et  idyllisk  Liv  med  Træskeer  og 
uden  Gafler,  stegt  Flæsk  hver  evige  Dag  og  Brød  dertil, 
som  ligger  i  Maven  saa  tungt  som  Stene.    Jeg  er  slet 
ikke  blød  mod  »Danmark  dejligst  Vang  og  Vænge«,  hvor 
jeg  traver  i  Mosehuller  og  opæltede  Landeveje  og  gen- 
nemblødes af  Regnskyl  hveranden  Time  midt  i  den  dan- 
ske Skærsommer.  I  Tankerne  midt  i  Italien,  brummer  og 
skælder  jeg  over  den  raa  Virkelighed  og  det  somme  Tider 
saa  højt,  at  den  stakkels  Fynbo,  der  følger  mig  som  min 
Skygge,  sætter  højst  forundrede  Miner  op  og  ikke  ret 
véd,  hvad  han  skal  gøre  ud  af  mig.  Men  alle  disse  Gen- 
vordigheder har  vel  en  meget  ubehagelig,  men  ogsaa  en 
meget  pudserlig  Side.    Det  er  dog  en  aabenbar  Fejlta- 
gelse af  Skæbnen  at  lade  alle  de  Ulykker,  der  kan  træffe 
en  Rejsende  i  det  sletteste  italienske  Værtshus,  for  at 
hans  Lykke  dog  skal  have  nogen  Modvægt,  vælte  ind 
over  mig  Ulykkelige,  der  jo  kun  med  Tankerne  er  S. 
for  Alperne,  men  i  al  Virkelighed  vandrer  paa  Falsters 
Land  og  kigger  paa  Kirketaarne.    Det  gør  mig  ganske 
kæphøjet,  at  jeg  har  noget  at  lade  Skæbnen  høre,  den 
strænge  og  vældige  Herre;  men  den  er  da  lige  stiv  og 

starrig,  hvad  jeg  saa  siger.«  Læssøe  slutter  med  at  bede 
Fibiger  skrive  til  sig,  da  han  længtes  meget  efter  at  høre 
fra  ham. 

Den  21.  August  svarede  Fibiger:  »Tusind  Tak  for  Dit 
Brev,  der  glædede  mig  mere,  end  Du  kan  tro.  Jeg  har 
ikke  været  paa  Lolland,  men  siden  min  Hjemkomst  fra 
Madeira  holdt  Stuen  og  siden  fjorten  Dage  efter  min 
Hjemkomst  holdt,  hvad  det  temmelig  sikkert  er.  Sotte- 
sengen. Jeg  tror  ikke  at  opleve  Nytaar.  Farvel,  min 
kære  Ven,  og  Tak  for  de  mange  Dage,  vi  har  levet  sam- 
men. Alen  jeg  haaber  at  se  Dig,  før  min  Vinter  kom- 
mer.« Bag  paa  dette  Brev  havde  Adolfs  yngre  Broder, 
Axel,  der  var  Løjtnant  ved  Kuirassererne,  i  et  Par  Ord 
meddelt  Læssøe,  at  Tilstanden  var  haabløs.  Læssøe 
svarede  strax:  »Med  uendelig  Vemod  har  jeg  læst  Dit 
og  Adolfs  Brev.  Det  er  det  sørgeligste,  jeg  nogensinde 
har  modtaget.  Jeg  havde  intet  godt  ventet,  men  var  dog 
langt  fra  at  tro  Ulykken  saa  nær.  Adolfs  Venlighed  ved 
at  glæde  sig  over  mit  Brev  og  ved  at  anstrænge  sig 
for  at  skrive  til  mig  har  bevæget  mig  dybt  og  har  dob- 
belt lade  mig  føle,  hvor  stort  et  Tab,  der  forestaar  ogsaa 
mig,  thi  det  er  jo  en  Del  af  min  bedste  Tilværelse,  der 
gaar  bort  med  en  af  mine  kæreste  Venner.  Saa  mange 
af  mine  kæreste  Erindringer  er  bundne  til  ham,  saa  mange 
af  mine  Fremtids  Forhaabninger  var  altid  knyttede  til 
ham,  og  de  skal  nu  alle  være  afsluttede.  Desværre  mange 
af  dem  er  ikke  afsluttede,  men  afrevne  nu,  da  de  herligst 
kunde  have  udviklet  sig.«  Læssøe  havde  vedlagt  et  Par 
Ord  til  Adolf,  men  overlod  Axel  at  bestemme,  hvorvidt 
han  vilde  give  ham  dem  og  tilføjede:  »Hvis  Du  ikke  vil 
give  ham  Brevet,  saa  sig  ham  mundtlig,  hvor  bevæget 
jeg  har  været  ved  at  modtage  hans  venlige  Ord,  hvor 
meget  jeg  takker  ham  derfor,  bring  ham  mine  hjerteligste 
Hilsner  paa  den  sørgelige  Fødselsdag,  thi  det  er  jo  netop 
paa  den,  at  Du  modtager  dette  Brev.  Glem  det  ikke, 
kære  Axel,  thi  det  er  for  mig  ingen  Ubetydelighed,  at 
han  faar  min  Hilsen  og  Tak,  inden  det  er  for  sent.« 

Den  27.  August  1841  døde  Adolf  Fibiger  paa  sin 
28-aarige  Fødselsdag.  Andræ  var  saaledes  den  eneste  af 
Læssøes  Ungdomsvenner,  der  var  tilbage. 

I  Læssøes  Brev  til  Fibiger  fra  Breininge  fortæl- 
ler han,  at  han  havde  faaet  Tilsagn  om  en  Udenlands- 
rejse. Tilsagnet  blev  opfyldt,  thi  den  27.  Marts  1842  mod- 
tog Staben  Meddelelse  derom  samt  om,  at  der  var  til- 
staaet  Læssøe  1000  Rigsdaler  extra,  hvilket  var  mere, 
end  han  havde  ventet.  At  der  var  særlige  Grunde,  der 
paa  højere  og  højeste  Steder  havde  været  medvirkende 
ved  denne  Udkommando,  fremgaar  af  den  Maade,  hvor- 
paa  Skrivelsens  Indhold  blev  meddelt  Læssøe.  Han  skri- 
ver derom:  »Min  Chef  (Steinmann)  benyttede  tillige 
Lejligheden  til  at  fraraade  mig  at  skrive  i  Bladene,  da 
jeg  dog  ikke  kunde  reformere  Staten,  og  det  var  ube- 
hageligt for  Kongen,  som  specielt  i  Anledning  af  min 
Rejse  havde  ytret  sig  imod  mit  Bladskriveri.  Hver  Gang, 
der  findes  en  Artikel  om  militære  Sager,  faar  jeg  den 
samme  Historie  med  Forsikring  om,  at  min  Stil  er  let 
at  genkende;  hver  Gang  fortæller  jeg  Manden  (Stein- 
mann), at  jeg  intet  har  at  sige  til  hans  Formaning,  da 
jeg  ikke  kan  indlade  mig  paa  nogen  Vedkendelse  eller 
Fralæggelse  af  Artikler,  der  ikke  har  mit  Navn  til  Under- 
skrift, men  vi  bliver  altid  paa  samme  Standpunkt,  og, 
naar  man  vil  straffe  mit  formentlige  Bladskriveri  med 
store  Rejsepenge,  saa  kan  man  endda  finde  sig  deri.« 

Den  militære  Opgave,  der  blev  stillet  Læssøe,  gik  ud 
paa,  at  han  paa  Rejsen  skulde  gøre  sig  bekendt  med 
fremmede  Hæres  Forplejningsvæsen,  med  topografiske  og 
andre  militære  Indretninger,  der  kunde  have  Interesse 
for  Staben,  samt  benytte  enhver  Lejlighed  til  at  overvære 
fremmede  Troppeøvelser. 

Den  25.  April  1842  forlod  Læssøe  Kiøbenhavn,  og 
efter  et  Ophold  i  Tyskland  naaede  han  den  27.  August 
Schweiz,  hvor  han  blev  til  den  22.  September.  Den  24. 
s.  M.  ankom  han  til  Paris.  Paa  Rejsen  i  Tyskland  og 
Schweiz  havde  han  truffet  og  nogen  Tid  rejst  sammen 
med  A.  F.  Krieger.  Her  i  Paris  traf  han  sin  Moders  gode 
Ven,  Digteren  H.  C.  Andersen,  Orla  Lehmann,  Historike- 
ren Fr.  Schiern  og  flere  Danske  og  Nordmænd,  der  havde 
sluttet  sig  sammen  under  Opholdet.  Orla  Lehmann  for- 
tæller derom  i  sine  Erindringer:  »Til  denne  faste  Stab 
hørte  ogsaa  den  siden  saa  berømte  og  snart  saa  haardt 

savnede  Generalstabsofficer  Frederik  Læssøe.  Han  var 
Kolonnens  Fører,  den  egentlige  dux  gregis.  At  han  var 
født  til  at  kommandere,  viste  sig  ogsaa  her,  thi  alle  bøjede 
vi  os,  naar  vi  fra  ham  fik  Parolen  om  fælles  Udflugter, 
og  alle  stod  vi  os  vel  derved.  Det  smukke  Billede,  jeg 
navnlig  fra  den  Tid  bevarer  om  hans  ædle,  klare  Aand 
og  om  hans  stolte  danske  Hjerte,  hører  til  mine  kæreste 
Erindringer.« 

Under  Opholdet  skrev  Læssøe  i  November  1842: 
»Det  er  dels  gennem  nogle  danske  Blade,  som  er  komne 
til  Paris,  og  dels  igennem  Lehmann,  som  nu  opholder  sig 
her,  at  jeg  har  faaet  nogle  Underretninger  om,  hvad  der 
er  sket  i  Roeskilde  i  Stænderforsamlingen.  Det  vilde 
have  været  yderst  nedslaaende  for  mig  som  god  Demo- 
krat at  finde,  hvad  der  nærmer  sig  til  ædel  dansk  Stolt- 
hed paa  Læberne  af  disse  egoistiske  Fideikommisbesid- 
dere, medens  Middelstandens  mest  ansete  og  fortrinsvis 
med  Benævnelsen  af  »Dannede«  beærede  Repræsentan- 
ter staar  og  prutter  om  Danmarks  Ære  og  Uafhængig- 
hed og  fortæller  i  det  ene  Øjeblik,  at  Armeen  ikke  har 
svaret  til  Folkets  Forventning  og  altsaa  ikke  kan  være 
hædret  af  Folket,  i  det  andet  Øjeblik,  at  den  skal  leve  af 
kvalificeret  Ære  —  det  vilde  have  været  nedslaaende 
for  mig  at  erfare  dette,  hvis  jeg  ikke  i  det  samme  havde 
set,  at  det  blev  sagt  tydeligt  og  kraftigt  til  disse  Kræm- 
mere og  egoistiske  Realister,  at  her  var  Talen  om  noget 
højere  end  Penge,  og  hvis  jeg  ikke  havde  set,  at  der 
ogsaa  i  Roeskilde  fandtes  en  Minoritet  af  Bønder  og 
Købstadsdemokrater,  som  har  alle  Forjættelser  om,  i  alt 
Fald  med  de  ærlige  Jyders  Hjælp,  at  blive  en  fædre- 
landsksindet  Maj(jritet.  —  Jeg  har  nu  rejst  gennem  Tysk- 
land, Schweiz  og  Frankrig,  jeg  har  haft  Lejlighed  til  at 
holde  en  lille  privat  Revue  over  nogle  af  Europas  største 
og  mest  offensive,  og  over  nogle  af  dets  mindste  og  mest 
folkelige  Armeer,  og  jeg  har  overalt  fundet  store  Frem- 
skridt siden  sidste  Krig;  set  Folkenes  som  Regeringernes 
Opmærksomhed  stadig  henvendt  paa  den  væbnede  Magt. 
Naar  jeg  allevegne  har  maattet  indrømme,  at  man  med 
Rette  har  kunnet  være  stolt  af,  ved  Opoffrelse  for  den 
væbnede  Magt  at  have  vundet  Sikkerhed  for  den  poli- 

tiske  og  folkelige  Selvstændighed,  saa  har  jeg  kun  med 
Sorg  kunnet  tænke  tilbage  paa  alt,  hvad  der  mangler 
os  hjemme,  og  naar  jeg  nu  dertil  overalt  har  fundet  det 
totaleste  Ubekendtskab  til  Danmark,  Ignoreren  af  vort 
Sprog  og  vor  Stillings  Betydning,  ja  indtil  Uvidenhed  om 
Navnet  Danmark,  saa  har  jeg  med  Skræk  maattet  give 
den  Tanke  Rum,  at  det  var  muligt,  at  Danmark  kunde 
forsvinde  af  Staternes  Tal,  næsten  uden  at  man  mærkede 
det  i  Europa.  —  Jeg  har  set,  at  Majoriteten  i  Roeskilde 
har  ladet  Armene  synke  af  Egoisme  og  Modløshed;  jeg 
har  hørt,  at  den  slesvigske  Forsamling  er  i  Begreb  med, 
at  forlange  Løsrivelse   fra  Danmark  og  Forening  med' 
Tyskland;  jeg  véd,  at  Europas  Folk  ikke  kender  Dan- 
mark, ikke  erkender  dets  Nødvendighed,  hvor  kan  jeg  da 
tvivle  længer  om,  at  det  er  yderste  Tid  for  hver  ærlig 
Dansk  at  arbejde  af  alle  Livskræfter  paa  at  redde  det 
synkende  Statsskib,  og  hvor  skal  jeg  finde  Haabet  om 
Hjælp  og  en  lykkelig  Udgang  under  al  den  indre  Sønder- 
splittelse  og  Slaphed,  naar  det  ikke  er  paa  den  anden 
Side  Sundet.    Sandeligen,  det  er  ikke  længere  Smaafor- 
bedringer,  hvor  respektable  de  end  kan  være,  eller  yd- 
myge Underhandlinger  med  mægtige  Herrer,  der  nu  kan 
bringe  virkelig  Frelse.  Det  er  min  mere  og  mere  urokke- 
lige Overbevisning,  at  de  3  Broderriger  maa  og  skal  staa 
sammen  for  at  gøre  sig  gældende  ligeoverfor  det  øvrige 
Europa  og  for  at  redde  sig  fra  den  Alle  truende  Under- 
gang eller  slaviske  Afhængighed,  og  det  er  min  alvor- 
ligste Vilje  at  sætte  det  til  min  Livsopgave  at  udrette 
noget,  om  end  nok  saa  lidt,  for  dette  Øjemed.« 

Den  9.  April  1843  forlod  Læssøe  Paris  og  rejste  over 
Marseille  til  Neapel.  Efter  derpaa  at  have  besøgt  Rom, 
Florents,  Norditalien  og  Wien  naaede  han  Berlin,  hvor 
han  overværede  de  store  Troppeøvelser.  Derfra  rejste 
han  til  Liineburg,  hvor  der  aiTioldtes  en  Troppesamling, 
i  hvilken  vort  holstenske  Kontingent  deltog,  og  herfra 
begav  han  sig  til  Kjøbenhavn,  hvor  han  ankom  den  3L 
Oktober  1843. 

Under  Rejsen  havde  Læssøe  ikke  alene  tilvejebragt 
alle  de  Oplysninger,  Generalstaben  kunde  ønske,  men 
han  havde  tillige  benyttet  enhver  Lejlighed  til  at  besøge 

Musæer,  Kunstsamlinger  og  Bibliotheker  m.  m.,  saa  at 
han  vendte  hjem  med  et  rigt  Udbytte. 

Under  Læssøes  Fraværelse  gennemførtes  Hærorga- 
nisationen af  1842.  Læssøe  blev  under  Rejsen  bekendt 
med  den  gennem  tyske  Aviser.  Som  bekendt  ordnede 
den  i  Virkeligheden  kun  Linjeafdelingerne  ved  de  for- 
skellige Vaabenarter,  men  den  skabte  ingen  Hær,  fordi 
alle  Bestemmelser  vedrørende  Reserven  kun  stod  paa 
Papiret,  og  fordi  den  slet  ingen  Bestemmelser  gav  om 
Forstærkningen.  Læssøe  skrev  derfor  den  17.  Maj  1842 
til  Andræ  fra  Berlin:  »Det  er  til  at  blive  gal  over  at  se 
de  mange  Batailloner  og  Eskadroner  af  Papir,  der  skal 
give  det  et  stort  Udseende.  En  Polititrop  har  vi  og  dermed 
Basta.  Her  har  man  alt  indtil  Synaal  og  Traad  liggende 
paa  rede  Haand  baade  for  Linje  og  Landeværn,  og 
hjemme,  30  Mil  herfra,  bilder  man  sig  endnu  ind,  at  det 
betyder  noget  at  lave  Batailloner,  der  hverken  har  Offi- 
cerer eller  Vaaben.  Buf!«  Andræ  svarede,  at  han  kun 
var  lidet  kendt  med  Organisationens  Enkeltheder,  »da 
Afstanden  fra  Kjøbenhavn  til  Holbæk«  —  hvor  han  den 
Gang  laa  paa  Opmaaling  —  »just  ikke  er  meget  kortere 
end  mellem  Kjøbenhavn  og  Wien«.  Han  tilføjede:  »Hvad 
mig  angaar,  bryder  jeg  mig  ikke  det  bitterste  om  hele 
Lapperiet.«  Denne  Udtalelse  bunder  i,  at  Andræ  i  Virke- 
ligheden slet  ingen  Interesse  havde  for  Hæren,  men  ude- 
lukkende interesserede  sig  for  Generalstaben  og  Højsko- 
len. At  Andræ  var  misfornøjet  med  alt,  hvad  der  skete 
med  disse  Institutioner,  lagde  han  ikke  Skjul  paa,  og  ogsaa 
han  tyede  til  Pressen  for  anonymt  at  udtale  sig  derom. 
Generalstaben  var  ved  den  nye  Ordning  bleven  delt 
i  en  taktisk  og  en  topografisk  Afdeling.  Nu  havde  man 
altsaa  Ret  til  at  Vente,  at  der  ved  Generalstabsaspiran- 
ternes  Uddannelse  paa  Højskolen  blev  taget  Hensyn  til 
begge  disse  Retninger.  Men  det  skete  ikke.  Man  ud- 
dannede kun  Aspiranterne  til  Geodæter  og  Topografer, 
saa  at  indtil  Afgangen  i  1857  Generalstabslære,  Vaaben- 
arternes  Taktik,  Strategi  og  Krigshistorie  hverken  var 
Undervisningsfag  paa  Højskolen  eller  ved  Generalstabens 
taktiske  Afdeling.  Men  det  overlodes  til  den  enkelte 
Generalstabsofficers  ukontrollerede  Selvstudium,  om  og 

hvorledes  han  vilde  skaffe  sig  Kundskaber  til  disse  for  en 
Generalstabsofficer  aldeles  uundværlige  Fag. 

Læssøe  var  den  1.  Juli  1842  bleven  udnævnt  til  Kap- 
tajn i  Generalstaben.  Efter  sin  Hjemkomst  ansattes  han 
ved  den  topografiske  Afdeling.  Der  blev  saa  paa  Grund- 
lag af  Forarbejder,  hvori  Andræ,  Læssøe  og  Caroc  havde 
taget  Del,  begyndt  paa  Udgivelsen  af  det  udmærkede 
topografiske  Atlas  over  Danmark. 

I  et  Rejsebrev  af  5.  August  1843  til  Andræ  gjorde 
Læssøe  et  Udkast  til  Arbejder,  han  vilde  tage  fat  paa, 
naar  han  kom  hjem.  De  omfattede  en  Forsvarsplan  for 
de  3  nordiske  Riger,  en  Befæstningsplan  for  Kjøbenhavn, 
en  Indsamling  af  krigshistoriske  Dokumenter,  Forslag  til 
en  Forbedring  af  Forplejningsvæsnet  og  en  Militærgeo- 
grafi. Andræ  svarede  den  23.  August,  at  han  af  disse 
Arbejder  fremfor  alt  holdt  paa  Militærgeografien, 
og  det  derpaa  støttede  Udkast  til  Forsvarsplanen.  Han 
tilføjede:  »Allerede  næste  Aar  maa  Du  op  paa  Højskolen, 
hvad  enten  Du  synger  eller  piber.  Tænk  Dig,  vi  har 
endnu  Hr.  Baggesen.« 

Da  Læssøe  bestandigt  omfattede  Højskolen  med  le- 
vende Interesse,  vilde  han  ogsaa  give  sit  Bidrag  til  dens 
Fremgang,  og  derfor  indgav  han  Ansøgning  om  at  blive 
Lærer  i  Militærgeografi.  Han  søgte  dog  ikke  om  fast  An- 
sættelse, fordi  han  mente,  at  Højskolen  burde  prøve  hans 
Kvalifikationer,  forinden  den  traf  den  endelige  Afgørelse. 
Højskolen  mente   imidlertid  ikke   at  behøve   en   saadan 
Dygtighedsprøve.   Læssøe  fik  derfor  Meddelelse  om,  at 
Højskolen  var  villig  til  at  ansætte  ham  fast,  forsaavidt 
Docentvirksomheden  angik,  men  den  vilde  ikke  tillade 
ham  at  deltage  i  Skolens  Bestyrelse  sammen  med  de 
øvrige  faste  Lærere.  Som  Grund  dertil  angav  Højskolens 
Kommandør,  Oberstløjtnant  Lønborg,  forskellige  tjenst- 
lige Grunde,  men  meddelte  tillige  Læssøe,  at  han  efter 
sin  personlige  Overbevisning  ikke  mente  at  kunne  virke 
for  Læssøes  Ansættelse  som  fast  Lærer.  Læssøe  svarede 
i  en  meget  udførlig  Skrivelse,  hvori  han  paaviste,  at  de 
tjenstlige  Grunde  var  uden  Betydning,  og  Kommandørens 
Modstand  imod  hans  Ansættelse  formentlig  maatte  søges 
i  Frygt  for  den  Maade,  hvorpaa  han  vilde  virke  i  Under- 

visningsraadet,  navnlig  henset  til  den  Maade,  hvorpaa 
han  var  optraadt  i  Striden  om  Abrahamsen.  Læssøe  hen- 
viste derfor  til,  at  de  Lærere,  han  havde  bekæmpet,  ikke 
længere  var  ved  Skolen,  og  at  der  ikke  var  nogen  Lærer 
ved  denne,  imod  hvem  han  nærede  personlig  Uvilje.  Han 
tilføjede,  at  hvis  Kommandøren  frygtede  for,  at  han  næ- 
rede Planer,  der  stod  i  Strid  med  Tingenes  bestaaende 
Ordning,  saa  var  denne  Frygt  ubegrundet.  »Thi  —  skrev 
han  —  »Højskolen  talte  alt  blandt  sine  vigtigste  Lærere 
en  Mand*),  hvis  Anskuelser,  paa  Grund  af  et  fra  Drenge- 
aarene  fortsat  og  altid  nøje  Venskab,  er  saa  overenstem- 
mende  med  mine  egne,  som  det  med  en  iøvrigt  forskellig 
Individualitet  vel  er  muligt,  og  jeg  tror  ikke,  at  De  har 
fundet  disse  Anskuelser  farlige  for  Skolen.«  Efter  derpaa 
at  have  udtalt  sig  imod  at  ville  gaa  ind  paa  de  stillede 
Betingelser  sluttede  Læssøe  med:  »Jeg  tror  saaledes  for 
Tiden  at  burde  give  Afkald  paa,  hvad  der  vistnok  længe 
har  været  mig  et  kært  Ønske  og  hørt  til  min  Livsplan 
at  virke  for  den  Institution,  som  jeg  skylder  min  Dan- 
nelse, og  som  jeg  altid  har  fulgt  med  den  største  Inter- 
esse. Jeg  faar  vente,  indtil  Forhold  og  Meninger  bliver 
mig  gunstigere,  og  jeg  maa,  for  at  være  ganske  oprigtig, 
tilstaa,  at  jeg  finder  en  ikke  ringe  Trøst,  naar  jeg  betæn- 
ker, hvor  stor  Sandsynlighed  der  var  for,  at  jeg  som 
Lærer  hverken  vilde  have  fyldestgjort  mig  selv  eller 
andre,  og  at  en  Byrde,  som  nu  er  bleven  lettet  fra  mine 
Skuldre,  var  bleven  mig  for  tung.« 

Denne  Skrivelse  førte  til,  at  Læssøe  den  23.  Oktober 
1844  fik  kongelig  Udnævnelse  som  Lærer  ved  Højskolen 
i  Militærgeografi.  Men  allerede  den  10.  Maj  1845  blev  han 
afskediget  fra  Pesten.  Han  skriver  derom  i  Juli  s.  A.: 
»I  April  forrige  Aar  indgav  jeg  Ansøgning  om  den  militær- 
geografiske Lærerpost;  min  Ansøgning  anbefaledes  af 
Undervisningsraadet,  og  man  (o:  Kommandøren)  vilde 
ogsaa  anbefale  mig,  men  ikke  som  fast  Lærer,  fordi  man 
ikke  vilde  have  mig  ind  i  Undervisningsraadet.   Tilsidst 

*)  Læssøe  sigter  her  til  Andræ,  der  fra  1.  November  1842  var  ble- 
ven ansat  ved  Høiskolen  som  Lærer  i  Topografi  og  Geodæsi,  og  midt 
i  November  1843  tillige  blev  Lærer  i  mathematisk  Analyse  og  rationel 
Mekanik. 

gav  man   efter,  men  frygtede  imidlertid  bestandigt,  at 
der  skulde   danne  sig  et  yngre  Parti  i  Undervisnings- 
raadet  og  saae  netop  i  mit  Afslag  at  modtage  Lærer- 
posten uden  Plads  i  Raadet,  et  Bevis  paa,  at  jeg  havde 
ondt  i  Sinde.    Med  denne  Mistanke  modtoges  jeg.    Der 
opstod  først  en  Uenighed,  da  en  yngre  Lærer  paastod, 
at  enhver  Lærer  havde  Ret  til  at  høre  de  Andres  Fore- 
læsninger og  erklærede  at  ville  gøre  Brug  af  denne  Ret 
for  at  blive  bekendt  med   Undervisningen   i   hele   dens 
Omfang.   En  ældre  Lærer  fremsatte  endog  i  den  Anled- 
ning sit  Forlangende  om  Afsked.   Herpaa  kom  en  konge- 
lig Resolution  med  en  Uartighed  mod  samtlige  yngre 
Lærere  og  en  Fornærmelse  mod  den,  der  havde  villet 
høre  Forelæsningerne,  det  Hele  støttet  til  et  Referat,  der 
var  givet  Kongen,   om  hvad   der   tildels   var  foregaaet 
under  4  Øjne.    Ikke  ret  længe  efter  fik  en  Del  afgaaede 
Elever   den   ulykkelige   Idee   at  komme   med   en   Slags 
Klage  over  Steenstrup,  og  nu  kom  hans  Tur  til  at  for- 
lange Afsked.  Det  hjalp  kun  lidt,  at  alle  vi  yngre  Lærere 
var  totalt  udenfor  de  afgaaede  Elevers  Beslutning,  og 
at  vi  tvertimod  stod  i  det  bedste  Forhold  til  Steenstrup, 
som  ærligt  havde  understøttet  os  i  Undervisningsraadet 
ved  forskellige  Lejligheder;  det  skulde  naturligvis  være 
os,  der  spillede  under  Dække  og  nu  vilde  bortjage  en 
anden  gammel,  velfortjent  Lærer.    Der  skete  slet  ingen 
Meddelelse  til  Undervisningsraadet  om  hele  Sagen,  før- 
end den  var  afgjort,  og  man  vægrede  sig  ved  at  give 
nogensomhelst  Underretning  om  Elevernes  Skrivelse  eller 
den  Maade,  hvorpaa  den  var  bleven  behandlet.     Man 
truede  med  at  hæve  ethvert  Møde.  hvori  denne  Sag  be- 
handledes.   Hvorledes  Underhandlingerne  med  Ingeniør- 
korpset om  en  ny  Lærer  førtes  fra  Højskolens  Side,  véd 
jeg    ikke,    men    meget    opmuntrende    har    Indbydelsen 
næppe  været.  Efter  mange  Forhandlinger  nødtes  Under- 
visningsraadets  Majoritet,  bestaaende  af  de  yngre  Læ- 
rere, til  at  indrønune  Umuligheden  af  at  skaffe  en  Lærer 
til   Ingeniøreleverne,   hvorimod   vi   aldeles   protesterede 
mod  Artilleristens  Afgang.    Jeg  tror  ingenlunde,  at  der 
var  noget  Ønske  om  Højskolens  Opløsning,  men  kun  om 
at  sprænge  Undervisningsraadets  Majoritet  og  skaffe  sig 

Fred.  Kongen  har  siden  sin  Tronbestigelse  ikke  ophørt 
at  formane  enhver  Højskoleelev,  der  kom  ham  under 
Øjne,  til  ikke  at  tro  sig  klogere  end  ældre  Folk,  og  intet 
var  derfor  lettere  end  at  overbevise  høje  Vedkommende 
om  Nødvendigheden  af  at  bibringe  de  unge  Oprørere  et 
føleligt  Slag.  Derfor  udvirkede  man  den  aldeles  lovstri- 
dige Afskedigelse  for  Jonquiéres  og  mig.  For  mig  var 
man  definitivt  befriet,  og  man  har  sandelig  ikke  gjort 
noget  Skridt  for  at  faa  mig  igen;  Jonquiéres  maatte  man 
samme  Dag,  som  man  meddelte  ham  hans  Afsked,  til- 
byde Posten  paany;  han  afslog  den  naturligvis,  og  det 
er  først  efter  Artilleriets  Anmodning,  at  han  har  lovet 
at  fungere  som  Lærer  i  næste  Kursus. 

For  Tiden  er  jeg  sysselsat  med  en  Revision  af  de  tid- 
ligere Opmaalinger.  Hvormegen  Slid  der  end  er  forbun- 
det med  det  Haandværk,  jeg  driver,  saa  er  det  mig  en 
stor  Trøst,  at  det  har  sit  Værd,  uafhængig  af  al  øvrig 
Elendighed;  jeg  ser  virkehg  ikke,  hvorledes  man  skulde 
kunne  filosofere  sig  nogen  Rolighed  til,  dersom  man  nu- 
tildags  var  ansat  hos  Qeneraladjutanten  eller  ved  Qene- 
ralkommandoen,  eller  i  andre  deslige  Poster,  hvor  man 
maatte  være  Medvider  og  jo  vel  ogsaa  tildels  Medskyl- 
dig i  alle  Synder.« 

Havde  Læssøe  end  kun  faaet  Lov  til  i  kort  Tid  at 
virke  som  Lærer,  havde  han  dog  vundet  sine  Elevers 
udelte  Beundring  for  den  Maade,  hvorpaa  han  røgtede 
sit  Hverv.  Det  var  dem  derfor  en  stor  Sorg  at  skulle 
miste  ham,  og  de  bevidnede  ham  dette  i  en  Takskrivelse. 
Det  hed  deri,  at  Budskabet  om  hans  Bortgang  havde 
virket  dobbeh  nedslaaende,  idet  de  ikke  blot  havde  mi- 
stet en  Lærer,  livis  Indsigt  og  Karakter  i  sjælden  Grad 
havde  erhvervet  ham  Elevernes  Agtelse,  men  fordi  de 
tillige  erkendte,  at  den  Mand,  der  værdigt  skulde  be- 
klæde en  Lærerpost  ved  Højskolen,  foruden  sine  Egen- 
skaber som  Lærer,  tillige  maatte  have  Vilje  og  Kraft 
til  i  Forening  med  Højskolens  andre  Lærere  og  dens 
Elever  at  arbejde  for  den  hele  Institutions  Tarv. 

Paa  Elevernes  Anmodning  afsluttede  Læssøe  de  af- 
brudte Forelæsninger  ved  et  privat  Kursus  i  Vinteren 
1845—46. 

Andræ  var  oprørt  over  den  Behandlingsmaade,  Læs- 
søe  havde  været  Genstand  for  og  udta'te  i  et  Brev  til 
Læssøe  af  14.  Maj  1845:  »Det  Hele  er  altsaa  møntet  paa 
Dig,  eller  maaske  snarere,  om  endogsaa  ad  en  Omvej 
paa  Skolens  fuldstændige  Ruin.«    Læssøe  svarede  den 
30.  Maj  i   et  Brev,  hvori   det  blandt   andet  hed-    »Det 
ærgrer  Dig  sagtens,  at  jeg  ikke  er  lidt  rasende  m    m 
men  jeg  kan  sandt  for  Herren  ikke  det  forekom- 
mer mig  saa  indlysende,  at  der  ikke  er  nogen  sund  Vir- 
ken  tænkelig  for  mig  under  saadanne  Indflydelser  som 
dem,  der  nu  har  Magten  paa  Højskolen,  at  jeg  ikke  kan 
beklage,  at  jeg  nu  er  fjernet  derfra.    Resignere  mig 
til  de  blotte  Foredrag  har  jeg  aldrig  vil- 
let  og    vil    fremdeles    ikke.     Derimod    ser   jeg 
endnu  bestandigt  ikke,  at  jeg  har  nogen  Skyld  i  den  hele 
Kamp;  havde  jeg  fremkaldt  den,  saa  kunde  det  maaske 
bebrejdes  mig,  at  jeg  ikke  havde  set  de  andres  endelige 
Overmagt  ved  en  souveræn  Viliesytring;  men  Kampen 
kom  og  væltede  sig  ind  paa  mig  Slag  efter  Slag;  og 
Enden,   Resultatet,   er   saa   aldeles   fornuftløst,  saa   rent 
ude  af  Forbindelse  med  alle  Forudsætninger,  at  man  maa 
tage  det  som  en  Storm,  der  nu  raser  udenfor  mine  Vin- 
duer i  3  Dage,  men  ogsaa  en  Qang  hører  op.« 

Læssøe  var  i  den  Sommer,  1845,  paa  Møen  og  i  de 
to  paafølgende  Aar  1846  og  1847  deltog  han  i  'topogra- 
fiske Arbejder  dels  i  Jylland,  dels  paa  Amager  og  dels  i 
Egnen  ved  Kiøbenhavn.  Men,  hvor  Lejlighed  tilbød  sig 
udfoldede  han  tillige  anden  Virksomhed,  der  kunde  kom- 
me Fædrelandet  til  Nytte.  Som  Tak  modtog  han  saa- 
ledes  en  Skrivelse  fra  Kommissionen  for  Oldsagers  Be- 
varing for  en  Indberetning,  han  havde  indsendt  angaaende 
Aabnmgen  af  nogle  Gravhøje  paa  Falster  i  1844  og  den 
Kyndighed,  hvormed  dette  Arbejde  var  bleven  ledet  af 
ham. 

Opmaalingerne  skulde  aarligt  være  endte  inden  den 
20.  September,  til  hvilket  Tidspunkt  Efteraarsmanøv- 
rerne  begyndte.  Som  Regel  benyttedes  dog  kun  de  ved 
Generalkommandostaben  ansatte  Generalstabsofficerer 
ved  Manøvrerne,  hvorimod  de  øvriges  Virksomhed  be- 
stod 1  at  ride  i  Kongens  Følge.    I  nogle  Aar  fungerede 

Læssøe  dog  som  Overkrokør.  løvrigt  lagde  den  saa- 
kaldte  »Herrndienst«  ikke  saa  lidt  Beslag  paa  General- 
stabsofficererne.  De  maatte  bestandigt  være  til  Stede, 
naar  Kongen  viste  sig  med  Stab,  ved  Kongeparolerne 
om  Mandagen,  Processionen  ved  Højesterets  Aabning, 
Faneindvielser  og  lignende,  ligesom  de  bestandigt  maatte 
møde  ved  alle  Fester  og  Højtideligheder,  der  fandt  Sted 
ved  Hoffet. 

Om  end  Tjenesten  og  Studiet  lagde  Beslag  paa  Læs- 
søes  Tid,  saa  plejede  han  dog  tillige  alt,  for  hvilket  han 
havde  Interesse. 

Det  var  det  kongelige  Theaters  Guldalder,  og  Læssøe 
var  ikke  alene  en  hyppig  Gæst  i  Theatret,  men  tillige 
en  begejstret  Beundrer  af  Fru  Heibergs  Kunst. 

Han  var  Medlem  af  Læseselskabet  »Athenæum«  og 
hørte  med  til  den  Kreds,  der  om  Aftenen  samledes  i  »det 
yderste  Konversationsværelse«.  Her  traf  han  Andræ, 
Orla  Lehmann,  A.  F.  Krieger,  Schiern,  Wilhelm  Bjerring, 
Qjødvad  osv.,  kort  sagt  alle  de  yngre  Mænd,  der  kæm- 
pede fremmest  i  de  Nationalliberales  Rækker. 

Læssøe  omgikkes  ogsaa  A.  F.  Tscherning  og  deltog 
»nu  og  da«  i  hans  »politiske  14  Dages  Middage«. 

Endelig  var  Læssøe  Medlem  af  det  skandinaviske  Sel- 
skab, fordi  han  var  en  begejstret  Tilhænger  af  Skandinav- 
ismen. Som  Vidnesbyrd  tjener,  at  han  skrev  om  det 
skandinaviske  Studentermøde  i  Kjøbenhavn  1845,  at 
»Mødet  var  for  ham  som  alle  andre  Troende  en  stor 
Glæde,  fordi  det  havde  vakt  og  bestyrket  mange.  Kjø- 
benhavnernes  Modtagelse  havde  gjort  vore  svenske  og 
norske  Gæster  til  lige  saa  mange  Apostle  for  Skandinav- 
ismen i  de  2  Riger.« 

I  Vinteren  1846 — 47  havde  Læssøe  været  angreben 
af  en  saa  stærk  Tyfus,  at  han,  da  han  var  færdig  med 
Opmaalingsarbejderne  i  1847,  søgte  2  Maaneders  Rejse- 
tilladelse til  Italien  for  at  komme  til  Kræfter.  Han  forlod 
Kjøbenhavn  den  21.  September  og  rejste  over  Wien  og 
Triest  til  Venedig.  Da  han  herfra  fortsatte  Rejsen  for 
over  Ferrara  og  Bologna  at  naa  Rom,  blev  Deligencen, 
hvori  han  befandt  sig,  overfalden  af  Røvere.  Han  for- 
tæller derom:  »I  den  maaneklare  Nat  vaagnede  jeg  ved, 

at  Vognen  pludseligt  standsede.  Paa  Vejen  stod  et  Par 
Karle  helt  romantisk  opstillede  med  deres  korte  Bøsser 
rettede  mod  Vognen.  Døren  blev  lukket  op,  og  man 
befalede  os  at  stige  ud;  jeg  sad  i  Hjørnet  og  var  den 
første,  der  gik  ned;  en  af  Karlene  tog  mig  i  Brystet; 
jeg  sagde  ham,  at  jeg  vilde  gøre,  som  han  vilde,  og  saa 
tog  han  mig  og  en  Italiener  meget  høfligt  om  Haandled- 
dene  og  ledte  os  til  Siden,  idet  han  ligesaa  høfligt  bad 
os  ikke  at  være  bange.  Nu  hviskedes  der  i  en  truende 
Stemme  og  altid  med  Fægten  med  Karabinen:  abbasso. 
Vi  maatte  lægge  os  paa  Knæ  med  Hænderne  støttede 
paa  Jorden  og  Øjnene  mod  denne.  Noget  efter  førtes  vi 
til  en  anden  Side.  Vi  blev  opstillede  ved  hinandens  Side, 
en  ilfærdig  grov  Karl  forlangte  i  ængstelig  Hast  »i  de- 
nari«,  befølte  mig  paa  Kroppen,  modtog  min  Portemon- 
naie,  som  jeg  rakte  ham,  og  sagde  truende  »é  tutto?« 
»L'horloggio«,  hviskede  han,  greb  paa  mit  Bryst,  fandt 
Uret  og  rev  det  med  et  heft'gt  Ryk  løs  fra  Baandet. 
Flere  Italienere  slog  Hænderne  mod  Himlen  og  jamrede; 
»silenzio«,  lød  det  truende  fra  Røverne.  Vi  førtes  nu  lidt 
tilbage  mod  Deligencen,  der  blev  udplyndret.  Et  Øjeblik 
tænkte  jeg  paa,  hvorledes  jeg  nu  kunde  springe  ind  paa 
den  Røver,  der  stod  foran  mig,  rive  Karabinen  fra  ham 
og  skyde  ham.  Jeg  tvivlede  ikke  om  at  kunne  faa  Kara- 
binen, men  Umuligheden  af,  at  alle  paa  én  Qang  kunde 
gøre  det  samme,  var  mig  indlysende.  En  af  Røverne, 
der  ikke  havde  andet  at  bestille,  faldt  paa  at  visitere 
mig  anden  Qang;  jeg  var  bange,  han  skulde  finde  mit 
Pengebælte.  Han  slog  paa  min  Lomme,  hvor  jeg  havde 
en  Del  Kobbermønter;  »che  é«,  sagde  han  ivrigt,  og  saa 
rodede  han  ned  i  min  Lomme;  men  da  han  saae,  at  det 
kun  var  Kobbermønter,  puttede  han  dem  i  Lommen  paa 
mig  igen.  De  var  overhovedet  meget  kræsne;  min  Nabo 
havde  et  Sølvur;  da  Røverne  saae,  at  det  var  af  Sølv, 
gav  han  det  tilbage.  Alt  gik  hviskende  i  største  Stilhed 
og  Hurtighed.  Endelig  blev  vi  drejede  og  befalede  at 
stige  ind  i  Vognen.  Den  sidste  af  os,  en  svær  italiensk 
Borgermand,  smed  sig  lige  ovenpaa  mJg;  Røverne  ka- 
stede Papirstumper  og  andet,  der  laa  paa  Vejen,  ind  i 
Vognen,  lukkede  Døren  og  befalede  Postillonen  at  køre. 

Da  vi  var  i  Fart  igen,  var  jeg  meget  fornøjet,  jeg  havde 
dog  narret  de  Herrer  Røvere  dygtigt;  i  min  Portemon- 
naie  var  næppe  40  Rigsdaler,  alle  de  andre  Rejsepenge 
havde  jeg  i  et  Bælte  om  Livet.  Den  Røver,  der  sidst 
undersøgte  mig,  følte  mig  netop  paa  Bæltet;  jeg  tænkte, 
nu  tager  han  alle  Dine  Penge,  saa  kan  Du  gaa  hjem  for 
den  Gang,  men  den  Gavtyv  maa  have  taget  Louisd'orerne 
for  Knapper.  Vore  Kufferter  var  alle  urørte  paa  Vognen, 
men  min  Natsæk  var  borte;  Posten  havde  omtrent  2000 
Scudi  med;  de  var  naturligvis  borte.  Mit  hele  Tab  var 
næppe  100  Rigsdaler;  det  er  jo  rigtignok  en  dyr  Entré- 
billet, men  Æventyret  er  dog  noget  værd,  og  det  kunde 
have  været  meget  dyrere.«  Læssøe  kom  saa  til  Rom, 
hvor  han  traf  sammen  med  Marstrand,  Frøhlich,  Jeri- 
chau  og  sin  Broder,  Thorald,  der  var  Landskabsmaler. 
Opholdet  skaffede  ham  megen  Glæde  og  fornyede  Kræf- 
ter, hvorpaa  han  tiltraadte  Tilbagerejsen  til  Kjøbenhavn, 
som  han  naaede  den  22.  November  1847. 

Læssøes  Moder,  der  allerede  i  1831  var  bleven  Enke, 
boede  paa  dette  Tidspunkt  paa  Gamle  Kongevej  i  et 
Hus,  der  laa  midt  i  en  Have  i  Nærheden  af  St.  Jørgens 
Sø,  og  Læssøe  tog  efter  Hjemkomsten  Ophold  hos 
hende. 

Der  foreligger  et  ikke  ringe  Antal  Breve,  vexlede 
dels  mellem  Moderen  og  ham  og  dels  mellem  ham  og 
Brødrene,  naar  han  var  fraværende  paa  Opmaaling  eller 
i  Udlandet.  De  er  spredte  paa  forskellige  Hænder  inden- 
for Familien  og  opbevares  som  en  Slags  Reliqvier.  Hvert 
af  disse  Breve  vidner  om  det  kærligste  og  mest  for- 
staaende  Samli\^  indenfor  Familien.  Læssøes  Breve  bærer 
tillige  Vidnesbyrdet  om,  at  han,  efter  Faderens  Død,  be- 
tragtede sig  som  Familiens  Hoved,  saa  at  det  var  ham, 
der  støttede  sine  Sødskende  med  Raad  og  Daad. 

Under  dette  lykkelige  Samliv  med  Moderen  kom  den 
bevægede  Tid  1848. 

III.    TJENESTE  UNDER  KRIGEN. 

1848. 

Den  20.  Januar  1848  døde  Kong  Christian  VIII.  Døden 
fremkaldte  dyb  Bekymring  med  Hensyn  til  Fremtiden, 
thi  det  var  en  stor  og  vanskelig  Opgave,  han  havde 
efterladt  til  sin  Søn  og  Efterfølger,  Frederik  VII.  Om 
denne  vidste  man  kun,  at  han  som  Prins  havde  udført 
mange  gale  Streger,  men  hvorledes  han  vilde  røgte  sin 
Kongegerning,  det  var  den  store  Qaade.  Et  Tilsagn  om 
en  fri  Forfatning,  til  hvilken  der  blev  given  et  Udkast 
ved  et  Reskript  af  28.  Januar  tilfredsstillede  hverken  Be- 
folkningen i  Kongeriget  eller  i  Hertugdømmerne  og  mindst 
Slesvigholstenerne.  Da  saa  Februarrevolutionen  i  Paris 
traadte  til,  fremkaldte  den  en  Frihedsbølge,  der  bredte 
sig  over  Europa  og  navnUg  fandt  Genklang  i  Tyskland, 
hvor  det  paa  flere  Steder  kom  til  Oprør.  Denne  Bevæ- 
gelse greb  ogsaa  Slesvigholstenerne,  der  mente,  at  Øje- 
blikket var  kommet  til  at  sætte  deres  Fordringer  igen- 
nem med  Magt.  I  København  tænkte  man  sig  to  Mulig- 
heder: En  europæisk  Krig  eller  Oprør  i  Hertugdømmerne. 
For  at  møde  den  første  begyndte  man  at  bestykke  Lange- 
linje,  men  man  gjorde  slet  intet  for  at  afværge  et  Oprør, 
fordi  man  troede,  at  det  vilde  være  en  let  Sag  at  dæmpe 
det,  idet  man  gik  ud  fra  som  det  Givne,  at  Oprøret  ikke 
vilde  blive  understøttet  af  Tyskland,  fordi  denne  Magt 
intet  havde  at  gøre  med  Slesvig. 

Qeneralkommandoen  i  Hertugdømmerne  havde  allerede 
i  Begyndelsen  af  1847  forestillet  Regeringen,  at  den 
maatte  være  forberedt  paa  et  Oprør  og  som  Middel  til  at 
forebygge  det  forlangt,  at  der  skulde  gives  Rendsborg 
en  paalidelig  dansk  Garnison.  Men  Regeringen  vilde 
ikke  høre.  Var  det  sket,  havde  vi  undgaaet  Oprøret, 
Treaarskrigen  og  den  store  Ulykke  i  1864.  Men  selv 
nu,  da  Faren  rykkede  os  paa  Livet,  lagde  Regeringen 
Hænderne  i  Skødet,  og  det,  uagtet  den  maatte  vide,  at 
vi  i  Virkeligheden  havde  lagt  alt  til  Rette  for  et  Oprør. 

Af  de  mange  Fæstninger,  vi  den  Gang  raadede  over, 
var  der  kun  en  eneste,  der  var  i  brugelig  Stand.  Det 
var  Rends'borg,  og  i  denne  Fæstning  havde  Slesvighol- 
stenerne den  uundværlige  Basis  for  et  Oprør. 

De  Troppeafdelinger,  der  laa  i  Holsten,  var  som  hø- 
rende til  det  X.  Forbundsarmeekorps,  forsynede  med  alt, 
saa  at  de  med  det  korteste  Varsel  kunde  staa  kamp- 
beredte. Jærnbanelinjerne  fra  Altona  til  Rendsborg  med 
Sidelinjerne  til  Kiel  og  Qliickstadt  samt  Telegrafhnjerne, 
der  fulgte  Jernbanelinjerne,  gav  Midlerne  til  den  hurtigst 
mulige  Mobilisering  og  Koncentration. 

Men  i  Kongeriget  var  Forholdene  af  den  stik  mod- 
satte Natur.  Vi  havde  i  Virkeligheden  slet  ikke  andet 
end  Linjeafdelingerne.  De  var  fortræffeligt  uddannede, 
godt  kommanderede  og  rigeligt  forsynede  med  Befa- 
linbsmænd.  Men  udover  dem  havde  vi  intet,  og  det 
uagtet  vi  raadede  over  en  betydeHg  Styrke  af  ligesaa 
godt  uddannet  Mandskab,  der  var  gaaet  over  i  Reserven 
og  Forstærkningen.  For  Reservemandskabets  Vedkom- 
mende var  der  vel  den  31.  December  1847  givet  Bestem- 
melser for  Oprettelsen  af  Reservebatailloner,  men  de 
blev  staaende  paa  Papiret,  fordi  vi  manglede  alt,  hvad 
der  behøvedes  for  at  kunne  mobilisere  dem:  Befahngs- 
mænd.  Beklædning  og  Vaaben.  Paa  Organisationen  af 
Forstærkningen  havde  man  end  ikke  tænkt.  Først  den 
14.  Marts  1848  blev  der,  for  at  tage  dette  Spørgsmaal 
under  Overvejelse,  nedsat  en  Kommission,  i  hvilken 
Læssøe  blev  Sekretær.  Føjes  hertil,  at  Fodfolket  og  Felt- 
artilleriet ikke  h^vde  Kapper,  og  at  vi  var  blottede  for 
alt,  hvad  der  hører  ind  under  impedimenta  —  Træn, 
Lazareth-  og  Forplejningsvæsen,  —  faar  man  et  tro  Billede 
af  den  virkelige  Tilstand.  Hertil  kom  endnu  Vanskelig- 
hederne ved  Mobiliseringen  og  Koncentrationen.  Alt, 
hvad  vi  havde  af  Jernbaner,  indskrænkede  sig  til  den 
4  Mils  Bane  fra  Kjøbenhavn  til  Roeskilde.  Dampskibene 
var  saa  faatallige,  at  Forbindelsen  over  Sunde  og  Bælter 
udførtes  af  Færger  og  Smakker.  Vi  havde  ingen  Tele- 
graflinjer, men  kun  en  optisk  Telegraf  mellem  Korsør 
og  Nyborg.  Disse  Vanskeligheder  forøgedes  yderligere 
ved  Maaden,  hvorpaa  Afdelingerne  garnisonerede.    Paa 

Sjælland  laa  10  Batailloner  og  2  Jægerkorps  foruden 
Garden.  Af  disse  fik  Garden  Tilgang  fra  hele  Landet,  og 
7  af  de  øvrige  12  Afdelinger  rekruteredes  fra  Fyn,  Jyl- 
land og  Slesvig.  Disse  8  Afdelinger  skulde  aitsaa  først 
indkalde  det  hjemkaldte  Mandskab  til  Sjælland,  for,  naar 
de  blev  færdige  med  Mobiliseringen,  at  overføres  tillige- 
med de  sjællandske  Afdelinger  til  Halvøen.  Af  Afdehn- 
gerne,  der  laa  i  Jylland  og  paa  Fyn  kunde  man  i  første 
Øjeblik  kun  gøre  Regning  paa  Jægerkorpset,  der  laa  i 
Nyborg.  Thi  Bataillonen,  der  laa  i  Aalborg,  var  for 
langt  fra  Haanden,  og  2  Batailloner,  der  laa  i  Fredericia 
og  derfor  nærmest,  fik  deres  Mandskab  fra  Slesvig,  og 
det  var  tvivlsomt,  om  alt  vilde  møde,  hvis  det  kom  til 
Oprør.  Med  Hensyn  til  Rytteriet  var  vi  noget  heldigere 
stillede.  Men  hele  Feltartilleriet  skulde  mobiliseres  i 
Kjøbenhavn,  fordi  alt,  hvad  man  af  denne  Vaabenart 
havde  i  Kongeriget  udenfor  Hovedstaden,  bestod  af  8 
Feltkanoner,  der  fandtes  i  Fredericia,  men  de  havde  hver- 
ken Betjening  eller  Bespænding. 

Da  Tilstanden  var  af  en  saadan  Natur,  vil  det  for- 
staas,  at  de  Officerer,  der  kendte  og  tænkte  over  For- 
holdene —  og  til  dem  hørte  Læssøe  i  første  Række  — 
med  dyb  Bekymring  saae  Fremtiden  imøde,  og  det  saa 
meget  mere,  som  Regeringen  slet  ikke  gav  Livstegn  fra 
sig.  Læssøe  sammenkaldte  derfor  nogle  Kamerater,  for 
at  de  i  Fællig  kunde  drøfte,  hvad  der  burde  gøres.  Det 
første  Møde  afholdtes  den  9.  Marts,  og  i  det  deltog  Andræ 
og  Diedrichsen  af  Generalstaben,  Jonquiéres  af  Artille- 
riet samt  Schovelin  og  Lehmann  af  Ingeniørerne.  I  de 
senere  Møder  deltog  ogsaa  Reich  af  Artilleriet  og  flere 
andre  Officerer,  hvis  Navne  ikke  kendes.  Om  Resul- 
tatet af  disse  Sammenkomster  foreligger  der  intet.  Men 
der  er  Grund  til  at  tro,  at  Major  Flensborg,  der  var 
»Medhjælper  hos  Generaladjutanten«.  og  som  stod  Andræ 
og  Læssøe  nær,  er  bleven  gjort  bekendt  med  Forhand- 
lingerne, og  meget  taler  for,  at  de  Befalinger  og  Bestem- 
melser, der  udgik  fra  Generaladjutanten  i  Løbet  af  den 
20.  og  21.  Marts,  og  som  senere  vil  blive  omtalte,  skyld- 
tes Møderne  hos  Læssøe. 

Saa  kom  Stødet,  og  det  kom  fra  Hertugdømmerne. 

Skønt  Regeringen  havde  forbudt  at  holde  politiske 
Møder  i  Hertugdømmerne,  afholdtes  de  dog  i  Holsten, 
thi  Politiet  vilde  ikke  skride  ind,  og  Soldaterne  turde 
man  ikke  bruge.  Disse  Møder  kulminerede  i  2,  der  af- 
holdtes i  Rendsborg  den  18.  Marts.  I  det  ene  vedtog  man 
at  sende  en  Deputation  til  Kongen,  der  skulde  fordre 
Oprettelsen  af  et  Slesvigholsten  og  Slesvigs  Indlemmelse 
i  det  tyske  Forbund.  I  det  andet  Møde.  hvor  den  op- 
røske  Tendens  traadte  lige  saa  aabenbart  frem,  deltog 
henved  100  Mand  af  Rendsborgs  Garnison. 

Efterretningen  om  disse  Møder  naaede  Kjøbenhavn 
den  20.  Marts  om  Formiddagen  og  foranledigede,  at 
Kjøbenhavns  Borgere  om  Aftenen  samledes  til  Møde  i 
Kasino.  Men  Efterretningen  førte  tillige  til,  at  Regerin- 
gen begyndte  at  røre  sig. 

Den  20.  Marts  beordredes  Qeneralkommandoen  for 
Hertugdømmerne  til  øjeblikkeligt  at  forlægge  Hovedkvar- 
teret fra  Slesvig  til  Rendsborg,  og  Troppeafdelingerne, 
der  garnisonerede  i  Kongeriget,  fik  Befaling  til  at  ind- 
kalde de  Hjemsendte  til  »uopholdeligt  at  give  Møde«. 

Den  21.  Marts  gaves  Bestemmelser  for  Tilvejbringel- 
sen  af  Beklædning  og  Udrustning  til  Reservebataillo- 
nerne,  og  Artillerikaptajn  Raasløf  sendtes  til  Frankrig 
for  at  indkøbe  20,000  Geværer.  Det  bestemtes  endvidere, 
at  der  af  Kjøbenhavns  Garnison  skulde  dannes  en  Styrke 
paa  2  Batailloner  og  ét  Batteri,  ialt  1600  Mand,  der  paa 
Dampskibene  Skirner  og  Qeiser  skulde  overføres  til 
Ekernførde  for  derfra  at  marchere  til  Rendsborg.  Læs- 
søe  skulde  lede  Expeditionen,  Kaptajn  Neergaard,  der 
var  barnefødt  i  Ekernførde,  skulde  følge  med  som  sær- 
lig bekendt  med  Terrænet,  og  Kaptajn  Dinesen  af  Artil- 
leriet skulde  kommandere  Batteriet. 

Kasinomødet  den  20.  om  Aftenen  foranledigede,  at 
Kjøbenhavns  Borgere  den  21.  i  et  stort  Tog  paa  over 
15,000  Menesker  drog  i  ordnede  Rækker  til  Christians- 
borg og  bad  Kongen  tage  et  nyt  Ministerium.  Kongen 
svarede,  at  det  gamle  Ministerium  allerede  var  afske- 
diget, og  dermed  var  Pagten  sluttet  mellem  Konge  og 
Folk. 

Den  22.   dånedes   det  saakaldte   Martsministerium.   i 

hvilket  afskediget  Artillerikaptajn  A.  F.  Tscherning  blev 
Krigsminister.  Det  var  kun  modstræbende,  han  havde 
taget  imod  Udnævnelsen,  fordi  han  vidste,  at  han  havde 
Stemningen  i  Hæren  imod  sig,  og  han  fortæller  selv,  at 
han  kun  overtog  Posten  paa  følgende  Betingelser:  »Kon- 
gen maatte  i  Krigssager  ophøre  at  betragte  sig  som  Over- 
hærfører, men  være  Konge  overfor  den  ansvarlige  Krigs- 
minister, saaledes  at  denne  maatte  være  berettiget  til 
at  træde  tilbage,  saafremt  Kongen  nægtede  sin  Indvil- 
gelse  til  hans  Forslag.«  Heri  laa  dog  i  Virkeligheden 
ikke  andet,  end  hvad  en  ikke  konstitutionelt  ansvarlig 
Krigsminister  ogsaa  havde  været  berettiget  til  at  be- 
tinge sig.  Men  Tscherning  var  Frihedsmand,  og,  da  han 
kom  til  Magten,  vilde  han  være  eneraadende  o:  handle 
despotisk.  Ikke  desto  mindre  maa  det  siges,  at  Tscher- 
ning i  det  Øjeblik  var  den  rette  Mand  til  den  rette 
Plads,  og  han  mødte  heller  ingen  Modstand  fra  Hærens 
Side. 

Det  var  noget  før  Middag,  at  han  den  22.  Marts  var 
bleven  kaldet  op  paa  Christiansborg  i  Anledning  af  Mini- 
steriets Dannelse.  I  Forgemakket  traf  han  Generaladju- 
tanten.  Oberst  SchøUer,  der  meddelte  ham  de  alt  trufne 
Bestemmelser,  samt  at  »Skirner«  og  »Gejser«  laa  med 
Dampen  oppe  for  at  overføre  Expeditionskorpset  til 
Ekernførde.  Sammesteds  traf  Tscherning  den  afskedi- 
gede Infanterikaptajn  Johannes  Harbou,  der  kom  fra  Al- 
tona  og  havde  begivet  sig  op  paa  Slottet  for  at  bringe 
Kongen  Efterretninger  fra  Hertugdømmerne.  »Kendende 
hans  Brugbarhed  og  regnende  paa«  —  skriver  Tscher- 
ning —  »at  han  ved  at  have  tjent  ved  den  franske  Armee 
i  Afrika  havde  faaet  ordnet  sine  Begreber  om  Troppers 
Behandling  paa  Krigsfod,  tog  jeg  foreløbig  Aftale  om  at 
ansætte  ham  som  Adjutant.«  Harbou  fik  dog  strax  Be- 
faUng  til  at  sætte  sig  i  Forbindelse  med  Læssøe  og  træffe 
Aftale  med  ham  om  Expeditionskorpsets  Indskibning,  og 
allerede  den  følgende  Dag  blev  Harbou,  paa  Tschernings 
Indstilling,  genindsat  i  Hæren  med  sin  tidligere  Ancienne- 
tet,  skønt  det  var  stridende  mod  Organisationsplanen  af 
1842. 

Kongen  var  Hærens  Højstkommanderende   og  hans 

Befalinger  til  Hæren  gik  gennem  Qeneraladjutanten,  der 
havde  sine  Kontorer  paa  Amalienborg.   Tscherning  ind- 
rettede sig  strax  som  Krigsminister  i  disse  og  fik  ind- 
rettet et  Soveværelse  ved  Siden  af  sit  Kontor.   Derpaa 
begav  han   sig  atter  til   Christiansborg,  hvor   der  blev 
holdt   Statsraad.    Under  dette   indtraf  Kaptajn   Harbou, 
der  havde  truffet  Aftale  med  Læssøe,  for  at  melde  Mini- 
steren, at  alt  var  i  Orden  til  Expeditionskorpsets  Afgang. 
Da  den  jourhavende  Adjutant  sagde  ham,  at  Kongen  ikke 
taalte  nogen  Forstyrrelse,  naar  han  holdt  Statsraad,  gik 
Harbou  selv  til  Statsraadsværelsets  Dør,  bankede  paa, 
aabnede  Døren  halvt  og  sagde:   »Kaptajn  Tscherning!« 
Ministeren  kom  ud,  men,  da  Harbou  vilde  afgive  Beret- 
ningen, afbrød  Tscherning  ham  med:   »Ekernførdeexpe- 
ditionen  er  opgivet.«   Som  Undskyldning  har  Tscherning 
anført,  at  Expeditionen  vilde  vanskeliggøre  Mobiliserin- 
gen af  de  kjøbenhavnske  Afdelinger,  og  at  Resultatet  af 
Expeditionen  i  alle  Tilfælde  var  usikkert.   Samtidigt  be- 
brejder Tscherning  den  tidligere  Regering  og  Qeneral- 
adjutanten, at  Expeditionen  ikke  var  bleven  afsendt  den 
20.  eller  21.,  og  at  der  overhovedet  ikke  var  bleven  hand- 
let, medens  det  endnu  var  Tid.   Efter  dette  maatte  man 
altsaa  have  Ret  til  at  vente,  at  Tscherning  vilde  handle 
og  handle  øjeblikkeHgt.    Men   det  skete   ikke,  og  han 
fortæller  selv  derom:  »Idet  jeg  overtog  Qeneraladjutan- 
turen,  havde  jeg  endnu  ikke  hverken  formelt  eller  i  Vir- 
keligheden overtaget  Krigsministeriet,  der  endnu  kun  var 
til  ved  Kongens  mundtlige   Udnævnelse.^     Men   denne 
Undskyldning  kan  ikke  tages  for  gyldig.  Tscherning  vid- 
ste, at  ifald  Oprøret  udbrød,  maatte  den  Hær,  der  skulde 
dæmpe  det,  blandt  andet  komme  til  at  bestaa  af  de  Af- 
delinger, der  var  underlagte  Qeneralkommandoen  over 
Nørrejylland  og  Fyn,  og,  da  de  laa  meget  spredte,  be- 
høvedes der  Tid  til  Koncentrationen.   Tscherning  burde 
derfor  have  foreslaaet  Regeringen  at  flytte  Generalkom- 
mandokvarteret  fra  Odense  til  Kolding  og  befale  General- 
kommandoen  at  samle  alle  de  den  underlagte  Afdelinger 
ved  Grænsen,  thi  derved  foregrebes  intetsomhelst.   Men 
Statsraadet  traf  ingen  Beslutning,  og  det  var  først,  da 
Tscherning  Klokken  mellem  7  og  8  atter  kom  ud  paa 

Amalienborg,  at  han  tog  under  Overvejelse,  hvad  der 
skulde  gøres. 

»Jeg  besluttede«  —  fortæller  han  —  »at  kalde  Kaptajn 
Læssøe  af  Staben  for  at  gøre  ham  til  Stabschef  og,  ved 
at  betro  Overbefalingen  til  en  højere  Officer,  som  vilde 
gaa  inde  derpaa,  at  gøre  Læssøe  til  den  egent- 
lige Leder.« 

At  Stabschefer  ved  Overkommandoer  har  været  de 
egentlige  Ledere,  og  at  det  har  været  tilsigtet  ved  An- 
sættelsen, er  ikke  noget  nyt,  thi  Krigshistorien  har  mange 
Exempler  derpaa.    Men  man  har  ved  saadanne  Lejlig- 
heder aldrig  proklameret  det  for  Offentligheden,  dels  for 
ikke  derigennem  at  nedbryde  den  kommanderende  Gene- 
rals   Autoritet   ved    officielt    at    betegne    ham    som    en 
Skygge,  men  tillige  fordi  det  ikke  er  nødvendigt.    Thi 
vælges  der  til  Stabschef  en  overlegen  og  kundskabsrig 
Personlighed,  der  tillige  besidder  Taktfølelse,  saa  vil  han 
ogsaa  forstaa  at  faa  Generalen  til  villigt  at  gaa  ind  paa 
sme  Forslag.    Derved  opnaas  tillige,  at  Ansvaret  kom- 
mer til  at  ligge  paa  det  rette  Sted.   Stiller  man  derimod 
den  Fordring  til  Overgeneralen,  at  han  skal  finde  sig  i, 
at  Stabschefen  er  den  egentlige  Leder,  saa  har  man  der- 
med fritaget  ham  for  Ansvaret,  uden  derfor  at  være  be- 
rettiget til  at  gøre  det  gældende  overfor  Stabschefen. 
Den   Ordning,  Tscherning   saaledes   traf,   maatte   uund- 
gaaehgt  medføre  Konflikter,  navnlig  naar  han  ikke  selv 
vilde  tage  Konsekventserne  af  sin  Beslutning. 

Tscherning  nævner  Generalløjtnant  Høegh-Guldberg 
og  Generalmajor  Krogh  som  brugelige  Æmner.  Hvorfor 
kaldte  han  da  ikke  en  af  dem  til  sig,  tilbød  ham  Posten 
•og  meddelte  ham  samtidigt,  at  det  var  Hensigten  at  gøre 
Læssøe  til  Stabschef  uden  at  omtale,  at  Læssøe  skulde 
være  Lederen?  Det  havde  været  den  naturlige  og  tillige 
den  bedste  Løsning. 

Efterat  Tscherning  havde  fattet  Beslutningen  om  Be- 
sættelsen af  Stabschefsposten  og  Ledelsen,  udkastede  han 
Planen  »til  en  dobbelt  Troppesamling  paa  den  jydske 
Grænse  og  paa  Als«.  Dette  var  givet  ved  Forholdene, 
thi  Als  maatte  være  Samlingsstedet  for  den  Troppe- 
styrke, der  ved  at  rykke  frem  gennem  Sundeved  skulde 

sætte  sig  i  Forbindelse  med  den  Styrke,  der  rykkede 
frem  i  Slesvig  fra  den  jydske  Grænse. 

Skønt  der  den  23.  Marts  udgik  Meddelelse  om,  at 
der  skulde  oprettes  et  Krigsministerium,  vilde  Tscherning 
endnu  ikke  give  Befalinger,  men  indskrænkede  sig  til 
Samraad  angående  Dannelsen  af  dette  Ministerium.  Der- 
efter tilkaldte  han  Læssøe  og  tilbød  ham  at  overtage 
Stabschefsposten.  Beklageligt  nok  indskrænker  Tscher- 
ning sig  til  herom  kun  at  udtale,  at  det  kostede  »nogen 
Vanskelighed  at  overvinde  Læssøes  Beskedenhed.« 

Begge  Stabsofficererne  ved  1.  Jægerkorps,  Oberst 
Hedemann  og  Major  Schepelern,  blev  tilkaldte  og  tilbudte 
Posten  som  Hærens  Øverstkommanderende  med  Læssøe 
som  den  egentlige  Leder.  Tscherning  fortæller,  at  ved 
den  første  Sammenkomst,  han  havde  med  Hedemann, 
»holdt  denne  sig  noget  tilbage,  men  sagde  ikke  afgjort 
Nej«.  Schepelern  undslog  sig  derimod.  Men,  da  han  er- 
farede, at  Kaptajn  Holm  af  1.  Jægerkorps  ogsaa  var  be- 
ordret til  at  møde  hos  Tscherning,  og  antog,  at  denne 
vilde  gøre  Kaptajnen  samme  Tilbud,  meddelte  han  Mini- 
steren, at  »naar  hans  Eftermand  troede  sig  istand  til  at 
overtage  den  omtalte  Post,  følte  han  sig  ogsaa  istand 
dertil  og  tilbød  sin  Tjeneste.«  Men  Kaptajn  Holm  var  til- 
kaldt af  andre  Grunde.  Afgørelsen  af  Spørgsmaalet  blev 
dog  foreløbigt  stillet  i  Bero,  og  Tscherning  nøjedes  med 
at  anmode  Læssøe  om  at  forberede  alt  med  Hensyn  til 
Sammensætningen  og  Ordningen  af  Overkommandoens 
Stab. 

Forhandlingerne  om  Posten  som  Hærens  Overgeneral 
var  blevne  førte  med  en  saadan  Mangel  paa  Diskretion,  at 
Oberst  Bulow,  der  kommanderede  2.  Bataillon,  meldte 
sig  hos  Tscherning  og  erklærede  sig  villig  til  at  over- 
tage Posten  med  Læssøe  som  Leder,  og  at  Generalmajor 
Wedell-Wedellsborg,  der  kommanderede  1ste  Kavaleribri- 
gade, indberettede,  at  han  der  var  General,  var  villig  til 
at  modtage  en  Kommandopost  under  Oberst  Hedemann. 

Den  24.  Marts  modtog  Tscherning  sin  officielle  Ud- 
nævnelse, og  nu  begyndte  han  at  handle. 

Den  25.  oprettedes  Krigsministeriet,  og  som  Chefer 
for   dets  Afdelinger   ansattes  Major  Flensborg  for  det 

Personelle,  Major  Keyper  for  det  Materielle  og  Oberst 
C.  F.  Hansen  for  Armeens  Intendantur. 

Et  samme  Dag  afholdt  Statsraad  vedtog  en  Beslut- 
ning, der  foranledigede  Krigsministeren  til  strax  at  gøre 
følgende  Indstilling  til  Kongen:  »Da  Statsraadet  har  anset 
det  nødvendigt,  at  der  sammendrages  et  Korps  paa  Syd- 
grænsen af  Nørrejylland  og  et  andet  paa  Øen  (Sjælland) 
for  i  Tilfælde  af  Krigs  Udbrud  at  overføres  til  Slesvig, 
indstiller  Krigsministeriet: 

disse  Foranstaltninger  til  Deres  Majestæts  allerhøjeste 
Approbation.« 

Skønt  Approbationen  først  blev  given  den  27.  Marts, 
skrev  Krigsministeren  samme  Dag,  den  25.,  til  General- 
kommandoen  paa  Sjælland,  at  der  uopholdeligt  skulde 
koncentreres  et  Armeekorps  paa  Grænsen  af  Nørrejyl- 
land og  Slesvig,  og,  da  Oberst  Hedemann  skulde  have 
Overbefalingen,  skulde  Major  Schepelern  tage  Komman- 
doen over  1.  Jægerkorps. 

Ved  i  sine  efterladte  Skrifter  at  omtale  denne  Bestem- 
melse med  Hensyn  til  Overkommandoen  over  det  nørre- 
jydske  Korps  tilføjer  Tscherning:  »Den  brave  gamle 
General  Guldberg  havde  saaledes  overanstrængt  sig,  at 
hans  Chef  for  Staben,  Baggesen,  i  et  privat  Brev  under- 
rettede Krigsministeren  om,  at  der  var  indtraadt  en  saa- 
dan  Sindsforvirring  og  Stundesløshed,  at  Generalen 
næppe  var  skikket  til  nogen  Befalingsmandspost.  Dette 
afgjorde  Valget  af  Hedemann  til  Øverstkommanderende.« 
Men  denne  Fremstilling  er  ikke  rigtig,  og  maa  bero  paa 
en  Fejlhuskning.  Den  virkelige  Sammenhæng  vil  senere 
bhve  belyst. 

Læssøe  fik  samme  Dag,  den  25.,  Befaling  til  at  gøre 
sig  færdig  til  Afrejse,  og  der  blev  tilstillet  ham  følgende 
Fuldmagt: 

»Kaptajn  i  Generalstaben  v.  Læssøe,  der  er  ansat 
som  Chef  for  Staben  ved  det  Troppekorps,  der  vil  blive 
sammenkaldt  i  Egnen  mellem  Kolding  og  Skodborghus, 
bemyndiges  herved  til  paa  hans  Rejse  til  Korpsets  Hoved- 
kvarter at  sætte  de  Troppeafdelinger  i  Marche,  som 
han,  ifølge  min  ham  meddelte  Instrux,  nærmere  maatte 
opgive.« 

I  Løbet  af  den  26.  Marts  fik  Krigsministeriet  paa- 
lidelige  Efterretninger  om,  at  Tropperne  i  Hertugdøm- 
merne var  faldne  fra  med  Undtagelse  af  2  Dragonregi- 
ment (Itzehoe)  og  4.  Jægerkorps  (Slesvig),  som  vilde 
søge  at  naa  den  jydske  Grænse.  Generalkommandoen 
over  Nørrejylland  og  Fyn  fik  derfor  Befaling  til  »strax« 
at  støtte  disse  Troppers  Tilbagetog  ved  at  benytte  Gar- 
nisonen i  Fredericia.  En  senere  Efterretning  gav  paalide- 
lige  Efterretninger  om  Prinsen  af  Nørs  Overrumpling  af 
Rendsborg  den  24.  Marts.  .    . 

Læssøe  blev  tilkaldt  paany,  fik  Befaling  til  at  airejse 
strax  og  en  skriftlig  Bemyndigelse,  i  Kraft  af  hvilken 
han  var  berettiget  til  at  udøve  »de  Generalkvarter- 
mesteren  over  det  Hele  tillagte  Pligter  og  Rettigheder«. 
Desuden  modtog  Læssøe  en  Skrivelse,  han  skulde  aile- 
vere  til  Generalløjtnant  Høegh-Guldberg  i  Odense,  hvori 
denne  fik  Meddelelse  om,  »at  Læssøe  var  forsynet  med 
de  fornødne  Ordrer  angaaende  Troppernes  Marche  og 
Forplejning«  samt  Opfordring  til  Generalen  om  »at  give 
enhver  af  Læssøes  Anmodninger  Følge«. 

Læssøe  skulde  altsaa  nu  tiltræde  det  store  ansvars- 
fulde Hverv,  til  hvilket  han  ikke  selv  havde  trængt  sig 
frem  men  som  Forholdene  havde  lagt  paa  hans  Skuldre. 
At  det  ikke  var  Ærgerrighed,  der  havde  bevæget  ham 
til  at  modtage  Hvervet,  fik  han  tidt  nok  Lejlighed  til  at 
gogdtgøre,  og  at  han  var  fuldstændig  klar  over  de  store 
Fordringer,  der  vilde  blive  stillede  til  ham,  fremgaar  af 
det  Forslag,  han  i  1840  havde  fremsat  om  Generalstabens 
Ordning.   Det  hed  deri: 

»Det  hele  Opmaalingsvæsen  bør  indtage  en  forhoias- 
vis  ringe,  skønt  derfor  ikke  ubetydelig  Del  al  Stabens 
Beskæftigelse;  hvor  det  er  blevet  til  en  Hovedsag,  for 
ikke  at  sige  en  eneste  Sag,  dér  er  der  ikke  længere 
nogen  Generalstab,  men  kun  et  topografisk  Korps«.  Men 
det  var  jo  netop  Tilfældet  hos  os.  Derfor  hævdede 
Læssøe  i  sit  Forslag  den  absolute  Nødvendighed  at,  »at 
Generalstabsofficeren  gennem  strategiske  og  taktiske 
Studier  og  fremfor  alt  gennem  Studiet  af  Krigshistorien 
—  ikke  mindst  Hjemlandets  —  samt  gennem  en  hen- 
sigtsmæssig Anvendelse  i  Fredsadministrationen  og  ved 

Troppesamlingerne  blev  uddannet  til  at  kunne  gøre  Fyl- 
dest under  Krig«.  Det  er  —  siger  han  —  *Qeneralstabs- 
officeren,  der  skal  kunne  opfatte  Geniets  Planer    udar- 
bejde dem  i  deres  Enkeltheder,  virke  ved  deres  Udfø- 
relse; ham,  der  skal  besidde  den  Aandsbøjelighed    der 
er  nødvendig  for  at  gaa  ind  i  en  Andens  Plan,  og  den  selv- 
stændige  Tænkning,   der   ene   kan   forfølge   Ideen   ud   i 
sme  Konsekventser,  ham,   der  skal   være   Organet  for 
Feltherren,  i  hvis  Haand  Statens  Skæbne  ofte  hviler    I 
Krigen   er   derfor  ved  Hæren   ingen   Institutions  Virken 
mere  omfangsrig  og  betydningsfuld  end  Generalstabens 
og  1  Freden  kan  den  blive  det  rette  og  gennemgribende 
Livsorgan      naar     den     anvendes    paa    hensigtsmæssig 
Maade.«    Dermed   havde  Læssøe   anvist   den   Vej    der 
burde  følges  for  at  naa  Maalet,  og  ingen  har  sikkert 
mere  end  han  beklaget,  at  den  ikke  blev  fulgt.   Men  for 
sit  eget  Vedkommende  gjorde  han  sig  Umage  for  at  er- 
hverve sig  de  Kundskaber,  han  selv  ansaa  fornødne  for 
at    udfylde    Generalstabsofficerens    ansvarsfulde    Plads. 
Tiden  skulde  nu  vise,  om  han  ogsaa  forstod  at  gøre  disse 
Kundskaber  frugtbringende. 

Det  fremgaar  af  Læssøes  Breve,  at  han  var  en  hel- 
støbt Personlighed,  og  at  han  aldrig  havde  trængt  sig 
selv  frem.   Han  havde  kæmpet  for,  hvad  han  ansaa  for 
Ket,  men  kun  for  Sagens  Skyld  og  ikke  for  selv  at  op- 
naa  noget.   Hans  rehgiøse  Standpunkt  havde  bragt  ham 
til  at  sætte  som  sit  Livsmaal:  »Jeg  vil  gøre  min  Pligt«. 
Dette  Standpunkt  gav  ham  tillige  en  Sindets  Ligevægt 
der  under  Kampen  viste  sig  ved,  at  han  ikke  ænsede 
Faren,  og  førte  ham  til  i  den  Modgang,  der  mødte  ham 
paa  hans  Vej,  kun  at  se  en  Spore  til  yderligere  Anstræn- 
gelse.  Han  havde  en  varm  Kærlighed  til  Fædrelandet  og 
en  inderlig  Kærlighed  til  sin  Moder,  i  hvem  han  saae 
Idealet  af  en  Kvinde.  Han  var  arbejdsdygtig  og  arbejds- 
ivrig,  og,  stillede  han  end  store  Fordringer  til  sine  Under- 
givne, stillede  han  dog  de  største  Fordringer  til  sig  selv. 
Han  havde  en  Overlegenhed,  som  man  saa  meget  vil- 
ligere bøjede  sig  for,  som  han  »paa  en  ingenlunde  ube- 
hagelig Maade   kunde   være   fuldkommen   indtrængende 
med  sme  Forestillinger,  naar  han  ansaa  disses  Antagelse 

for  vigtig.«    Kort  sagt,  han  var  en  Mand,  til  hvem  alle 
saae  op  med  Højagtelse  og  Beundring. 

Om  hans  Ydre  skriver  H.  P.  Holst:  »Hans  Gang  var 
fast  og  sikker,  og  det  syntes  umuligt  at  forandre  dens 
Rhytmus.  Der  var  noget  sluttet  og  bestemt  ved  ham, 
som  gjorde,  at  man,  til  Trods  for  hans  Ungdom,  nær- 
mede sig  til  ham  med  Ærbødighed.  Hans  Paaklædning 
var  saa  ugenert  som  muligt,  en  hvid  Vest,  et  sort  Tør- 
klæde slynget  løst  om  Halsen  og  en  aabentstaaende 
Frakke;  kun  den  sølvbroderede  Krave  tydede  paa,  at 
det  var  en  Stabsofficer.  Panden  var  høj  og  hvælvet, 
og  det  krøllede  Haar  omgav  den  som  en  Ramme,  Blik- 
ket var  ildfuldt  og  genialt,  Munden  fint  formet  og  kæk, 
men  der  var  en  stille  Alvor  udbredt  over  det  ungdomme- 
ligt smukke  Ansigt,  som  naar  en  mørk  Himmel  hvælver 
sig  over  en  nys  udsprungen  Skov.« 

Søndagen  den  26.  Marts  forlod  Læssøe  Kjøbenhavn, 
ledsaget  af  2  Kadetkamerater,  Kaptajn  Lasson  og  Pre- 
mierløjtnant Otto  Biilow,  som  han  havde  valgt  til  Adju- 
tanter  ved  Hovedkvarteret,  og  2  Guider,  der  skulde  være 
Skrivere.  Efter  den  27.  at  have  sat  3.  Jægerkorps  i 
Marche  fra  Nyborg  og  konfereret  med  General  Høegh- 
Guldberg  i  Odense  naaede  han  Kolding  den  28.  Marts. 
General  Wedell-Wedellsborg,  der  skulde  overtage  Kom- 
mandoen over  Hærens  Rytteri,  indtraf  samme  Dag.  12. 
Bataillon  og  6.  Dragonregiment  laa  i  og  ved  Byen  og 
3.  Jægerkorps  ankom  om  Eftermiddagen.  12.  Bataillon 
manglede  dog  en  betydelig  Del  af  sit  hjemsendte  Mand- 
skab, fordi  Borgmester  Schou  i  Aabenraa,  der  havde 
sluttet  sig  til  Oprøret,  havde  forhindret  de  indkaldte 
Slesvigere  i  at  rejse  nordpaa.  Det  samme  var  Tilfældet 
for  13.  Bataillons  Vedkommende,  men  den  manglede  saa 
mange,  at  man  endnu  havde  ladet  den  blive  i  Frede- 
ricia. 

Den  28.  Marts  om  Eftermiddagen  forlagde  General 
Høegh-Guldberg  Generalkommandokvarteret  til  Kolding. 
For  at  undgaa  Sammenstød  med  de  højere  Kommande- 
rende var  der  den  27.  tilsendt  Læssøe  følgende  Certifikat 
fra  Krigsministeren:  »Med  Hensyn  til,  hvad  der  kan 
være  at  foretage  i  Anledning  af  den   slesvigholstenske 

Insurrektion,  da  er  Kaptajn  Læssøe  af  Generalstaben 
bekendt  med  mine  Anskuelser  og  staar  i  saa  Henseende 
til  Troende.  D'Herrer  Generaler  og  højere  Chefer  bedes 
derfor  tage  tilbørligt  Hensyn  til  hans  Ytringer  og  muligst 
konferere  med  ham  ved  alle  Foretagender,  der  taaler  slig 
Opsættelse.« 

Samme  Dag,  den  27.,  skrev  Krigsministeren  til  Læs- 
søe: »I  Henhold  til  den  Dem  givne  Bemyndigelse  skulde 
jeg  paalægge  Dem  at  gaa  frem  med  noget  større  Be- 
tænkelighed, end  vi  i  Førstningen  var  blevne  enige  om 
Kongen  af  Preussens  Erklæring,  indeholdt  i  hans  til  Her- 
tugen af  Augustenborg  og  af  denne  publicerede  Brev*) 
maa  tilraade  os  en  Reservation,  som  vi  ellers  ikke  behø- 
vede at  paalægge  os.   Bemeldte  Brev  vil  jo  være  Dem 
bekendt,  og  maa  vi  altsaa  søge  at  skaffe  os  nogle  Allie- 
rede, og,  hvis  Slesvigholstenerne  da  endeligt  vil  ødelæg- 
ges baade  af  Venner  og  Fjender,  af  Danske  og  Tyske 
saa  kan  de  vist  opnaa  dette.    Desuden  har  Oberst  Re- 
nouards  Jægere  (4.  Jægerkorps)  opløst  sig,  saa  at  en 
Demonstration  i  disses  Favør  altsaa  ikke  vil  kunne  ud- 
føres.   Paa  2.  Dragonregiment  vil  man  vel  heller  ikke 
kunne  gøre  Regning;  skulde   dette  Regiment  imidlertid 
blive  under  Disciplinens  Herredømme,  og  sikre  Efterret- 
ninger herom  erholdes,  da  skal  dets  Retræte  dækkes  og 
støttes.« 

En  Efterretning  om,  at  Oprørerne  rykkede  frem,  gav 
Anledning  til,  at  Læssøe  Natten  til  den  29.  Marts  lod 
General  Wedell-Wedellsborg  rykke  frem  til  Haderslev 
med  den  Styrke,  der  fandtes  i  Kolding,  og  som  nu  fik 
Navn  af  »Avantgarden«.  Den  blev  den  29.  om  Aftenen 
forstærket  med  4  af  de  i  Fredericia  staaende  Feltkano- 
ner, som  man  gav  »en  improviseret  Bespænding«  o^-  »en 
svag,  men  taalelig  Besætning«. 

General  Wedell  sendte  Indberetning  om  Besættelsen 

*)  Hertugen  af  Augustenborg  var  den  20.  Marts  rejst  til  Berlin  for 
nos  Kongen  af  Preussen  at  virke  for  den  slesvigholstenske  Sag  Kon- 
gen gav  ham  den  24.  s.  M.  et  skriftlig  Svar,  hvori  han  godkendte  Sles- 
vigholstenernes  Forlangender  og  lovede  at  beskytte  Hertugdømmerne 
mod  muhge  Overgreb  og  Angreb  fra  dansk  Side.  Dette  Svar  blev 
offentliggjort  af  Hertugen  af  Augustenborg  i  Hamborg 

af  Haderslev,  og  samtidigt  svarede  Læssøe  paa  Krigs- 
ministerens Skrivelse  af  27.,  at  han  vilde  bestræbe  sig  for 
at  udøve  den  ham  givne  Bemyndigelse  med  al  den  For- 
sigtighed, som  Øjeblikkets  Alvor  bød.  Dog  troede  han 
paa  Muligheden  af  at  kunne  straffe  »Apenrade«  og  maa- 
ske  genvinde  Flensborg.  Han  tilføjede,  at  den  proviso- 
riske Tilstand  ved  Hovedkvarteret,  hvor  han  foreløbigt 
var  den  eneste  Qeneralstabsofficer,  gjorde  det  umuligt 
for  ham  at  sende  fuldstændigere  Beretninger  end  dem, 
der  indeholdtes  i  General  Wedells  Rapport. 

Læser  man  mellem  Linjerne  paa  Læssøes  Brev,  faar 
man  det  Indtryk,  at  han,  der  var  i  Besiddelse  af  megen 
Takt,  vilde  undgaa  det  Odiøse  i,  at  der  førtes  en  privat 
Brev'vexUng  mellem  Krigsministeren  og  ham  bag  Over- 
kommandoens Ryg.  At  dette  ikke  blev  opnaaet,  var 
i  alle  Tilfælde  ikke  Læssøes  Skyld. 

Paa  dette  Tidspunkt  indtraf  en  Begivenhed,  som 
Tscherning  i  sine  efterladte  Papirer  med  Urette  har  for- 
lagt til  den  25.  Marts  (ifr.  Side  52).  Denne  Begivenhed 
har  ikke  alene  Betydning  af  denne  Grund,  men  tiUige 
fordi  den  var  et  Forsøg  paa  at  rokke  ved  Læssøes  Stil- 
ling som  Stabschef.  Forsøget  udgik  fra  Major  Bag- 
gesen. ,     ^  , 

Den  30.  Marts  Kl.  5  Morgen  indberettede  General- 
kommandoens Stabschef,  Major  Baggesen,  til  Krigsmini- 

steren ■ 

»Jeg  anser  det  som  en  hellig  Pligt  at  indberette,  at 
den  kommanderende  General  v.  Høegh-Guldberg  befin- 
der sig  i  en  saa  nervøs  og  exalteret  Sindsstemning,  til- 
dels paa  Grund  af  total  Sønvløshed,  at  han  hidtil  er  den 
Eneste  og  det  Eneste,  der  har  indgrebet  og  indgriber  paa 
min  Virksomhed  og  mine  Pligters  Opfyldelse  og  derved 
stundom  tvinger  mig  til  at  gøre  et  mig  smerteligt  og 
mig  selv  afficerende  Brud  paa  den  Ærbødighed,  jeg  skyl- 
der min  Foresatte;  thi  Mangel  paa  Lydighed  har  jeg 
endnu  ikke  maattet  vise,  da  han  gør  alt  og  vil  gøre  alt, 
hvad  jeg  vil,  men  ved  sin  egen  indre  Uro  ikke  lader  mig 
Ro  og  Fred  til  at  gøre  dette  navnlig  til  at  expedere  højst 
vigtige  Sager.«  Skrivelsen  var  underskreven  »Bagge- 
sen«, men  under  Navnet  —  og  man  maa  huske,  at  der 

her  ikke  er  Tale  om  en  »privat«,  men  om  en  tjenstlig  Skri- 
velse —   stod   med   Citationstegn    »en    dansk   Soldat«. 
Sammenhængen  hermed  er  følgende:  Baggesen,  der  var 
nøje  kendt  med  Stemningen  i  Hæren  mod  Tscherning  laa 
1  Odense,  da  Martsministeriet  blev  dannet.    Han  skrev 
strax  en  Artikel  i  »Hempels  Avis«,  der  udkom  i  Odense 
under  Mærket  »en  dansk  Soldat«.    Det  hedder  deri  om 
Ischernmg:  »Derom  kan  der  kun  være  én  Mening    at 
hver  brav  dansk  Soldat  har  at  lyde  og  villigen  udføre 
de  Befalmger,  der  udgaar  fra  den  Mand,  som  Kongen  har 
udnævnt  til  Krigsminister.«    Da  Artiklen  saaledes  ikke 
havde  det  allermindste  at  bestille  med  General  Høegh- 
Guldbergs  Sundhedstilstand,  kan  Baggesens  Hensigt  kun 
have  været,  at  han  ved  den  mente  at  have  indlagt  sig 
^ortJenester,  paa  hvilke  han  kunde  trække  Vexler-  Han 
vilde  trænge  sig  selv  frem.  Dette  fremgaar  yderligere  af  en 
ny  Skrivelse,  han  afsendte  den  1.  April  Kl.  5  Morgen- 
»Ligesom  jeg  ved  Ytringerne  i  min  sidste  Skrivelse  an^ 
saa  det  for  en  hellig  Pligt  imod  den  Kongelige  Tjeneste 
og  imod  mjg  selv  at  indberette  min  Chefs  nervøse  og 
min  Arbejdsvirksomhed  belemrende  Tilstand  for  at  und- 
skylde, hvis  jeg  i  min  Iver  for  at  opfylde  mine  tjenstlige 
Pligter  skulde  komme  til  at  gøre  Brud  paa  det  retsligt 
gældende  Respektforhold,  jeg  fuldkomment  respekterer 
saaledes  er  det  min  Pligt  at  bemærke,  at  høje  Vedkom- 
mendes nervøse  Tilstand  ikke  har  forværret  sig    men 
før  bør  antages  at  være  bleven  bedre,  især  ved  Over- 
læge Djørups  sagkyndige  Bistand  igaar«.    Dermed  var 
altsaa  Sagen   afgjort.    Men   Skrivelsens  virkelige  Hen- 
sigt kommer  først  nu  frem.  Den  har  nemlig  følgende  Til- 
føjelse: »Men,  medens  jeg  ser  alle  mine  Kamerater  at 
skride  ud  over  Qeneralkommandoens  Grænser,  føler  jeg 
mere  og  mere,  at  den  Post,  hvorpaa  jeg  under  de  nu- 
værende Forhold  formener  at  virke  bedst,  er  i  Hoved- 
kvarteret af  det  fremrykkende  Korps,  hvilket  mine  Kame- 
rater alle  synes  ogsaa  at  mene=^),  da  der  i  samme,  naar 
V.  Læssøe  er  fraværende,  mangler  en  med  Forretninger- 

h.H*l,"''°''^'L"  '•^"^''  Baggesens  Kamerater   skulde   have   faaet  Lejlig- 
hed til  en  saadan  Meningstilkendegivelse,  er  meget  vanskeligt  at  forstaa. 

nes  osv.  Ledelse  tilstrækkeligt  bekendt  Officer.  Min  Bøn 
er  derfor  at  blive  beordret  til  at  følge  Hovedkvarteret  af 
det  fremrykkende  nørrejydske  Korps  enten  som  General- 
kvartermester,  militær  Konsulent,  eller  under  hvilken- 
somhelst  Form,  Krigsministeriet  maatte  finde  det  pas- 
sende. Ligeledes  anser  jeg  det  meget  hensigtsmæssigt, 
at  Brigadeavditør  Lund,  der  i  disse  sidste  2  Dage  har 
fortræffeligt  assisteret  mig  efter  frivilligt  Tilbud,  og  hvis 
Dygtighed  jeg  derved  har  lært  at  kende,  ogsaa  kunne 
ønskes  til  at  følge  det  foranførte  Hovedkvarter,  hvor 
han  vil  gøre  stor  Nytte.« 

Paa  Baggesens  første  Skrivelse  af  30.  Marts  svarede 
Tscherning  den  3\.  i  et  Brev,  der  ikke  kendes,  men  det 
fremkaldte  et  Svar  af  Baggesen  af  2.  April,  hvoraf  det 
fremgaar,  at  han  havde  henvendt  sig  til  General  Hede- 
mann for  at  blive  ansat  ved  Hovedkvarteret.  Thi  den 
2.  April  skrev  han  til  Krigsministeren,  at  det  ogsaa  var 
General  Hedemanns  Ønske,  at  han  blev  ansat  ved  Hoved- 
kvarteret, og  som  Grund  til,  at  Generalen  sluttede  sig 
til  hans  Ønske,  anførte  han:  »at  v.  Hedemann  —  maaske 
fordi  jeg  er  den  ældre  Kamerat  —  hellere  vil  følge 
mit  end  v.  L  æ  s  s  ø  e  s  R  a  a  d.« 

En  saadan  Optræder  dømmer  sig  selv,  men  den  var 
ikke  mindst  uforsvarlig  overfor  Generalløjtnant  Høegh- 
Guldberg,  fordi  den  Tilstand,  over  hvilken  Baggesen  kla- 
gede, var  rent  forbigaaende  og  havde  sin  meget  natur- 
lige Grund. 

Generalløjtnanten  var  en  meget  anset  Rytterofficer 
og  Legemliggørelsen  af  Pligtopfyldelse  og  Tjenstiver. 
Han  var  af  Bliichertypen,  og  ligesom  Blucher  som  Sup- 
plement ikke  kunde  undvære  Gneisenau  som  Stabschef, 
saaledes  er  der  næppe  Tvivl  om,  at  man  i  det  Øjeblik 
ikke  kunde  have  faaet  en  bedre  Overkommando,  end  om 
man  havde  gjort  Høegh-Guldberg  til  kommanderende 
General  med  Læssøe  som  Stabschef.  Generalen  var  des- 
uden en  varm  Fædrelandsven.  Derfor  blev  han  greben 
af  den  Begejstring,  der  flammede  op  i  hele  Befolkningen 
paa  Efterretningen  om  Oprøret,  saa  at  han  allerede  den 
22.  Marts  indsendte  Forslag  om  Oprettelsen  af  en  Land- 
storm.   Fra  Begyndelsen   sluttede   Tscherning   sig  med 

megen  Varme  til  denne  Tanke,  og  han  svarede  Gene- 
ralen i  en  meget  anerkendende  og  indgaaende  Skrivelse 
den  28.  Marts.  I  Mellemtiden  havde  Quldberg  uafbrudt 
overvejet,  hvorledes  Sagen  kunde  løses  paa  bedste 
Maade,  og  at  disse  Overvejelser  kan  have  fremkaldt 
søvnløse  Nætter  er  rimeligt  nok.  Men  Generalen  kom 
hurtigt  til  Kræfter,  thi  den  2.  April  besvarede  han  egen- 
hændigt Krigsministerens  Skrivelse  af  28.  Marts  og  for- 
mulerede Enkelthederne  i  sine  Forslag  saa  klart  og  grun- 
digt, at  Ministeren  i  alt  væsentlig  gav  dem  sin  Tilslut- 
ning gennem  Blyantsnotitser,  han  gjorde  i  Marginen  paa 
Generalens  Skrivelse. 

Det  fremgaar  af  alt  dette,  at  naar  Tscherning  for- 
tæller, at  det  var  Baggesens  Brev  om  General  Guldbergs 
Sundhedstilstand,  der  afgjorde,  at  Hedemann  blev  ud- 
nævnt til  kommanderende  General,  saa  maa  dette  bero 
paa  en  Fejlhuskning.  Thi  Baggesens  første  Brev  om 
General  Guldberg  naaede  tidligst  Krigsministeriet  den  30. 
Marts  om  Aftenen;  men  allerede  den  25.  Marts  meddelte 
Krigsministeriet  1.  Generalkommando,  at  Oberst  Hede- 
mann skulde  have  Kommandoen  over  »Det  nørrejydske 
Armeekorps«. 

De  Betingelser,  Tscherning  havde  stillet  ved  Over- 
tagelsen af  Krigsministeriet,  udelukkede  selvfølgeligt  ikke, 
at  han  maatte  fremsætte  Forslag  for  Kongen  i  alle  Til- 
fælde, hvor  der  behøvedes  en  allerhøjeste  Billigelse. 
Dette  var  nødvendigt  ved  Besættelsen  af  Posten  som 
kommanderende  General,  men  Tscherning  mente  at  kunne 
nøjes  med,  at  hans  Indstilling  af  25.  Marts  var  bifaldet. 

Som  tidligere  berørt  omtaler  Tscherning  kun,  hvad 
der  er  passeret  ved  den  første  Samtale,  han  havde  med 
Oberst  Hedemann,  men  der  kan  ingen  Tvivl  være  om, 
at  Obersten  gik  ind  paa  den  af  Tscherning  opstillede  Be- 
tingelse, at  Læssøe  skulde  være  den  egentlige  Leder. 
Beviset  ligger  ikke  alene  i,  at  Hedemann  stillede  den 
Betingelse,  at  han  forbeholdt  sig  Ret  til  eventuelt  at 
maatte  træde  tilbage  som  Kommandør  for  1.  Jægerkorps, 
hvilket  efter  Organisationsplanen  havde  været  en  Umu- 
lighed, hvis  han  var  bleven  udnævnt  til  General.  Men 
dette  skete  heller  ikke.   Avancementsbladet  meddelte,  at 

der  den  27.  Marts  var  bleven  tillagt  Kommandøren  for 
1.  Jægerkorps,  Oberst  H.  C.  G.  F.  v.  Hedemann  »General- 
majors Karakter,  men  indtil  videre  uden  Anciennetet«. 
Derefter  blev  Generalen  af  Krigsministeren  beordret  til 
at  afgaa  til  »Det  nørrejydske  Armeekorps«  og  tage  Kom- 
mandoen over  dette. 

General  Hedemann  forlod  KJøbenhavn  den  29.  Marts, 
ledsaget  af  Premierløjtnant  W.  Dreyer  af  1.  Jægerkorps, 
der  blev  ansat  hos  ham  som  personnel  Adjutant,  og  naaede 
Kolding  den  30.  Marts.  Den  følgende  Dag  meddelte  Gene- 
ralen i  en  Korpsbefaling,  at  han  havde  overtaget  Kom- 
mandoen over  det  nørrejydske  Armeekorps.  Men  det 
existerede  endnu  ikke,  thi  Styrken  udgjorde  kun  1  Ba- 
taillon,  1  Jægerkorps,  8  Eskadroner  og  8  Kanoner.  Thi 
vel  var  13.  Bataillon  stødt  til,  men,  da  den  kun  talte  200 
Mand,  blev  den  holdt  tilbage  i  Kolding. 

Oprørerne  var  i  den  mellemliggende  Tid  blevne  sam- 
lede ved  Flensborg  med  en  Styrke  af  5  Batailloner,  2 
Jægerkorps,  6  Eskadroner  og  8  Kanoner  foruden  en  Del 
Frikorps.  De  havde  fremsendt  et  Rekognoscermgskom- 
mando  der  den  30.  Marts  besatte  Aabenraa.  Men  nogle 
af  vore  Krigsskibe,  der  laa  paa  Fjorden  og  truede  med 
et  Bombardement  samt  Efterretningen  om,  at  vore  Trop- 
per rykkede  frem  mod  Aabenraa,  bragte  Oprørerne  til 
den  31.  Marts   at  rømme  Aabenraa  og  gaa  tilbage  til 

Flensborg.  x   j,       x  •  + 

Da  Krigsministeren  havde  faaet  Indberetning  om,  at 
General  Hedemann  var  indtruffen  og  havde  taget  Kom- 
mandoen over  Armeekorpset,  burde  Ministerens  private 
Brevvexling  med  Læssøe  i  alle  Tilfælde  være  ophørt 
Men  den  1.  April  modtog  Læssøe  atter  et  saadant 
Brev  fra  Tscherning,  hvori  den  kommanderende  General 
blev  fuldstændigt  overset.  Det  hed  deri:  »Il  endelig 
ikke  fremad.  Stands  ved  Bov  i  det  nogenlunde  aabne 
Terræn  hvor  Kavaleriet  har  Overhaand,  for  at  faa  dette 
frem  Lad  Vestkysten  berides  af  nogle  Eskadroner  og 
gør  Rekognosceringer  og  Fourageringer  frem  i  det  aabne 
Terræn,  men  stands  med  D  e  r  e  s  Armeekorps  i  en  god 
Stilling,  saasnart  De  er  traadt  i  Forbindelse  med  Flanke- 
korpset.  D  e  maa  trænge  til  at  drage  lidt  Aande.   Hvad 

D  e  fanger  af  Fremmede  (Turnere  etc.)  sendes  til  Slave- 
riet i  Nyborg  som  Fribyttere.« 

Krigsministerens  Frygt  for,  at  det  nørrejydske  Armee- 
korps skulde  »ile«  fremad,  var  fuldstændigt  ubegrundet. 
Det  forbød  sig  af  sig  selv  dels  paa  Grund  af  Korpsets 
ringe  Styrke,  men  tillige  fordi  Læssøe  var  fuldstændigt 
uvidende  om  Forholdene  ved  det  Flankekorps,  til  hvilket 
Krigsministeren  henviste. 

Der  var  under  26.  Marts  af  Krigsministeriet  givet  en 
»Instruktion  for  den  Øverstkommanderende  ved  det 
Korps,  der  skal  sammendrages  i  Egnen  om  Kolding«. 
Ifølge  denne  maatte  Korpset  ikke  overskride  den  jydske 
Grænse,  med  mindre  Fjenden  rykkede  frem  N.  for  Slien. 
Skete  dette,  skulde  Rytteriet  fra  Jylland  og  Fyn  ope- 
rere paa  Halvøen  for  at  forhale  Fjendens  Fremmarche 
saa  meget  som  muligt.  De  øvrige  Tropper  skulde  sam- 
mendrages i  Fredericia  og  Omegn  og  maatte  først  rykke 
frem,  naar  Korpset  var  samler,  og  det  havde  Kundskab 
om,  at  Expeditionskorpset  ved  Korsør  var  færdig  til  Ind- 
skibning. Om  dette  Korps  hed  det,  at  det  skulde  bestaa 
af  4000  Mand  og  4  Kanoner,  at  det  skulde  kunne  ind- 
skibes med  6—8  Timers  Varsel,  og  at  Indskibningen 
skulde  ske,  naar  det  forlangtes  af  Oberst 
Hedemann.  Korpset  skulde  gøre  Landgang  og  ope- 
rere i  Overensstemmelse  med  de  af  Obersten  givne  Be- 
stemmelser. 

Korpset  ved  Korsør  skulde  altsaa  efter  dette  være  en 
Del  af  den  Hær,  der  skulde  staa  under  Overkomman- 
doen, og  det  var  blandt  andet  ogsaa  derfor,  at  Læssøe 
var  bleven  sendt  til  Kolding  for,  samtidigt  med  at  lede 
Operationerne  ved  det  nørrejydske  Armeekorps,  at  be- 
stemme Tidspunktet,  da  det  omtalte  Korps  skulde  afgaa 
fra  Korsør  og  give  det  Befaling  med  Hensyn  til  dets 
Fremrykning.  Men  Forudsætningen  for  Overførslen  var, 
at  man  raadede  over  det  fornødne  Transportmateriel,  og 
herom  vidste  Krigsministeriet  slet  intet.  Thi  alt,  hvad 
der  paa  dette  Omraade  var  sket,  indskrænkede  sig  til, 
at  Marineministeriet  efter  Forhandling  med  Krigsministe- 
riet den  25.  Marts  havde  beordret  Kaptajn  Tegner  af 

Flaaden  til  at  afgaa  til  Korsør  for  at  samle  Transport- 
materiel og  lede  Søtransporterne. 

Den  27.  Marts  om  Morgenen  meddeltes  det  Qeneral- 
kommandoen  paa  Sjælland,  at  der  ved  Korsør  skulde 
samles  en  Styrke,  der  skulde  føre  Navn  af  »Det  sles- 
vigske venstre  Flankekorps«  samt  at  Kaptajn  Caroc  af 
Generalstaben  skulde  være  Stabschef  ved  Korpset.  En 
senere  Skrivelse  af  samme  Dato  meddelte,  at  General- 
major Krogh  skulde  kommandere  Korpset  og  møde  i 
Krigsministeriet  samme  Eftermiddag  Kl.  2  for  at  modtage 
Instruktioner. 

Den  29de  gav  Krigsministeriet  en  hemmehg  Instruk- 
tion for  Flankekorpset.  Om  det  var  Tscherning  eller  Har- 
bou  eller  begge  i  Forening,  der  havde  udarbejdet  den, 
maa  staa  hen.  Men  den  indeholdt  i  Virkeligheden  en 
fuldstændig  Felttogsplan,  som  om  Korpset  skulde  agere 
selvstændigt,  og  Planen  endte  med  en  eventuel  Belejring 
af  Rendsborg.  Samtidigt  med  Udstedelsen  af  Instruktio- 
nen blev  Kommandoen  over  Korpset  frataget  General 
Krogh.  Aarsagen  hertil  var,  at  det  næppe  var  rygtedes, 
at  han  skulde  have  Kommandoen,  før  Mistænkeliggørel- 
sen satte  sig  i  Bevægelse.  2  af  Kroghs  Brødre  havde 
sluttet  sig  til  Oprørerne,  og,  uagtet  Tscherning  ikke 
tvivlede  om,  at  Krogh  vilde  være  tro  mod  Konge  og 
Land,  bøjede  han  sig  dog  for  Stemningen.  Generalkom- 
mandoen fik  derfor  Meddelelse  om.  at  General  Krogh  var 
bestemt  til  »en  anden  Virksomhed«,  og  at  Kommandøren 
for  2.  Jægerkorps,  Oberst  Schleppegrell,  skulde  kom- 
mandere Flankekorpset. 

Kaptajn  Tegner  af  Flaaden  var  kommen  til  Korsør, 
men  trods  den  største  Iver  var  det  ham  umuligt  at  faa 
samlet  det  fornødne  Transportmateriel,  navnlig  viste  den 
samlede  Overførsel  til  Als  af  venstre  Flankekorps  sig 
uigennemførlig.  Afdelingerne  maatte  derfor  overføres,  efter 
Omstændighederne,  enten  til  Nyborg,  for  at  støde  til  det 
nørrejydske  Armeekorps,  eller  til  Als,  og  derigennem 
skete  der  Brud  paa  den  Aftale,  der  var  truffen  mellem 
Krigsministeren  og  Læssøe  med  Hensyn  til  Korpsernes 
Sammensætning. 

At  disse  Transportforhold   øvede   deres  hæmmende 

Indflydelse  paa  alt,  er  en  Selvfølge,  og  føjes  saa  hertil, 
at  Hæren  ikke  alene  var  fuldstændigt  blottet  for  Træn, 
Lazareth  og  Forplejningsvæsen,  og  at  der  ikke  fandtes' 
nogensomhelst  Bestemmelse  om  Organisationen,  Tjenst- 
fordelingen  eller  Tjenstgangen  ved  Overkommandoen 
eller  de  større  Stabe,  saa  vil  man  kunne  forstaa  det  Ar- 
bejde, der  hvilede  paa  Læssøe,  thi  han  maatte  i  alt  for 
meget  bygge  paa  bar  Bund.  Da  hele  det  Personale,  han 
raadede  over  —  som  omtalt  —  indskrænkede  sig  til  2 
Adjutanter  og  2  Guider,  var  han  i  uafbrudt  Virksomhed 
fra  den  tidlige  Morgen  til  den  sene  Aften.  Ikke  desto 
mindre  forlangte  han,  at  naar  der  om  Natten  indtraf  Mel- 
dinger eller  Efterretninger  om  Fjenden,  skulde  man  strax 
vække  ham. 

Under  disse  forberedende  Arbejder  ankom  Digteren 
H.  P.  Holst  til  Hovedkvarteret  med  en  Skrivelse  fra 
Krigsministeren  af  3.  April.  Det  hed  heri,  at  Holst  troede 
at  kunne  gøre  Nytte  ved  Hovedkvarteret  »dels  ved  sin 
digteriske  Begejstring«  og  dels  som  Redaktør  af  Rap- 
porter. Han  var  anbefalet  af  Carl  Ploug,  men  det  over- 
lodes Læssøe  at  bestemme,  hvorvidt  han  vilde  give  Holst 
nogen  Ansættelse.  At  Hovedkvarteret  mindst  af  alt 
havde  Brug  for  digterisk  Begejstring,  er  en  Selvfølge. 
Men,  da  Læssøe  kendte  Holst  —  de  var  Skolekamerater 
fra  Borgerdydskolen  —  ansatte  han  ham  som  Expedi- 
tionssekretær. 

Fremrykningen  var  bleven  fortsat,  saa  at  det  nørre- 
jydske  Armeekorps  den  4.  April  stod  S.  for  Aabenraa  med 
Hovedkvarteret  i  samme  By. 

Oberst  Schleppegrell  havde  samtidigt  faaet  overført 
saa  mange  Afdelinger  til  Als,  at  han  den  3.  April  kunde 
rykke  ind  i  Sundeved.  Den  følgende  Dag  skød  han  sine 
Forposter  frem  til  Ringenæs  og  Kvers,  og  den  5.  tog 
han  Hovedkvarter  paa  Qraasten. 

Forposterne  var  nu  fra  begge  Sider  skudt  saa  langt 
frem,  at  Forbindelsen  mellem  Armeekorpset  og  Flanke- 
korpset tilvejebragtes  den  5te.  Samme  Dag  mødtes 
General  Hedemann  og  Læssøe  med  Oberst  Schleppe- 
grell, og  der  blev  truffen  Aftale  om  de  forestaaende  Ope- 
rationer.   Samtidigt   ankom   Flankekorpsets    sidste   Af- 

deling,  9.  Bataillon,  til  Sønderborg  og  med  den  indtraf 
tillige  Krigsministerens  Adjutant,  Kaptajn  Harbou,  der 
medbragte  krigsministerielle  Skrivelser  saavel  til  Armee- 
korpset som  Flankekorpset  angaaende  Maaden,  hvorpaa 
Fjenden  skulde  angribes  ved  Flensborg. 

Under  en  Krig  er  det  Krigsministerens  Opgave  sta- 
digt at  holde  den  kommanderende  General  underrettet 
om  den  politiske  Stilling  og  dens  Indflydelse  paa  Ope- 
rationerne. Men  Ministeren  maa  ikke  blande  sig  i  disses 
Enkeltheder,  dels  fordi  han  er  ude  af  Stand  til  at  be- 
dømme de  øjeblikkelige  Forhold  paa  Krigsskuepladsen, 
men  tillige  fordi  det  er  den  kommanderende  General, 
der  har  Ansvaret.  Skønt  Krigshistorien  har  mange 
Exempler  paa  de  sørgelige  Følger  af  at  krænke  dette 
Princip,  saa  gik  Krigsminister  Tscherning  ved  denne 
Lejlighed  endog  et  Skridt  videre  ved  at  bestemme,  hvor- 
ledes en  Stilling  skulde  angribes,  uagtet  han  ikke  kunde 
have  det  fjerneste  Begreb  om,  hvorledes  den  var  besat. 

Skrivelsen  til  General  Hedemann  bemyndigede  ham 
til  at  angribe  Fjenden  og  trænge  ind  i  Flensborg,  men 
ved  Angrebet  skulde  han  følge  de  Instruktioner,  der 
skulde  meddeles  ham  af  Kaptajn  Harbou. 

Befalingen  til  Oberst  Schleppegrell  gik  ud  paa,  at 
han  skulde  rykke  ind  i  Sundeved,  men  efterlade  et  Kom- 
pagni paa  Als.  Forinden  Fremrykningen  skulde  der  dog 
detacheres  et  passende  Korps  til  Holdnæs.  »Med  den 
anden  Halvdel«  —  som  det  hed  i  Skrivelsen  —  skulde 
Obersten  rykke  frem  over  Adsbøl  og  besætte  Graasten 
samt  sætte  sig  i  Forbindelse  med  General  Hedemann  for 
derefter  i  Forening  at  rykke  mod  Flensborg.  Kaptajn 
Harbou  afleverede  denne  Skrivelse  til  Oberst  Schleppe- 
grell i  Graasten  og  fortsatte  derpaa  Rejsen  til  Armee- 
korpsets Hovedkvarter.  Her  afleverede  han  den  krigs- 
ministerielle Skrivelse  og  meddelte  den  Instruks,  han  fra 
Krigsministeren  havde  modtaget  angaaende  Angrebet  paa 
Flensborg.  Der  lagdes  deri  særlig  Vægt  paa,  at  Angrebet 
blev  støttet  dels  ved  Fremsendelsen  af  en  større  Styrke 
fra  Holdnæs  mod  Lyksborg  og  dels  ved  en  Landsæt- 
ning af  Tropper  i  Flensborg  Fjord.  Som  Efterskrift  hed 
det  i  Ministerens  Skrivelse:  »Min  Adjutant,  Kaptajn  Har- 

N.  P.  Jensen:  Oberst  Frederik  Læssøe.  5 

bou,  bringer  formodentlig  dette  Brev;  i  saa  Fald  beder 
jeg  Dem  benytte  hans  Krigsdygtighed  og  Mod«. 

Da  Kaptajn  Harbou  kom  til  Hovedkvarteret,  traf  han 
bestemt  Modstand  hos  Læssøe,  ikke  alene  med  Hensyn 
til  Afsendelsen  af  en  forøget  Troppestyrke  til  Holdnæs, 
men  tillige  forsaavidt  angik  Planen  om  Landsætningen 
af  Tropper  i  Flensborg  Fjord.  Denne  Landsætning  fandt 
tillige  bestemt  Modstand  hos  Kaptajn  Steen-Bille  af  Flaa- 
den,  der  var  bleven  tilkaldt. 

Harbou  rejste  saa  tilbage  til  Sønderborg,  men  under- 
vejs fik  han  Kundskab  om,  at  Oberst  Schleppegrell  havde 
holdt  sig  til  den  Aftale,  der  var  truffen  med  Overkom- 
mandoen angaaende  Angrebet  paa  Flensborg,  saa  at  han 
kun  havde  sendt  et  Kompagni  til  Holdnæs.  Harbou  søgte 
saa  Hjælp  andensteds.  Kongen  var  den  6.  April  ankom- 
men til  Sønderborg,  og  gennem  Qeneraladjutanten  fik 
Harbou  udvirket,  at  9.  Bataillon  modtog  en  allerhøjeste 
Ordre  om  at  sende  3  Kompagnier  til  Holdnæs.  De  an- 
kom der  den  7.  April,  og  Major  Thestrup  tog  Komman- 
doen over  Styrken,  der,  foruden  de  nævnte  Kompag- 
nier, bestod  af  et  Kompagni  af  5.  Bataillon. 

Den  6.  April  fik  Krigsministeren  gennem  Udenrigs- 
ministeriet Meddelelse  om,  at  2  preussiske  Regimenter 
havde  faaet  Befaling  til  at  rykke  ind  i  Holsten  for  at 
besætte  Rendsborg.  Meddelelsen  sendtes  Overkomman- 
doen med  Befaling  til  at  fremskynde  Operationen  og  til- 
intetgøre Oprørshæren  ved  Flensborg.  En  ny  Skrivelse 
af  samme  Dato  gentog  Ordren,  og  om  Aftenen  Kl.  9V4 
afsendtes  en  tredie  Skrivelse  til  General  Hedemann: 
»Tiden  er  kostbar  og  bør  ikke  spildes.  I  Forbindelse  med 
Oberst  Schleppegrell  har  De  alt  af  Artilleri  14  Kanoner. 
De  er  altsaa  Fjenden  ganske  overlegen  i  Skyts  som  i 
Troppetal  af  hver  Art.  Jeg  kan  altsaa  ikke  indse,  at  der 
findes  nogen  væsentlig  Grund  for  Dem  til  ej  at  rykke 
frem,  hvilket  under  nærværende  Omstændigheder  synes  at 
være  af  den  yderste  Vigtighed,  saasom  vi  bør  stræbe 
efter  jo  før  jo  hellere  at  sætte  os  i  Besiddelse  af  Flens- 
borg. At  De  overtager  Kommandoen,  saalænge  Korpserne 
opererer  samlede,  er  allerede  udtrykt  tidligere  og  er  en 
Selvfølge  af  Deres  højere  Stilling.   Jeg  formoder,  at  min 

Adjutant,  Kaptajn  Harbou,  har  mødt  Dem,  inden  De  mod- 
tager denne  Skrivelse,  og  meddelt  min  Anskuelse  om 
Maaden,  hvorpaa  De  kan  angribe  de  foran  Flensborg 
staaende  fjendtlige  Korps  med  størst  Haab  om  et  heldigt 
Udfald.  Gør  Dem  nøje  fortrolig  med  Marinens  hele  Styrke 
og  Maaden,  hvorpaa  De  kan  benytte  dens  Medvirk- 
ning.« 

Der  var  i  Henhold  til  Instruxen  for  nørrejydske  Armee- 
korps af  26.  Marts  oprettet  er  »Armeekorpsernes  For- 
bindelsesbureau«  i  Kolding  under  Major  Baggesen.  Det 
modtog  Rapporter,  Beretninger  m.  m.  fra  Overkomman- 
doen og  sendte  dem  videre  til  Krigsministeriet  og  om- 
vendt. Ved  denne  Lejlighed  blev  det  paalagt  Major  Bag- 
gesen at  sørge  for,  at  den  sidstnævnte  Skrivelse  hur- 
tigst muligt  blev  befordret  til  General  Hedemann. 

Skrivelsen  naaede  Kolding  den  7.  April  Klokken 
mellem  7  og  8  Aften.  Major  Baggesen,  der  vidste,  at 
Kongen  var  ankommen  til  Sønderborg,  besluttede  selv  at 
udføre  Stafettjenesten  for,  som  han  selv  udtaler,  naar  han 
havde  afleveret  Skrivelsen  til  Overkommandoen,  »uop- 
holdeligt at  begive  sig  til  Sønderborg  for  at  give  Kongen 
de  Efterretninger,  han  maatte  ønske«. 

Baggesen  naaede  Hovedkvarteret  i  Aabenraa  Natten 
til  den  8.  Klokken  mellem  2  og  3,  afleverede  Skrivelsen 
og  begav  sig  til  Sønderborg. 

Det  nørrejydske  Armeekorps  havde  faaet  Melding  om, 
at  Batteriet  Jessen  var  undervejs  den  7.  og  kunde  ven- 
tes samme  Aften.  Det  blev  derfor  bestemt  at  afvente 
Batteriets  Ankomst  og  den  8.  at  rykke  frem  og  tage  en 
Stilling,  hvorfra  der  den  følgende  Dag  kunde  skrides  til 
Angreb  paa  Oprørerne. 

Den  8.  blev  Hovedkvarteret  forlagt  til  Kliplev,  og 
gennem  en  mod  Bov  fremsendt  Rekognoscering  fik  man 
Klarhed  over,  at  Byen  var  besat  af  Fjenden.  Den  Styrke, 
Overkommandoen   raadede   over,  bestod  af: 

Det  nørrejydske  Armeekorps: 

a.  Avantgarden:  Oberstløjtnant  Magius,  12.  Ba- 
taillon,  3.  Jægerkorps,  2  Eskadroner  og  4  Kanoner  (Fuhr- 
mann). 

5* 

1.  Infanteribrigade:  Oberst  Biilow,  1.,  2.  og 
11.  Bataillon. 

2.  Infanteribrigade:  Oberst  Meyer,  4,  og  7. 
Bataillon. 

Kavaleribrigaden  :  Generalmajor  Wedell-We- 
dellsborg,  3.  og  6.  Dragonregiment  samt  Batteriet  Bruun. 

Reserven  :  13.  Bataillon,  5.  Dragonregiment,  4  Ka- 
noner (Fuhrmann)  og  Batteriet  Jessen  samt  et  Ingeniør- 
detachement. 

b.  Det  slesvigske  venstre  Flankekorps: 
Oberst  Schleppegrell,  5.,  9.  og  10.  Bataillon,  1.  og  2. 
Jægerkorps,  IV2  Eskadron,  Batteriet  Dinesen  og  1  Inge- 
niørdetachement. 

Hele  Styrken  talte  13  Batailloner,  Ib'^U  Eskadron  og 
30  Kanoner,  ialt  10—11,000  Mand. 

Oprøshærens  Styrke  blev  angivet  til  8 — 9000  Mand, 
og  Efterretningerne  udsagde,  at  den  havde  besat  Passene 
over  Krusaa  samt  Flensborg  og  fremskudt  Tropper  til 
Lyksborg. 

Den  8.  April  om  Aftenen  mødte  de  højere  Kommande- 
rende og  Afdelingskommandørerne  i  Bommerlund,  hvor- 
Læssøe  meddelte  dem  den  Plan,  der  skulde  følges  ved 
det  forestaaende  Angreb: 

En  Del  af  Flankekorpset  under  Oberstløjntnant  Haxt- 
hausen skulde  føre  et  Skinangreb  mod  Passene  ved 
Krusaa  og  Kobbermøllen  for  at  fastholde  de  Tropper, 
Fjenden  havde  posteret  sammesteds.  Avantgarden  og 
Resten  af  Flankekorpset  skulde  rykke  frem  til  Angreb 
paa  Bov,  og  Brigaden  Biilow  med  Kavaleribrigaden  paa 
sin  højre  Fløj  skulde  omgaa  Bov  i  Vest  og  søge  over 
Harreslev  at  naa  ned  mod  Flensborg  for  at  afskære  saa 
mange  fjentdlige  Tropper  som  muligt. 

Major  Baggesen  havde  været  hos  Kongen  og  ilede 
derpaa  til  Bommerlund,  men  —  fortæller  han  selv  —  »min 
Nærværelse  satte  Hedemann  i  Forlegenhed  og  var  Læs- 
søe  ubehagelig«.  Dette,  i  Forbindelse  med,  at  der  ikke 
blev  meddelt  ham  det  allerringeste  om  den  givne  An- 
grebsplan, burde  have  ført  ham  til  at  begive  sig  til  sin 
Post  i  Kolding,  thi  ved  Hovedkvarteret  havde  han  intet 
at  bestille.    Desuagtet  blev  han  i  Bommerlund. 

Søndag  Morgen  den  9.  April  rykkede  Hæren  frem. 
Planen  blev  i  det  Væsentlige  fulgt,  og,  da  Major  The- 
strup samtidigt  rykkede  frem  fra  Holdnæs  over  Lyks- 
borg,  blev  Resultatet,  at  Oprørshæren  blev  fuldstændig 
sprængt.  Da  Fjenden  var  slaaet,  gik  Læssøe  personlig 
frem  paa  yderste  højre  Fløj  med  3.  Dragonregiment  for 
at  forfølge  og  naaede  over  Skovkro  frem  til  Slesvig- 
chaussée.  Man  saae  Oprørshæren  flygte  tilbage  ad  denne 
i  Uorden,  men  Forfølgelsen  maatte  opgives,  fordi  Rytte- 
riets Mandskab  og  Heste  var  udmattede.  Da  Læssøe 
havde  været  længst  fremme,  kom  han  først  til  Flensborg 
længe  efter,  at  Byen  var  bleven  besat  af  vore  Tropper. 
I  Mellemtiden  havde  Major  Baggesen  udfoldet  en  stor 
Virksomhed. 

Som  tidligere  omtalt  var  Kongen  i  Sønderborg,  og 
Krigsministeren  indtraf  sammesteds  den  9.  April  om  Efter- 
middagen. Major  Baggesen,  der  var  vidende  herom,  vilde 
være  den  første,  der  bragte  Efterretningen  om  den 
vundne  Sejr.  Han  fik  derved  tillige  LejUghed  til  at  om- 
tale, hvad  han  selv  havde  udrettet  under  Kampen. 

Den  9.  om  Eftermiddagen  Kl.  3  indberettede  han  til 
Kongen: 

»Klokken  halv  Tre  rykkede  Deres  Majestæts  Tropper 
fra  flere  Sider  ind  i  denne  By  (Flensborg).  Det  kostede 
Insurgenterne  flere  Døde  og  Saarede,  men  os,  saavidt 
jeg  véd,  næsten  intet,  hvorimod  Deres  Majestæt  og  Fæ- 
drelandet mistede  ved  Angrebet  paa  Bov  en  brav  Officer, 
Kaptajn  v.  Hegermann  Lindencrone,  der  er  skudt  i  Under- 
livet, og  hvis  Saar  jeg  anser  for  dødeligt;  hans  Ord  til 
mig,  strax  efter  at  være  falden,  var:  »Jeg  har  faaet  For- 
fald«. I  Spidsen  for  en  Kolonne  ankommen  foran  Flens- 
borg (som  Frivillig)  begav  jeg  mig  ind  i  Byen  og  kaldte 
Magistraten  til  Raadhuset,  hvor  jeg  i  Deres  Majestæts 
Navn  forespurgte,  under  hvilke  Betingelser  Deres  Maje- 
stæts Tropper  kunde  modtage  Byens  Underkastelse.  1ste 
Borgmester,  Callisen,  og  2den  Borgmester,  Lorentzen, 
svarede,  at  de  underkastede  sig  Deres  Majestæts  Naade 
og  iøvrigt  vilde  bestræbe  sig  for  at  medvirke  til  god 
Orden.   Overalt  blev  vi  modtagne  med  Hurra. 

Ved  efter  Erobringen  af  Passet  at  sprænge  paa  en 

Dragonhest  frem  med  6  Ordonnanser,  Dragoner  der 
overlodes  mig  af  Avantgardens  Kommandør  til  Vlus 
strakte  10  Mand  af  16.  Bataillon  deres  skarpladte  C)  Ge- 
værer, og  jeg  tilsikrede  dem  Deres  Majestæts  Naade- 
den  strax  mig  meddelte  Fortegnelse  over  deres  Navne 
vedlægges.  Senere  har  de  øvrige  Tropper  taget  mange 
flere  Fanger  som  Deres  Majestæt  vist  vil  tilsikre  samme 
allerhøjeste  Naade;  de  er  forblindede.  —  For  en  saaret 
fangen  forhenværende  Kamerat  v.  Michelsen  tillader  jeg 
mig  at  ytre  en  lignende  Bøn.  Imod  Bov  kommanderede 
desto  værre  for  ham.  Major  v.  Kindt;  efter  Indbyggernes 
Udsagn  har  man  set  v.  FiJrsen,  v.  Holstein*).  Kaptajn 
Dmesen  mistede  en  Hest,  den  blev  skudt  under  ham  i 
Bov.« 

Kl.  4  Eftm.  afsendte  Baggesen  en  Beretning  til  Krigs- 
mmisteren,  hvori  det  hed:  »Da  jeg  havde  givet  Hans 
Majestæt  i  Sønderborg  igaar  Formiddags  det  Løfte  at 
bidrage  Mit  til,  at  Flensborg  biev  taget,  men  ikke  havde 
nogen  Ansættelse  i  Hovedkvarteret,  fulgte  jeg  Avantgar- 
den paa  en  Dragonhest  og  var  en  af  de  Første,  der  med 
en  Kvarterfane  i  Haanden  gik  ind  i  Byen«  osv 

Af  disse  Meldinger  indtraf  den  førstnævnte  i  Sønder- 
borg Kl.  8V4.  Tscherning  fortæller,  at  Kongen  i  det  Øje- 
blik var  paa  en  Udflugt,  men,  da  han  kort  efter  vendte 
tilbage,  gjorde  Efterretningen  om  Sejren  ham  »meget 
glad,  men  tillige  meget  exalteret«.  Det  gik  endog  saa  vidt 
at  Kongen  forlangte,  at  der  skulde  holdes  Standret  over 
Fangerne,  og  at  hver  tiende  Mand  skulde  skydes.  Det 
kostede  —  siger  Tscherning  —  megen  Anstrængelse  at 
berolige  Kongen.  »Jeg  maatte«,  siger  han,  »bringe  Kon- 
gens Løfte  om  min  Ansvarlighed  i  Erindring  for  at  faa 
Kongen  bragt  paa  andre  Tanker«.  Men  Tscherning  har 
ikke  forstaaet  Kongen,  der  samtidigt  i  Hovedspørgsmaal^t 
havde  fuldstændig  Ret.  Frederik  VII.  var,  naar  han  vild^e 
være  det.  Konge  til  Fingerspidserne,  og  mindst  af  alt 
taalte  han  Indgreb  i  sin  kongelige  Myndighed.  Baggesens 
Melding  fremkaldte  derfor  hos  Kongen  ikke  »Exaltation«, 

*)  Kinde,    Fursen-Bochmann    og  Holstein  var    Officerer     der    havde 
svigtet  deres  Ed  og  kæmpede  imod  os. 

men  »Irritation«,  fordi  Baggesen  havde  vovet  at  tilsikre 
fangne  Oprørere  Kongens  Naade,  samt  over,  at  han  gik  i 
Forbøn  for  Kaptajn  Michelsen,  der  havde  spillet  Hoved- 
rollen ved  Troppernes  Frafald  i  Kiel.  Naar  Tschernmg 
paaberaabte  sig  Kongens  Løfte,  saa  havde  Kongen  jo  ikke 
givet  sit  Minde  til,  at  Tscherning  stod  over  Loven,  og 
det  var  herom,  at  det  drejede  sig.  Thi  Krigsartiklerne 
foreskrev  netop  det,  Kongen  forlangte.  Selv  om  man  nu 
ikke  vilde  følge  disse  i  deres  fulde  Strænghed,  saa  burde 
der  i  alle  Tilfælde  have  været  statueret  Exempler,  thi 
naar  man  behandlede  Oprørere,  der  havde  svigtet  deres 
Faneed,  paa  samme  Maade  som  almindeUge  Krigsfanger, 
ophørte  de  at  være  Oprørere. 

Læssøe  var  kommen  sent  til  Flensborg,  og  her  var 
der  saa  meget  at  gøre,  at  Kl.  blev  TU  Aften,  da  den 
foreløbige  Beretning  om  Kampen  sendtes  til  Krigsmini- 
steren. Den  lød:  »Kl.  3V2  rykkede  vore  Tropper  md  1 
Flensborg.  Fjendens  Styrke  kender  vi  ikke  tilstrækkeligt, 
men  han  var  svagere  end  vi.  Antallet  af  de  Døde  og 
Saarede  paa  vor  Side  vides  endnu  ikke  nøje,  dog  er  Tal- 
let uden  Tvivl  over  100,  navnlig  er  der  i  2.  Bataillon 
40  Saarede  og  4  Officerer.  Fjendens  Tab  kan  vi  endnu 
mindre  angive,  men  vi  har  gjort  714  Fanger*).  Modtagel- 
sen i  Flensborg  var  særdeles  god.  Insurgenterne  er 
sprængte  til  forskellig  Side,  Tønder,  Slesvig  og  Angel.  Saa- 
snart  Tropperne  er  komne  sig  efter  deres  Udmattelse, 
rykker  vi  videre.« 

Fremrykningen  fortsattes  den  følgende  Formiddag  M. 
mellem  10  og  11,  men  der  blev  standset  ved  Oversø,  fordi 
Overkommandoen  havde  faaet  Efterretning  om,  at  Preus- 
serne havde  besat  Rendsborg  og  stod  foran  Fæstningen. 
Den  11.  brød  Hæren  atter  op,  men  af  Hensyn  til  Preus- 
sernes Stilling  og  ifølge  en  udtrykkelig  Ordre  fra  Krigs- 
ministeriet blev  der  gjort  Holdt  ved  Slesvig,  og  Hoved- 
kvarteret kom  til  Gottorp  Slot. 

*)  Vort  virkelige  Tab  var  3  døde  og  5  saarede  Officerer  samt  13 
døde  og  73  saarede  Underofficerer  og  Menige.  Oprørerne  mistede  4 
døde  og  7  saarede  Officerer,  30  døde  og  135  saarede  Underofficerer  og 
Menige.  7  Officerer,  2  Læger  og  910  Underofficerer  og  Menige  blev 
fangne,  deri  indbefattet  de  Saarede. 

Oberst  Bonin,  der  kommanderede  de  preussiske  Trop- 
per i  Rendsborg,  havde  inden  Kampen  ved  Bov  faaet 
Bemyndigelse  til,  hvis  han  ansaa  det  for  tilraadeligt    at 
rykke  frem  fra  Rendsborg  til  Flensborg  for  at  understøtte 
Oprørerne,  efter  dog  forinden  at  have  foreslaaet  den  dan- 
ske Overkommando  en  Vaabenstilstand.  Men,  inden  Bonin 
hk  Lejlighed  til  at  benytte  Bemyndigelsen,  blev  Oprørs- 
hæren  sprængt.  Han  indskrænkede  sig  derfor  til  at  skyde 
Forposter  frem  til  Sorgfloden  og  at  meddele  vor  Over- 
kommando, at  ethvert  Angreb  paa  »de  holstenske  Trop- 
per«  vilde  af  Preusserne  blive  opfattet  som  en  Krigs- 
erklæring. Der  var  alt  paabegyndt  diplomatiske  Forhand- 
hnger  i  Sønderborg;  de  fortsattes  og  førte  til,  at  Preus- 
sen stillede  et  Ultimatum,  hvis  Hovedpunkt  var    at  den 
danske  Hær  skulde  rømme  Slesvig.   Den  18   April  sva- 
rede Kongen  med  et  Afslag,  og  dermed  var  Krigen  er- 
klæret    Samtidigt  maatte  vi  gøre  Regning  paa,  at  det 
tyske  Forbund  ogsaa  vilde  støtte  Oprørerne,  thi  man  var 
begyndt  at  samle  Forbundstropper  ved  Havelberg 

Tscherning  siger  i  sine  efterladte  Skrifter  om  det,  der 
var  sket,  fra  han  overtog  Krigsministeriet,  og  til  dette 
lidspunkt:  »Udvikler  alt  dette  Virvar  sig  til  noget  godt 
da  skal  ingen  i  højere  Grad  end  jeg  beundre  Verdens- 
styreren  for  de  Veje,  han  betræder«.  Men  nu  var  man 
kommen  over  Hovedvanskeligheden;  thi  man  havde  faaet 
dannet  en  Hær,  hvis  Moral  var  bleven  styrket  ved  Sej- 
ren over  Oprørerne,  og  hvis  Fasthed  voxede  Dag  for 
Dag.  Var  end  mange  rykkede  ud  i  Troen  paa,  at  det 
Ikke  vilde  vare  længe,  inden  Oprøret  var  dæmpet,  saa 
havde  Sagen  nu  taget  en  saadan  Vending,  at  enhver 
maatte  indse,  at  Krigen  vilde  trække  i  Langdrag  og  at 
VI  maatte  gøre  Regning  paa  at  komme  til  at  kæmpe  mod 
betydelig  Overmagt.  Men  det  bidrog  kun  til  at  løfte 
Stemningen  og  skærpe  Pligtfølelsen. 

Hæren  var  bleven  fortsærket  med  Garden  til  Fods 
der  indtraf  i  Slesvig  den  16.  April,  og  det  var  bleven 
befalet,  at  der  skulde  oprettes  et  højre  Flankekorps, 
der  skulde  bestaa  af  1  Bataillon  og  1  Batteri,  der  skulde 
komme  fra  Kjøbenhavn,  samt  af  Størstedelen  af  Rytteriet 
Om  Forholdet  ved  Hovedkvarteret  indberettede  Che- 

fen  for  Generalstaben,  General  Steinmann*)  til  Krigs- 
ministeren: »Mit  Ophold  ved  Armeekorpset  i  Slesvig 
havde  en  velgørende  Indflydelse  paa  mig,  fordi  det  bragte 
mig  en  Tid  ud  af  det  deprimerende  kongelige  Hoved- 
kvartersliv  og  Krigens  Skueplads  nærmere,  men  ogsaa 
og  især,  fordi  jeg  fandt  ved  Armeekorpset  den  utrætte- 
ligste, kyndigste  og  enigste  Samvirken  i  Overkomman- 
doen og  Administrationen  under  de  smukkeste  gensidige 
Forhold,  noget,  der  saa  væsentligt  bidrager  til  at  poten- 
sere det  Heles  Kraft.  Ikke  lidet  maatte  det  fryde  mig 
at  se  de  intelligente  Midler,  Ministeriet  valgte  af  Staben, 
udvikle  sig  saa  frodigt  og  elskværdigt«.  Det  er  Læssøe, 
der  her  fik  en  smuk  og  fortjent  Anerkendelse. 

Der  var  under  Opholdet  i  Slesvig  foretagen  nogle 
Forandringer  i  Hærens  Inddeling,  saa  at  Sammensæt- 
ningen var  følgende: 

Avantgarden:       2  Batailloner,  1  Eskadron  og  4  Kanoner 

Brigaden  Biilow:  3         — 

Brigaden  Meyer:  3         — 

Flankekorpset:      4         — 

Kavaleribrig.:        »  — 

Reserven:  2         — 

Læssøe  havde  gjort  Regning  paa,  at  saasnart  Kongen 
afslog  at  gaa  ind  paa  det  preussiske  Ultimatum,  vilde 
Fjenden  strax  rykke  frem.  Den  17.  April  om  Eftermid- 
dagen samlede  han  derfor  Hærens  højere  Kommande- 
rende og  Afdelingskommandører  paa  Gottorp  Slot  for  at 
instruere  dem  angaaende  Maaden,  hvorpaa  Kampen 
skulde  optages. 

Læssøe  gik  ud  fra,  at  hvis  Fjenden  vilde  angribe, 
vilde  han  møde  med  betydelig  Overmagt.  Fjenden  havde 
Valget  imellem  at  rykke  frem  fra  Egnen  Nord  for  Rends- 
borg  og  angribe  samme  Dag,  eller  standse  den  første 
Dag  og  opmarchere  bag  Kurgraven  —  V*  Mil  foran 
Dannevirke  —  for  at  rykke  frem  til  Angreb  næste  Dag. 

*)  Generalen  var  kommen  til  Slesvig  i  Kongens  Følge,  men,  da 
Kongen  forlod  Byen,  fik  han  Tilladelse  til  at  blive  nogle  Dage  ved 
Hovedkvarteret. 


1      - 

-    2 

1      - 

-    2 

1      - 

-   4 

7        - 

-    4 

3        - 

-14 

I  sidste  Tilfælde  skulde  Hæren,  uden  Kamp,  gaa  tilbage 
til  Stillingen  mellem  Arnholt  Sø  og  Langsø,  fordi  Fjen- 
den jo  saa  efter  at  være  opmarcheret  kunde  virke  med 
hele  sin   Overmagt  og  derigennem  gøre  et  Tilbagetog 
efter  Kamp   til   en   Umulighed.    Hvis   Fjenden   derimod 
rykkede  frem  i  Marcheformation,  saa  at  hans  Overlegen- 
hed først  kunde  gøre  sig  gældende,  efterhaanden  som 
Tropperne  kom  op  i  Slaglinien,  og  Angrebet  skete  samme 
Dag,  skulde  der  rejses  en  stærk  og  energisk  Modstand 
Avantgarden  skulde  optage  Kampen  i  Bustrup  og  der- 
fra gaa  tilbage  til  Erdbeerenberg,  hvor  den  vilde  blive 
optagen  af  Brigaden  Biilow.    Begge  skulde  saa  i  For- 
enmg  fortsætte  Kampen,  og,  naar  Stillingen  maatte  op- 
gives,  gaa   tilbage   til    Gottorp-Hysby   Stillingen,   hvor 
Schleppegrell  og  Meyer  skulde  i  Forening  med  de  til- 
bagegaaende  Tropper  forsvare  Kratbakkerne  ved  Pulver- 
muhle,  og  Garden  Gottorp.  Rytteriet  skulde  dække  højre 
Fløj.   I  denne  Stilling  skulde  Hovedkampen  optages,  og 
naar  Stillingen  maatte  opgives,  skulde  Hæren  gaa  til- 
bage til  Stillingen  mellem  Arnholt  Sø  og  Langsø.   Men 
om  end  Læssøe  først  sørgede  for,  at  alt  var  forberedt 
til  at  modtage  et  fjendtligt  Angreb,  saa  var  han  misfor- 
nøjet over  den  passive  Stilling,  Hæren  maatte  indtage 
og  tænkte  sig  Muligheden  af,  at  den  kunde  gribe  Offen- 
siven.   I  Skrivelse  til  Krigsministeren  af  19.  April  hen- 
viste han   derfor  til,  at  Preussen  kunde  blive  saa  be- 
skæftiget paa  andre  Punkter,  at  det  ikke  var  i  Stand  til 
at  optræde  med  stor  Styrke  i  Holsten,  og  at  Mecklen- 
burg  og  Hannover  kunde  ved  Trusler  tvinges  til  at  holde 
sig  tilbage.   Læssøe  tænkte  sig  ogsaa  Muligheden  af   at 
Preussen  kun  vilde  holde  Rendsborg  besat  som  en  De- 
monstration, ja  maaske  »paa  antwerpensk  Vis«  beslutte 
sig  til  at  udholde  en  Demonstration.    Med  begge  disse 
Muligheder  for  Øje  spurgte  Læssøe,  om  Belejringstrænet 
var  forberedt,  og  naar  det  kunde  ventes.   Det  vil  ikke, 
paa  Grund  af  de  efterfølgende  Begivenheder,  være  nød- 
vendigt  at  komme   nærmere   ind   paa   Krigsministerens 
Svar  med  Hensyn  til  Offensiven.   Men  med  Hensyn  til 
Forsvaret  udtalte  han,  at  Hæren  skulde  gaa  tilbage  fra 
Stilling  til  Stilling,  og  at  Modstanden  ikke  maatte  drives 

saa  vidt,  at  alt  blev  sat  paa  Spil  i  et  Slag.  Den  22.  April 
bebudede  Ministeren,  at  et  Angreb  var  nært  forestaaende, 
samtidigt  blev  der  given  Overkommandoen  frit  Valg  med 
Hensyn  til  Tilbagetoget,  saa  at  dette  enten  kom  til  at 
gaa  til  Jylland  eller  til  Als. 

De  preussiske  Tropper,  der  stod  foran  Rendsborg, 
var  i  Mellemtiden  blevne  forstærkede  med  en  Forbunds- 
division,  saa  at  hele  Fjendens  Styrke,  iberegnet  Oprø- 
rerne, talte  henved  33,000  Mand.  Den  preussiske  Gene- 
ral Wrangel  førte  Overkommandoen, 

Krigsministerens  Spaadom  gik  i  Opfyldelse,  thi  Paaske- 
dag, den  23.  April,  rykkede  Wrangel  frem  for  at  an- 
gribe med  Preusserne  og  Oprørerne,  ialt  henved  20,000 
Mand,  medens  Forbundstropperne  fulgte  efter  i  længere 
Afstand  som  Reserve.  Vor  Styrke  udgjorde  mellem  11 
og  12,000  Mand. 

Det  var  en  smuk  Foraarsdag,  og,  da  Indkvartermgen 
og  Alarmstillingerne  var  afpassede  efter  hinanden,  havde 
Overkommandoen  ikke  anset  det  for  nødvendigt  at  lade 
Tropperne  bivouakere.  Paaskefesten  havde  bragt  Sol- 
daterne til  at  søge  Kirkerne.  Men  Gudstjenesten  var 
lige  begyndt,  da  —  Klokken  var  omtrent  10  —  Alarm- 
signalet lød. 

Tropperne  mødte  i  rette  Tid  paa  Alarmpladserne.  Men 
en  Fejl  ved  Meldetjenesten  fra  Forposternes  Side  for- 
anledigede, at  Preusserne  naaede  helt  frem  imod  Bustrup, 
da  Kampen  begyndte.  Det  gav  Anledning  til,  at  man 
senere  paastod,  at  Hæren  var  bleven  overfaldet.  Men, 
da  Krigsministeren  meddelte  Læssøe  dette  i  et  privat 
Brev,  fik  han  til  Svar:  »Den,  der  kalder  Fægtningen 
ved  Slesvig  for  et  Overfald,  han  forstaar  ikke  at  skelne 
mellem  en  sendrægtig  Melding  fra  en  Feltvagt  og  Over- 
raskelsen af  en  Armee.  Fægtningen  ved  Slesvig  blev 
gennemført,  som  den  skulde  og  maatte  være  gennem- 
ført, om  man  saa  havde  vidst  Dagen  iforvejen,  naar 
Fjenden  vilde  komme«. 

Kampen  blev  strax  optagen  med  Eftertryk  i  Bustrup, 
men,  da  Avantgarden  skulde  gaa  tilbage,  gjorde  Bri- 
gaden Blilow  et  offensivt  Stød  langs  Dannevirkevolden, 
der  gjorde  en  fortræffelig,  men  kun  øjeblikkelig  Virkning, 

fordi  vi  manglede  Tropper  til  at  benytte  de  vundne  For- 
dele. Avantgarden  og  Btilow  maatte  derfor  gaa  tilbage 
fra  Erdbeerenberg,  efterfulgte  af  Fjenden,  der  havde  truk- 
ket Forstærkninger  til  sig.   Klokken  var  den  Gang  2. 

Vore  tilbagegaaende  Tropper  naaede  Hovedstillingen, 
hvor  der  snart  udviklede  sig  en  haardnakket  Kamp  om 
Kratbakkerne  V.  for  Gottorp.  Her  havde  Overkomman- 
doen taget  Stade,  og  Læssøe  fulgte  omhyggeligt  alle  Be- 
vægelser. Kampen  bølgede  i  flere  Timer  frem  og  til- 
bage. Da  mente  Læssøe,  at  Øjeblikket  var  kommet  til 
at  gribe  Offensiven  ved  at  omgaa  Fjendens  venstre 
Flanke.  Alt  var  rede,  men  saa  kom  der  Melding  om,  at 
Oberst  Juel  havde  ladet  Garden  rømme  Gottorp.  Det 
var  en  falsk  Efterretning,  der  havde  foranlediget  Røm- 
ningen, og  Obersten  fik  derfor  Befaling  til  strax  at  vende 
om  og  besætte  Slottet.  Men  det  gunstige  Øjeblik  var 
gaaet  tabt;  Fjenden  havde  faaet  Tid  til  at  trække  sine 
Reserver  til  sig,  og  vi  maatte,  da  han  paany  rykkede 
frem,  trække  os  kæmpende,  men  i  god  Orden,  tilbage. 
Fjenden  standsede  dog  ved  den  nordlige  Ende  af  Thier- 
garten,  og  vor  Hær  naaede  tilbage  til  Stillingen  mellem 
Arnholtsø  og  Langsø,  hvor  den  gik  i  Bivouak. 

Slaget  ved  Slesvig  har  i  Krigshistorien  faaet  Plads 
som  et  lærerigt  Exempel  paa,  hvorledes  et  defensivt  Slag 
skal  udkæmpes.  Derfor  er  Slaget  for  den  danske  Hær 
et  Minde,  der  skal  værnes  om.  Æren  herfor  skyldes 
selvfølgelig  i  første  Række  de  kæmpende  Tropper,  men 
det  skal  ikke  glemmes,  at  det  var  Læssøe,  der  havde 
fostret  den  geniale  Plan  og  ledede  dens  Gennemførelse. 

Efter  endt  Kamp  tog  Overkommandoen  Hovedkvar- 
ter i  Isted  Kro,  og  herfra  meldte  Læssøe  til  Krgisministe- 
ren  Kl.  7V2:  »8  Timers  haardnakket  Kamp  med  Preus- 
serne. Alle  vore  Tropper  har  været  i  Ilden.  Fjendens 
fremrykkende  Reservemasser  nøder  os  til  imorgen  at 
trække  os  tilbage  til  Flensborg«.  Kl.  12  Nat  blev  Mel- 
dingen efterfulgt  af  følgende  foreløbige  Beretning:  »Fra 
Kl.  IOV2  til  henimod  Solnedgang  har  vi  slaaedes  med 
Preusserne  ved  Slesvig.  Kl.  ^^U  var  Fægtningen  staaende. 
De  fjendtlige  Tropper  trængte  ikke  mere  paa,  men  stærke 
Reservemasser  rykkede  frem.  Vore  Tropper  var  3  Gange 

afløste,  og,  da  vi  havde  bragt  vor  sidste  Reserve  i  Ilden, 
fandt  vi  det  rigtigt  at  trække  os  tilbage.  Det  skete  med 
al  Orden  og  Ro,  og  uden  at  Fjenden  forfulgte.  Vi  bivoua- 
kerer  for  Øjeblikket  i  Stillingen  mellem  Arnholt  Sø  og 
Lang  Sø,  hvorfra  vi  imorgen  bryder  op  til  Flensborg. 
Vi  har  ingen  Kanoner  mistet,  men  vort  Tab  af  Døde  og 
Saarede  er  stort,  navnlig  har  vi  mistet  mange  af  vore 

dygtigste  Officerer. Vort  hele  Tab  lige  saa  vel 

som  Fjendens  er  det  umuHgt  at  angive*).  Armeekorpset 
er  i  kampdygtig  Stand  og  skal  gøre  sin  Pligt  til  det 
Yderste«. 

Det  regnede  stærkt  hele  Natten  og  var  koldt.  Man 
havde  vel  Brændsel  i  Overflødighed,  da  man  stod  ved 
Skove,  men  det  var  vaadt  og  vilde  ikke  brænde.  Værst 
var  det  dog,  at  alle  var  sultne,  fordi  den  pludselige  Alar- 
mering Paaskedag  havde  forhindret,  at  man  fik  Tid  til 
at  forsyne  sig  med  Levnetsmidler.  Først  i  Løbet  af  Nat- 
ten lykkedes  det  at  faa  tilvejebragt  røget  Flæsk,  Biskøj- 
ter  og  Brændevin,  hvoraf  der  uddeltes  en  lille  Ration 
til  hver  Mand. 

Den  24.  om  Morgenen  fortsattes  Tilbagemarchen  un- 
der uafbrudt  Regn,  dækket  af  en  Arrieregarde.  Da  man 
maatte  gøre  Regning  paa,  at  Fjenden  vilde  forfølge,  be- 
stemte Læssøe,  at  Hæren  skulde  gaa  tilbage  til  Bov. 
Men  ved  Oversø  blev  der  foretaget  et  større  Hvil,  og 
under  dette  modtog  Overkommandoen  følgende  Brev  fra 
Krigsministerens  Adjutant:  »Herr  General!  Krigsministe- 
ren har  befalet  mig  at  begive  mig  til  Grev  Knuth  (Uden- 
rigsministeren) for  efter  der  indhentede  Oplysninger  at 
meddele  Dem  hans  Instruktioner  med  det  bestemte  Paa- 
læg  at  holde  dem  samme  i  yderste  Maal  efterrettelig. 
I  Medfør  deraf  har  jeg  den  Ære  at  meddele  Dem,  som 
følger:  Grev  Knuth  har  omtrent  samtidigt  modtaget 
Efterretninger  fra  St.  Petersborg  og  London.    Kammer- 

*)  Vort  Tab  ved  Slesvig  udgjorde  39  Officerer  124  Underofficerer 
og  689  Menige.  Deraf  faldt  15  Officerer,  19  Underofficerer  og  136 
Menige  og  21  Officerer,  65  Underofficerer  og  347  Menige  blev  saarede. 
3  Officerer  40  Underofficerer  og  206  Menige  faldt  usaarede  i  Fangen- 
skab. Fjendens  Tab  beløb  sig  til  6  døde  og  15  saarede  Officerer,  56 
døde  og  351  saarede  Underofficerer  og  Menige  og  54  fangne. 

herre  Oxholm  er  ankommen  fra  førstnævnte  Residens 
og  medbringer  de  bedste  Forsil^ringer  om  det  russiske 
Kabinets  Sympathier  samt  Efterretning,  at  Herr  v  Dasch- 
kof,  der  tidligere  har  været  ved  Legationen  i  Kiøben- 
havn  og  er  vor  Sag  særdeles  hengiven,  er  afrejst  til 
Berhn  for  i  Overensstemmelse  med  Englands  Sendemand 
at  gøre  de  indstændigste  Forestillinger,  som  dernæst  skal 
overbrmges  til  Forbundsdagen.  Lord  Palmerston  har  end- 
videre sendt  en  Note  til  Berliner  Kabinettet,  hvori  han 
udtaler,  at  Hendes  britiske  Majestæts  Regering  nærer 
det  sikre  Haab,  at  Preussen  og  Forbundet  ikke  vil  gaa 
over  Ejderen,  og  hvis  saadant  mod  Forventning  skulde 
være  sket,  da  øjeblikkeligt  vil  gaa  tilbage.   Ved  at  ud- 
tale denne  Forventning  vedlægger  Lord  Palmerston  et 
Aftryk  af  den  Garanti,  som  England  har  overtaget  ved 
Freden  i  Stockholm  og  Fredensborg  efter  Krigen  med 
Sverig,  hvori  England  lover  til  enhver  Tid,  med  Vaaben- 
magt  at  hævde  Danmarks  Ret  (il  Slesvig.  —  Denne  Med- 
delelse vil  være  indtruffen  i  Berlin  omtrent  den  19    de 
deraf  flydende  Instruktioner  vil  altsaa  kunne  hav^  været 
1   Rendsborg   den  20.   eller  21.     Tillige   har  Lord  Pal- 
merston udtrykt,  at  han  troede  at  kunne  indestaa  for 
at  Hannoveranerne  ikke  gik  over  Ejderen.  —  Ligesom' 
VI  altsaa  vil  kunne  haabe,  at  Preussen  ikke  vil  trænge 
frem,  saaledes  maa  sligt  ej  heller  ske  fra  vor  Side    og 
Ihvorvel  De  stedse  maa  møde  de  preussiske  Insolentser 
og  Prætensioner  med  Bestemthed  og  ikke  vige  uden  for 
direkte   Overmagt,  saa  maa  De   dog  ogsaa  vel  vogte 
uem  for,  at  De  ikke  ved  nogen  unødvendig  Demonstra- 
tion fremkalder  et  Vaabenbrud,  der  nu  maaske  ikke  læn- 
gere ønskes  fra  preussisk  Side.    Denne  Meddelelse  er 
kun  for  Dem  og  Deres  Stabschef,  thi  det  er  en  fortrolig 
Note  fra  Lord  Palmerston,  hvis  Hensigter  man  ikke  maa 
bedømme   efter  hans   Ytringer  i  Parlamentet,  i  hvilket 
han  endnu  har  fundet  en  vis  Reservation  nødvendig  « 

Skønt  Wrangels  Fremrykning  og  Slaget  ved  Slesvig 
syntes  at  vidne  i  modsat  Retning,  mente  Overkomman- 
doen —  navnlig  henset  til,  at  der  endnu  ikke  var  kom- 
men Melding  om,  at  Fjenden  forfulgte  —  at  kunne  for- 
svare at  lade  Hæren  marchere  til  Flensborg  og  nærmeste 

Omegn  for  der  at  finde  den  Hvile,  hvortil  alle  saa  høj- 
ligt trængte.  Læssøe  udfærdigede  derfor  i  Oversø  Kro 
de  fornødne  Bestemmelser  angaaendeTroppernes  Indkvar- 
tering samt  befalede,  at  alle  Afdelingers  Adjutanter  skulde 
møde  i  Hovedkvarteret  i  Flensborg  Kl.  4  Eftermiddag 
for  at  modtage  nærmere  Ordre.  Derpaa  fortsattes  Til- 
bagemarchen med  Hovedstyrken,  hvorimod  2.  Jæger- 
korps, 3  Eskadroner  af  5.  Dragonregiment  samt  2  Kano- 
ner efterlodes  som  Arrieregarde  ved   Oversø. 

Forpostkommandøren,  Major  Holm,  var  falden   den 
foregaaende  Dag,  og  der  var  ikke  bleven  udnævnt  nogen 
ny.    Jægerkorpset  fandt  sig  dog  snart  til  Rette  og  ud- 
stillede Forposter,  men  Dragonregimentet  gik  i  Kanton- 
nement for  at  skaffe  Mandskab  og  Heste  nogen  Hvile, 
hvorpaa  der.  Kl.  5V2,  skulde  udstilles  Forposter.    Disse 
bestod  saaledes  foreløbig  kun  af  Fodfolk.  Man  var  der- 
for ude  af  Stand  til  gennem  langt  udsendte  Patrouiller 
i  Tide  at  faa  Efterretninger  om  Fjendens  Fremrykning, 
og  vel  fik  man  Efterretning  derom  gennem  Befolkningen, 
men  dem  vilde  de  højere  Komanderende  desværre  ikke 
skænke  Tiltro.  Følgen  blev,  at  Fjenden  Klokken  mellem 
3  og  4  pludselig  viste   sig   paa  Chauséen  fra  Slesvig 
foran  2.  Jægerkorps,  og  det  kom  til  en  Kamp,  der  endte 
med,  at  2V2  Kompagni  af  Korpset  maatte  strække  Gevær 
efter  3V2  Times  Modstand  mod  3V2  Bataillon.    Under 
Jægernes  Kamp  gik  det  fjendtlige  Rytteri  frem  paa  begge 
Fløje,  og  derved  blev  en  Eskadron  af  vore  Dragoner, 
der    'tilligemed    Regimentsstaben    laa    i    Munkvolstrup, 
overfalden  og  for  Størstedelen  fangen. 

At  der  var  begaaet  Fejl  er  sikkert  nok,  men,  da  man 
søgte  at  vælte  Hovedskylden  over  paa  Regimentskom- 
mandøren,  Oberst  Astrup,  var  Læssøe  ridderlig  nok  til  at 
tage  den  væsentligste  Del  af  Skylden  paa  sig.  Han  ud- 
talte i  en  Indberetning  til  Krigsministeriet,  at  Obersten 
vel  ikke  havde  iagttaget  alle  Forsigtighedsregler,  men 
at  den  »hele  Anordning  af  Arrieregarden  ved  Oversø 
var  meget  mangelfuld«.  Efter  at  have  paavist  dette  til- 
føjede Læssøe:  »Efter  det  foregaaende  vil  det  ses,  at  der 
ved  Oversø  var  syndet  mod  den  Forsigtighed,  som  den 
Militære  altid  bør  iagttage  uden  Hensyn  til  Diplomatik 

(o:  Meddelelserne  fra  Udenrigsministeren),  og  at  det  in- 
genlunde er  Oberst  Astrup,  hvem  Ulykken  væsentligst 
kan  lægges  til  Last,  men  det  har  sin  Kilde  i  den  Anord- 
ning af  Arrieregarden,  der  er  udgaaet  fra  mig.« 

Den  Ulykke,  der  ramte  Arrieregarden,  medførte  dog, 
at  Fjenden  blev  standset  ved  Oversø.  Derved  havde 
Arrieregarden  gjort  sin  Pligt,  og  ingen  kunde  forudse, 
at  det  Skete  vilde  faa  yderligere  Følger. 

Vaade,  forsultne  og  dødstrætte  var  Afdelingerne  imid- 
lertid komne  til  Flensborg,  hvor  de  søgte  hurtigst  muligt 
at  komme  i  Kvarter,  fordi  Udmattelsen  og  Sulten  var 
paa  Veje  til  at  naa  sit  Højdepunkt.  Derfor  blev  der  be- 
gaaet  Fejl  ved  Indkvarteringen  ligesom  der  for  de  fleste 
Afdelingers  Vedkommende  ikke  blev  angivet  Alarmplads. 
Ifølge  den  af  Læssøe  udgivne  Befaling  skulde  der  ogsaa 
udstilles  Forposter  mod  Angel.  Men,  da  han  naaede 
Hovedkvarteret  i  Flensborg,  fik  han  Melding  om,  at  den 
Bataillon,  der  skulde  paa  Forpost  ved  Adelby,  var  ved 
en  Fejltagelse  bleven  indkvarteret  i  Flensborg.  Han  be- 
gav sig  derfor  strax  til  Adelby,  sendte  Bataillonen  Be- 
faling til  strax  at  marchere  til  denne  By,  ansatte  Major 
Trepka  som  Forpostkommandør  og  vendte  derpaa  tilbage 
til  Hovedkvarteret.  Efter  her  at  have  instrueret  Afde- 
lingsadjutanterne,  der  var  mødte  Kl-  4,  red  han  uden 
Ledsagelse  til  Skæferhus  for  at  rekognoscere. 

Men,  da  Klokken  var  mellem  5  og  SVa  kom  enkelte 
Dragoner  fra  Munkvolstrup  sprængende  sydfra  ind  i 
Flensborg  med  dragne  Sabler,  raabende,  at  Fjenden 
fulgte  efter  dem.  En  Batterichef,  der  laa  i  det  sydlige 
Flensborg,  lod  sig  deraf  forlede  til  at  lade  blæse  »til 
hastig  Udrykning«,  og  begge  Dele  gav  Anledning  til  en 
fuldstændig  Deroute.  Borgerne,  der  havde  modtaget  Sol- 
daterne med  den  største  Hjertelighed  og  gjort  for  dem 
alt,  hvad  de  kunde,  ansaa  det  nu  for  Pligt  overalt  at 
purre  de  søvndrukne  Soldater,  der  lige  var  komne  til 
Hvile,  ud,  og  disse  forstod  ikke.  hvad  der  var  Aarsagen. 
De  styrtede,  helt  eller  halvt  paaklædte,  hurtigst  muligt 
ud  paa  Gaden,  og  her  hørte  de  kun  Raabet  om,  at  Fjen- 
den var  der.  Blandede  imellem  hinanden  i  den  største 
Trængsel  og  Uorden,  jagede  alt  afsted  for  at  komme  ud 

af  Byen  nordpaa,  og  ethvert  Forsøg  fra  enkelte  Office- 
rers Side  paa  at  faa  standset  Bevægelsen  eller  tilveje- 
bragt lidt  Orden  var  frugtesløst.  Der  var  intet  andet 
for  end  at  følge  Strømmen.  Dog  søgte  en  Del  af  de 
Alarmerede  ned  til  Havnen  og  gik  ombord  i  Skibe  for 
at  naa  Sønderborg. 

General  Hedemann  var  under  disse  Begivenheder 
kommen  til  Møllebakkerne  N.  for  Flensborg,  og  havde 
undervejs  givet  de  Kommanderende,  der  henvendte  sig 
til  ham.  Befaling  til  at  gaa  til  Bov.  Men  der  blev  intet 
gjort  for  at  komme  til  Kundskab  om,  hvorvidt  der  var 
nogen  Fjende,  og  der  blev  lige  saa  lidt  gjort  noget  for 
at  faa  samlet  og  ordnet  AfdeHngerne,  uagtet  der,  da 
man  kom  udenfor  Byen,  var  Plads  nok.  Hele  Trænet 
var  parkeret  N.  for  Flensborg,  og,  da  de  civile  Kudske 
saae  de  flygtende  Soldater,  blev  de  grebne  af  Panik, 
saa  at  en  Del  af  dem  pidskede  paa  Hestene  og  jagede 
nordpaa  for  at  naa  Aabenraa. 

Størstedelen  af  1.  og  11.  Bataillon,  der  hørte  til 
Biilows  Brigade,  havde  dog  holdt  sig  udenfor  Derouten, 
fordi  der  var  anvist  disse  to  Batailloner  Alarmpladser 
i  den  sydlige  Del  af  Flensborg.  Af  disse  Batailloner  lod 
Oberst  Bulow  11.  Bataillon  tage  Stilling  S.  for  Flensborg, 
og  her  stødte  2  Kanoner  til,  der  fra  Oversø  var  sendte 
tilbage  af  2.  Jægerkorps. 

Saaledes  var  Stillingen,  da  Læssøe  vendte  tilbage  fra 
sit  Rekognosceringsridt  og  fik  Meddelelse  om,  hvad  der 
var  sket.  Paa  Søndertorv  stod  Oberstløjtnant  Rye  med 
1  Bataillon.  Oberstløjtnanten  fik  Befaling  til  at  rykke 
ud  og  tage  Stilhng  mellem  11.  Bataillon  og  Forposterne 
foran  Adelby.  Derpaa  afsendtes  Melding  til  General 
Hedemann  for  at  berolige  ham.  Men  Svaret  var  en  Ordre 
til  at  Oberst  Biilow  skulde  —  udenom  Flensborg  —  mar- 
chere til  Bov.  Læssøe  lod  da  Forposterne  ved  Adelby 
og  en  Del  af  12.  Bataillon,  der  var  stødt  til,  følge  til- 
bage med  Bulow,  hvorefter  han  personhg  begav  sig  til 
Møllebakkerne  N.  for  Flensborg.  Her  traf  han  Oberst 
Schleppegrell,  der  havde  faaet  samlet  9.  og  en  Del  af 
10  Bataillon.  Paa  Læssøes  Opfordring  og  med  Schlep- 
pegrell og  Læssøe  i  Spidsen  førte  Major  Thestrup  saa 

N.  P.  Jensen:  Oberst  Frederik  Læssøe.  6 

9.  Bataillon  i  stram  Marche  og  under  klingende  Spil  gen- 
nem Hovedgaden  til  Rødeport  og  derpaa  tilbage  for 
at  berolige  Befolkningen.  Læssøe  begav  sig  saa  til  Oberst 
Biilow,  der  fik  Befaling  til  at  besætte  Passene  ved  Ny- 
hus  og  Krusaa.  Under  denne  Tilbagegang  stødte  den 
Del  af  2.  Jægerkorps  til,  der  var  undkommen  fra  Oversø, 
og  gennem  Officererne  fik  Læssøe  Oplysning  om,  at 
det  var  Forbundstropper,  med  hvilke  der  var  kæmpet. 
Derefter  begav  Læssøe  sig  til  Bov. 

Naar  man  ser  hen  til  den  Fasthed  og  Ro,  hvormed 
Læssøe  traadte  op,  kan  det  kun  beklages,  at  han  ikke 
strax  var  til  Stede,  da  Derouten  begyndte,  thi  han  vilde 
da  hurtigt  have  fundet  Midler  til  at  standse  den. 

Det  havde  været  Læssøes  Hensigt  at  blive  staaende 
ved  Bov  for  at  optage  Kampen,  men  det  kunde  der  ikke 
længere  være  Tale  om,  dels  fordi  der  først  maatte  brin- 
ges Fasthed  og  Ro  i  Afdelingerne,  men  tillige  fordi  vi 
nu  maatte  gøre  Regning  paa  at  komme  til  at  kæmpe  med 
hele  Fjendens  Overmagt.  Alle  den  engelske  Regerings  og 
Lord  Palmerstons  Forsikringer  havde  saaledes  vist  sig 
kun  at  være  Lygtemænd,  der  desværre  havde  ført  os  ind 
paa  gale  Veje. 

Da  Krigsministeren  havde  givet  Overkommandoen 
frit  Valg  med  Hensyn  til  Tilbagetoget,  blev  det  bestemt, 
at  Højre  Flankekorps  —  1  Bataillon,  13  Eskadroner  og 
1  Batteri  —  skulde  under  General  Wedell-Wedellsborg 
gaa  tilbage  mod  den  jydske  Grænse,  hvorimod  det  nørre- 
jydske  Armeekorps  skulde  gaa  til  Als.  General  Wedell 
hk  Befaling  til  strax  at  bryde  op  og  marchere  til  Bom- 
merlund  og  Tinglev.  Armeekorpset  satte  sig  i  Marche 
Natten  til  den  2^.  April  Kl.  11,  efterladende  en  Bagdæk- 
nmg  ved  Krusaa,  som  fulgte  efter  Kl.  4V2  Morgen. 

Generalkrigskommissær  Riegels,  en  civil  Mand,  havde 
organiseret  Landstormen  paa  Als,  og  som  Belønning 
blev  der  givet  ham  kongelig  Bestalling  som  Komman- 
dant paa  Als,  i  Sundeved  og  paa  Holdnæs.  Riegels  havde 
paabegyndt  Anlæget  af  Forskansninger  paa  Dybbølbjerg 
samt  af  Kystbatterier  paa  Als.  Desuden  blev  der  ved 
Sønderborg  slaaet  en  Skibsbro  over  Aissund,  som  nær- 
mede sig  sin  Fuldendelse.   Men,  da  Riegels  fik  Efterret- 

ning  om  Begivenhederne  i  Flensborg,  lod  han  Broen  af- 
bryde. Læssøe  havde  tænkt  sig  Muligheden  af,  at  dette 
kunde  ske,  og  derfor  sendt  en  Officer  forud  for  at  fore- 
bygge Ødelæggelsen,  men  Officeren  kom  for  sent.  Den 
tilbagegaaende  Hær  maatte  derfor  tage  Stilling  paa  Dyb- 
bølbjerg, hvorefter  Overførslen  begyndte  ved  Hjælp  af 
Trækfærger.  Den  26.  om  Aftenen  var  dog  alt  samlet  paa 
Als  med  Hovedkvarter  i  Sønderborg. 

Saa  hurtigt  Forholdene  tillod  det,  afsendte  Overkom- 
mandoen følgende  Beretning,  der  egenhændig  var  skre- 
ven af  Læssøe: 

»Natten  efter  Affæren  ved  Slesvig  tilbragte  Armeen 
i  Bivouak  mellem  Langsø  og  Arnholt  Sø.    Vi  brød  op 
Kl.  3  efter  at  have  døjet  en  Del  af  Kulde,  Regn  og  Sult. 
En  Arrieregarde  paa  2  Batailloner  og  1  Batteri  besatte 
(Stillingen  ved)  Arnholt  Sø.   Om  Middagen  kom  Korpset 
til  Flensborg  og  nærmeste  Omegn,  medens  en  Arriere- 
garde af  2.  Jægerkorps,  5.  Dragonregiment  og  2  Ka- 
noner efterlodes  ved  Oversø.  Alt  stod  vel  ved  Korpset, 
naar  undtages  nogen  Udmattelse  og  Sult.    For  en  Del 
kunde  dette  ventes  retableret  i  Flensborg.  Klokken  hen- 
ved 5  Eftermiddag  bragte  nogle  Dragoner  Efterretning 
om  en  Kamp,  hvori  Arrieregarden  havde  ligget  under. 
Folk  i  Byen  alarmeredes  ved  at  se  Dragonerne  sprænge 
ind  i  Byen.  Der  blæstes  Alarm  uden  Tilladelse.  Indvaa- 
nerne  løb  skrigende  gennem  Gaderne:  »Preusserne  er  i 
Byen«.   En  panisk  Skræk  havde  slaaet  mange  Militære 
og  Borgere.  Mange  Militære  flygtede  ud  af  Byens  Nord- 
side og  skal,  ad  Aabenraa  til,  have  forladt  Armeekorp- 
set.   Jeg  lod  Armeekorpset  samle  sig  paa  dets  Alarm- 
pladser, hvor  Tropperne  mødte  rask  og  rykkede  ud  af 
Byen,  dels  søndenfor  Flensborg,  dels  i  og  om  Bov.   En 
Nat  under  aaben  Himmel  blev  atter  de  fleste  Troppers 
Lod.    Bespisningen,  der  var  færdig,  men  kun  benyttet 
for  en  ringe  Del  i  Flensborg,  blev  atter  slet,  og  Aanden 
i  Tropperne  var  for   Øjeblikket  nedbrudt.    Tidligt   om 
Morgenen  den  25.  brød  jeg  derfor  op  med  alt  Infanteriet, 
undtagen  3.  Bataillon,  Batteriet  Marcussen   og  Husar- 
eskadronen, og  marcherede  gennem  Sundeved  til  Sønder- 
borg, hvor  alt  nu  er  samlet.    Kavaleriet  under  General 

Wedell  gik  mod  Tinglev  og  Bommerlund.  —  Et  Par 
Dage  paa  Als  vil  retablere,  hvad  der  ikke  ved 
Slesvig,  men  ved  Flensborg  er  tabt.«  —  Man 
føler  gennem  de  sidste  Ord  Læssøes  Sorg  over  den 
Plet,  der,  uden  hans  Skyld,  var  sat  paa  Hæren  ved  De- 
routen. 

Beretningen  om  Slaget  ved  Slesvig,  der  var  afsendt 
til  Krigsministeren  fra  Isted  Kro,  var  samtidigt  i  Afskrift 
sendt  Generaladjutanten,  som  forelagde  den  for  Kongen, 
der  som  syg  opholdt  sig  i  Fredericia.  Den  25.  April  ud- 
stedte Kongen  en  Proklamation,  hvori  han  takkede  Sol- 
daterne for  deres  Tapperhed,  Mod  og  Udholdenhed.  »I 
er  ikke  slagne,  vegne  tilbage  for  en  overmodig  Fjende« 
—  hed  det  deri  —  »nej,  ikkun  Overmagt  har  trængt  Eder 
ud  af  Eders  Stilling,  og  hæderfuldere  end  et  vundet  Slag 
er  den  Ro  og  Sikkerhed,  hvormed  Eders  Tilbagetog  er 
sket«. 

Krigsministeren  modtog  Beretningen  om  Slaget  ved 
Slesvig  den  25.  Kl.  6V2  Eftm.  og  skrev  strax  til  General 
Hedemann:  »Æren  er  reddet,  komme  der  saa,  hvad  der 
vil«,  og  sendte  Hæren  en  Hilsen  »fra  sig  selv  og  tak- 
nemmelige Medborgere«. 

Den  roeskildske  Stænderforsamling,  der  traadte  sam- 
men den  26,,  vedtog  samme  Dag  en  Adresse  til  Hæren 
»med  Tak  for  Heltemodet  i  Liv  og  Død,  for  Kampen  ved 
Dannevirke,  der  har  kaldt  Billedet  frem  for  vor  Sjæl 
af  Forfædrenes  bedste  Heltefærd«. 

Men,  inden  Solen  gik  ned,  indtraf  der  et  fuldstændigt 
Omslag  i  Stemningen. 

Som  tidligere  omtalt  var  der  i  Kolding  oprettet  et 
Bureau  —  »Armeekorpsernes  Forbindelsesbureau«  —  un- 
der Oberstløjtnant  Baggesen.  Dets  Opgave  var  at  sørge 
for,  at  Brevvexlingen  mellem  Krigsministeriet  og  Over- 
kommandoen og  omvendt  blev  besørget  saa  hurtigt  som 
muligt.  Men  det  var  ikke  Bureauets  Opgave  at  bringe 
Efterretninger  om  Nørrejydske  Armeekorps  og  endnu 
mindre  at  gøre  sig  til  Tolk  for  Rygter,  navnlig  naar  disse 
Rygter  kun  kunde  fremkalde  Uro  og  Ængstelse.  Ikke 
desto  mindre  indberettede  Baggesen  den  25.  om  Mor- 
genen, at  en  afskediget  Kaptajn,  der  havde  forestaaet 

et  Lazareth  i  Flensborg,  var  ankommen  samme  Morgen 
med  Extrapost  til  Kolding  paa  Vejen  til  Fredericia,  hvor 
han  vilde  melde  Kongen,  at  den  danske  Hær  var 
bleven  aldeles  tilintetgjort  ved  et  Overfald  i  Flensborg. 
Paa  Forespørgsel  havde  Kaptajnen  erklæret,  at  han  hver- 
ken havde  set  nogen  fjendtlig  Soldat  eller  nogen  fjendt- 
lig Styrke. 

Ved  Middagstid  ankom  nogle  Flygtninge,  deriblandt 
Skriveren  ved  2.  Bataillon  med  Bataillonens  Fane. 
Han  kom  kørende  ind  i  Byen  som  en  gal  Mand  med  dra- 
gen Sabel  i  den  ene  og  Bataillonsfanen  i  den  anden  Haand 
og  fortalte,  at  Hæren  var  tilintetgjort.  En  Jæger  og  en 
Dyrlæge,  der  var  blandt  de  Flygtende,  udtalte  sig  i 
samme  Retning. 

Klokken  12  Middag  meldte  Baggesen  paany  saavel 
til  Kongen  som  til  Krigsministeren:  »Flere  her  ankomne 
Flygtninge  og  Bagagevogne  forsikrer  og  tyder  paa,  at 
et  nyt  Sammenstød  med  Fjenden  har  kastet  vort  Armee- 
korps endnu  længere  tilbage.  Der  fortælles,  at  Preus- 
serne er  rykkede  ind  i  Apenrade,  dog  af  autentiske  Efter- 
retninger haves  endnu  intet.  Den  af  en  Sergent  tilbage- 
bragte  Fane  af  2.  Bataillon  er  endnu  i  dette  Øjeblik 
det  eneste  autentiske  Bevis  for,  at  Efterretningen  ikke  er 
ganske  ugrundet«*). 

Klokken  8V4  om  Aftenen  afsendte  Baggesen  en  tredie 
Melding,  hvori  han  betegnede  Efterretningen  om,  at 
Hæren  befandt  sig  i  en  desorganiseret  Tilstand,  for  ube- 
grundet. Men,  nu  var  det  for  sent,  thi  de  tidligere  Mel- 
dinger havde  gjort  al  den  Skade,  de  kunde. 

Krigsministeriet  meddelte  nemlig  i  Berlingske  Aften- 
avis for  den  26.  April,  at  Efterretninger  gik  ud  paa,  at 

*)  Sammenhængen  med  denne  Bataillonsfane  er  følgende:  2.  Bataillon 
var  paa  Forpost,  da  Preusserne  angreb  Paaskedag.  Bataillons  Staben 
tilligemed  Fanen  og  Arkivet  var  derfor  i  Slesvig.  Da  der  blev  alarmeret, 
begav  Staben  sig  ud  i  Terrænet,  men  Bataillonsskriveren,  Fanen  og  Ar- 
kivet blev  anbragt  paa  en  Trænvogn.  Da  Kompagnierne  stod  meget 
spredte  blev  2.  Bataillon  ikke  samlet  under  Kampen,  men  først  i  Flens- 
borg Trænet  var  forinden  kommet  til  Flensborg,  og  da  dette  blev 
grebet  af  Panik,  hørte  2.  Bataillons  Vogn  til  en  af  dem,  der  gav  dte 
slette  Exempel.  Men  alt  dette  kunde  Oberstløjtnant  Baggesen  have 
faaet  Kundskab  om,  naar  han  havde  forhørt  Skriveren. 

Hæren  var  bleven  udsat  for  et  nyt  Angreb  og  havde 
maattet  foretage  et  overilet  Tilbagetog.  Dette  i  Forbin- 
delse med,  at  enkelte  Frivillige,  der  havde  forladt  Hæren 
under  Slaget  ved  Slesvig  og  naaede  Kiøbenhavn,  som 
Selvforsvar  fortalte,  at  Hæren  var  bleven  overfalden  ved 
Slesvig,  og  at  det  var  Forræderi,  der  var  Skyld  i,  at 
vi  ikke  vandt  Slaget,  tilvejebragte  strax  et  fuldstændigt 
Omslag  i  Stemningen  overfor  Hæren. 

Det  var  en  høj  Qrad  af  Tillid,  der  havde  bragt  Tscher- 
ning  til  at  ansætte  Læssøe  som  Stabschef  og  Ledende. 
Nu  blev  denne  Tillid  sat  paa  Prøve,  men  istedenfor  ro- 
ligt at  afvente  en  Beretning  fra  Overkommandoen,  som 
Ministeren  vidste  vilde  komme  saa  hurtigt,  som  Omstæn- 
dighederne tillod,  foretog  han  et  Skridt,  der  ikke  kan 
forsvares.  Chefen  for  Armeens  Intendantur,  Oberst  C.  F. 
Hansen,  blev  nemlig  beordret  til  strax  at  afgaa  til  Hæren 
med  følgende  Fuldmagt: 

»Ifølge  hertil  indløbne  officiøse  (!)  Beretninger  er 
det  ikke  umuligt,  at  det  nørrejydske  Armeekorps  befin- 
der eller  kunde  befinde  sig  i  en  mere  eller  mindre  op- 
løst Tilstand,  saa  har  jeg  beordret  Chefen  for  Armeens 
Intendantur,  Oberst  å  la  suite  i  Generalstaben,  C.  F.  v. 
Hansen,  Kommandør  af  Dannebroge  og  Dannebrogsmand, 
at  begive  sig  til  Armeen  og  dér  handle  efter  Omstændig- 
hedernes Bydende  og  bedste  Skønnende.  For  at  Oberst 
V.  Hansen  kan  udføre  dette  mit  Hverv,  meddeler  jeg  ham 
herved  Fuldmagt  til  at  træffe  alle  de  Anordninger  og 
Foranstaltninger,  som  han  maatte  anse  for  nødvendige, 
nyttige  og  hensigtsmæssige,  og  befaler  jeg  alle  og  en- 
hver, at  de  ved  at  erholde  Kundskab  om  denne  min 
Fuldmagt  viser  enhver  af  Oberst  Hansen  ud- 
stedt Ordre  og  Befaling,  af  hvad  Indhold 
og  Beskaffenhed  den  end  maatte  være, 
samme  Lydighed,  som  om  den  var  udgaaet  fra  mig  selv. 
løvrigt  inviterer  jeg  Herr  Oberst  C.  F.  v.  Hansen  til 
o  m  m  u  1  i  g  t  ikke  at  foretage  nogen  Indskrænkning  uden 
forudgaaet  Konference  med  Herr  Generalmajor  v.  Hede- 
mann og  hans  Stabschef,  Kaptajn  v.  Læssøe,  Officerer 
for  hvem  jeg  i  enhver  Henseende  har  og  maa  have  den 
største  Højagtelse,  og  som  nyder  min  fulde  (!)  Tillid. 


87 

—  Dette  til  Bekræftelse  under  min  Haand  og  Krigsmini- 
steriets Segr). 

Den  26.  April  1848.  . 

Tschernmg. 

Allerede  flere  Gange  havde  Krigsministeren  tilsidesat 
det  Hensyn,  han  skyldte  Kongen.  Dette  have  givet  An- 
ledning til  en  Skrivelse  af  22.  April  fra  Generaladjutanten, 
hvori  denne  nedlagde  en  meget  bestemt  Indsigelse  imod 
Gentagelser.  Desuagtet  foretog  Ministeren  nu  et  langt 
yderligtgaaende  Skridt  ved  uden  Kongens  Samtykke  og 
uagtet  han  maatte  vide,  at  havde  han  gjort  Indstilling 
derom  til  Kongen,  vilde  han  have  modtaget  et  Afslag, 
at  afsende  Oberst  Hansen  med  en  Fuldmagt,  der  i  Virke- 
ligheden bemyndigede  ham  til  at  afsætte  den  komman- 
derende General. 

Da  denne  Fuldmagt  blev  udfærdiget,  var  Hæren  i 
Sikkerhed  paa  Als,  hvor  Overkommandoen  maatte  be- 
gynde med  at  værge  for  sin  Ret  paa  Grund  af  en  af 
Krigsministeriet  begaaet  Fejl. 

Da  Krigsministeren  den  22.  April  gav  Overkomman- 
doen frit  Valg  med  Hensyn  til  Tilbagetoget,  tilføjede  han 
at  det  var  »selvfølgeligt«,  at  naar  Hæren  eller  Dele  af 
Hæren  kom  indenfor  en  af  Generalkommandoerne,  skulde 
de  fortsatte  Operationer  ledes  af  vedkommende  General- 
kommando. Men  dette  er  saa  langt  fra  at  være  »selv- 
følgeligt«, at  det  tvertimod  vilde  gøre  al  Krigsføring 
til  en  fuldstændig  Umulighed.  Thi  Krigsskuepladsen  er 
ikke  alene  det  Sted,  hvor  Hæren  i  Øjeblikket  befinder 
sig,  men  tillige  den  Del  af  Landet,  som  den  komman- 
derende General  anser  det  for  nødvendigt  at  drage  ind 
under  Operationsfeltet,  og  derfor  er  det  ham,  der  over- 
alt maa  føre  Kommandoen. 

Ikke  destomindre  var  denne  fejlagtige  Opfattelse  og- 
saa  bleven  gjort  gældende  i  den  Bestalling,  der  var  given 
Qeneralkrigskommissær  Riegels,  saa  at  alle,  »Høje  og 
Lave«,  havde  at  adlyde  de  Befalinger,  han  gav  som 
Kommandant  paa  Als.  Saasnart  Overkommandoen  var 
ankommen  til  Øen,  skrev  Riegels  derfor  og  forespurgte, 

*)  De  her  udhævede    Steder,    er    ikke   udhævede    i  selve  Skrivelsen. 


hvorledes  Overkommandoen  havde  tænkt  sig  at  ordne 
Bevogtningen  og  Forsvaret  af  Als.  Da  Læssøe  svarede 
ham,  at  det  var  en  Sag,  der  alene  angik  Overkomman- 
doen, mødte  Riegels  i  Hovedkvarteret  og  foreviste  Be- 
stallingen, hvorefter  det  var  ham  og  ikke  General  Hede- 
mann, der  havde  den  højeste  Kommando  paa  Øen.  Da 
Riegels  forlangte  Bestallingen  respekteret,  blev  der  af 
begge  Parter  gjort  Indberetning  til  Krigsministeriet.  — 
Men  Tilfældet  vilde,  at  Kongen  den  27.  April  kom  til 
Sønderborg  for  at  besøge  Hæren,  og  —  uden  at  Læssøe 
var  vidende  derom  —  henvendte  General  Hedemann  sig 
til  Kongen,  der,  forinden  han  den  følgende  Dag  forlod 
Øen,  befalede,  at  General  Hedemann  skulde  føre  Over- 
befalingen ogsaa  paa  Als, 

Den  27.  April  modtog  Krigsministeriet  Overkom- 
mandoens Rapport  af  26.  om  Tilbagetoget  til  Als.  Den 
blev  samme  Aften  offentliggjort  i  »Berlingske«  tilligemed 
følgende  Skrivelse  fra  Krigsministeren  til  General  Hede- 
mann: 

»Herr  General!  Deres  Rapport  af  G.  D.  var  mig  i 
højeste  Grad  velkommen  og  beroligende.  Jeg  og  alle 
Hovedstadens  Indvaanere  deler  os  i  den  almindelige 
Glæde  om  at  vide  Deres  brave  Armeekorps  vel  ankom- 
men til  Als.  De  har  vist  lige  saa  megen  Tapperhed  som 
Udholdenhed  og  Besindighed,  og  jeg  er  nu  ikke  længere 
urolig  for,  at  Deres  Kavaleri  ogsaa  vil  komme  lykkeligt 
til  Nørrejylland  og  Fyn.  Var  jeg  kun  lige  saa  sikker  paa, 
at  det  kommer  godt  som  ærefuldt  til  dets  Bestemmelse. 
Deres  Troppers  Aand  maa  være  fortræffelig,  thi  at  de 
strax  møder  i  Orden  paa  Alarmpladsen,  efter  at  et  plud- 
seligt og  ildevarslende  Budskab  havde  udspredt  en  panisk 
Skræk  hos  en  Del  af  Tropperne  og  Borgerne,  og  saadant 
endnu  inden  de  efter  30  Timers  Kamp  og  Savn  og  Fati- 
guer  havde  haft  Tid  til  at  vorde  restaurerede  og  varmede, 
det  vidner  om  en  saadan  Resignation,  om  en  saadan 
Patriotisme,  om  en  saadan  nordisk  Aand,  at  vi  andre 
kun  maa  beklage,  at  vi  er  indskrænkede  til  at  modtage 
Beretningen  derom,  hvorimod  det  ikke  er  os  forundt  selv 
at  være  Deltagere  i  slig  Daad,  at  vi  kan  se,  men  ikke 

selv  vise  Exemplet.  —  Jeg  forbliver,  min   kære   Herr 
General,  Deres  og  Armeekorpsets  sande  Ven.« 

Hvis  nu  dette  var  Ministerens  virkelige  Opfattelse, 
burde  dens  naturlige  Følge  have  været,  at  Oberst  Han- 
sen øjeblikkeligt  var  bleven  tilbagekaldt.  Men  det  skete 
ikke. 

Oberst  Hansen  naaede  Als  den  27.  om  Aftenen.   Den 
følgende  Dag  indberettede  han  til  Krigsministeren,  at  han 
var  ankommen,  at  han  havde  fundet  alt  i  god  Orden, 
»kampdygtigt   og   kamplystigt«,   at   Hæren   fuldstændigt 
havde  genvundet  sine  Kræfter,  at  Ledelsen  var  god,  og 
Kommandoposterne  i  sikre  Hænder.  Dermed  skulde  man 
jo  efter  Fuldmagtens  Indledning  tro,  at  hans  Sendelse  var 
endt.   Men  nu  viste  det  sig,  at  Oberstens  Hovedopgave 
var  at  fremtvinge  en  Operationsplan,  som  Krigsministe- 
ren og  han  var  enedes  om.    Da  Læssøe  havde  en  helt 
anden  Opfattelse,  indsendte  han  den  28de  April  i  eget 
Navn  en  Operationsplan  til  Krigsministeriet.   I  denne  hed 
det,  at  der,  saaledes  som  Forholdene  havde  udviklet  sig, 
var  to  Ting  at  gøre:  At  dække  Fyn  og  sætte  Hæren  i 
Virksomhed  uden  at  udsætte  den  for  fuldstændig  Opriv- 
ning.    Hæren  kunde  ikke   direkte  forsvare   Jylland,   thi 
dertil  var  den  for  svag;  men  den  burde  gennem  mindre 
Expeditioner  fortsætte  Kampen,  hvad  der  vilde  virke  til 
Gavn  for  Aanden  saavel  i  Hæren  som  i  Folket.   Maalet 
for  saadanne  Expeditioner  kunde  kun  bestemmes  efter 
Øjeblikkets  Krav,  men  jo  længere  Fjenden  udstrakte  sine 
Operationer,  desto  lettere  kunde  de  udføres.   Als  egnede 
sig  fortrinligt  til  at  være  Udgangspunktet  for  en  saadan 
Virksomhed,  fordi  den  havde  en  Del  Udskibningssteder 
og  laa  saa  nær  den  slesvigske  Kyst  og  saa  langt  nede 
paa  Fjendens  Operationslinie.    Omtrent  4000  Mand  paa 
Als  vilde  dog  formentlig  være  tilstrækkelig  Styrke,  hen- 
set til  de  indskrænkede  Transportmidler,  Flaaden  raadede 
over.    Den  øvrige  Del  af  Hæren  burde  sendes  til  Fyn 
som  umiddelbar  Dækning,  anbringes  i  Egnen  ved  Mid- 
delfart og  efterhaanden  forstærkes.    I  Jylland  burde  der 
føres  en   Chikanekrig   ved   at   lade   12—14  Eskadroner, 
spredte  2  og  2,  trække  sig  tilbage  gennem  Landet  eller 
strøjfe  om  med  Thyland  som  sidste  Tilbagetogs  Sted. 

I  Modsætning  hertil  optraadte  Oberst  Hansen  som  en 
bestemt  Modstander  af  alle  offensive  Operationer.  Han 
vilde  have  alt  til  Fyn,  og  Forsvaret  af  Als  skulde  ind- 
skrænkes til  2—3  Batailloner,  Kystbatterierne  og  en  lille 
Flotille.  Krigsministeren  gik  et  Skridt  videre.  Han  havde 
saa  lidt  Syn  paa  den  politiske  og  strategiske  Betydning 
af,  at  Als  var  besat  og  blev  forsvaret,  at  han  bemyn- 
digede Genera!  Hedemann  til  ved  mulige  Forhandlinger 
om  en  Vaabenstilstand  at  tilbyde  Fjenden  Rømningen  af 
Als.  Ministeren  vilde,  at  hele  Hæren  skulde  samles  paa 
Fyen  for  »at  temporisere«*),  til  den  fik  de  Forstærknin- 
ger, der  var  under  Organisation. 

Skønt  Krigsministerens  Tanker  om  Rømningen  af  Als 
mødte  Modstand  paa  højere  Steder,  vilde  han  dog  ikke 
gaa  videre,  end  at  han  i  Skrivelse  til  Overkommandoen 
af  2.  Maj  tillod,  at  der  paa  Als  maatte  efterlades  5  Ba- 
tailloner, 1  Eskadron  og  2  Batterier,  dog  kun  forsaavidt 
Overkommandoen  ansaa  denne  Styrke  istand  til  i  For- 
ening med  Kystbatteriei-ne  at  modstaa  Angreb  af  en 
overlegen  Hær.  I  samme  Skrivelse  meddelte  Krigsmini- 
steren tillige,  at  han  vilde  tilskrive  Oberst  Hansen,  »om 
hvem,  der  skulde  have  Kommandoen  paa  Als«.  General 
Hedemann  skulde  med  sin  Stab  begive  sig  til  Fyn  for  at 
overtage  Qeneralkommandoen  sammesteds  og  organisere 
det,  han  havde  overført  fra  Als,  det,  der  fandtes  paa 
Fyn,  og  det,  der  kom  til  som  Forstærkning. 

Men  dette  var  i  Virkeligheden  at  stille  alt  paa  Hove- 
det Thi  en  kommanderende  General  har  kun  at  benytte 
den  Hær,  der  er  stillet  til  hans  Raadighed;  men  det  er 
Krigsministeriets  Opgave  at  sørge  for  Hærens  Erstat- 
ning for  Afgang,  samt  at  organisere  de  Afdelinger,  der 
tilgaar  Hæren  som  Forstærkning. 

Da  Krigsministeren  sendte  Oberst  Hansen  til  Als,  var 
det  ikke  hans  Tanke,  at  Hansen  skulde  overtage  nogen 
Kommandopost.  Men,  da  Obersten  først  var  kommen  til 
Øen,  ønskede  han  at  blive  der  med  det  samme  og  an- 
tydede dette  Ønske  overfor  Ministeren.  Dette  var  Grun- 

iQio^  Tscherning  har   laant    dette   Udtrj-k  hos  Kutusof,    der    i    Felttoget 
1612  paa  Tid  anvendte  denne  Methode  mod  Napoleon. 

den  til,  at  denne  meddelte  Overkommandoen,  at  han 
vilde  »tilskrive«  Oberst  Hansen  angaaende  Kommandoen 
paa  Als.  Meddelelsen  til  Obersten  gik  ud  paa,  at  Mini- 
steren ikke  tvivlede  om,  at  Kommandoen  vilde  være  i 
de  bedste  Hænder  hos  ham,  og  at  Ministeren  derfor 
»ikke  vilde  modsætte  sig«,  at  han  overtog  den,  uagtet 
hans  »Atterkomst«  i  Ministeriet  ikke  var  uden  Betydning. 
Det  henstilledes  til  ham  eventuelt  at  lade  Oberst  Schlep- 
pegrell  overtage  Posten. 

Den  4.  Maj  skrev  Krigsministeren  paany  til  Oberst 
Hansen:  »Saasnart  Hedemann  kan  forlade  Als,  saa  lad 
h  a  m  g  a  a  t  i  1  F  y  n  for  at  overtage  Qeneralkomman- 
doen,  som  General  Quldberg  fratræder,  for  dér  at  orga- 
nisere Tropperne,  især  Infanteriet«.  Denne  Skrivelse 
naaede  Als  den  6.,  og  samme  Dag  skrev  Hansen  til 
General  Hedemann,  at  Generalen  —  i  Henhold  til  en 
ministeriel  Skrivelse  af  4.  —  skulde  afgaa  til  Fyn.  Det 
blev  tilføjet  i  Skrivelsen:  »Kommandoen  paa  Als  og  over 
den  dér  tilbageblivende  Styrke  vil  provisorisk  blive  over- 
tagen af  mig«.  Saasnart  Hedemann  modtog  denne  Med- 
delelse, sendte  han  Læssøe  til  Obersten  for  at  forklare 
ham,  at  Ministeriets  Skrivelse  ikke  bemyndigede  ham 
til  at  overtage  nogen  Kommandopost  i  det  nørrejydske 
Armeekorps.  Men  nu  foreviste  Hansen  sin  Fuldmagt, 
efter  hvilken  han  kunde  forlange  Lydighed  af  alle  uden 
Undtagelse  i  alt,  hvad  han  i  Ministerens  Navn  maatte 
bestemme.  Han  blev  saa  opfordret  til  skriftligt  at  er- 
klære, hvorvidt  han  forlangte  Kommandoen  paa  Als  ifølge 
Fuldmagten.  Svaret  var  sat  paa  Skruer  og  gik  ud  paa, 
at  da  Hedemann  ikke  ansaa  ham  berettiget  til  i  Kraft 
af  den  krigsministerielle  Skrivelse  at  vælge  sig  selv  til 
Højstkommanderende  paa  Als,  henstillede  han  til  Gene- 
ralen at  bestemme,  hvem  der  skulde  have  Kommandoen, 
naar  Generalen  forlod  Øen.  Hedemann  svarede,  at  da 
Oberst  Hansen  ifølge  Fuldmagten  i  Virkeligheden  var 
Overbefalingsmand,  »afleverede«  han  »sin«  Kommando 
over  Tropperne  paa  Als,  og  agtede  den  følgende  Morgen 
Kl.  7  at  begive  sig  til  Fyn.  Som  Følge  heraf  afgik  Hede- 
mann og  Læssøe  til  den  angivne  Tid  pr.  Dampskib  til 
Fyn  og  naaede  samme  Aften  Middelfart.  Men  strax  efter 

Ankomsten  afsendtes  følgende  Skrivelse,  der  var  affattet 
af  Læssøe: 

»At  jeg  efter  en  af  Oberst  Hansen  forevist  Bemyn- 
digelse fra  Herr  Krigsministeren  har  set  mig  nødsaget  til 
at  fratræde  Kommandoen  over  en  stor  Del  af  det  mig 
med  fuld  Myndighed  anbetroede  Troppekorps,  har  natur- 
ligvis smertet  mig  ikke  blot  for  den  Mistillid,  der  er  vist 
mig  derved,  at  jeg  for  anden  Gang  midt  i  selve  Armee- 
korpset er  bleven  frataget  Kommandoen*),  men  navnlig 
af  Hensyn  til  det  Heles  Interesse,  der  ikke  kan  andet 
end  tabe  ved  at  sprede  Kommandoen.  Da  jeg  og 
min  Stabschef,  Kaptajn  Læssøe,  føler,  at  vi  under  saa- 
danne  Forhold  ikke  vil  være  istand  til  at  virke,  som  vi 
burde,  og  jeg  desuden  ikke  tydeligt  kan  se,  hvorvidt 
min  Udnævnelse  til  at  forestaa  Qeneralkommandoen  over 
Fyn  og  Langeland  ophæver  min  tidligere  Stilling  som 
Kommanderende  for  Armeekorpset,  men  det  er  aldeles 
nødvendigt,  at  der  gøres  Ende  paa  en  Tilstand,  der  er 
lige  ødelæggende  for  Landet  og  Armeen,  tror  jeg,  at  Herr 
Krigsministeren  vil  billige,  at  jeg  tillader  mig  at  gøre 
Dem  følgende  Forslag: 

Enten  at  fratage  Oberst  Hansen  Kommandoen  paa 
Als  ved  at  kalde  ham  tilbage  til  Kjøbenhavn  og  besætte 
af  mig,  ifølge  den  mig  en  Gang  givne  Bemyndigelse, 
at  betro  Kommandoen  paa  Als  til  en  Mand,  hvem  jeg 
kan  have  Tillid  til,  og  med  hvem  jeg  kan  operere,  samt 
i  Fremtiden  sikre  mig  for  enhver  Indgriben,  der  kunde 
forstyrre  mine  Operationer, 

Eller,  hvis  Oberst  Hansen  skal  blive  ved  Armeen, 
da  at  tillade,  at  jeg  igen  indtræder  som  Kommandør  for 
mit  Jægerkorps  —  saaledes  som  jeg  hos  Herr  Krigs- 
ministeren forbeholdt  mig,  da  jeg  overtog  Kommandoen 
over  det  nørrejydske  Armeekorps  —  og  at  min  Stabs- 
chef, Kaptajn  Læssøe,  efter  hans  derom  for  mig  udtalte 
Begæring,  i  dette  Tilfælde  fratræder  sin  Post  som.  Stabs- 
chef og  indtræder  i  en  til  hans  Forhold  svarende  under- 


*)  General    Hedemann    sigter    her  til   Konflikten   med   Generalkrigs- 
kommissær  Riegels. 

ordnet  Stilling,  hvori  han  ser  sig  istand  til  at  bære  det 
paahvilende  Ansvar.« 

Paa  denne  Henstilling  svarede  Krigsministeren  den 
9.  Maj  General  Hedemann:  ....  »Jeg  vil  haabe,  at  De, 
allerede  inden  De  læser  dette,  maa  have  følt,  at  jeg  ikke 
har  fortjent  at  behandles,  som  De  deri  (Skrivelsen  af  7.) 
behandler  mig,  lige  saa  lidt  som  Deres  Land  bør  lide 
under  personlig  Misfornøjelse  i  et  Øjeblik,  da  De  i  For- 
bindelse med  Deres  Stabschef  har  købt  noget  af  den 
Erfaring,  som  vi  alle  savner.  Fordi  jeg,  der  i  ikke  ringe 
Maal  maa  bære  Ansvaret  for  Deres  Handlinger  (?)  i  et 
øjeblik,  hvor  jeg,  ladet  blot  uden  nogenlunde  fuldstæn- 
dige Efterretninger  om  de  mærkelige  Tildragelser  i  Flens- 
borg, overvældes  af  alle  Arter  forurohgende  Efterretnin- 
ger gennem  Private,  fra  Kongens  Omgivelser,  af  Efterret- 
ninger i  Tidenderne,  af  Uvished  hos  selve  Regeringsper- 
sonalet,  af  Klage  over  Overfald  og  Forræderi,  fordi  jeg 
i  et  saadant  Øjeblik,  hvor  jeg  ikke  kunde  rejse  selv, 
sender  den  Mand,  der  staar  mig  nærmest,  og  som  i  dette 
som  i  saa  mange  andre  Tilfælde  har  vist  sig  som  en  af 
de  kyndigste  og  besindigste  Officerer,  for  som  Kommis- 
sær at  optræde  paa  mine  Vegne  angaaende  opstaaede 
Konflikter,  bringe  hver  Person  og  Ting  igen  i  Ligevægt, 
tjene  som  Vidne  for  Dem  imod  de  mange,  som  anklagede, 
imod  den  Anklage,  som  laa  i  det  ulykkelige  Ord  »Over- 
fald«, der  var  indflydt  i  en  Beretning,  der  udgaves  for 
at  komme  fra  Hovedkvarteret,  derfor  griber  De  til  det 
yderste  Middel  imod  mig,  foreslaar  mig  Deres  og  Deres 
Stabschefs  Fratræden  fra  Kommandoen  over  Hæren,  om 
jeg  ikke  opfylder  visse  Betingelser.  Er  det  smukt,  er 
det  vel  betænkt?  Fordi  Oberst  Hansen  personlig  mis- 
hager Dem,  Herr  General,  eller  maaske  en  Del  af  Offi- 
cererne i  Hæren,  derfor  skal  han  bort,  eller  De  bort,  og 
det  i  et  Øjeblik,  hvor  jeg  samler  til  Dem  og  organiserer 
for  Dem  en  langt  større  Kommando,  hvor  jeg  gentagne 
Gange  opfordrer  Dem  til  at  paapege  de  Officerer,  som 
bør  befordres  for  at  udfylde  de  tomme  Pladser.« 

Det  gentoges  desuden  i  Skrivelsen,  at,  naar  Ministeren 
lagde  saa  stor  Vægt  paa  at  faa  General  Hedemann  og 
Læssøe  til  Fyn,  var  det  af  Hensyn  til  Reorganisations- 

arbejdet,  og  det  maatte  ikke  forstyrres  ved,  at  Generalen 
fordybede  sig  i  Spørgsmaal  vedrørende  Als'  Forsvar. 
Oberst  Hansens  Ansættelse  paa  denne  0  var  begrundet 
dels  i  Mangel  paa  Stabsofficerer  og  dels  i,  at  Ministeriet 
ønskede  at  prøve  ham  overfor  Fjenden. 

Skønt  denne  Skrivelse  kun  var  et  daarligt  Forsvar 
for  en  daarlig  Sag,  besluttede  General  Hedemann  og  Læs- 
søe  dog  at  blive  paa  deres  Poster,  fordi  de  betragtede 
Skrivelsen  som  en  Tilkendegivelse  af,  at  Kommandoen 
paa  Als  var  underlagt  Overkommandoen  paa  samme 
Maade  som  de  øvrige  Tropper. 

Men  det  var  ingenlunde  Oberst  Hansens  Mening,  og 
han  følte  sig  saa  meget  sikrere,  som  Krigsministeren  i 
en  Skrivelse  af  7.  Maj  udtalte:  »Naar  jeg  anmodede 
om  Oberstens  Komme  hertil,  saa  er  det  for  at  kunne 
være  til  Stede  og  remplacere  mig,  naar  jeg  ønsker  at 
tage  bort,  men  jeg  vil  ikke  bortdrage  Dem  fra 
Als«. 

Skønt  Obersten  under  Forhandlingerne  havde  forfæg- 
tet, at  en  Besætning  paa  2 — 3  Batailloner,  Kystbatterierne 
og  en  lille  Flotille  v^ar  tilstrækkeligt  til  Als'  Forsvar,  saa 
vilde  han  nu,  da  han  selv  havde  tiltaget  sig  Komman- 
doen, beholde  de  10  Batailloner  og  3  Feltbatterier  samt 
forskellige  Officerer,  deriblandt  Armeekorpsets  højstkom- 
manderende  Artilleriofficer,  som  var  paa  Als. 

Derved  opstod  en  ny  Strid  om  den  gensidige  Myn- 
dighed. Paa  Indberetning  derom  tilkendegav  Krigsmini- 
steriet saavel  Overkommandoen  som  Kommandoen  paa 
Als,  at  for  Kooperationernes  Skyld  var  Oberst  Hansen 
forsaavidt  underlagt  General  Hedemann,  som  han  skulde 
melde  til  ham  og  modtage  fra  ham  alle  Anvisninger  an- 
gaaende  et  krigersk  Foretagende,  men  ved  Siden  heraf 
skulde  Oberst  Hansen  bevare  den  Selvstændighed,  som 
et  saa  afsondret  Kommando  medførte. 

Dette  opfattede  Oberst  Hansen  som  en  Berettigelse 
til  ikke  at  efterkomme  General  Hedemanns  Forlangende 
om  Overførslen  af  Personer  og  Tropper  til  Fyn.  Hede- 
mann klagede  derfor  paany  til  Krigsministeren,  og  denne 
befalede  saa  den  14.  Maj  Oberst  Hansen,  at  han  skulde 
lade  de  Personer  og  Tropper  afgaa  til  Fyn,  som  Hede- 

mann  havde  forlangt.  Samtidigt  ordnedes  Kommando- 
forholdene paa  følgende  Maade: 

General  Hedemann  skulde  beholde  Overkommandoen 
over  Oberst  Hansen  og  de  ham  underlagte  Troppeafde- 
linger  samt  have  Ret  til  at  paalægge  ham  at  udføre 
Krigsforetagender,  bestemte  til  at  støtte  eller  medvirke 
til  de  af  Armeens  Krigsoperationer,  som  foretoges  af 
Overkommandoen;  derimod  maatte  det  være  Oberst 
Hansen  selv,  der  valgte  Midlerne  til  Udførelsen,  hvorom 
dog  naturligvis  General  Hedemann  havde  en  opfordrende 
eller  raadgivende  Mening,  til  hvilken  Oberst  Hansen  vilde 
vide  at  tage  tilbørligt  Hensyn,  alt  under  sin  Ansvarlig- 
hed. Ved  Siden  heraf  fremgik  det  af  Oberstens  selv- 
stændige Stilling,  at  han  af  egen  Drift  kunde  udføre  saa- 
danne  Krigsforetagender,  som  han  ansaa  nødvendige  til 
at  udføre  sit  Hovedformaal:  Als'  Forsvar. 

Dermed  syntes  den  bitre  Kamp  at  have  fundet  sin 
Afgørelse. 

Trods  alt  dette  var  den  private  Brevvexeling  mel- 
lem Krigsministeren  og  Læssøe  uafbrudt  bleven  fortsat. 

Da  Krigsministeren  havde  modtaget  Overkomman- 
doens udførlige  Beretning  om  Kampen  ved  Bov,  skrev 
han  den  23.  April  til  Læssøe: 

»Jeg  er  i  Forlegenhed  med  Belønningen  til  de  Mænd, 
der  har  udmærket  sig  ved  Flensborg,  af  forskeUige 
Grunde.  Her  synes  det  som  om  Folk  ikke  ret  vel  synes 
om  Uddeling  af  Ordener,  og  Befordring  (o:  Forfrem- 
melse) kan  ikke  gives  til  alle;  nogle  foreslaar  en  egen 
Medaille  i  2den  Aprils  Baandet,  Hør  Deres  Generals 
Mening  herom  og  sig  mig  især  Deres  egen  Mening  med 
stor  Uforbeholdenhed.  Udpeg  om  De  vil  enkelte  Per- 
soner  General  Steinmann  har  skrevet  mig  et  Brev 

(jfr.  Side  73),  hvori  han  ytrer  sig  meget  gunstigt  om 
Forholdene  i  Deres  Omgivelser,  men  han  bemærker,  at 
Deres  Betaling  forholdsvis  ikke  er  tilstrækkelig  —  det 
er  en  Fejl,  som  skal  blive  rettet.« 

Begivenhederne  paa  Krigsskuepladsen  var  Aarsag  i,  at 
Læssøe  først  fik  Tid  til  at  svare  den  29.  April.  Han 
foreslog  et  fælles  Ærestegn  for  alle  Grader  uddelt  til  Af- 
delingerne i  Forhold  til,  som  de  havde  været  med  i  Ilden 

og  udmærket  sig  mest,  samt  at  Kameraterne  skulde 
bestemme,  hvem  der  skulde  have  Ærestegnet.  Skulde 
der  foretages  et  større  Avancement,  ønskede  han,  at 
Armeekorpset  forinden  maatte  faa  Lejlighed  til  at  udtale 
sig,  da  det  kendte  Personerne  bedre,  end  man  kendte 
dem  i  Kiøbenhavn.  Han  tilføjede,  at  Anciennetetsavance- 
mentet  ikke  havde  lidt  noget  Nederlag  ved  de  hidtil 
gjorte  Erfaringer  under  Felttoget.  Bataillonskommandø- 
rerne  havde  næsten  alle  været  fortræffelige.  Hvad  Gene- 
ral Steinmanns  Udtalelse  om  den  »ustilstrækkelige  Beta- 
ling« til  Læssøe  angik,  bad  han  om  at  maatte  fremføre 
nogle  Ord  om  sig  selv:  »Det  er  min  indstændigste  og 
alvorligt  mente  Bøn,  at  der  ikke  meddeles  mig  noget  For- 
trin for  mine  Kamerater  i  Staben  som  i  Armeen  med 
Hensyn  til  min  Gagering.  Det  vilde  ligeledes  være  mig 
en  tung  Byrde  og  nedslaa  mit  Mod,  naar  der  gives  mig 
nogensomhelst  offentlig  Anerkendelse  for,  hvad  man  mu- 
ligvis kunde  finde  Paaskønnelse  værd  i  min  Færd,  for- 
inden alt  er  endt,  og  det  har  vist  sig,  om  jeg  kan  holde 
ud  til  Enden.  Ikke-Anerkendelse  er  den  Retræte,  som 
jeg  behøver  at  holde  fri  for  mig  selv.  Jeg  beder  Dem 
ikke  se  nogen  Ubeskedenhed  i  mine  Ord,  og  at  være 
overbevist  om,  at  de  er  vel  overvejede  og  mente  i  ful- 
deste Alvor.  Min  Stilling  kan  forværres  selv  ved  en 
ringe  Forandring.« 

Krigsministeren,  hvis  Uegennyttighed  faldt  fuldstæn- 
digt sammen  med  Læssøes,  svarede  herpaa  i  et  post 
scriptum  til  et  Brev  til  Læssøe  af  2.  Maj:  »Tak  for 
Deres  sidste  Brev;  at  jeg  fatter  og  billiger  Deres  An- 
skuelser, vil  De  se  deraf,  at  jeg  ikke  har  benyttet  Kon- 
gens Tilskyndelse  til  at  blive  Oberst;  han  tog  mig  ufor- 
varende ved  Spisebordet  og  lod  sætte  Oberstepauletter 
paa  mig,  men  jeg  har  ikke  foreslaaet  nogen  Udnævnelse 
og  er  altsaa  ikke  Oberst.« 

Det  var  en  Selvfølge,  at  Læssøe  følte  sig  oprørt  over 
den  Behandhngsmaade,  Overkommandoen  havde  været 
Genstand  for.  Han  udtalte  derfor  sin  Opfattelse  i  en  Skri- 
velse til  Krigsministeren,  af  hvilken  han  har  opbevaret 
Koncepten  i  sine  efterladte  Papirer.  Om  Skrivelsen  over- 
hovedet er  afsendt,  kan  ikke  oplyses,  men  Koncepten 

har  i  alle  Tilfælde  sin  Betydning,  fordi  man  gennem  den 
faar  fuld  Klarhed  over  Læssøes  Syn  paa  Forholdene. 

Efter  først  kortelig  at  have  berørt  Operationerne  og 
Tilbagetoget  til  Als  fortsætter  han:  »Derefter  kom  Oberst 
Hansen  til  Als.  Jeg  nærmede  mig  ham  med  fuldkommen 
Fortrolighed  og  satte  ham  ind  i  alle  Forhold;  han  lod 
til  at  finde  alt  vel  og  spurgte  mig  endog,  hvilken  Bestem- 
melse General  Hedemann  nu  vilde  give  ham,  der  ganske 
var  til  Generalens  Disposition.  Han  drev  kun  paa,  at  alt 
skulde  sendes  til  Fyn  med  Undtagelse  af  en  svag  Be- 
sætning  paa  Als;  det  var  vort  eneste  Differentspunkt,  da 
ieg  holdt  paa,  at  det  nørrejydske  Armeekorps  i  Hoved- 
sagen skulde  blive  paa  Als,  og  at  den  mindre  Del  maatte 
forlade  Jylland,  men  gaa,  om  det  skulde  være,  til  Vend- 
syssel i  spredte  Dele.    Pludseligt  træder   denne  Mand 
op  med  en  Erklæring  om,  at  han  tager  Kommandoen  paa 
Als    Altsaa  en  faktisk  Afsættelse  af  General  Hedemann, 
og  'det,  efter  en  Ordre,  Hansen  bærer  i  Lommen.  I  band- 
hed det  nørrejydske  Armeekorps  har  fortjent  at  opløses 
paa  en  smukkere  Maade,  og  dets  General  at  fjernes  paa 
anden  Vis  end  gennem  en  Kommissær,  der  først  stiller 
sig  til  hans  Disposition  og  siden  tager  Kommandoen  fra 
ham    Det  er  denne  skjulte,  uaabne  Fremgangsmaade  af 
Oberst  Hansen,  der  indignerer  og  opbringer.  De  vil  sige, 
Herr  Krigsminister,  at  om  jeg  end  har  Ret  heri,  saa  skal 
sligt  overses  under   nærværende   Omstændigheder;  jeg 
svarer  dertil,  at  naar  der  skal  samvirkes,  maa  der  finde 
Aabenhed  og  Tillid  Sted,  og  det  jo  mere,  jo  større  For- 
holdene er,  og  desuden  findes  der  Krænkelser,  som  faa 
Mennesker  forstaar  at  bære  med  Ligevægt    Tænk  Dem 
en  General,  som  med  Ære  har  ført  sine  Tropper  i  det 
første  Felttog,  Danmark  i  Aarhundreder  har  haft,  nøa- 
saget  til  enten  at  arrestere  den  Mand,  som  Krigsmimste- 
ren  har  udnævnt  til  sit  andet  Jeg,  eller  pludsehgt  at  for- 
lade sine  Tropper,  der  staar  overfor  Fjenden,  og  gaa 
tilbage  til  Depoter  og  Reserver.   Det  er  en  bitter  Kalk, 
og  Indskibningen  i  Sønderborg  paa  Baaden    der  førte 
General  Hedemann  og  hans  Stab  til  Dampskibet^  gaar 

ikke  let  i  Glemsel  hos  dem,  der  saae  den. ^^—  Hansen 

er   efter   min   Overbevisning   intrigant   og   skjult   i   sin 

N.  P.  Jensen:  Oberst  Frederik  Læssøe.  ' 

Fremfærd;  jeg  forstaar  ikke  at  møde  slig  Handlemaade 
og  gaar  af  Vejen  for  den;  det  er  bedst,  at  vi  ikke  stø- 
der sammen  i  Fremtiden. Det  kan  gaa  under 

visse  Forhold  at  have  en  General,  som  for  en  stor  Del 
er  en  Skygge,  men  det  hævner  sig  under  andre  Forhold, 
og  ingen  er  Herre  over,  naar  disse  kan  indtræde.    De 
ser,  Herr  Krigsminister,  at  jeg  taler  saa  aabenhjertigt, 
som  jeg  maaske  ikke  burde  tale,  og  De  vil  derfor  nok 
tillade  mig  at  tilføje,  at  jeg  ikke  er  opblæst  eller  uer- 
faren nok  til  at  tænke  paa  selv  at  træde  i  min  Generals 
Sted;  den,  der  modtager  saadan  Ophøjelse,  førend  Stor- 
daad  har  berettiget  ham  dertil,  han  er  efter  min  For- 
mening en  Daare.   Kommandostaven  skal  kun  den  vove 
at  røre,  som  enten  har  Daad  eller  Stilling  at  paaberaabe 
sig.     Jeg    har    ingen    overdreven    Tillid    til    mig    selv 
og  véd  meget  vel,  hvor  meget  mine  Kræfter  formaar; 
det  er  muligt,  at  jeg  i  Tiden  kan  naa  højere  op,  men  nu 
vil  jeg  helst  have  en  lav  og  sikker  Stilling.«  Med  Tanken 
om  de  nye  og  større  Forhold  for  Øje,  som  alle  den  Gang 
ventede  vilde  indtræde  ved  svensk-norsk  Hjælp,  udtalte 
Læssøe  derpaa,  at  han  ikke  vilde  anse  det  for  rigtigt, 
at  QeneraJ  Hedemann  beholdt  Overkommandoen.    Han 
fraraadede  dog  at  springe  ned  og  tage  en  yngre  Mand, 
som  ikke  havde  udrettet  noget,  der  ikke  var  almindelig 
anerkendt.    Han   kunde   og  vilde   ikke   anbefale   Oberst 
Hansen,  derimod  nævnte  han  Oberst  Bulow  som  en  jævn, 
tapper  og  sindig  Mand,  der  fortjente,  at  man  viste  ham' 
Tillid.  Læssøe  sluttede  med:  »Mit  Raad  er  ukaldet,  men 
det  er  min  Samvittighed  at  udtale  det.   Naar  Hedemann 
skulde  forlade  den  aktive  Armee,  ønsker  jeg  naturligvis 
ikke  at  blive  hos  ham;  det  er  mit  højeste  Ønske  at  blive 
ansat  i   en   Brigadeadjutants   Co:   Stabschefs)  Post,  jeg 
véd,  at  jeg  kan  overkomme  den,  og  jeg  er  i  Fred  for 
Alverden;   det  behøver  jeg,  naar  jeg  skal   virke   med 
Aandsfrihed.« 

Som  bemærket,  er  det  tvivlsomt,  om  denne  Skrivelse 
er  bleven  afsendt.  Men  sikkert  er  det,  at  hvad  Læssøe 
udtaler  om  General  Hedemann  og  sit  Forhold  til  denne, 
var  Krigsministeren  bekendt  med  ad  anden  Vej  igennem 
hans  Brevvexling  med  Oberst  Hansen. 

I  en  Skrivelse  fra  Obersten  af  4.  Maj  hedder  det: 
»Hvad  Armeens  Overkommando  angaar,  da  er  den  som 
bekendt  i  Læssøes  Hænder,  og  jeg  véd  ikke  at  nævne 
nogen  bedre«.  Denne  Dom  har  saa  meget  større  Betyd- 
ning, som  det  kun  er  rent  undtagelsesvis,  at  Oberst  Han- 
sen i  den  meget  skarpe  Kritik,  hvormed  han  omtaler  alt 
og  alle,  indlader  sig  paa  at  rose.  Efter  at  have  udtalt  sin 
Dom  over  Læssøes  Virksomhed  tilføjede  han:  »L.  (o: 
Læssøe)  har  nu  faaet  den  besynderlige  Ide  at  ville  for- 
blive her  tilbage  med  Oberst  Bulow  og  lade  Hedemann 
gaa  til  Fyn  med  Steinmann  (Kaptajn  i  Generalstaben) 
til  Chef  for  Staben.  Mig  synes,  at  Hedemann  og  Læssøe 
hører  sammen«. 

Denne,  som  Hansen  kalder  den  —  besynderlige  Ide, 
var  jo  ganske  naturlig,  fordi  Læssøe  vilde,  at  der  skulde 
opereres  fra  Als,  hvorimod  det  paa  Fyn  væsentligst  kom 
an  paa  at  organisere  den  Forstærkning,  som  skulde  tilgaa 

Den  6.  Maj  skrev  Hansen  paany  om  samme  Sag: 
»Jeg  tror  tidligere  at  have  indberettet,  at  Kaptajn  Læs- 
søes Attraa  var  at  lade  General  Hedemann  rejse  til  Fyn 
og  selv  forblive  her  med  Oberst  Bulow  som  Højstkom- 
manderende.  Jeg  anser  det  nu  som  sandsynligt,  at  han 
har  stor  Utilbøjelighed  til  at  staa  under  mig«.  Den  7. 
gentog  Hansen  i  en  ny  Skrivelse,  at  Læssøe  ønskede  at 
blive  under  Biilow,  men  ikke  under  ham. 

Da  Læssøe  skulde  vedblive  at  være  Leder,  maatte 
altsaa  General  Hedemann  træde  tilbage,  og  Bulow  an- 
sættes som  kommanderende  General.  Dette  var  for  Læssøe 
Udgangspunktet,  og  saaledes  blev  det  ogsaa  opfattet  af 
Krigsministeren,  thi  —  foranlediget  af  Hansens  Indberet- 
ninger —  skrev  han  den  10.  Maj  til  Læssøe:  »Det  gør 
mig  ondt,  at  De  har  tænkt  paa  at  forlade  General  Hede- 
mann, med  hvem  jeg  troede,  at  De  nu  var  groet  sam- 
men til  en  Enhed,  og  om  hvem  De  véd,  saa  godt  som  jeg, 
at  han  uden  Dem  taber  sin  Betydning.  Det  skulde  glæde 
mig  at  kunne  sætte  Dem  selv  i  Spidsen  for  Hæren  for 
at  undgaa  denne  Doublering  af  Personer,  men  Tiden  er 

vel  næppe  kommen. De  kan  være  overbevist 

om,  at  jeg  ikke  noget  Øjeblik  tænker  anderledes  om  Dem, 

end  da  De  forlod  Kjøbenhavn,  tvertimod,  jeg  erkender, 
De  har  holdt  mere,  end  De  har  lovet.« 

Naar  Hæren  lige  siden  Tilbagetoget  til  Als  havde  ind- 
skrænket sig  til  at  spille  en  fuldstændig  passiv  Rolle,  saa 
laa  det  dels  i  de  alt  anførte  Forhandlinger  med  Krigs- 
ministeren, men  det  laa  ogsaa  i  Fjendens  Operationer. 

Efter  Kampen  ved  Oversø  havde  Wrangel  fortsat 
Fremrykningen  med  hele  sin  Hær.  Men,  da  han  var 
kommen  gennem  Flensborg,  blev  General  Halkett  med 
Forbundstropperne  sendt  til  Sundeved  for  at  forhindre 
vor  Hær  i  at  rykke  frem  fra  Als.  Selv  fortsatte  General 
Wrangel  Fremrykningen  med  Preusserne  og  Oprørshæ- 
ren  mod  den  jydske  Grænse,  som  han  overskred  den 
2.  Maj.  Højre  Flankekorps  under  General  Wedel! 
havde  den  Gang,  af  Hensyn  til  Fjendens  Overmagt  og 
efter  Krigsministerens  Ordre,  rømmet  Jylland  og  var  ble- 
ven overført  til  Fyn.  Da  Wrangel  var  kommen  over 
Grænsen,  fordelte  han  sin  Styrke  mellem  Vejle  og  Kol- 
ding med  Hovedkvarter  i  sidstnævnte  By.  Befolkningen 
blev  saa  pint  gennem  store  daglige  Leverancer;  frem- 
sendte Kommandoer,  der  naaede  helt  op  til  Randers, 
inddrev  Kontributioner  af  enhver  Art,  og  Wrangel  endte 
med  den  15.  Maj  at  udskrive  en  Krigsskat  for  hele 
Jylland  paa  8  Millioner  Kroner,  der  skulde  være  ind- 
betalt den  28.  Maj,  da  den  i  modsat  Fald  vilde  blive  ind- 
dreven med  militær  Magt. 

Jydernes  Nød  rørte  Befolkningen  i  den  øvrige  Del  af 
Landet  paa  det  Dybeste.  Men  nu  syntes  der  at  ville 
indtræde  et  Lyspunkt. 

Vore  diplomatiske  ForhandHnger  var  blevne  fortsatte 
navnlig  med  det  Maal  for  Øje  at  faa  aktiv  Hjælp  fra 
Sverrig  og  Norge,  og  dette  syntes  nu  at  skulle  lykkes. 
Thi  den  14.  Maj  skrev  Krigsministeren  i  et  privat  Brev 
til  Læssøe,  at  Kaptajn  Harbou  den  foregaaende  Dag  var 
kommen  tilbage  fra  Sverrig,  og  at  den  svensk-norske 
Hjælp  var  sikret.  Læssøe  fik  derfor  Anmodning  om  at 
udtale  sig  om  dens  Anvendelse.  Saa  hed  det  videre  i 
Skrivelsen:  »Lad  endelig  ikke  nogen  personlig  Medfølelse 
indflyde  i  Deres  Forhold  til  Oberst  Hansen.  Det  er  en 
Mand,  der  vist  besidder  mange  dygtige  Egenskaber  og 

i  mange  Henseender  er  en  forsøgt  Officer;  forstaar  han 
at  hævde  sin  Plads  mod  Fjenden  og  at  løre  Tropper  i 
Ilden,  saa  er  det  en  Vinding  for  Hæren;  han  kan  efter 
sin  Stilling  let  komme  frem,  og.  Gud  véd,  vi  trænger  til 
kløgtige  og  selvstændige  Qeneralsofficerer.  Jeg  tror,  jeg 
har  nævnt  General  Krogh  som  villig  til  at  føre  en  Divi- 
sion under  Hedemann,  dog  vil  jeg  ikke  paatvmge  Dem 
denne  Mand  paa  Grund  af  hans  Slægtskab,  skønt  hans 
Troskab  og  Mod  vist  ganske  er  at  forlade  sig  paa«. 

Forinden  Læssøes  Svar  meddeles,  maa  der  indskydes 
den  Bemærkning,  at  Krigsministeren,  da  det  viste  sig 
at  vi  vilde  komme  til  at  optage  Kampen  med  Tyskland, 
altsaa  fra  midt  i  April,  havde  -  enten  af  eget  Initiativ 
eller  efter  Tilskvndelse  af  Kaptajn  Harbou  —  henvendt 
sig  til  den  danske  Generalkonsul  Delong  i  Paris  lor  at 
faa  en  fransk  General  i  Spidsen  for  den  danske  Hær. 

Læssøe  svarede  Ministeren  den  17.  Maj  og  gav  en 
meget  udførlig  Operationsplan.    Derefter  hed  det:  »Me- 
dens jeg  efter  Opfordring  ytrer  mig  om  Operationerne 
være  det  mig  tilladt  uden  Opfordring  at  sige  et  Par  Ord 
om  Overkommandoen.   Jeg  tror  ikke,  at  vi  ret  vel  kan 
paatage  os  denne  for  den  forenede  Hær,  skønt  det  i 
vort  eget  Land  var  det  mest  passende;   derimod  lore- 
kommer  det  mig,  at  Svenskerne  burde  bevæges  til  at 
overtage  den,  saasnart  Operationerne  begynder.  At  tage 
en  fremmed  General,  selv  om  han  har  et  stort  Navn, 
synes  mig  i  denne  nationale  Strid  at  være  uheldsvangert. 
Den  Fremmedes  egen  Iver  og  Tilliden  til  ham  vil  næppe 
blive  stor    og  en  hel  Del  af  Opstræbningen  hos  vore 
egne  vil  gaa  tabt.   Vi  maa  vide,  at  vi  kæmper  Tor  vor 
egen  Hæder  og  Velfærd  og  ikke  for  en  Fremmeds  Be- 
rømthed.  Naar  en  Overgeneral  er  udnævnt,  hvad  enten 
han  nu  bliver  svensk  eller  fremmed,  tror  jeg  det  aldeles 
nødvendigt,  at  der  opgives  ham  Hovedmaalet,  han  skal 
naa,  og  Kræfterne,  der  er  til  hans  Raadighed,  og  at  han 
ikke  generes  ved  specielle  Forholdsregler  under  Felt- 
togets Gang  og  endnu  mindre  ved  paabudne  Detache- 
ringer  og  halft  selvstændige  Korps.  Jeg  tror,  at  en  Over- 
general maa  have  en  stor  Myndighed,  og  at  han  rnaa 
afsættes,  saafremt  man  ikke  længere  tør  betro  ham  den. 

Naar  Felttoget  er  begyndt,  vil  det  ikke  kunne  ledes  fra 
andre  Steder  end  Armeens  Hovedkvarter.  Hvad  specielt 
den  danske  Del  af  den  forenede  Armee  angaar,  da  vil 
den  vel  passende  kunne  deles  i  2  Divisioner,  ligesom 
den  svensk-norske  vel  vil  blive  det  i  3.  Jeg  tror  ikke, 
at  det  er  tilraadeligt  at  sætte  Korpskommandører  mellem' 
Divisionerne  og  Overgeneralen;  netop  for  at  undgaa  Riv- 
ninger tror  jeg,  at  det  er  højst  ønskeligt,  at  de  5  Divi- 
sioner staar  umiddelbart  under  Overgeneralen,  og  at  han 
kan  bruge  dem  imellem  hinanden,  som  han  vil.  General 
Krogh,  som  Herr  Ministeren  flere  Gange  har  omtalt, 
kender  jeg  som  en  talentfuld  Mand  uden  Kundskaber  og 
med  en  Del  Letsind;  jeg  tvivler  ingenlunde  paa,  at  han 
er  en  af  de  bedste,  vi  har,  naar  han  kan  finde  en  Garant. 
Oberst  Hansen  tror  jeg  er  daadløs,  lunefuld,  skjult,  han 
vil  ikke  ved  sin  Personlighed  virke  paa  Tropperne  som 
Krogh  til  Gavn,  men  til  Skade;  der  vil  næppe  nogen- 
sinde blive  Enighed  i  Længden,  hvor  han  er  i  Nærheden. 
Jeg  vilde  anse  det  for  en  sørgelig  Sag,  om  han  skulde 
have  den  ene  Division.  General  Hedemann  har  nu  en- 
gang haft  en  Overkommando;  jeg  tror,  at  han  selv,  om 
ikke  strax,  saa  lidt  efter  lidt,  vilde  være  overmaade  glad, 
om  han  blev  kommanderende  General  f.  Ex.  i  Fyn,' 
hvor  han  nu  er,  med  en  dygtig  administrativ  General- 
stabsofficer ved  Staben.  Oberst  Biilow  er  tapper,  be- 
sindig, fordringsløs,  har  en  Personlighed,  der  tiltaler  og 
i  tilstrækkelig  Grad  imponerer  Soldaterne;  han  har  vel 
ikke  mange  Kundskaber  eller  vidt  Blik,  men  dog  tror 
jeg,  det  vil  være  et  Held,  naar  han  faar  den  ene  Divi- 
sion«. 

Spørgsmaalet  om  Overkommandoen  havde  Krigsmini- 
steren forhandlet  med  Oberst  Hansen,  forinden  han  hen- 
vendte sig  til  Læssøe.  Thi  paa  en  Henvendelse  desan- 
gaaende  af  6.  Maj  svarede  Oberst  Hansen  den  8.,  at 
hvis  man  vilde  vælge  en  fremmed  General,  turde  han 
ikke  tilraade,  at  man  tog  en  fransk,  dels  fordi  Fransk- 
mændene ikke  havde  Sympathi  for  vor  Sag,  men  tillige 
fordi  det  maaske  vilde  støde  England  og  Rusland.  Fik 
vi  et  Hjælpekorps,  burde  dette  afgive  Generalen,  men 
Spørgsmaalet  kunde  ogsaa  løses  paa  den  Maade,  at  man 

gav  Arveprins  Ferdinand  Overkommandoen  med  en 
svensk  Qeneralstabschef.  Hansen  tilføjede:  »Som  Divi- 
sionærer vilde  jeg  nævne  Hedemann,  siden  Skæbnen  nu 
en  Gang  har  stillet  ham  en  vue,  Schleppegrell  og  Deres 

ringe  Tjener«. 

Som  tidligere  omtalt  var  General  Halkett  bleven  etter- 
ladt  i  Sundeved  med  Forbundstropperne  lor  at  forhmdre 
os  i  at  debouchere.  Men,  da  dette  maatte  være  vor 
Opgave,  saasnart  Forholdene  tillod  det,  havde  Over- 
kommandoen strax  efter  Ankomsten  til  Als  dagligt  sendt 
mindre  Kommandoer  over  til  Sundeved,  hvorved  det  kom 
til  Smaakampe,  og  dækket  derigennem  havde  vi  faaet 
anlagt  2  Brohoveder.  .  ^    +   a 

Samtidigt  havde  Krigsministeren  udiort  et  stort  Ar- 
bejde ved  at  organisere  ikke  mindre  end  5  Reserve- 
batailloner  og  2  Reservejægerkorps,  og,  om  end  Sammen- 
sætningen for  Befalingsmændenes  Vedkommende  var 
noget  løs,  saa  var  dog  Tropperne  besjælede  at  den  bedste 
Aand  Desuden  var  der  ved  Krigsministerens  Bistand 
bleven  oprettet  en  Del  Frikorps,  hvis  Organisation  var 
saa  meget  fæstnet,  at  man  kunde  forsvare  at  sende  dem 
mod  Fjenden.  Midt  i  Maj  var  der  samlet  paa  Fyn  U 
Batailloner,  19  Eskadroner.  3  Batterier,  1.  Bataillon  dan- 
ske Frivillige,  de  sjællandske  og  jydske  Herregaards- 
skytter  og  nogle  Frikorps.  Tropperne  laa  i  Egnen  mel  em 
Middelfart  og  Odense,  og  Hovedkvarteret  var  bleven  for- 
lagt til  sidstnævnte  By.  . 

Overkommandoen  havde  den  16.  Maj  iremsat  For- 
slag om  Operationer;  Krigsministeren  svarede  den  18. 
med  Forslag,  der  gik  i  en  helt  anden  Retmng.  Den  22 
skrev  Læssøe  hjem:  »Jeg  har  det  personligt  godt  nok 
og  haaber  snart  at  faa  det  bedre.  Stilstanden  i  de  sidste 
Uger  er  virkelig  ti  tusinde  Gange  ubehageligere  og  mere 
livsfortærende  end  10  Batailledage«.  Det  Haab,  Læssøe 
nærede  om  snart  at  faa  det  bedre,  støttede  han  paa  en 
Plan  han  havde  fattet,  hvorved  han  vilde  søge  at  komnie 
Jyderne  til  Hjælp.  Den  gik  ud  paa,  at  Hærens  Hoved- 
styrke skulde  rykke  over  i  Sundeved  og  slaa  Forbunds- 
tropperne før  derigennem  at  tvinge  Wrangel  til  at  rømme 
Jylland     Den  21.  Maj   om  Aftenen  Kl.   10  blev  der  af 

Overkommandoen  udfærdiget  en  Skrivelse  til  Krigsmini- 
steriet, hvori  der  gjordes  Rede  for  den  Troppestyrke, 
der  behøvedes  til  Foretagendet.  Derefter  hed  det:  »Der- 
som der  i  Morgen  gives  Marcheordre  til  de  nævnte 
Tropper,  kan  de  den  24.  være  ved  Faaborg  og  Assens, 
den  25.  kan  Tropperne  overføres  til  Als,  den  26.  er 
alt  forberedt  til  Fremrykning  i  Sundeved,  og  den  27. 
eller  den  28.  om  Søndagen  kan  Fjenden  angribes  med 
12,000  Mand  og  28  Kanoner.  Efter  alle  Beretninger  staar 
Preusserne  og  Insurgenterne  mellem  Kolding  og  Vejle, 
Halkett  med  10.  Armeekorps  i  Sundeved;  Halketts  Styrke 
overstiger  ikke  10,000  Mand  og  angives  af  mange  meget 
ringere.  Et  voldsomt  Angreb  den  28.  har  Sandsynlig- 
hed for,  at  det  vil  kunne  lykkes«. 

For  hurtigst  muligt  at  faa  en  Afgørelse  blev  Hoved- 
kvarterets Expeditionssekretær,  H.  P.  Holst,  sendt  til 
Kiøbenhavn  for  at  overbringe  Krigsministeren  Skrivel- 
ven*). 

Den  22.  Maj  Kl.  9V2  skrev  Holst  fra  Kiøbenhavn  til 
Læssøe:  »Victoria!  Jeg  refererer  historisk  og  i  Deres 
meget  yndede  korte  Sætninger.  Kl.  IIV2  tog  jeg  fra 
Odense,  og  Kl.  6V2  kom  jeg  til  Kiøbenhavn.  Jeg  gik  strax 
til  Tscherning,  der  læste  Depechen,  indlod  sig  med  mig 
om  Dem,  gik  ind  paa  Sagen  med  Fornøjelse  og  befalede 
Harbou  at  skrive,  at  han  bifaldt  Planen  og  bad  om,  at 
alt  maatte  forberedes  til  dens  Udførelse,  samt  at  Oberst 
Hansen  indviedes  fra  Generalen  i  det  Hele,  for  at  alt 
kunde  være  i  Orden«. 

Selv  skrev  Ministeren  samme  Dag  til  Læssøe:  »Det 
er  med  stor  Fornøjelse,  at  jeg  har  modtaget  Deres  Skri- 
velse af  21.  Aften;  jeg  skal  meget  gerne  se,  at  De  atter 
bringer  28.  Majfesten*)  i  Mode.   Forbered  alt  med  mulig 

*)  Holst  havde  tillige  en  anden  Mission.  Han  skulde  nemlig  give 
Ministeren  en  mundtlig  Beretning  om  Oberst  Hansens  Optræden  overfor 
Overkommandoen  paa  Als.  Dette  fremgaar  af  et  Brev  fra  Holst  til 
Læssøe  af  16.  April  1849,  hvori  Holst  skriver:  „Jeg  kender  ham  (Krigs- 
minister Hansen)  gennem  mange  Aar  og  véd,  at  han  intet  glemmer 
altsaa  heller  ikke  Scenen  paa  Als,  vor  Afmarche  til  Fyn  og  min  S  en- 
delse til  Kjøbenhavn  med  Anken  over  hans  Opførsel.' 
_  ^'=)  Festen  holdtes  til  Minde  om  Indstiftelsen  af  Stænderinstitutionen 
1  Danmark,  den  28.  Maj  1831,  som  Regel  i  Egebæksvang  ved  Helsingør. 

Energi  og  giv  Hansen  de  fornødne  Meddelelser«.  Sam- 
tidigt lovede  Ministeren  at  sende  3  Batailloner  fra  Kiø- 
benhavn  til  Als  som  yderligere  Forstærkning.  Men  den 
følgende  Dag  blev  Ministeren  greben  af  den  gamle  Adam 
og  fremsatte  en  Del  strategiske  Kombinationer,  der  til- 
sidesatte Hensynet  til  de  Modtræk,  Fjenden  kunde  gøre. 
Det  havde  dog  for  Overkommandoen  saa  meget  mmdre 
at  sige,  som  Ministeren  paany  bifaldt  den  foreslaaede 
Angrebsplan. 

Ministeren  havde  den  22.  ogsaa  meddelt  Oberst  Han- 
sen, at  der  sandsynligvis  den  28.  vilde  blive  foretaget 
en  Operation  i  Sundeved,  hvorom  han  vilde  modtage 
nærmere   Meddelelse   og   fornøden   Ordre   fra   General 
Hedemann.   Der  blev  tilføjet  i  Skrivelsen:  »Det  er  ikke 
blot  en  overflødig  Ministerialordre,  at  De  med  Subordi- 
nation giver  enhver  af  General  Hedemanns  Ordrer  phgt- 
mæssig  Følge,  men  min  venskabelige  Anmodning  til  Dem 
er  ogsaa,  at  De  vil  yde  General  Hedemann  og  hans  Fore- 
tagende/ den  overodentligste  Medvirkning  og  Bistand«. 
For  at  opnaa  fuld  Samvirken  mente  Ministeren  det 
ogsaa  nødvendigt  den  2Z.  Maj  at  skrive  til  Læssøe:  »De 
selv  og  Deres  General  kommer  nu  i  et  bestemt  og  di- 
rekte Kommandoforhold  til  Oberst  Hansen  i  en  meget 
vigtig  Begivenhed;  jeg  behøver  vel  ikke  af  Deres  Ven- 
skab at  udbede  mig  det  Offer  at  sætte  enhver  personlig 
Uvilje  til  Side,  og  intet  gøre  for  den  formelle  Side  af 
Sagen.  Der  kan  være  mange  mindre,  uelskværdige  Sider 
ved  Oberst  Hansen,  men  han  har  stor  Dygtighed  i  mange 
Retninger,  og  han  har  den  Ærgerrighed  ved  denne  Lej- 
lighed  at  ville  udrette  noget  udenfor   det  almindehge. 
Lad  os  mindes,  hvor  faa  højere  Officerer,  vi  har,  som 
har  Kundskaber  og  Evner  til  at  komme  ud  over  det 
almindelige.  Gid  nu  Deres  Plan  maa  lykkes;  vi  trænger 

til  Held.« 

Den  25.  Maj  fik  Ministeriet  Efterretning  om,  at 
Wrangel  skulde  have  faaet  Befaling  til  at  rømme  Jyl- 
land, og  det  blev  derfor  tilkendegivet  Overkommandoen, 
at  den  skulde  vise  Forsigtighed  ved  Expeditionen.  En 
ny  Skrivelse  af  den  følgende  Dag  henstillede  til  Over- 
kommandoen, hvis  den  af  en  eller  anden  Grund  opgav 

Planen,  at  foretage  en  Expedition  til  Kiel  eller  Ekern- 
førde  for  at  holde  Tropperne  i  Aande.  Men,  da  Mini- 
steren senere  paa  Dagen  fik  bestemte  Efterretninger  om, 
at  Wrangel  var  begyndt  at  rømme  Jylland,  skrev  han 
til  Overkommandoen,  at  han  gik  ud  fra,  at  Rømningen 
skyldtes  diplomatiske  Forhandlinger,  og  derfor  burde  vi 
hellere  underordne  vore  Foretagender  under  Diplomati- 
ken end  fremkalde  Vanskeligheder  for  samme  »ved  uden 
Udsigt  til  store  og  afgørende  Resultater  at  kæmpe  for  at 
tilfredsstille  vore  Soldaters  Kamplyst  og  den  nationale, 
iøvrigt  meget  hæderlige  Forfængelighed«.  Kaptajn  Har- 
bou,  der  skulde  overbringe  dette  Brev,  skulde  derfor 
beordre  General  Hedemann  til  at  opgive  Foretagendet 
mod  Sundeved  og  gaa  til  Jylland. 

Den  27.  Maj  Kl.  VU  Morgen  naaede  Harbou  Korsør. 
En  Troppetransport  fra  Kjøbenhavn,  som  han  skulde  give 
forandret  Ordre,  var  afgaaet  til  Als  IV4  Time  tidligere. 
Ved  Hjælp  af  den  optiske  Telegraf  mellem  Korsør  og 
Nyborg  sendte  han  Hedemann  følgende  Ordre:  »Behag 
foreløbigt  at  standse  al  Indskibning  til  Als  eller  Sundeved; 
jeg  kommer  muligst  snart  selv.  Indret  alt  til  Overgang 
til  Jylland  mellem  Fredericia  og  Snoghøj«. 

Overkommandoen  havde  gjort  alt  for  at  holde  Pla- 
nen saa  hemmeligt  som  muligt.  Tropperne  dirigeredes 
derfor,  som  om  det  var  Hensigten  at  foretage  en  Over- 
gang til  Jylland;  men  ved  forseglede  Ordrer,  der  først 
maatte  aabnes  paa  bestemte  Steder,  bøjedes  der  af,  saa 
at  Tropperne  først  ankom  til  Indskibningsstederne  — 
Faaborg  og  Assens  —  i  sidste  Øjeblik.  En  betydelig 
Hjælp  fik  Overkommandoen  den  25.  Maj  i  Efterretnin- 
gen om,  at  Wrangel  rømmede  Jylland,  thi  nu  bestemtes, 
at  højre  Flankekorps  under  Oberst  Juel  —  Rytteriet,  en 
Reservebrigade,  de  jydske  Herregaardsskytter  og  2  Bat- 
terier —  skulde  overføres  til  Jylland  for  at  følge  efter 
Fjenden.  Derigennem  blev  det  umuligt  for  Fjenden  at 
komme  til  Klarhed  over,  hvad  der  i  Virkeligheden  var  i 
Gære,  thi  alt  syntes  at  tyde  paa,  at  vi  vilde  til  Jylland, 
for  at  rykke  frem  i  Nordslesvig. 

Harbous  Depeche,  der  Kl.  2  var  kommen  til  Odense, 
blev  eftersendt  og  naaede  Overkommandoen  Kl.  7  i  Faa- 

borg,  netop  i  det  Øjeblik,  da  den  skulde  forlade  Havnen. 
Den  Gang  var  alle  Tropperne  afgaaede  for  dels  at  land- 
sættes ved  Mommark  og  dels  i  Høruphav,  og  Over- 
kommandoen fandt  ikke  i  Depechen  nogen  Anledning  til 
ikke  at  følge  Tropperne.  Ved  Midnat  naaede  Overkom- 
mandoen Sønderborg,  hvor  Hovedkvarteret  blev  taget. 
Der  var  den  24.  Maj  sket  Forfremmelser  i  Hæren, 
hvorved  General  Hedemann  havde  faaet  Generalmajors 
Anciennetet,  Obersterne  Hansen,  Bulow  og  Schleppegrell 
var  blevne  udnævnte  til  Generalmajorer,  Rye  til  Oberst 
og  Læssøe,  meget  imod  sine  Ønsker,  til  Major. 

Hele  den  Styrke,  Overkommandoen  raadede  over  paa 
Als,  blev  delt  i  2  Korps,  henholdsvis  under  General  Han- 
sen og  General  Schleppegrell,  samt  en  Reserve,  og  talte 
17  Batailloner,  1  Eskadron,  3  Batterier,  1  Espingolbat- 
teri  og  de  sjællandske  Herregaardsskytter,  ialt  ca.  13,000 
Mand. 

Kaptajn  Harbou  var  efter  mange  Vanskeligheder  an- 
kommen til  Als  paa  et  Toldfartø]  den  28.  Maj  om  Morge- 
nen. Han  begav  sig  til  Sønderborg  og  afleverede  sin  De- 
peche. Læssøe  modtog  ham  med  den  Bemærkning:  »Herre 
Gud,  er  Du  nu  bleven  Fredsminister,  man  kaldte  Dig 
dog  før  »den  lille  Krigsminister«.«  Trods  Forbudet  be- 
sluttede Overkommandoen  dog  paa  sit  Ansvar  at  fore- 
tage Fremrykningen. 

Tropperne  var  samlede,  og  Kl.  12  Middag  blev  der 
given  Befaling  til  at  rykke  frem  over  en  Skibsbro,  der 
var  bleven  færdig  den  foregaaende  Dag. 

Da  General  Halkett  kun  raadede  over  8V2  Bataillon, 
3  Eskadroner  og  16  Kanoner,  var  det  ikke  at  undres 
over,  at  han  blev  tvungen  til  at  trække  sig  tilbage  til 
Egnen  ved  Kvers,  men  forinden  havde  navnlig  hans  Ar- 
tilleri, der  blev  anvendt  samlet,  gjort  kraftig  Modstand. 
Kampen  havde  ikke  paa  nogen  af  Siderne  krævet  store 
Ofre*),  men  den  havde  styrket  vore  Troppers  Mod,  og 
vi  stod  nu  atter  paa  Slesvigs  Fastland,  rede  til  fornyet 


*)  Vort  Tab  beløb  sig  til  8  Officerer,  21  Underofficerer  og  122 
Menige,  Døde,  Saarede  og  Savnede,  Fjendens  tii  8  Officerer  og  196 
Underofficerer  og  Menige. 

Kamp.  General  Schleppegrell,  der  havde  fundet  Lejlig- 
hed til  at  udmærke  sig,  blev  i  Overkommandoens  Rap- 
port fremhævet  som  Dagens  Helt.  General  Hansen  havde 
maattet  indgive  sin  Rapport  til  Overkommandoen,  men, 
da  han  ikke  følte  sig  tilfreds  med  den  officielle  Rapport, 
gav  han  en  Beretning  til  Krigsministeren,  hvori  det  hed: 
»De  to  Nordmænd,  Schleppegrell  og  Rye,  bør  ikke  have 
Æren  for  Dagen«. 

Efter  endt  Kamp  indtoges  en  Forpoststilling  ved  Ny- 
bøl, og  General  Hansen  blev  med  sit  Korps  efterladt  i 
Sundeved,  hvorimod  den  øvrige  Hær  gik  tilbage  til  Als. 

Wrangel,  der  den  28.  Maj  naaede  Aabenraa  med 
sine  Tropper,  fik  Kl.  10  om  Aftenen  Melding  om  Kampen 
og  General  Halketts  Tilbagegang.  Han  benyttede  Nat- 
ten til  at  forene  sig  med  Halkett  og  befalede  denne  at 
foretage  en  Rekognoscering  mod  Nybøl  Mølle  den  føl- 
gende Dag. 

General  Halkette  rykkede  derfor  frem  den  29.,  og 
General  Hansen  trak  sig  tilbage  paa  Grund  af  Fjendens 
Angreb,  uden  at  have  undersøgt  Forholdene,  fordi  han 
manglede  Artilleri.  Fægtningen  var  saa  ubetydelig,  at 
den  paa  vor  Side  kun  medførte  et  Tab  af  1  Død  og  2 
Saarede,  og,  da  det  fra  Fjendens  Side  kun  var  en  Rekog- 
noscering, gik  han  af  sig  selv  tilbage.  Men  Overkom- 
mandoen udtalte  sin  Misfornøjelse  med  Hansens  Føring 
gennem  en  Befaling,  der  beordrede  ham  til  at  »vaage  over, 
at  Forposterne  ikke  trak  sig  tilbage  uden  Grund«. 
En  senere  Skrivelse  til  General  Hansen  fra  Overkom- 
mandoen i  Forbindelse  med  nogle  haarde  Ord,  som  Læs- 
søe,  der  personlig  havde  begivet  sig  til  Sundeved,  ud- 
talte om  Hansen,  og  som  kom  denne  for  Øre,  bidrog  til 
at  forøge  dennes  Uvilje  mod  Læssøe. 

General  Wrangel,  der  var  meget  misfornøjet  med 
den  Vending,  alt  havde  taget,  vilde  have  Oprejsning  og 
besluttede  derfor  at  angribe  vor  Hovedstyrke.  For  at 
skjule  sin  Hensigt,  foretog  han  større  Rekognosceringer 
mod  vort  højre  Flankekorps,  der  stod  i  Egnen  ved  Ha- 
derslev. Men  samtidigt  skrev  han  til  General  Halkett, 
»at  han  agtede  at  kaste  vore  Tropper  i  Sundeved  ener- 
gisk tilbage  og  saavel  betage  dem  Lysten  til  atter  at 

rykke  frem  som  den  Indbildning,  at  Tilbagetoget  fra  Jyl- 
land og  General  Halketts  Tilbagegang  den  28.  Maj 
havde  sin  Grund  i,  at  de  danske  Tropper  var  overlegne 
i  Vaabendygtighed«. 

Angrebet  skulde  udføres  paa  Kongen  af  Hannovers 
Fødselsdag,  den  5.  Juni.  For  at  skjule  Hensigten  blev  der 
udsendt  en  Befaling,  som  blev  offentliggjort,  hvorefter 
Wrangel  i  Dagens  Anledning  agtede  at  afholde  en  Parade 
af  alle  de  ham  underlagte  Tropper.  Men  Afdelingskom- 
mandørerne  fik  tilstillet  hemmelige  Ordrer,  hvorefter  de, 
naar  Tropperne  rykkede  ud,  skulde  meddele  dem,  at  det 
gik  mod  Fjenden,  og  at  det  var  »den  bedste  Parade«. 

Ifølge  Wrangels  Plan  skulde  Halkett  og  Bonin  have 
Teten  med  en  Styrke  paa  11—12,000  Mand.  De  skulde 
gennem  en  energisk  Fremrykning  søge  at  trænge  vor 
Styrke  bort  fra  Tilbagetogslinjen.  Brohovedet  maatte 
kun  angribes  under  særligt  gunstige  Forhold,  og  i  saa 
Fald  skulde  Angriberne  søge  at  trænge  ind  deri  sam- 
tidigt med  Forsvarerne.  Wrangels  øvrige  Styrke  skulde 
følge  som  Reserve. 

Det  var  General  Schleppegrell,  der  den  5.  Juni  førte 
Kommandoen  i  Sundeved.  Da  han  ved  Middagstid  blev 
angreben  af  Overmagt,  sendte  han  strax  Melding  til 
Overkommandoen  og  trak  sig  derefter  kæmpende  til- 
bage, men  ydede  saa  kraftig  Modstand,  at  Kl.  blev  4, 
inden  han  naaede  Dybbølstillingen. 

Tropperne  paa  Als  var  strax  blevne  alarmerede,  og 
Overkommandoen  indtraf  paa  Dybbølbjerg.  Læssøe  tog 
Standplads  paa  Kæmpehøjen. 

Da  Wrangels  Tropper  naaede  frem  foran  Dybbøl- 
stiUingen,  trak  han  sine  Rserver  tættere  til  og  lod  sit 
Artilleri  køre  frem  for  at  indlede  Hovedangrebet.  Kæmpe- 
højen laa  i  vor  Artilleristilling,  og  under  den  Ar- 
tillerikamp, som  nu  begyndte,  stod  Læssøe  urokkelig  i 
den  stærkeste  Artilleriild  og  fulgte  alle  Fjendens  Bevæ- 
gelser. Da  det  ikke  lykkedes  Fjenden  at  bringe  vore  Ka- 
noner til  Tavshed,  og,  da  de  Stormforsøg,  han  foretog  paa 
begge  Fløje  med  Fodfolk,  blev  afslaaede,  befalede  Wran- 
gel, at  hans  Tropper  skulde  tiltræde  Tilbagetoget.  Men 
Læssøe  havde  erkendt,  at  Øjeblikket  var  kommet,  da  vi 

kunde  gribe  Offensiven.  Ordrerne  blev  givne,  og  Kl.  6V2 
saae  man  vore  Tropper  som  »en  rød  Sky«  storme  frem 
mod  Dybbøl  By,  hvor  det  kom  til  en  haard  Kamp.  Fjen- 
den veg  nu  paa  alle  Punkter,  og  om  Aftenen  havde  vi 
i  alt  væsentligt  indtaget  den  samme  Forpoststilling,  vi 
havde  haft  om  Morgenen. 

Om  end  Tabet  ikke  var  betydeligt*),  havde  det  dog 
atter  været  en  smuk  Dag  for  vor  Hær.  Men  heller  ikke 
ved  denne  Lejlighed  fandt  General  Hansen  sig  tilfreds 
med  den  officielle  Beretning.  Han  indsendte  derfor  en 
ny,  hvori  han  fandt  Lejlighed  til  at  snærte  Rye.  Han 
skrev:  »Læssøe,  de  Meza,  Bulow  og  Schleppegrell,  disse 
4  har  éminement  le  feu  sacré.  Rye  har  jeg  endnu  ikke 
haft  Lejlighed  til  at  se«. 

Wrangel  havde  ikke  opnaaet  sin  Hensigt,  og  Fore- 
tagendets Udfald  havde  skabt  en  saa  nedtrykt  Stemning 
blandt  hans  Tropper,  at  han  mente  at  burde  hjælpe  der- 
paa  ved  at  udstede  en  Proklamation.  Han  bragte  deri 
Hærens  Officerer  og  Soldater  sin  »inderligste  Tak«  og 
»sin  fuldeste  Anerkendelse«,  »ikke  alene  for  det  Mod  og 
den  Tapperhed,  med  hvilken  de  ved  Gaardagens  Re- 
kognoscering kastede  Fjenden  tilbage  i  hans  for- 
skansede Brohovede,  men  ligesaa  meget  for  den  Udhol- 
denhed og  Orden,  hvormed  de  har  overvundet  Vanske- 
lighederne ved  en  lang  Marche  og  i  et  Terræn,  der  i  høj 
Grad  besværliggør  Fremrykningen.« 

Den  danske  Hær  kunde  ikke  forlange  en  bedre  Lov- 
tale, thi  »den  alvorlige  Hensigt  at  kaste  vore  Tropper 
ud  af  Sundeved«,  var  nu  bleven  til  en  Rekognosce- 
ring, og  det  forskansede  Brohovede,  til  hvilket  Wran- 
gel paastod  at  have  kastet  vore  Tropper  tilbage,  laa 
henved  en  Fjerdingvej  bag  Dybbølstillingen, 
foran  hvilken  vi  havde  standset  hans  Fremrykning. 

Medens  Hæren  kæmpede,  afsendte  Ministeren  en  Skri- 
velse, ved  hvilken  Overkommandoen  fik  Tilhold  om  at 
afholde  sig  fra  alle  offensive  Foretagender  paa  Grund 
af  de  diplomatiske  Forhandlinger,  som  førtes.    Den  føl- 

*)  Vort  Tab  beløb  sig  til  14  Officerer,  40  Underofficerer  og  193 
Menige,  Døde,  Saarede  og  Savnede,  Fjendens  til  24  Officerer  og  273 
Underofficerer  og  Menige. 

gende  Dag  skrev  Ministeren,  at  man  maatte  gaa  ud  fra, 
at  Wrangel  ii^ke  vilde  angribe  Sundeved,  men  at  han 
vilde  vende  sig  mod  Juels  højre  Flankekorps.  Overkom- 
mandoen beordredes  derfor  til  at  forstærke  nævnte  Korps 
med  Fodfolk  og  at  lade  General  Hansen  tage  Komman- 
doen over  Korpset,  fordi  Oberst  Juel  beskæftigede  sig 
for  meget  med  Rytteriet.  Nødvendigheden  af  Forstærk- 
ningen blev  yderligere  fremhævet  i  en  tredie  Skrivelse, 
men  denne  gav  dog  Overkommandoen  frit  Valg  med 
Hensyn  til,  hvem  der  skulde  kommandere  Juels  Korps. 

Den  7.  Juni  fik  Overkommandoen  rygtevis  Efter- 
retning om,  at  der  var  tilstødt  Oberst  Juels  Korps  et 
Uheld.   Det  forholdt  sig  rigtigt. 

Juels  »Højre  Flankekorps«  stod  i  Egnen  ved  Haders- 
lev med  Avantgarden  fremskudt  til  Hopdrup.  Fejl  fra 
Forposternes  Side  var  Aarsag  i,  at  et  fjendtligt  Frikorps 
Natten  til  den  7.  Juni  kom  i  Ryggen  paa  Avantgarden 
og  paa  Grund  af  Mørket  tilvejebragte  en  saadan  Forstyr- 
relse, at  hele  Korpset  om  Morgenen  trak  sig  tilbage  til 
Kolding.  General  Bulow  blev  strax  sendt  til  Hjælp  af 
Overkommandoen,  tog  Kommandoen,  rykkede  atter  frem 
og  stod  den  11.  Juni  ved  Haderslev. 

Paa  dette  Tidspunkt  begyndte  de  svenske  Hjælpe- 
tropper at  ankomme  til  Fyn.  Overkommandoen  ansaa 
det  derfor  rettest  at  forlægge  Forsvarets  Tyngdepunkt 
til  Nordslesvig,  for,  naar  Svenskerne  sluttede  sig  til,  at 
rykke  energisk  frem.  Paa  Als  efterlodes  5  Batailloner 
og  3  Batterier  under  General  Hansen;  den  øvrige  Styrke 
overførtes,  og  Hovedkvarteret  kom  til  Christiansfelt. 
Herfra  skrev  Læssøe  hjem:  »Det  gælder  jo  bare  om  at 
opleve  noget  i  dette  Smule  Liv,  og  det  gør  vi  jo  hun- 
drede Gange  mere  i  denne  Tid  end  nogensinde  før;  det 
er  jo  altsaa  en  ypperlig  Tid,  og  jeg  har  det  ypperligt  for 
min  Person.  Jeg  har  aldrig  tvivlet  paa,  at  det  jo  faar  en 
god  Udgang,  men,  hvor  længe  det  vil  vare,  lader  sig  jo 
ikke  bestemme«.  Læssøe  ventede  i  det  Øjeblik,  at  Sven- 
skerne vilde  gribe  ind;  men  han  blev  skuffet. 

Den  6.  Juni  mødtes  Frederik  VII.  og  Kong  Oscar 
tilligemed  deres  Udenrigsministre  i  Malmø  for  at  for- 
handle. Men  nu  blev  det  fra  svensk  Side  gjort  gældende, 

at  da  de  tyske  Tropper  havde  rømmet  Jylland,  gjaldt 
det  politiske  Spørgsmaal  kun  Siesvig,  og  det  maatte 
finde  sin  Afgørelse  ved  Garantimagternes  Mellemkomst. 
Man  vilde  derfor  ikke  efterkomme  vort  Ønske  om,  at  de 
svenske  Tropper  blev  overførte  til  Jylland;  Sverrig 
vilde  kun  virke  med  til,  at  der  blev  afsluttet  en  Vaaben- 
stilstand.  Der  blev  saa  mellem  Kongerne  sluttet  en  Over- 
enskomst, og  om  denne  skrev  Frederik  VII.  den  10. 
Juni  til  Krigsministeren:  ....  »Tillige  underrettes  De  om, 
at  Vi  ved  en  inat  afsluttet  Konvention  er  gaaet  ind  paa 
at  lade  Fjendtlighederne  saaledes  ophøre,  at  Vore  Trop- 
per indtil  nærmere  Ordre  skal  roligt  forblive  staaende 
i  de  Positioner,  som  de  nu  har  inde,  og  ej  gaa  videre 
frem,  men  kun  forsvarer  dem,  hvis  de  skulde  blive  an- 
grebne, og  vil  De  desangaaende  give  Vedkommende  de 
fornødne  Befalinger«.  Det  lykkedes  dog  vor  Udenrigs- 
minister at  faa  sat  en  Tidsfrist,  saa  at  vor  Passivitet  kun 
skulde  vare  14  Dage,  regnet  fra  den  10.  Juni. 

Indtil  dette  Tidspunkt  havde  vi  hjulpet  os  selv.  Vi 
havde  sprængt  Oprørshæren  ved  Bov,  kæmpet  med 
Hæder  mod  Overmagten  ved  Slesvig  og  sejret  i  Kam- 
pene ved  Nybøl  og  Di^bbøl,  og  nu,  da  Hjælpen  skulde 
komme,  bestod  den  i,  at  vi  —  for  muligt  at  opnaa  en 
Vaabenstilstand  —  maatte  forpligte  os  til  ikke  at  be- 
nytte de  Chancer,  der  viste  sig,  for  at  opnaa  Fordele 
over  Fjenden.  Hjælpen  bestod  altsaa  i,  at  vi  end  ikke 
maatte  hjælpe  os  selv,  hvorimod  Fjenden  havde  fuld 
Frihed  til  at  gøre,  hvad  han  vilde. 

De  svenske  Tropper  var  ankomne  til  det  østlige 
Fyn;  men  gennem  skriftlig  Forhandling  med  deres  Højst- 
kommanderende.  General  Løwenhjelm,  lykkedes  det 
Overkommandoen  at  faa  Svenskerne  til  den  12.  Juni 
at  indtage  et  Kantonnement  mellem  Middelfart  og  Assens 
med  Hovedkvarter  paa  Wedellsborg. 

Vor  Styrke  i  Nordslesvig  talte  19  Batailloner,  17 
Eskadroner  og  39  Kanoner  foruden  Frikorpserne,  og  Ge- 
neral Krogh  havde  nu  faaet  den  »anden  Virksomhed«, 
Krigsministeren  havde  talt  om  i  Skrivelsen  af  29. 
Marts  (jfr.  Side  63),  idet  han  den  20.  Juni  havde  faaet 
Kommandoen  over  en  Brigade.  Men  Hæren  forstod  ikke 

den  Passivitet,  hvortil  den  var  fordømt,  og  Misstemnin- 
gen blev  saa  højlydt,  at  Ministeren  den  20.  Juni  skrev 
til  Læssøe:  »Der  kommer  ikke  faa  Breve  fra  Hæren,  der 
tyder  paa  en  Misstemning  og  en  Modløshed,  paa  Mangel 

paa  Haab  og  Tillid Findes  den,  da  søg  at  bekæmpe 

den  —  Vor  Stilling  er  os  paatvungen.  Anser  De  Stil- 
lingen ved  Haderslev  for  mere  farlig,  end  den  som  politisk 
Demonstration,  som  Protestation  paa  Medejendom  i  Sles- 
vig er  værd,  saa  træk  den  til  Jylland.  At  lokke  Fjenden 
langt  frem  paa  Halvøen  er  dog  egentlig  dens  Hverv  mere, 
end  at  sætte  alt  ind  paa  trodsig  Modstand«. 

Rygtet  fortalte,  at  Wrangel  havde  trukket  sig  tilbage 
samt  faaet  Befaling  til  at  gaa  over  Ejderen.  Grundet  paa 
dette  Rygte,  forespurgte  Overkommandoen,  om  den,  hvis 
det  viste  sig,  at  Rygtet  talte  sandt,  maatte  rykke  frem. 
Krigsministeren  svarede,  at  selv  om  Rygtet  talte  Sand- 
hed, maatte  Hæren  ikke  rykke  frem,  før  den  fik  nærmere 
Ordre.  Overkommandoen  var  saaledes  bunden  paa  Hæn- 
der og  Fødder,  undtagen  naar  den  vilde  gaa  tilbage. 

Wrangel  havde  vel  trukket  sig  tilbage,  men  kun  til 
Bov,  hvor  han  forskansede  en  Stilling,  hvori  han  vilde 
modtage  Angreb,  hvis  Svenskerne  forenede  sig  med  vor 
Hær,  og  vi  rykkede  frem.  Men  i  denne  Stilling  modtog 
han  Forstærkninger,  saa  at  Forbundstropperne  voxede 
op  til  et  Armeekorps,  og  Forbundet  tilkendegav  ham 
samtidigt,  at  der  intet  var  til  Hinder  for,  at  han  atter  be- 
satte de  Landsdele,  han  havde  rømmet,  samt  at  For- 
bundet ventede,  at  han  i  alle  Tilfælde  vilde  tvinge  de 
danske  Tropper  til  at  rømme  Slesvig.  Da  Wrangel  sam- 
tidigt modtog  Efterretninger  om,  at  Svenskerne  var 
blevne  staaende  paa  Fyn,  besluttede  han  at  sende  en 
Del  af  Forbundstropperne  til  Sundeved  og  angribe  os 
med  28  Batailloner,  26  Eskadroner  og  84  Kanoner.  Frem- 
rykningen skulde  begynde  den  28.  Juni,  og  Hovedangre- 
bet udføres  den  30. 

Vore  Tropper  stod  mellem  Christiansfelt  og  Haders- 
lev med  en  fremskudt  Postering  i  sidstnævnte  By.  Den 
blev  angreben  den  29.  af  Oprørerne,  og  det  vilde 
have  været  let  at  tilføje  dem  et  betydeligt  Tab.  Men, 
da  alle  Efterretninger  gik  ud  paa,  at  Fjenden  rykkede 

N.  P.  Jensen:  Oberst  Frederik  Læssøe.  8 

frem  med  betydelig  Overmagt,  maatte  Overkommandoen 

—  i  Henhold  til  Krigsministeriets  uafbrudte  Instruktioner 

—  tiltræde  Tilbagetoget  til  den  jydske  Grænse  Natten 
til  den  30.  Juni.  Om  Stemningen  i  Hæren  faar  man 
et  Begreb  gennem  et  Brev,  Oberst  Rye  skrev  til  sin 
Hustru  den  1.  Juli:  »Hvor  højst  ærgerligt  dette  Til- 
bagetog er  mig  og  os  alle,  kan  Du  forestille  Dig;  vi  har 
nu  rømmet  hele  det  Slesvigske,  men  vi  har  de  bestem- 
teste Befalinger  ikke  alene  ikke  at  vove  noget  og  ud- 
sætte os  for  Tab  eller  angribe  Fjenden,  men  ikke  en- 
gang indlade  os  i  alvorlig  Kamp.  En  saadan  Maade  at 
føre  Krig  paa  demoraliserer  vore  Folk  mere,  end  man 
skulde  tro.  Fjenden  kan  vove  alt  imod  os,  vi  tør  næppe 
forsvare  os,  men  har  stedse  Ordre  til  ikke  at  indlade  os 
i  nogen  alvorlig  Fægtning,  men  gaa  tilbage.  Igaar  kunde 
jeg  næppe  faa  et  Jægerkompagni  af  3.  Jægerkorps  til 
at  gaa  tilbage.  Kaptajnen  svarede  Adjutanten,  der  blev 
sendt:  »Det  kan  jeg  ikke;  det  er  imod  min  Ære  at  gaa 
tilbage«. 

Efterat  vore  Tropper  var  komne  bag  den  jydske 
Grænse,  anmodede  den  svenske  General  Løwenhjelm  om 
strax  at  faa  Melding,  hvis  tyske  Tropper  overskred 
Grænsen,  da  han  saa  vilde  bede  sin  Regering  om  at 
maatte  overføre  sine  Tropper  til  Jylland.  Vore  Forposter 
bestræbte  sig  derfor  ivrigt  efter  at  konstatere  en  saadan 
Grænseoverskridelse.  Men  den  kom  ikke,  fordi  Wrangel 
strængt  havde  forbudt  sine  Tropper  at  passere  Grænsen. 

Vor  Overkommando  fik  paalidelig  Efterretning  om, 
at  Wrangel,  da  vi  trak  os  tilbage  den  30.,  havde  sendt 
alle  Forbundstropperne  til  Sundeved  og  kun  var  fulgt 
efter  os  med  Preusserne  og  Oprørerne.  Vi  havde  alt- 
saa  atter  en  Chance.  Læssøe  vilde,  at  den  burde  benyt- 
tes, navnlig  fordi  der  forhandledes  om  Vaabenstilstand. 
Vi  burde,  mente  han,  søge  at  faa  en  Stilling  i  Nordslesvig, 
der  var  saa  langt  fremskudt  som  muligt;  thi  vi  kunde 
da  gøre  os  Haab  om  at  beholde  den,  naar  Vaabenstil- 
standen  blev  sluttet.  Idet  Læssøe  gjorde  disse  Betragt- 
nmger  gældende  overfor  Krigsministeren,  tilføjede  han, 
»at  den  Passivitet,  der  var  paabudt  Hæren,  alt  forud  var 
pmlig  i  højeste  Grad,  men  den  blev  det  dobbelt  nu,  da 

der  var  indtraadt  Forhold,  der  gav  Hæren  alle  Chancer 
for  at  kunne  udrette  noget«.  Men  Ministerens  Svar  var 
et  Afslag  med  Anmodning  til  Overkommandoen  som  til 
Hæren  om  at  vise  Resignation. 

Den  2.  Juli  lykkedes  det  at  faa  afsluttet  en  Vaaben- 
stilstandskonvention  i  Malmø.  Den  skulde  ratificeres  af 
den  preussiske  og  den  danske  Konge  og  derefter  under- 
tegnes af  General  Wrangel  og  af  General  Hedemann. 
Men  det  tyske  Forbund,  der  var  misfornøjet  med  Be- 
tingelserne, skabte  en  saa  forbitret  Stemning,  at  Preus- 
sen —  for  at  redde  sig  ud  af  Forlegenheden  —  fik  Wran- 
gel til  at  træde  op  i  sin  Egenskab  af  Forbundsgeneral 
og  blandt  andet  forlange,  at  det  blev  Rigsforstanderen,  der 
skulde  ratificere  Vaabenstilstandskonventionen  paa  det 
tyske  Forbunds  Vegne. 

Den  preussiske  og  den  danske  Underhandler  mødtes 
saa  paa  Landstedet  Bellevue,  S.  for  Kolding,  for  at 
søge  at  komme  til  Forstaaelse.  I  Forhandlingen  deltog 
desuden  2  preussiske  Officerer  og  fra  vor  Side  Major 
Læssøe.  Disse  Forhandlinger  gav  Anledning  til  en  Vaaben- 
hvile,  der  først  blev  sluttet  paa  kort  Tid,  men  senere 
forlænget,  saa  at  den  skulde  vare  til  den  24.  Juli  om 
Aftenen. 

De  første  Møder  afholdtes  den  14.  og  15.;  men  nu 
viste  det  sig,  at  Wrangel  ogsaa  forlangte  Forandrin- 
ger i  Konventionen,  og  det  af  en  saadan  Natur,  at 
Læssøe  modsatte  sig  dem  paa  det  Bestemteste.  Da 
vor  Underhandler,  Kammerherre  Reedtz,  ikke  var  be- 
myndiget til  at  gøre  nogensomhelst  Indrømmelse,  rejste 
han  til  Kjøbenhavn  for  at  konferere  med  Udenrigsmini- 
steren. 

Da  Sandsynligheden  talte  for,  at  der  ikke  vilde  op- 
naas  Forstaaelse,  maatte  der  træffes  Bestemmelse  om, 
hvorledes  der  skulde  forholdes,  naar  Vaabenhvilen  ud- 
løb. Men,  da  det  var  umuligt  at  faa  Oplysninger  om, 
hvorledes  Svenskerne  vilde  stille  sig,  blev  det  bestemt, 
at  Hæren,  for  ikke  at  blive  udsat  for  et  pludseligt  Angreb 
ved  Grænsen,  skulde  gaa  tilbage  til  Vejlestillingen,  efter- 
ladende svage  Forposter.  Opbruddet  skete  den  17.  Juli, 
og  Overkommandoen  tog  Hovedkvarter  i  Vejle. 

8* 

Kammerherre  Reedtz  vendte  tilbage,  og  den  19.  og 
20.  Juli  forhandledes  paany  paa  Bellevue,  men  det 
viste  sig  umuligt  at  opnaa  Forstaaelse.  General  Hede- 
mann skrev  derfor  den  24.  Juli  til  General  Wrangel,  at 
han  maatte  betragte  Forhandlingerne  som  afbrudte,  uag- 
tet der  fra  hans  Side  var  gjort,  hvad  der  var  muligt,  for 
at  naa  en  for  begge  Parter  ærefuld  Afslutning.  Han 
forstod  ikke,  at  Preussen,  der  hidtil  havde  handlet  paa 
Forbundets  Vegne,  nu  trak  sig  bort  fra  den  afsluttede 
Konvention  og  skød  sig  ind  under  Centralmagten;  men 
Ansvaret  for  Krigens  Fortsættelse  kom  derved  til  at 
hvile  paa  Preussen.  Hedemann  sluttede  med,  at  han  var 
rede  til  at  underskrive  den  i  Malmø  afsluttede  Konven- 
tion, men  kun  forsaavidt  Sagen  fandt  sin  endelige  Af- 
gørelse inden  Vaabenhvilens  Udløb  samme  Aften. 

General  Wrangel  svarede  omgaaende,  at  da  General 
Hedemann  hverken  vilde  gaa  ind  paa  hans  Ændringer 
eller  paa,  at  det  var  Rigsforstanderen,  der  skulde  rati- 
ficere Vaabenstilstandskonventionen,  vilde  FjendtHghe- 
derne  begynde  samme  Aften  Kl.  10. 

Sværdene  skulde  altsaa  atter  tale.  Men,  da  der  dog 
under  disse  Forhold  var  Mulighed  for,  at  Svenskerne 
vilde  gribe  aktivt  ind,  kom  Spørgsmaalet  om,  hvem  der 
skulde  føre  Overbefalingen,  atter  paa  Dagsordenen. 

Det  var  allerede  rejst  den  7.  Juli  af  Kaptajn  Harbou, 
der  samme  Dag  skrev  til  Læssøe:  »Kan  Du,  hvis  ingen 
Vaabenstilstand  kommer,  angive  mig  en  anstændig  Maade 
til  at  faa  General  Hedemann  til  Side,  da  vi\  Du  være 
meget  velkommen  med  Dit  Forslag,  især  hvis  Du  dertil 
kan  angive  nogen,  som  fornuftigvis  kan  sættes  i  hans 
Sted«.  At  Henvendelsen  skete  efter  Aftale  med  Krigs- 
ministeren er  utvivlsomt  og  bestyrkes  yderligere  ved,  at 
Harbou  den  12.  Juli  ankom  til  Hovedkvarteret  og,  efter 
en  længere  Konference  med  Læssøe,  indberettede  til 
Ministeren,  at  Læssøe  fastholdt  sin  Anskuelse  om,  at 
General  Hedemann  burde  træde  tilbage.  Men  paa  den 
anden  Side  burde  der  af  Hensyn  til  den  svenske  Hjælp 
ikke  i  Øjeblikket  træffes  nogen  endelig  Afgørelse  af, 
hvem  der  skulde  have  Overbefalingen.  Læssøe  foreslog 
derfor,  at  man  som  en  midlertidig  Foranstaltning  skulde 

lade  General  Krogh  overtage  Kommandoen  som  den  æld- 
ste af  Hærens  Officerer,  thi  derved  foregrebes  intet.  Selv 
var  Læssøe  villig  til  at  overtage  Kommandoen  over  en 
Bataillon  eller  blive  som  Stabschef  hos  General  Krogh. 
Valgte  Ministeren  at  give  ham  en  Kommandopost,  fore- 
slog han  Stabschefsposten  besat  med  Major  Trepka. 

Da  Krigsministeren  havde  modtaget  Harbous  Indbe- 
retning, indstillede  han  den  14.  Juli  til  Kongen,  at  Gene- 
ral Hedemann  skulde  begive  sig  til  Kjøbenhavn  for  at 
overtage  Præsidiet  i  en  raadgivende  Komité  under  Krigs- 
ministeriet. Kongen  approberede  Indstillingen  den  16. 
s.  M. 

Krigsministeren  havde  flere  Gange  bebudet,  at  han 
vilde  besøge  Hæren,  og  dog  var  det  en  Overraskelse,  at 
han  den  24.  Juli  kom  til  Vejle.  Han  søgte  strax  General 
Hedemann,  med  hvem  han  forhandlede  om  Operatio- 
nerne. Man  kan  derfor  ikke  undres  over,  at  Gene- 
ralen, efter  denne  Indledning,  blev  meget  forbavset  over, 
at  Ministeren  overrakte  ham  den  kongelige  Resolution, 
hvorefter  han  skulde  afgaa  til  Kjøbenhavn.  Derpaa  blev 
det  meddelt  Generalen,  at  General  Krogh  skulde  som 
den  ældste  Officer  midlertidigt  overtage  Kommandoen 
over  Armeekorpset. 

At  General  Hedemann  maatte  træde  tilbage,  er  der 
intet  at  sige  til,  men  den  taktløse  Maade,  paa  hvilken 
Ministeren  optraadte  overfor  ham,  kan  ikke  forsvares. 

General  Krogh,  der  nu  midlertidigt  skulde  overtage 
Kommandoen,  var  ikke  alene,  hvad  Læssøe  udtalte,  en 
talentfuld  Mand,  men  han  var  tillige  en  smuk  og  meget 
repræsentativ  Personlighed  og  i  Besiddelse  af  megen 
Takt. 

Vaabenfristens  Udløb  forandrede  intet.  Udenrigsmini- 
steren meddelte,  at  han  ikke  ønskede  at  hæmme  Hærens 
frie  Bevægelser,  men  at  han  fra  sit  Standpunkt  maatte 
anse  det  for  rettest,  at  vi  ikke  gik  offensivt  tilværks. 
Det  stemmede  forsaavidt  med  Læssøes  Anskuelser,  som 
han  ønskede,  at  det  blev  Fjenden,  som  gik  over  Grænsen 
for  at  angribe,  da  paalidelige  Meddelelser  gik  ud  paa,  at 
Svenskerne  i  saa  Fald  vilde  komme  os  til  Hjælp.  Men 
Wrangel  tænkte  saa  lidt  paa  at  rykke  frem,  at  han  tvært- 

imod  gik  noget  tilbage  og  tog  Hovedkvarter  i  Aabenraa, 
og  vore  udsendte  Patrouiller  meldte,  at  Størstedelen  af 
Haderslev  Amt  kun  var  svagt  besat.  For  nu  at  tvinge 
Fjenden  til  enten  at  trække  de  fremskudte  Afdelinger  til 
sig  eller  selv  gaa  frem,  lod  Overkommandoen  to  Bri- 
gader rykke  frem  til  Grænsen  for  daglig  at  sende  Rekog- 
nosceringskommandoer  og  Patrouiller  ind  i  Slesvig.  Paa 
Grund  af  de  derigennem  indvundne  Efterretninger  fore- 
toges den  den  8.  August  et  Overfald  paa  Steppinge, 
hvorved  34  preussiske  Kuirasserer  blev  fangne.  Men 
dette  Overfald  foranledigede  en  meget  skarp  Note  fra 
den  svenske  Udenrigsminister,  hvorved  vi  fik  Tilhold 
om  ikke  at  sætte  vore  Krav  paa  de  Forbundnes  Bistand 
paa  Spil  ved  Foretagender  af  den  Natur.  Paany  for- 
dømt til  fuldstændig  Passivitet  for  Hærens  Vedkom- 
mende søgte  Regeringen  at  ramme  Tyskland  ved  at  ud- 
vide Blokaden,  og  dette  i  Forbindelse  med  de  venskabe- 
lige Magters  faste  Optræden  førte  til,  at  der  den  26. 
August  blev  sluttet  en  Vaabenstilstandskonvention  i 
Malmø,  der  skulde  vare  7  Maaneder  med  en  Opsigelses- 
frist paa  en  Maaned. 

Felttoget  var  dermed  endt. 

Læssøe  havde,  som  tidligere  omtalt,  udtrykkeligt  an- 
modet Krigsministeren  om  ikke  at  faa  nogen  Anerken- 
delse af  nogensomhelst  Art.  Desuagtet  var  han  bleven 
udnævnt  til  Major.  Nu  fik  han  en  ny  Anerkendelse,  og 
den  skyldtes  General  Hedemann. 

Kort  før  General  Hedemann  blev  kaldt  tilbage  til  Kiø- 
benhavn,  havde  han  sendt  Krigsministeren  en  Indstilling 
om  Læssøe,  hvori  det  hed:  »Det  rigtige  Overblik  og  den 
rolige  Uforsagthed,  hvormed  han  under  de  stedfundne 
Fægtninger  paa  rette  Tid  og  Sted  har  ledet  Tropperne 
i  Ilden,  har  væsentligt  ledet  til  Fægtningernes  heldige 
Udfald.  Derforandragerjegpaa,  athanfaar 
en  Anerkendelse«*).  Følgen  deraf  var,  at  Læssøe 
—  atter  mod  sine  Ønsker  —  den  8.  August  blev  udnævnt 
til  Oberstløjtnant,  og  det  blev  ikke  derved. 

Kongen  ønskede  at  hilse  paa  Hæren,  førend  den  blev 

*)  Udhævet  i  Indstillingen. 

opløst.  Efter  den  13.  September  at  have  afholdt  Revue 
paa  Als  begav  han  sig  til  Jylland,  hvor  der  den  18.  Sep- 
tember blev  holdt  Revue  paa  en  Mark  ved  Lerbæk- 
gaard i  Nærheden  af  Vejle.  Ligesom  paa  Als  uddelte 
Kongen  ogsaa  her  Dekorationer  til  dem,  der  havde  ud- 
mærket sig  i  Felttoget,  og  Læssøe  fik  ved  denne  Lejlig- 
hed Ridderkorset. 

I  et  Brev  af  5.  Maj  1851  til  Generalkonsul  Delong  i 
Paris  skrev  Tscherning,  »at  Begivenhederne  i  1848  havde 
gjort  de  senere  muhge  og  for  at  udføre  det,  som  skete 
i  1848,  var  Læssøe  det  vigtigste  Redskab,  hvad  Krigs- 
begivenhederne angik«.  Den  Anerkendelse,  Tscherning 
gennem  disse  Udtalelser  yder  Læssøe,  var  vel  fortjent. 

Det  var  Transportmidlernes  Utilstrækkelighed  og  ikke 
Læssøe,  der  var  Skyld  i,  at  vi  først  den  9.  April  kunde 
angribe  Oprørerne  ved  Bov.  Naar  Tscherning  mener, 
at  hvis  hans  Plan  var  bleven  fulgt,  vilde  Oprørshæren 
være  bleven  tilintetgjort  ved  Bov,  saa  er  dette  ikke  rig- 
tigt. Thi,  hvordan  man  end  bærer  sig  ad,  saa  kan  man 
med  10,000  Mand  ikke  tilintetgøre  en  Hær  paa  6—7000 
Mand.    Man   kan   sprænge    den,   og   det   var   det,   som 

Planen  for  Slaget  ved  Slesvig  og  dens  Gennemførelse 
er  et  af  de  smukkeste  Blade  i  Læssøes  Historie.  I  De- 
routen ved  Flensborg,  som  er  det  mørke  Punkt  i  Krigs- 
historien fra  1848,  havde  Læssøe  hverken  Lod  eller  Del, 
og  hvor  dybt  den  gik  ham  til  Hjertet,  er  allerede  om- 
talt. Men,  netop  fordi  det  for  Læssøe  var  en  Æressag 
at  faa  genoprettet,  hvad  der  var  tabt  ved  Flensborg, 
og  fordi  han  havde  Overbevisningen  om,  at  en  Hær, 
der  kun  indskrænker  sig  til  Defensiven,  maa  gaa  til 
Grunde,  maatte  han  i  højeste  Grad  misbillige  Oberst  Han- 
sens Sendelse  og  de  deraf  flydende  Følger.  Derfor  for- 
fægtede han  med  Styrke  Principet  om  Enhed  i  Kom- 
mandoen, og  at  det  er  den  kommanderende  Generals 
Opgave  at  bruge  Hæren,  men  ikke  at  tilvejebringe  den. 
Ikke  mindre  gjorde  han  gældende,  at  den  kommanderende 
General  og  Hærens  Hovedstyrke  skal  være  dér,  hvor 
Afgørelsen  skal  søges.  Krigsministerens  Billigelse  af 
Læssøes  Plan  om  at  samle  Hovedstyrken  paa  Als  for 

ved  et  Angreb  i  Sundeved  at  slaa  Forbundstropperne  ok 
tvinge  Wrangel  til  at  rømme  Jylland,  var  en  Indrøm- 
melse at  at  Læssøe  havde  haft  Ret,  og  det  førte  til  de 
smukke  Dage  den  28.  Maj  og  den  5.  Juni.  Det  var  en 
Oprejsnmg  for  Derouten  i  Flensborg.  Nu  arbejdede  Læs- 
søe kun  med  én  Tanke  for  Øje  _  at  faa  Svenskerne  til 
at  gribe  ind  —  og  med  hans  stærke  skandinaviske  Syni- 

af  H^'/'u?'  .''f,  ^^"^  ''^^^'^  ^^"  ^y^  Sorg  og  Skuffelse, 
at  det  ikke  lykkedes.   Da  der  ikke  var  mere  at  gøre  i 
Sundeved,  blev  Hovedstyrken  overført  til  Nordslesvig 
men  her  lagde  de  diplomatiske  Forhandlinger  deres  lam- 
mende  Haand  paa  Operationerne,  og  Hæren  gik  tilbage 
til  den  jydske  Grænse.    Det  trykkende  i  den  os  paa- 
tvungne  Passivitet  følte  Læssøe  mere  end  nogen,  men 
desuagtet  havde  han  bestandigt  den  urokkeligste  Tro  paa 
Fremtiden.  Fra  det  Øjeblik,  Tyskland  havde  blandet  sig 
ifrTli""^  T^'l  Opførerne,  ventede  han  ikke  nogen 
hurtig  Afgørelse;  han  gik  endog  saa  vidt,  at  han  tænkte 
sig  Muligheden  af  en  Syvaarskrig.    Han'  gik  nemlTg  ud 
tra,  at  det,  saaledes  som  Forholdene  havde  udviklet  sig 
Ikke  kom  an  paa  at  komme  til  en  Forstaaelse  med  Op- 
rørerne, men   at  faa  en  Afgørelse  med  Tyskland,  der 
sikrede   imod    at  Forbundet   fremtidigt   blandede   sig  i 
Spørgsmaal,  der  angik  Slesvig.    Det,  som  for  ham  var 
Hovedsagen,  var  derfor,  at  Hæren  gennem  Krigen  fik 
TUl.d  til  sig  selv,  thi   derigennem   skabtes  Betingelsen 
or,  at  VI  fik  Tid  til  at  skabe  et  Forsvar,  der  kunde  rejse 
en  stærk  og  energisk  Modstand.   Set  i  denne  Belysning 
tivpf">f'  ^^^^^^^"•^t  den  Anerkendelse,  Tscherning  har 

fwM.  ""t  ^'"  ^'"°'  "^^^  "'^^  '^^^  Sle"i"ie,  hvad  der 
sKyldtes  Tscherning. 

i^.H^fT  ^^'  '  "^^""^  Fremstilling  ofte  nok  været  Lejlig- 
hed til  at  paayise,  at  Tscherning  ikke  havde  det  rette 
Blik  paa  Forholdet  mellem  Krigsministeriet  og  Overkom- 
mandoen og  at  han  derfor  gjorde  sig  skyldig  saavel  i 
Overgreb  som  i  Fejl.  Men  paa  det  Omraade,  der  var 
hans    egentlige    Virkefelt   som    Krigsminister,   hvor   det 

ri'^r  Lr.^^^'^'^'^'^'^"^'  Midlerne  til  Krigens  Førelse, 
der  udførte  han  en  stor  og  fortjenstfuld  Gerning,  og 
den  ligger  ikke  mindst  deri,  at  han,  skønt  han  betragtede 

hele  den  gældende  Hærordning  som  forfejlet,  dog  ud- 
viklede alt  paa  dens  Grundlag.  Hans  Virksomhed  belyses 
bedst  ved  en  Henvisning  til,  at  medens  den  Hær,  der 
kæmpede  i  Slaget  ved  Slesvig,  kun  talte  henimod  12,000 
Mand,  havde  Tscherning  ved  Krigens  Slutning  ikke  alene 
bragt  Hæren  op  til  30,000  Mand,  men  desuden  havde  han 
truffet  Forberedelser  til  dens  yderligere  Forstærkning. 
Dette  Arbejde  fortjener  saa  megen  større  Paaskønnelse, 
som  Tscherning  personlig  maatte  bære  Hovedbyrden, 
fordi  han  havde  givet  Afkald  paa  at  benytte  Oberst  Han- 
sen, der  —  i  hvad  man  saa  ellers  kan  sige  imod  ham  — 
utvivlsomt  var  en  Administrator  og  Organisator  af 
Rang. 

Ifølge  Vaabenstilstandskonventionen  var  Troppestyr- 
ken paa  Als  bleven  formindsket  til  2000  Mand.  Men  den 
øvrige  Hær  blev  man  nødt  til  at  holde  under  Vaaben 
med  Hovedkvarter  i  Horsens,  fordi  den  provisoriske 
Regering  og  Folkeforsamlingen  i  Frankfurt  gjorde  alt 
for  at  modvirke  Yaabenstilstandens  Ratifikation  og  Gen- 
nemførelse. Først  imod  Slutningen  af  Oktober  Maaned 
var  der  tilvejebragt  en  saadan  Tilstand,  at  Regeringen 
mente  at  kunne  forsvare  at  opløse  Hæren  og  lade  Af- 
delingerne marchere  til  deres  Udskrivningsdistrikter. 
Samtidigt  blev  General  Krogh  udnævnt  til  kommande- 
rende General  i  Jylland  med  Læssøe  som  Stabschef. 

Da  Regeringen  efter  alt,  hvad  der  var  passeret  efter 
Yaabenstilstandens  Afslutning,  maatte  forberede  sig  paa 
en  Krig  ved  Yaabenstilstandens  Udløb,  optog  den  igen 
Spørgsmaalet  om,  hvem  der  skulde  føre  Overkomman- 
doen. 

Krigsministerens  Adjutant,  Kaptajn  Harbou,  der  den 
22.  Juh  havde  faaet  Majors  Karakter,  var  allerede  sidst 
i  samme  Maaned  bleven  sendt  til  Frankrig  i  en  Mission, 
der  nærmest  gik  ud  paa  at  føle  sig  for,  om  der  var 
Mulighed  for  at  formaa  en  dygtig  fransk  General  til  at 
gaa  til  Danmark.  I  den  sidste  Halvdel  af  September 
Maaned  vendte  Harbou  tilbage  og  meddelte,  at  Sandsyn- 
ligheden talte  for,  at  det  vilde  lykkes.  Den  25.  Oktober 
fik  Majoren  saa  en  Meddelelse  fra  Udenrigsministeren 
om,  at  det  var  Kongens  og  Regeringens  Ønske  at  faa  en 

fremragende  fransk  General  til  enten  at  overtage  Kom- 
mandoen over  Hæren,  naar  Krigen  udbrød  til  Foraaret, 
eller  i  alle  Tilfælde  at  begive  sig  til  Kjøbenhavn,  for  at 
man  dér  kunde  høre  hans  Raad  og  Meninger,  Majoren 
blev  derfor  anmodet  om  at  indlede  skriftlige  Underhand- 
linger med  en  fransk  General,  der  vilde  paatage  sig  et 
saadant  Hverv,  og  Udenrigsministeren  og  han  enedes  om, 
at  Henvendelsen  først  burde  rettes  til  Marskal  Burgeaud,' 
Hertug  af  Isly,  hvem  Harbou  personlig  kendte  fra  sit 
Ophold  i  Algier. 

Da  Vaabenstilstandens  Formaal  var  at  bane  Vej  for 
en  Fred.  skulde  der  forhandles  derom  i  London.  Men 
Forhandlingerne  indenfor  Ministeriet  om  Indholdet  af  den 
Instrux,  der  skulde  gives  vore  Underhandlere,  førte  til, 
at  Martsministeriet  den  11.  November  indgav  sin  Begæ- 
ring om  Afsked,  og  at  der  den  16.  November  udnævntes 
et  nyt,  det  saakaldte  Novemberministerium,  i  hvilket 
General  Hansen  blev  Krigsminister.  Det  gjaldt  saa 
om  at  faa  udfærdiget  den  Instrux,  der  skulde  gives  vore 
Underhandlere. 

General  Krogh  og  Læssøe  var  den  29.  Oktober  an- 
komne til  Hovedkvarteret  i  Fredericia.   Forretningernes 
Mængde  var  ikke  overvældende,  navnlig  efterat  General 
Hansen  havde  overtaget  Krigsministeriet,  thi  foreløbigt 
henvendte  han  sig  kun  til  Generalkommandoen  i  Spørgs- 
maal,  der  angik  Jylland.    Det  frejdige  Syn,  Læssøe  be- 
standigt havde  paa  Fremtiden,  fornegtede  sig  heller  ikke 
nu.    Han  skrev  hjem:  »Vinteren  over  skal  vi  vel  sejg- 
pines.   Kunde  vi  ikke  holde  det  ud,  saa  duede  vi  da  hel- 
ler ikke  til  noget.   Det  Værste  er  med  de  stakkels  Sles- 
vigere«.   Senere  skrev  han:  »Naar  Livet  kun  anvendes 
godt.  skader  det  jo  ikke,  at  der  er  Bevægelse  i  det,  tvært- 
imod. Heller  ikke  kan  vi  være  tjente  med  at  komme  fra 
det  uden  Skub  og  Stød.   Jeg  for  min  Part  gaar  frejdigt 
ind  ind  i  det  nye  Aar,  og  jeg  vilde  ønske,  at  alle  andre 
ogsaa  vilde  gøre  det.   Jeg  kan  virkelig  ikke  indse,  hvor 
vore  store  Ulykker  er;  vi  har  oplevet  ligesaa  meget  i 
ét  Aar  som  ellers  i  tyve,  vi  har  de  bedste  Udsigter  til 
at  faa  en  god  Ende  paa  Sagen,  naar  vi  bare  ikke  selv 
taber  Modet.    Mere  kan  vi  da  ikke  forlange«. 

Den  nye  Krigsminister,  der  tog  meget  energisk  fat 
for  at  forberede  alt  med  en  kommende  Krig  for  Øje,  ret- 
tede en  Forespørgsel  til  Qeneralkommandoen  om,  hvor- 
vidt der  burde  foretages  Befæstningsanlæg  i  Jylland  og 
navnlig,  hvorledes  Fredericia  burde  beskyttes.  Da  Mmi- 
steren    havde    modtaget    Qeneralkommandoens    Svar, 
sendte  han  den  en  ny  Skrivelse,  hvori  han  bebrejdede 
den    at  den  ikke  havde  udtalt  sig  uforbeholdent,  og  at 
han'  ikke  kunde  anerkende  Gyldigheden  af,  at  Qeneral- 
kommandoen havde  tilbageholdt  sin  Mening.  At  det  var 
Læssøe,  Ministeren  vilde  sige  en  Ubehagelighed,  var  ikke 
til  at  misforstaa,  og,  da  Læssøe  forudsaa,  at  det  maatte 
komme    til    Brud    mellem    ham    og    Ministeren,    ansaa 
han   det  rettest  at  vige  Pladsen  som  Stabschei     Han 
indgav  derfor  en  Ansøgning  om  at  maatte  fratræde  Fo- 
sten, men  paa  General  Kroghs  indstændige  Anmodning, 
tog  han  den  foreløbigt  tilbage. 


1849. 

Da  det  kunde  betragtes  som  utvivlsomt,  at  det  atter 
maatte  komme  til  Krig,  bestemte  Krigsministeren,  at 
Hæren  skulde  inddeles  i  2  Armeekorps  —  »det  nørrejyd- 
ske  Armeekorps«  under  General  Krogh  og  »Flankekorp- 
set paa  Als«  under  General  Bulow.  Spørgsmaalet  om, 
hvem  der  skulde  føre  Overkommandoen,  eller  om  der 
overhovedet  skulde  være  en  saadan,  blev  saaledes  ikke 
berørt.  Men  den  11.  Februar  fik  General  Krogh  Anmod- 
ning om  at  fremsætte  en  Operationsplan.  Den  blev  ind- 
sendt den  14.  s.  M.  og  var,  hvad  Krigsministeren  forud- 
satte, udarbejdet  af  Læssøe.  Men  denne  Skrivelse  blev 
krydset  af  en  krigsministeriel  Skrivelse  af  la.  februar, 
hvori  Ministeren  selv  fremsatte  en  Operationsplan  og 
henstillede  til  General  Krogh  at  lade  Læssøe  personhg 
overbringe  Generalens  Mening  om  denne  Plan. 

Læssøe  begav  sig  derfor  den  19.  Februar  til  Kløben- 
havn Da  den  Plan,  han  havde  indsendt,  var  grund  or- 
skellig  fra  Ministerens,  viste  det  sig  hurtigt,  at  det  ikke 

vilde  lykkes  at  komme  til  Forstaaelse  herom.  Men  Læs- 
søe  fik  saa  Befaling  til  skriftligt  at  fremsætte  Forslag  om 
hvad  der  kunde  gøres  for  at  forøge  Hærens  Kampdyg- 
tighed.  Befalingen  blev  efterkommen  i  Skrivelse  af  23. 
Februar.  Som  Indledning  paaviste  Læssøe  det  Ønskelige 
i,  at  Ministeren  traf  Bestemmelse  om,  hvem  der  skulde 
føre  Overkommandoen  over  hele  Hæren  saa  tidligt,  at 
alle  Forhold  kunde  være  klare,  naar  Operationerne  skulde 
begynde.    Læssøe  hævdede,  at  der  kun  burde  være  én 
kommanderende  General  for  hele  Hæren,  og  at  denne 
burde  inddeles  i  3  Divisioner.    Som  Divisionærer  fore- 
slog han  Schleppegrell  og  Rye  samt  General  Krogh  eller 
General  Bulow,  eftersom   man   vilde  give   en   af   disse 
Overkommandoen.  Qeneralkommandoerne  burde  betrag- 
tes som  Pladskommandantskaber  i  Provinserne,  og  Over- 
kommandoen   burde    være    fuldstændigt    uafhængig    af 
dem.    Brigaderne  burde  sammensættes,  saaledes  at  den 
Korpsaand,  der  var  skabt  i  dem  i  det  foregaaende  Aars 
Felttog,  blev  bevaret  ved,  at  Brigaderne  beholdt  de  Af- 
dehnger,  der  den  Gang  havde  staaet  under  dem.    Alle 
Brigader  burde  have  samme  Styrke  for  at  have  samme 
Værdi,  og  2  Brigadekommandører  foresloges  ombyttede 
med  Obersterne  Krabbe  og  Thestrup.  For  at  faa  Rytte- 
riet forøget  burde  Eskadronerne  tælle  150  istedenfor  som 
hidtil    120  Heste,   og  Feltartilleriet   burde   forøges   med 
nogle  Batterier.  Sluttelig  udtalte  Læssøe  angaaende  Fre- 
dericia, at  det  vilde  være  rettest  at  bestemme,  at  Øje- 
medet med  at  istandsætte  denne  Fæstning  burde  være 
at  sikre  Hærens  Overgang  til  Fyn. 

At  Krigsministeren  ikke  vilde  gaa  ind  paa  Læssøes 
Forslag  om  Overkommandoen  og  Divisionsinddelingen 
var  givet.  Men  han  gik  ind  paa  Forslaget  om  Overkom- 
mandoens fuldstændige  Uafhængighed  af  Generalkom- 
mandoerne, paa  Forslaget  om  Brigadernes  ensartede 
Sammensætning  og  paa  de  2  nævnte  Obersters  Ansæt- 
telse som  Brigadekommandører.  Forøgelsen  af  Rytteriet 
ansaa  han  ikke  fornøden,  derimod  gik  han  ind  paa,  at 
reltartiUeriet  blev  forøget.  Læssøes  Udtalelse  om  Øje- 
medet med  Fredericia  foranledigede  ham  til  i  Skrivelsen 

at  gøre  følgende  Blyantsbemærkning:   »I  disse  Udtryk 
ligger  saare  meget«. 

Da  Læssøe  kom  tilbage  til  Fredericia,  var  der  et  Ar- 
bejde, der  ventede  paa  ham,  men  af  privat  Natur. 

Der  var  udkommen  et  Skrift  —  »Den  slesvigske 
Krig  1848«  ved  en  Officer  af  Armeen,  1.  Afsnit.  Det 
gik  fra  Krigens  Begyndelse  til  Ankomsten  til  Als.  Skrif- 
tet udkom  anonymt,  men  det  var  almindelig  bekendt, 
at  Artillerimajor  Dinesen  var  Forfatteren.  Skildringen 
var  meget  livlig,  saa  at  man  kunde  gøre  Regning  paa, 
at  Skriftet  vilde  blive  læst  med  Interesse  af  mange  og 
derved  komme  til  at  øve  Indflydelse  paa  Befolkningens 
Dom  over  Krigsbegivenhederne.  Men  netop  derfor  kunde 
det  ikke  være  ligegyldigt,  om  de  Kendsgerninger,  For- 
fatteren omtalte,  og  hvorpaa  han  byggede  sin  meget 
skarpe  Kritik,  var  rigtige.  Det  var  dette,  som  kaldte 
Læssøe  frem,  og  dette  saa  meget  mere,  som  Forfatteren 
ikke  alene  havde  gjort  sig  skyldig  i  Fejl,  men,  som 
Læssøe  udtalte  i  Forordet  til  sit  Svar,  »næsten  al- 
tid er  gaaet  ud  fra  urigtige  Kendsgerninger  dér,  hvor 
han  dadler  Armeens  Overkommando,  en  Dadlen,  for 
hvilken  Forfatteren  nærer  en  vis  Forkærlighed«.  Læs- 
søes  Svar,  der  udkom  under  Titlen  »Anmærkninger  til 
»Den  slesvigske  Krig  1848««,  er  det  eneste  trykte  Ar- 
bejde, der  foreligger  under  Læssøes  Navn.  Det  var  af- 
fattet roligt  og  sagligt,  og  derfor  gjorde  det  ogsaa  den 
Virkning,  det  skulde. 

Som  Støtte  for  sit  Svar  raadede  Læssøe  over  »Det 
nørrejydske  Armeekorps'«  Arkiv,  som  han  havde  ført 
med  til  Fredericia,  ikke  for  at  skrive  Felttogets  Historie, 
men  for  at  faa  det  ordnet  og  overskueliggjort. 

Da  alt  tydede  paa,  at  Fredsforhandhngerne  i  London 
ikke  vilde  føre  til  noget,  og,  da  Fællesregeringen  i  Her- 
tugdømmerne pinte  den  nordslesvigske  Befolkning  paa 
den  mest  oprørende  Maade,  opsagde  vor  Regering  Vaa- 
benstilstanden  den  26.  Februar,  saa  at  Fjendtlighederne 
skulde  tage  deres  Begyndelse  den  26.  Marts.  Nu  maatte 
der  træffes  endelig  Bestemmelse  saa  vel  med  Hensyn  til 
Overkommandoen  som  til  Operationsplanen. 

Det  er  tidligere  omtalt,  at  Major  Harbou  ifølge  Rege- 

ringens  Bestemmelse  havde  henvendt  sig  til  den  franske 
Marskal  Bugeaud.  Marskallen  svarede  meget  imødekom- 
mende, udtalte  sin  varme  Sympathi  for  Danmark,  og  at 
han,  hvis  han  kunde  faa  Tilladelse  dertil,  og  hans  Hel- 
bred bedredes,  vilde  søge  at  komme  til  Danmark  en 
Maaned  for  at  bringe  Kongen  sin  Hyldest  og  stille  sig 
til  hans  Raadighed.  Men,  da  Marskallen  ikke  kunde  faa 
Orlov,  blev  vor  Gesandt  i  Paris  den  6.  Februar  1849  an- 
modet om  at  formaa  en  anden  fransk  General  til  at 
komme  til  Danmark.  Hvad  Nytte  han  skulde  gøre,  er 
vanskeligt  at  forstaa,  thi  Læssøe  havde  i  1848  godtgjort, 
at  han  fuldstændigt  magtede  den  strategiske  Opgave, 
naar  man  kun  vilde  give  ham  den  fornødne  Handlefri- 
hed, og  at  vejlede  os  i  taktisk  Henseende  kunde  ingen 
fremmed  General,  fordi  han  var  ligesaa  ubekendt  med 
vor  Hær  som  med  vort  Folks  og  vort  Lands  Ejendomme- 
ligheder. Hensynet  til  fremmed  Hjælp,  som  fra  først 
havde  bragt  Tanken  frem  om  en  fremmed  General  som 
Højstkommanderende,  gjaldt  desuden  ikke  mere,  thi  Er- 
faringerne fra  1848  med  Svenskerne  havde  lært  os,  at 
vi  maatte  gøre  Regning  paa  at  komme  til  at  staa  alene. 

Vor  Gesandts  Bestræbelser  førte  til,  at  den  franske 
General  Fabvier  gik  ind  paa  Forslaget  og  ankom  den 
11.  Marts  til  Kjøbenhavn.  Dagen  forinden  var  General 
Krogh  bleven  kaldt  til  Kjøbenhavn,  men  uden  Læssøe, 
og  nu  blev  der  i  Kjøbenhavn  forhandlet  om  Operations- 
planen.  Den  17.  Marts  mødtes  Krigsministeren,  Marine- 
ministeren og  General  Krogh  og  vedtog  den  Operations- 
plan,  der  skulde  følges.  Ifølge  denne  skulde  Tropperne 
fra  Fyn  den  26.  Marts  overføres  fra  Assens  til  Als,  saa 
at  man  paa  Øen  raadede  over  en  Styrke  paa  ca.  28,000 
Mand  og  7  Batterier.  Samtidigt  skulde  der  ved  den  jyd- 
ske  Grænse  samles  et  Korps  paa  ca.  7000  Mand,  deri 
indbefattet  hele  Rytteriet.  Man  gik  ud  fra,  at  Fjenden 
vilde  indtage  en  koncentreret  Stilling  ved  Bov  og  Krusaa, 
og  paa  denne  Forudsætning  vilde  man  operere  paa  føl- 
gende Maade: 

Den  26.  Marts  om  Aftenen  skulde  der  paa  3  forskellige 
Steder  paa  Als  indskibes  24,000  Mand  med  6  Batterier, 
hvilke  den  17.  ved  Daggry  skulde  udskibes  ved  Ekern- 

iørde,  saa  vidt  muligt  i  Havnen,  for  fra  en  Flankestilling 
at  operere  mod  Slesvig  med  Slimynde  som  Retræte- 
punkt. Samtidigt  skulde  det  jydske  Korps  rykke  frem 
over  Grænsen.  Flaaden  skulde  støtte  disse  Operationer 
paa  forskellig  Maade,  saa  at  Fjenden  blev  vildledt.  Naar 
Landsætningen  i  Ekernførde  var  sket,  skulde  der  fore- 
tages en  Diversion  mod  Kiel. 

General  Fabver  har  næppe  øvet  nogensomhelst  Ind- 
flydelse ved  Fastsættelsen  af  denne  Plan.  Thi  hans  Stand- 
punkt, som  han  senere  fik  Lejlighed  til  at  fremsætte,  gik 
ud  paa,  at  vi,  paa  Grund  af  de  indre  Uroligheder  i  Tysk- 
land, skulde  indskrænke  os  til  en  stærk,  afventende  De- 
fensiv, indtil  det  Øjeblik  indtraf,  da  det  kom  til  indbyrdes 
Kamp  i  Tyskland.  Saa  først  skulde  vi  gribe  ind,  da  vi 
saa  væsentligst  kun  vilde  have  Oprørerne  imod  os.  Læs- 
søe,  der  senere  fik  Lejlighed  til  at  tale  med  General 
Fabvier,  skrev  til  General  Rye:  »Det  Eneste,  jeg  har 
lært  af  General  Fabvier  under  hans  Ophold  her,  er  den 
Anskuelse,  at  med  Hensyn  til  Operationerne  maa  man 
ikke  have  Æresfølelse«. 

At  benytte  Hovedstyrken  paa  den  i  Planen  omtalte 
Maade  var  i  Virkeligheden  at  vove  alt  uden  anden  Chance 
end  at  blive  ødelagt. 

Den  18.  Marts  blev  der  given  Befaling  til,  at  den 
Styrke,  der  fra  Fyn  skulde  overføres  til  Als,  skulde 
samles  ved  Assens,  og  at  det  jydske  Korps,  der  skulde 
kommanderes  af  General  Rye,  skulde  samles  ved  Kolding. 

Den  23.  Marts  fik  General  Krogh  Befaling  til  fra  den 
27.  at  tage  Overkommandoen  over  hele  den  aktive  Hær 
med  Oberstløjtnant  Læssøe  som  Stabschef. 

Men  Vaabenstilstanden  var  nu  bleven  stiltiende  for- 
længet. 

Lord  Palmerston,  der  ledede  Forhandlingerne  i  Lon- 
don, havde  nemlig  fremsat  et  Forslag,  som,  han  haabede, 
vilde  føre  til  Fred  i  Løbet  af  faa  Dage. 

Krigsminister  Hansen  blev  derfor  ved  Statsraadsbe- 
slutning  sendt  til  Als  med  Fuldmagt  til  at  lade  Krigen  be- 
gynde, saasnart  han  fik  paalidelige  Efterretninger  om,  at 
tyske  Rigstropper  var  gaaede  over  Ejderen.  Ministeren 
forlod  Kjøbenhavn   den  28.  Marts  ledsaget  af  General 

Fabvier.  Den  følgende  Dag  naaede  de  Assens,  hvor 
General  Krogh  havde  sit  Hovedkvarter.  Krigsministeren 
var  1  Mellemtiden  bleven  betænkelig  ved  den  Operations- 
plan,  han  havde  faaet  sat  igennem,  saa  at  han  vilde  om- 
bytte den  store  Expedition  til  Ekernførde  med  en  min- 
dre, der  skulde  rettes  mod  Kielerfjord,  hvorimod  den 
øvrige  Hovedstyrke  skulde  rykke  ind  i  Sundeved  Men 
Læssøe  holdt  urokkelig  fast  ved  den  Plan,  han  havde 
fremsat  i  Februar,  hvorefter  Hovedstyrken  fra  Als  skulde 
rykke  md  i  Sundeved,  og  Ryes  Korps  skulde  blive 
staaende  ved  den  jydske  Grænse,  men  sende  Komman- 
doer ind  1  Slesvig,  for  derigennem  at  tvinge  Fjenden  til 
at  gøre  Front  til  2  Sider.  Forhandlingerne  om  Opera- 
tionsplanen,  der  førtes  i  Assens,  resulterede  derfor  i  at 
endnu  var  der  intet  besluttet.  Men  paa  den  anden  Side  var 
der  endnu  ikke  foregrebet  noget  ved  den  Koncentration 
som  havde  fundet  Sted. 

Den  Hær,  hvormed  vi  vilde  optage  Kampen,  var  nem- 
lig koncentreret  paa  følgende  Maade: 

Paa  Als  under  General  Krogh: 

a.  Det  nørrejydske  Armeekorps:  Brigaderne  Krabbe, 
Thestrup  og  Moltke  med  ialt  14  Batailloner  samt  2  Batte- 
rier, 2  Halvbatterier  og  en  IngeniørafdeHng. 

b.  Flankekorpset  under  General  Bulow,  bestaaende 
af  Brigaderne  Schleppegrell  og  de  Meza,  ialt  10  Batail- 
loner, samt  2  Eskadroner,  3  Batterier  og  et  Espingol- 
batteri. 

Ven  den  jydske  Grænse  under  General  Rye- 

Brigaden  Rye,  5  Batailloner,  16  Eskadroner,  2  Bat- 
terier og  et  Espingolbatteri. 

Desuden  var  der  afgivet  Besætningstropper  til  Frede- 
ricia og  til  Kystbatterierne. 

Hele  Styrken  talte  41,000  Mand  med  6000  Heste  og 
64  Feltkanoner. 

Hæren  var  —  takket  General  Hansens  utrættelige 
Arbejde  —  godt  organiseret  og  forsynet  med  alt  og  — 
takket  de  Kommanderende  —  besjælet  af  den  bedste 
Aand.  Nu  kom  det  kun  an  paa,  at  den  blev  brugt  paa 
rette  Maade,  og  det  var  for  at  opnaa  dette,  at  Læssøe 
fortsatte  Kampen  mod  Krigsministerens  Plan. 


129 

Den  1.  April  ankom  Krigsministeren,  General  Fabvier 
og  Overkommandoen  til  Sønderborg.  Efter  Ankomsten 
raadførte  Ministeren  sig  med  de  højere  Kommanderende 
af  Hær  og  Flaade,  og,  da  han  overalt  fandt  Modstand  mod 
sin  Operationsplan,  maatte  han  tilsidst  give  sit  Bifald  til 
Læssøes  Plan,  dog  maatte  Læssøe  —  meget  imod  sine 
Ønsker  —  gøre  den  Indrømmelse,  at  Ryes  Korps  skulde 
rykke  ind  i  Slesvig. 

De  Efterretninger,  man  havde  om  Fjenden,  gik  ud 
paa,  at  Oprørshæren  allerede  den  8.  Marts  var  gaaet 
over  Ejderen  og  var  rykket  nordpaa,  saa  at  den  stod  i 
Egnen  omkring  Kvers  med  fremskudte  Afdelinger  i  Nord- 
slesvig og  i  Sundeved.  Den  preussiske  General  Pritt- 
witz  skulde  føre  Overkommandoen  over  Rigstropperne 
saavelsom  over  Oprørshæren,  og  han  var  den  24.  Marts 
ankommen  til  Altona,  hvorfra  han  samme  Dag  overtog 
Kommandoen.  Rigstropperne  var  den  Gang  ikke  ind- 
trufne, og  alt,  hvad  vi  opnaaede  ved  den  forlængede 
Vaabenstilstand,  kom  derfor  kun  vor  Modstander  til 
Gode.  Men  nu  begyndte  Rigstropperne  at  indtræffe,  og, 
da  Krigsminister  Hansen  fik  paalidelige  Efterretninger 
om,  at  en  Del  af  dem  var  gaaede  over  Ejderen,  befalede 
han,  at  Fjendtlighederne  skulde  begynde  den  3.  April 
om  Morgenen.  Paa  dette  Tidspunkt  var  Stillingen  for 
Rigstroppernes  Vedkommende  følgende:  General  Pritt- 
witz  havde  den  2.  April  taget  Hovedkvarter  i  Flensborg, 
men  han  havde  kun  en  kurhessisk  Brigade  hos  sig;  de  øv- 
rige Rigstropper  var  paa  Marchen  mellem  Rendsborg  og 
Flensborg  med  Undtagelse  af  en  Reservebrigade,  der  var 
sendt  til  Ekernførde,  og  en  Reservedivision,  der  var  un- 
der Koncentration  i  det  sydlige  Holsten.  Indbefattet  Op- 
rørshæren udgjorde  den  Styrke,  Prittwitz  raadede  over, 
68V4  Bataillon,  40  Eskadroner  og  153  Kanoner,  ialt  hen- 
ved 61,000  Mand. 

Da  Krigsministeren  først  saa  sent  havde  billiget  Læs- 
søes Plan,  var  der  kun  kort  Tid  levnet  til  at  udstede  de 
'fornødne  Ordrer,  og  disse  maatte  paa  Grund  af  den  For- 
andring, Krigsministeren  havde  forlangt  med  Hensyn  til 
Ryes  Korps,  gives  enkeltvis  for  hver  af  de  3  første  Ope- 
rationsdage. 

N.  P.  Jensen:  Oberst  Frederik  Læssøe.  9 

Det  blev  derfor  befalet,  at  Hovedstyrken  den  3.  April 
om  Morgenen  skulde  rykke  ind  i  Sundeved  og  søge  at 
naa  en  Stilling  mellem  Adsbøl  og  Varnæs.  Samtidigt 
skulde  General  Rye  rykke  frem  for  at  naa  Haderslev. 
Marinen  skulde  understøtte  Operationerne  ved  at  fore- 
tage Rekognosceringer  i  Aabenraa  og  Flensborg  Fjord. 

Den  4.  April  skulde  Hovedstyrken  søge  at  skyde  sin 
højre  Fløj  frem  mod  Aabenraa,  og  General  Rye  skulde 
samme  Dag  søge  at  naa  henimod  denne  By.  Marinen 
skulde  medvirke  ved  om  muligt  at  sætte  sig  i  Besiddelse 
af  Aabenraa. 

Den  5.  April  skulde  Foreningen  foregaa  mellem 
Hovedstyrken  og  Ryes  Korps.  For  at  lette  denne  og 
drage  Fjendens  Opmærksomhed  i  anden  Retning  ønskede 
Overkommandoen,  at  Marinen  den  4.  om  Aftenen  skulde 
foretage  en  stærk  Alarmering  i  Ekernførde  Fjord,  saa  at 
Efterretningen  derom  kunde  indtræffe  i  Flensborg  den  5. 
April  om  Morgenen. 

I  Overensstemmelse  hermed  rykkede  Hovedstyrken 
ind  i  Sundeved  den  3.  April  Kl.  4V2  Morgen.  Stemningen 
blandt  Tropperne  var  fortræffelig,  og  de  blev  modtagne 
med  Jubel  af  Befolkningen.  Ved  Adsbøl  stod  en  Brigade 
Oprørere  under  Oberst  St.  Paul.  Den  blev  kastet  til- 
bage, og  vore  Tropper  naaede  frem  til  Graasten.  Skønt 
det  var  længere  end  paatænkt,  besluttede  Overkomman- 
doen at  ville  hævde  de  vundne  Fordele.  Men  nu  greb 
Krigsministeren  ind.  Han  laa  til  Sengs  i  Sønderborg  og 
benyttede  Tiden  til  at  læse  tyske  Aviser,  Da  de  inde- 
holdt Beretninger  om  Troppemasser,  der  var  sendte  til 
Hertugdømmerne,  blev  han  ængstelig  og  besluttede 
at  følge  General  Fabviers  Raad.  Han  afsendte  derfor 
ved  Middagstid  en  Skrivelse  til  Overkommandoen  om 
»intet  at  avanturere«  samt  at  paabegynde  Befæstnings- 
anlæg paa  Dybbølbjerg.  Skrivelsen  indtraf  Kl.  3,  og 
Overkommandoen  maatte  derfor  lade  Tropperne  trække 
sig  tilbage,  saa  at  Forpostlinjen  kom  til  at  gaa  til  begge 
Sider  af  Adsbøl.  Efter  at  alt  var  ordnet,  begav  General 
Krogh  med  Stab  sig  tilbage  til  Sønderborg.  Hen  paa 
Aftenen  blev  Generalen  kaldt  til  Krigsministeren,  der 
befalede,   at   Forskansningsarbejderne    paa   Dybbølbjerg 

skulde  fremskyndes,  at  Overkommandoen  ikke  maatte 
optage  nogen  alvorlig  Kamp  i  længere  Afstand  fra  denne 
Stilling,  og  at  General  Rye  skulde  vende  om  med  sit 
Korps  for  hurtigst  muligt  at  naa  den  jydske  Grænse.  For 
at  efterkomme  sidstnævnte  Ordre  maatte  den  i  Hoved- 
kvarteret ansatte  Søofficer,  Kaptajn  Muxoll,  henvende  sig 
til  Eskadrechefen,  efter  hvis  Ordre  et  Dampskib  afgik 
samme  Nat  Kl.  1  med  en  Adjutant  fra  Hovedkvarteret, 
der  skulde  overbringe  Ordren  til  General  Rye. 

Da  en  saadan  Indgriben  i  Operationerne  fra  Krigs- 
ministerens Side  gjorde  det  til  en  fuldstændig  Umulighed 
for  Overkommandoen  at  lede  disse,  affattede  Læssøe  føl- 
gende Skrivelse  til  Ministeren  i  General  Kroghs  og  eget 
Navn: 

»Herr  Krigsminister!  Idet  jeg  tillader  mig  at  ytre  for 
Krigsministeren,  at  efter  min  Anskuelse  en  fuldstændig 
Enhed  i  Hærens  Overkommando,  forsaavidt  Operationerne 
angaar,  er  aldeles  nødvendig,  naar  Krigen  skal  føres  med 
Held,  maa  jeg  hendrage  Deres  Opmærksomhed  paa,  at 
jeg  hverken  vil  kunne  bære  Ansvaret  eller  haabe  noget 
gunstigt  Udfald,  naar  jeg  stadigt  under  Operationerne 
modtager  Bestemmelser,  hvorefter  jeg  nødes  til  at  modi- 
ficere eller  forandre  mine  Planer.  En  saadan  Bestem- 
melse har  jeg  igaar  modtaget  med  Hensyn  til  General 
Ryes  Overskriden  af  den  jydske  Grænse  den  3.  April, 
hvilket  har  ledet  ind  paa  Planer,  der  aldeles  strider  mod 
de  af  mig  tidligere  udtalte  Anskuelser.  En  anden  Bestem- 
melse har  jeg  igaar  modtaget  om  Befæstningen  af  Dyb- 
bølstillingen, og  om  det  end  tildels  er  overladt  til  mig 
selv  at  udføre  disse  Bestemmelser,  naar  jeg  finder  det 
hensigtsmæssigt,  saa  ligger  det  i  Sagens  Natur,  at  saa- 
danne  Paalæg  af  Herr  Krigsministeren  maa  gøre  mig 
meget  betænkelig  ved  at  foretage,  hvad  jeg  muligen  fin- 
der rigtigere.  Jeg  kan  hver  Dag  modtage  nye  Bestem- 
melser fra  Herr  Krigsministeren,  og  jeg  føler,  at  den 
Kraft,  jeg  maatte  have  for  at  opfylde  mit  vanskelige  og 
ansvarsfulde  Kald,  i  høj  Grad  svækkes  derved.  Jeg  ser 
mig  derfor  nødsaget  til  at  bede  Herr  Ministeren  om  at 
fritage  mig  for  Overkommandoen,  saafremt  De  ikke  har 
den  TiUid  til  mig,  at  De  tør  overlade  mig  efter  egen 

Bestemmelse  at  lede  Hæren.  Jeg  beder  Herr  Krigs- 
ministeren at  være  overbevist  om,  at  det  kun  er  den 
faste  Overbevisning  om,  at  en  Hær  maa  ledes  af  én 
Mands  Tanke,  der  bringer  mig  til  paa  en  saa  indtræn- 
gende Maade  som  muligt  at  henvende  mig  til  Dem  med 
dette  Andragende.  Alle  Tiders  Erfaring  har  vist,  at  selv 
en  maadelig  Plan,  fast  gennemført,  er  bedre  end  den 
Vaklen,  som  ikke  kan  undgaas.  naar  forskellige  Anskuel- 
ser ikke  blot  en  Gang  for  alle,  men  stadigt  har  Indfly- 
delse paa  Operationerne.  —  Fra  min  Stabschef  har  jeg 
modtaget  den  Erklæring,  at  forsaavidt  det  kun  dagligt 
paalægges  ham  dagligt  at  udføre  i  Detailler,  hvad  der 
befales,  skal  han  pligtskyldigst  af  yderste  Evne  bestræbe 
sig  for  at  opfylde  sit  Hverv;  men  hvis  det  tillige  maa 
anses  for  hans  Pligt  stadigt  at  tænke  forud  for  at  gøre 
opmærksom  paa,  hvad  der  bør  foretages  og  forberedes 
efter  de  tagne  Bestemmelser,  føler  han  sin  Tanke  og  sin 
Viljekraft  saa  svækket  ved  at  skulle  bringe  til  Udførelse 
Bestemmelser,  der  udgaar  fra  forskellige  Anskuelser,  at 
han  ikke  under  saadanne  Omstændigheder  anser  sig  sin 
Post  voxen  og  derfor  holder  det  for  sin  Pligt  under  de 
nuværende  Forhold  at  gøre  opmærksom  derpaa  og  bede 
om  en  mere  underordnet  Ansættelse«. 

Skrivelsen  blev  dog  ikke  afsendt,  fordi  General  Krogh 
betænkte  sig  paa  at  underskrive  den. 

General  Rye  var  den  3.,  ifølge  modtagen  Ordre  rykket 
frem  og  havde  besat  Haderslev  efter  en  let  Kamp  med 
Oprørerne.  Den  følgende  Dag  brød  han  op  for  at 
naa  Aabenraa,  men  Kl.  2  Eftermiddag  stødte  han  ved 
0.  Løgum  paa  Adjutanten  fra  Hovedkvarteret,  der  bragte 
ham  Befalingen  om  at  gaa  tilbage.  Rye  var  nødt  til  at 
efterkomme  Ordren,  men  har  var  meget  misfornøjet. 

Den  4.  April  foretoges  Rekognsceringer  fra  begge 
Sider,  og  den  5.  April  angreb  Oprørerne  Avnbøl,  men 
blev  slaaede  tilbage. 

Samme  Dag  modtog  Overkommandoen  en  Skrivelse 
fra  Krigsministeren,  der  paabød,  at  Dybbølbjerg  skulde 
befæstes  med  Tilsidesættelse  af  alle  andre  mere  offen- 
sive Arbejder  i  Sundeved,  og  at  Hæren,  naar  Fjenden 

angreb,  skulde  trække  sig  tilbage  til  Dybbølbjerg  og  ikke 
levere  noget  Slag  foran  dette. 

Desuagtet  blev  der  den  6.  kæmpet  foran  Dybbølstil- 
lingen. 

Rigstropperne  var  nemlig  komne  op,  og  ved  Middags- 
tid rykkede  den  hannoveranske  General  Wynecken  med 
7  Batailloner,  1  Eskadron  og  4  Batterier  mod  Ulderup, 
hvor  det  kom  til  Kamp  med  Brigaden  Krabbe.  Kampen, 
der  var  meget  alvorlig,  varede  fra  om  Middagen  til  Kl- 
7  Aften.  Den  endte  med,  at  General  Wynecken  blev 
slaaet  tilbage.  Naar  han  i  sin  officielle  Rapport  søger 
at  dække  over  det  Uheld,  der  ramte  ham,  ved  at  for- 
tælle, »at  Fjendens  Overmagt  var  for  stor«,  saa  er  Sand- 
heden den,  at  General  Wynecken  førte  7  Batailloner  og 
2  Batterier  i  Ilden,  og  at  Krabbe  slog  ham  med  4^/*  Batail- 
lon  og  4  Kanoner. 

Under  Kampen  havde  hele  Hæren  staaet  under  Vaa- 
ben  og  ventede  med  en  vis  Bekymring  paa  Resultatet, 
men,  da  saa  Efterretningen  kom  mellem  7  og  8  —  »vi  har 
sejret«  —  var  der  almindelig  Glæde.  Desværre  var  Glæ- 
den kun  kort,  thi  endnu  samme  Aften  kom  Efterretnin- 
gen om  den  store  Ulykke,  der  havde  ramt  vor  Flaade 
den  foregaaende  Dag  i  Ekernførde  Fjord:  Linjeskibet 
Christian  VIII.  var  sprunget  i  Luften  og  Fregatten  Ge- 
fion  havde  maattet  stryge  Flaget  i  Kampen  mod  Strand- 
batterierne. 

Da  Efterretningerne  fra  Ekernførde  den  6.  naaede 
Sønderborg,  blev  Krigsministeren  rystet  i  en  saadan 
Grad,  at  han,  uagtet  han  saavel  den  3.  som  den  5.  April 
havde  givet  Befaling  til  at  befæste  Dybbølbjerg,  gav 
Overkommandoen  Befaling  til,  at  Hæren  skulde  gaa  til- 
bage til  Als.  Overkommandoen  svarede  strax  og  fore- 
stillede Ministeren,  hvilken  Betydning  det  vilde  have, 
at  vi  var  i  Besiddelse  af  en  saa  fortrinlig  FlankestiUing. 
Den  gjorde  endvidere  opmærksom  paa,  hvor  nedslaaende 
det  vilde  virke  paa  Hæren,  naar  den  nu,  hvor  den  gen- 
tagne Gange  havde  haft  Lejlighed  til  at  godtgøre,  at 
den  var  besjælet  af  den  bedste  Vilje  til  at  kæmpe,  og 
at  den  kunde  kæmpe,  skulde  rømme  Sundeved,  uagtet 
den  var  istand  til  i  Dybbølstillingen  at  modtage  en  al- 

vorlig  Kamp  selv  mod  en  overlegen  Fjende.  For  sam- 
tidigt at  vise  Ministeren,  at  den  intet  vilde  »avanturere«, 
lod  Overkommandoen  den  7.  April  Hæren  indtage  en 
mere  tilbagetrukken  Stilling  i  Sundeved.  Men  alt,  hvad 
Overkommandoen  opnaaede,  var,  at  Krigsministeren  be- 
falede, at  der  den  7.  skulde  afholdes  Krigsraad.  Det  blev 
afholdt  ved  Middagstid  i  Stenderup  Kro.  Af  Krigsraadets 
10  Medlemmer  stemte  de  8  for,  at  Hæren  burde  blive 
staaende  i  Sundeved  og  modtage  et  Slag,  da  Dybbølstil- 
lingen frembød  store  Chancer  for  en  Sejr,  og  en  saadan 
vilde  være  af  Betydning  for  hele  vor  Stilling. 

Da  det  var  Krigsministeren,  der  havde  forlangt,  at 
der  skulde  afholdes  et  Krigsraad,  burde  han  bøje  sig  for 
dets  Beslutning.  Men  nu  skød  han  sig  ind  under  Kongen, 
der  netop  var  ankommen  til  Als,  og  befalede  Kl.  8V4 
Aften,  at  Hæren  ufortøvet  skulde  trække  sig  tilbage  til 
denne  0,  efterladende  en  stærk  Bagdækning  paa  Dyb- 
bølbjerg. 

Endnu  vilde  Overkommandoen  dog  ikke  opgive  Kam- 
pen. Derfor  lod  den  tidlig  om  Morgenen  den  8.  April 
3  Brigader  stille  sig  bag  Dybbølbjerg,  og  2  Brigader 
stille  sig  fra  Vemmingbund  over  Dybbøl  og  Ragebøl 
til  Aissund  for  derigennem  at  vise,  at  den  vilde  ind- 
skrænke Forsvaret  til  Dybbølstillingen  og  det  nærmest 
foranliggende  Terræn.  Men  end  ikke  dette  fandt  Krigs- 
ministerens Bifald,  han  fastholdt  sin  Beslutning.  Trop- 
perne, som  stod  under  Vaaben,  forstod  ikke  bedre,  end 
at  man  ventede  et  Angreb,  og  at  det  skulde  modtages  i 
Dybbølstillingen.  De  blev  derfor  højligt  overraskede  ved 
en  Armeebefaling  fra  Krigsministeren.  I  denne  bragte 
han  Kongens  Paaskønnelse  og  Tak  for  Hærens  gode 
Holdning  og  udtalte  »sin  Højagtelse  til  enhver  Kriger, 
navnlig  Officererne«.  Derefter  hed  det:  »Det  bekræfter 
sig  fra  flere  Sider,  at  næsten  alle  Tysklands  Konger  og 
Fyrster  sender  talrige  Tropper  til  Hertugdømmerne  for 
at  understøtte  det  oprørske  Parti  i  dets  Kamp  mod  Her- 
tugdømmernes retmæssige  Herre  og  imod  Lov  og  Ret. 
I  den  daglige  Kamp  imod  denne  Overmagt  tabes  ikkun 
Kræfter  og  Blod,  uden  at  noget  derigennem  opnaaes. 
Armeen  har  derfor  faaet  Ordre  til  at  forlade  det  Sunde- 

vedske  for  paa  Als  at  oppebie  det  Øjeblik,  da  Omstæn- 
dighederne tillader  os  at  møde  Mand  imod  Mand«. 

Denne  Armeebefaling,  der  blev  oplæst  for  Tropperne, 
vakte  den  bitreste  Stemning  hos  alle.  Med  Frejdighed 
og  glade  Forventninger  var  Hæren  den  3.  April  rykket 
ind  i  Sundeved,  hvor  den  havde  kæmpet  med  Held,  og 
nu  skulde  den  gaa  tilbage  fra  den  Dybbølstilling,  som  den 
i  1848  havde  vist,  at  den  kunde  forsvare,  og  som  den 
nu  saa  meget  lettere  kunde  forsvare,  som  Styrken  var 
forøget,  og  Forskansningsarbejderne,  der  hurtigt  kunde 
gøres  færdige,  yderligere  vilde  bidrage  til  at  støtte  For- 
svaret. Naar  vilde  Hæren  faa  gunstigere  Vilkaar  for  en 
Kamp,  og  hvorledes  vilde  man  —  poUtisk  set  —  for- 
svare uden  tvingende  Nødvendighed  at 
rømme  en  Del  af  det  Land,  hvorom  Kampen  netop  drejede 
sig? 

Ordren  maatte  imidlertid  lystres.  Afmarchen  blev  til- 
traadt,  og  sent  paa  Aftenen  var  Hæren  atter  paa  Als. 

Overkommandoen  havde  imidlertid  afsendt  en  ny 
Skrivelse  til  Krigsministeren,  der  indeholdt  en  meget 
skarp  Kritik  af  Ministerens  Bestemmelser,  og  denne 
Gang,  betænkte  General  Krogh  sig  ikke  paa  at  under- 
skrive.  Skrivelsen  lød: 

»Ifølge  Krigsministerens  Befaling  er  Sundeved  røm- 
met, og  en  Besætning  paa  én  Bataillon  lagt  i  Brohovedet. 
Da  den  Besætning,  som  efterlades  i  Stillingen  paa  Dyb- 
bølbjerg, »ikke  maa  udsættes  for  at  blive  indviklet  i  en 
Fægtning,  hvis  Udfald  kunde  være  usikkert,  og  som 
kunde  stede  Retræten  her  til  Øen  i  Fare,  og  da  dens 
Tilbagetog  skal  iværksættes  itide  og  med  Sikkerhed, 
ifald  en  overlegen  Fjende  truer  med  Angreb«*),  saa  kan 
der,  efter  Armeekorpsets  Anskuelse,  ikke  være  Tale  om 
noget  Forsvar  af  Bjerget,  naar  Fjenden  tager  det  i  Be- 
siddelse, og  det  vil  derfor  være  hensigtsløst  at  give  det 
en  større  Besætning.  Der  bliver  derfor  kun  efterladt  en 
Troppestyrke  af  nogle  Kompagnier  paa  Bjerget.  Armee- 
korpset undlader  ikke  at  gøre  opmærksom  paa,  at  alt- 


*)  Citatet  er  taget  af  Krigsministerens  Skrivelse  til  Overkommandoen 
om  den  Bagdækning,  der  skulde  efterlades  i  Sundeved. 

saa  Dybbølbjerg  snart  kan  tages  af  Fjenden,  og  at  Søn- 
derborg kan  bombarderes,  ligesom  det  udbeder  sig  Herr 
Krigsministerens  nærmere  Befalinger  om,  hvorledes  der 
skal  forholdes  med  Skibsbroen  og  Besætningen  i  Sunde- 
ved«. 

Krigsministeren  besvarede  Forespørgslen  med,  at 
Brohovederne  skulde  forsvares  til  det  Yderste,  og  at  det 
bevægelige  Broled  i  Skibsbroen  skulde  holdes  aabent  om 
Natten. 

Om  nu  end  Overkommandoen  havde  fuldstændig  Ret 
i  sine  Udtalelser  i  Skrivelsen,  laa  det  dog  efter  den  saa- 
velsom  efter  alt,  hvad  der  var  gaaet  forud,  klart,  at  en 
fortsat  Samvirken  mellem  Ministeren  og  Overkomman- 
doen var  umulig.  Hvis  Ministeren  af  denne  Grund  vilde 
søge  foretaget  en  Forandring,  vilde  han  have  været  i 
sin  gode  Ret,  og  for  Kongen  vilde  Valget  da  være  kom- 
met til  at  staa  mellem  Krigsministeren  og  Overkom- 
mandoen. 

Læssøe  havde  følt  Trang  til  yderligere  at  give  sin 
Harme  Luft,  og  derfor  skrev  han  den  8.  om  Aftenen 
privat  til  General  Rye:  »Krigsministeren,  som  først  be- 
faledes Deres  Fremrykning  og  dernæst  Deres  Tilbage- 
gang, har  nu  befalet  Armeen  at  gaa  tilbage  til  Als  og 
endog  forlade  Dybbølbjerg.  Jeg  har  kæmpet  imod,  hvad 
jeg  anser  for  Skændsel  og  Ulykke,  men  forgæves.« 

I  et  nyt  Brev  til  General  Rye,  som  Læssøe  skrev 
Natten  til  den  9.,  og  hvori  han  fremsatte  sine  Anskuel- 
ser om  de  fremtidige  Operationer,  udtalte  han:  »Saa- 
snart  vi  kun  slaas,  gaar  det  altid  godt;  vor  Skade  sker 
kun,  naar  vi  frygter  for  at  indlade  os«. 

General  Fabvier  havde  forladt  Sønderborg  den  5. 
April  for  at  begive  sig  til  Frankrig,  hvor  han  troede  at 
kunne  gøre  Danmark  bedre  Nytte  ved  at  skabe  Sym- 
pathi  for  dets  Sag  end  ved  at  blive  hos  Krigsministeren 
som  Raadgiver. 

Den  9.  April  gav  Krigsministeren  Befaling  til,  at  en 
Del  af  Styrken,  der  fandtes  paa  Als,  skulde  forlægges 
til  Fyn,  og  samtidigt  fik  General  Krogh  Ordre  til  at  afgaa 
til  Fredericia  for  at  træffe  Bestemmelse  om,  hvorvidt 

Fæstningen  skulde  forsvares  eller  rømmes.  General 
Biilow  fik  Kommandoen  over  den  Troppestyrke,  der 
fandtes  paa  Als,  men  dog  saaledes,  at  han  var  under- 
lagt Overkommandoen. 

Krigsministeren  afrejste  samme  Dag,  den  9.,  til  Kiø- 
benhavn,  da  han  var  kaldt  tilbage  af  Konseilspræsiden- 
ten. Men,  da  Ministeren  forlod  Als,  var  han  kommet  til 
Erkendelse  af,  at  Stillingen  mellem  ham  og  Overkom- 
mandoen var  uholdbar.  Aarsagen  dertil  søgte  han  ikke 
hos  General  Krogh,  men  udelukkende  hos  Læssøe.  Da 
han  imidlertid  ikke  kunde  ramme  Læssøe  uden  at  tage 
General  Krogh  med,  greb  han  til  et  Middel  for  at  fjerne 
Overkommandoen,  der  ikke  kan  bedømmes  strængt  nok. 
Den  12.  April  indstillede  han  til  Kongen,  at  General 
Krogh  og  Oberstløjtnant  Læssøe  skulde  fratræde  Over- 
kommandoen og  erstattes  med  General  Biilow  og  Oberst- 
løjtnant Flensborg.  Som  Motiv  anførte  Ministeren,  at 
Overkommandoen  var  Aarsag  i  den  Ulykke,  der  havde 
ramt  Flaaden  i  Ekernførdefjord,  fordi  den  af  Stabschefen 
til  Eskadrechefen  udfærdigede  Ordre  var  uklar,  og 
hele  Expeditionen  var  hensigtsløs,  eftersom  Krigs- 
ministeren den  3.  April  havde  befalet,  at  General  Ryes 
Korps  skulde  gaa  tilbage  til  den  jydske  Grænse. 

Kongen,  der  maatte  gaa  ud  fra,  at  hvad  der  i  Ind- 
stillingen var  fremsat  som  Begrundelse,  var  rigtigt,  bi- 
faldt Indstillingen  samme  Dag. 

Den  Ulykke,  der  ramte  vor  Flaade  i  Ekernførdefjord, 
var  en  national  Sorg,  der  var  saa  dyb,  at  Carl  Ploug 
har  Ret,  naar  han  udtalte,  at  mangt  et  Øje,  som  aldrig 
havde  fældet  en  Taare,  græd  paa  Efterretningen  om, 
hvad  der  var  sket.  Men  Sorgen  mildnedes  ikke  ved, 
at  Krigsministeren  uden  Lov  og  Dom  stemplede  General 
Krogh  og  Oberstløjtnant  Læssøe  som  dem,  der  bar 
Hovedskylden.  Skulde  der  gøres  Ansvar  gældende,  saa 
maatte  der  først  foretages  en  retslig  Undersøgelse. 

Ministerens  Beskyldninger  mod  Krogh  og  Læssøe  gik 
ud  paa,  at  Ordren  til  Ekernførdeexpeditionen  var  uklar, 
og  at  Expeditionen  burde  have  været  kontramanderet,  da 
han  den  3.  April  befalede,  at  Ryes  Korps  skulde  vende 

om  og  gaa  tilbage  til  den  jydske  Grænse,  hvorved  Ex- 
peditionen  blev  »hensigtsløs«. 

Havde  Ministeren  Ret  i  disse  Beskyldninger? 

Det  var  Ministeren,  der  var  Skyld  i,  at  Læssøe  først 
den  2.  April  kunde  udfærdige  alle  de  Befalinger  og  Be- 
stemmelser, der  angik  Operationerne,  Da  Fremrykningen 
skulde  ske  den  følgende  Morgen  Kl.  4V2,  vil  man  kunne 
forstaa,  i  hvilken  Grad  Læssøe  har  været  overbyrdet 
med  Arbejde,  og,  om  han  derfor  havde  begaaet  Fejl  eller 
Unøjagtigheder  med  Hensyn  til  Udfærdigelserne,  saa  bar 
Ministeren  Hovedskylden,  thi  Læssøe  havde  i  sin  Ind- 
stilling af  23.  Februar  udtalt,  at  det  var  nødvendigt,  at 
der  saa  tidligt  blev  truffen  Bestemmelse  med  Hensyn 
til  Overkommandoen,  at  alle  Forhold  kunde  være  klare, 
naar  Operationerne  skulde  begynde.  Men  Læssøe 
begik  ingen  Fejl  ved  Udfærdigelsen  af 
den  omhandlede   Ordre. 

Efter  at  Ministeren  havde  bifaldet  Operationsplanen, 
kaldte  Læssøe  Eskadrechefen,  Kommandør  Garde,  til  sig 
og  forhandlede  med  ham  om  Expeditionens  Udførelse. 
Da  det  var  sket,  nedskrev  han  Resultatet  af  Forhand- 
lingerne i  en  skriftlig  Udfærdigelse,  der  lød:   »Den 

4.  April  vil  Armeen  i  Sundeved  forsøge  at  skyde  sin 
højre  Fløj  frem  imod  Aabenraa.  General  Rye  vil  nord- 
fra rykke  frem  henimod  Aabenraa,  og  det  var  ønskeligt, 
at  Marinen  søgte  at  sætte  sig  i  Besiddelse  af  Byen.  — 
Samme  Dag,  den  4.  April,  ønskes  en  Expedition,  be- 
staaende  af  tvende  Dampskibe  med  nogle  Transportfar- 
tøjer, afsendte  fra  Hørup  Hav  saa  tidligt,  at  Expeditionen 
kan  intræffe  i  Ekernførdefjord,  hvor  den  kunde  løbe  ind 
i  Forbindelse  med  Linjeskibet  og  en  Korvet,  muligen 
landsætte  nogle  Tropper  paa  forskellige  Steder,  hvilke 
Tropper  dog  maatte  tages  ombord  igen  efter  at  have 
alarmeret,  angribe  og  om  muligt  tilintetgøre  de  fjendt- 
lige Strandbatterier  og  forsøge  at  sætte  sig  i  Besiddelse 
af  Ekernførde,  hvor  Efterretninger  om  Fjenden  indhentes, 
og  alt  Forraad,  som  Fjenden  maatte  have  dér,  tilintet- 
gøres eller  medtages.  Hensigten  maatte  være 
at  alarmere   saa  meget  som  muligt   og  at 

bringe  Fjenden  til  at  tro,  at  en  betydelig 
Styrke  vilde  lande  i  Ekernførde.  Alarme- 
ringen maatte  helst  foregaa,  saaledes  at  Efterretningen 
om  den  indtræffer  ved  Daggry  den  5.  i  Flensborg;  den 
bedste  Tid  vil  altsaa  være  ved  Midnat,  men,  da  det 
maaske  er  umuligt  at  foretage  noget  i  Nattens  Mørke, 
kunde  maaske  Alarmeringen  begynde  om  Aftenen  sildigt 
og  fortsættes,  saasnart  det  gryer  ad  Dag.« 

Som  det  af  Indledningen  ses,  udtales  kun,  hvad  Over- 
kommandoen ønsker.  Hvad  der  nævnes,  er  ikke  O  r- 
drer,  der  skal  udføres,  men  kun  Muligheder,  hvis 
Udførelse  betinges  af,  at  Forhold  og  Omstændigheder 
tillader  det,  og  her,  hvor  Talen  var  om  en  maritim  Expe- 
dition,  gjaldt  det  jo  i  første  Række  om  Vind-  og  Vejr- 
forholdene. Hvad  der  skulde  opnaas,  var  præciseret  be- 
stemt nok,  thi  det  hed  udtrykkeligt,  at  Hensigten  maatte 
være  at  alarmere  saa  meget  som  muligt. 

Efter  at  Læssøe  havde  udfærdiget  Skrivelsen,  lod 
han  den  gennemse  af  den  ved  Hovedkvarteret  ansatte 
Søofficer,  Kaptajn  Muxoll,  og  spurgte  ham,  om  han  havde 
Bemærkninger  at  gøre  med  Hensyn  til  Skrivelsens  Ind- 
hold. Da  Kaptajn  Muxoll  erklærede  ikke  at  have  noget 
at  indvende,  blev  Skrivelsen  underskrevet  af  General 
Krogh  og  derpaa  u  f  o  r  s  e  g  1  e  t  overleveret  til  Kaptajn 
Muxoll,  der  fik  Befaling  til  personlig  at  aflevere  den  til 
Eskadrechefen,  Kommandør  Garde,  og  spørge  ham,  om 
han  havde  noget  at  indvende  mod  Indholdet.  Kaptajn 
Muxoll  udførte  den  givne  Ordre  og  vendte  tilbage  og 
meldte,  at  Kommandør  Garde  intet  havde  at  bemærke. 
Læssøe  havde  saaledes  gjort  alt,  hvad  der  var  muligt, 
for  at  faa  den  maritime  Sagkundskab  til  at  fremsætte  sin 
Mening  og  for  at  forebygge  enhver  Misforstaaelse  med 
Hensyn  til,  hvad  der  var  Hovedmaalet.  Ganske  det  samme 
var  Tilfældet  med  Kommandør  Garde.  Han  gjorde  alt,  hvad 
der  fra  hans  Standpunkt  var  muligt  for  at  stille  det  klart, 
hvad  der  var  Hensigten  med  Expeditionen.  Thi  den 
Skrivelse,  han  sendte  Kommandør  Paludan,  der  skulde 
lede  denne,  begyndte  med:  »Naar  den  De  mon  strå- 


140 

tion,  hvortil  hermed  følger  en  Ordre*),  er  tilendebragt« 
osv.  For  yderligere  at  tydeliggøre,  at  dette  var  For- 
maalet,  fik  Chefen  paa  Dampskibet  Hekla,  Kaptain  Asch- 
lund,  der  skulde  overbringe  Paludan  Ordren,  Paalæg  om 
mundtlig  at  gentage  for  Kommandøren,  at  der  kun  var 
Tale  om  en  Demonstration«.  At  dette  og  kun 
dette  maatte  være  Maalet,  betegnedes  yderligere  i  den 
Omstændighed,  at  Landgangsstyrken,  der  var  indladet 
paa  Transportfartøjerne,  kun  bestod  af  et  Kompagni  af 
11.  Bataillon. 

Det  vil  heraf  ses,  at  der  intet  kan  bebrejdes  Læssøe 
med  Hensyn  til  den  omtalte  Skrivelses  Udfærdigelse. 
Vi  kommer  saa  til  det  andet  Punkt. 
Af  Skrivelsen  til  Eskadrechefen  fremgaar  det,  at  denne 
var  vidende  om,  at  Ekernførdeexpeditionen  stod  i  For- 
bindelse med  Ryes  Fremrykning.  Men,  da  Kommandør 
Garde  selv  have  afgivet  det  Dampskib,  der  bragte  Rye 
Befaling  til  at  vende  om,  vidste  han  ogsaa,  at  Fremryk- 
ningen var  kontramanderet.  Da  Overkommandoen  ikke 
samtidigt  meddelte  Garde,  at  Expeditionen,  paa  Grund 
af  de  forandrede  Forhold,  var  overflødig,  var  der  for 
ham  ingen  Grund  til  at  spørge,  thi  han  maatte  gaa  ud 
fra  —  hvad  ogsaa  var  Tilfældet  — ,  at  Overkomman- 
doen mente,  at  Expeditionen  desuagtet  kunde  gøre  sin 
Nytte.  Men  —  og  her  fremtræder  det  Graverende  i 
Krigsministerens  Optræden  i  sit  fulde  Lys  —  hvorledes 
skulde  Kongen  efter  Krigsministerens  IndstilHng  kunne 
tænke  sig  Muligheden  af,  at  Ministeren  delte 
samme  Opfattelse,  da  han  i  Indstillingen  beteg- 
nede Expeditionen  som  hensigtsløs  paa  Grund  af 
Ryes  Tilbagegang.  Og  dog  var  det  saa.  Den  6.  April 
skrev  nemlig  Krigsministeren  til  Marineministeren:  »Da 
Kommandør  Garde  iforgaars  (o:  den  4.)  meddelte  mig 
sin  Hensigt  at  foretage  en  Expedition  mod  Ekernførde, 
ansaa  jeg  det  for  min  Pligt  at  tilraade  ham  ved  en  saa- 
dan  Affære  intet  at  avanturere«.  Ministeren  havde  saa- 
ledes  den  4.  April  godkendt,  at  Expeditionen  fandt  Sted, 

*)  Ordren  var  en    ordret  Gengivelse   af  Overkommandoens  Skrivelse 
til  Garde. 

og  desuagtet  vovede  han,  for  at  fjerne  Overkomman- 
doen, at  udtale  overfor  Kongen,  at  Expeditionen  var 
»hensigtsløs«. 

Men  man  skulde  dog  tro,  at  den  Krænkelse,  der  blev 
tilføjet  General  Krogh  og  Læssøe  var  stor  nok,  idet  de 
for  Offentligheden  stempledes  som  Aarsagen  til  Ulyk- 
ken i  Ekernførdefjord.  Men  Regeringen  forøgede  den 
ved  at  lade  Eskadrechefen  beholde  sin  Post,  saa  at  det 
blev  Overkommandoen  eller,  om  man  vil.  Hæren,  der 
blev  gjort  ene  ansvarlig  for  den  Ulykke,  der  havde  ramt 
Flaaden.  Og  trods  dette  var  Krigsministerens  fanatiske 
Had  til  Læssøe  —  og  det  var  dette,  der  var  den 
virkelige  Aarsag  til  hans  Handlemaade  —  ikke  dermed 
udtømt.  I  det  Øjeblik,  hvor  vi  stod  i  Kamp  med  Over- 
magt, betænkte  han  sig  ikke  paa  at  sende  Læssøe,  der 
ubestrideligt  havde  godtgjort  at  være  Hærens  dygtigste 
og  intelligenteste  Officer,  som  Stabschef  til  Qeneralkom- 
mandoen  paa  Fyn,  der  var  en  Post  for  en  Nonkombat- 
tant.  Læssøe  skrev  derom  den  19.  April  til  sin  Ven,  Pro- 
fessor A.  F.  Krieger*):  »De  véd  rimehgvis,  at  Ministeren 
har  ansat  mig  ved  Qeneralkommandoen  i  Odense  paa 
en  Retræte-  og  Invalidepost.  Det  er  en  Fejl  af  ham,  thi 
han  véd,  at  jeg  kan  slaas,  og  vi  har  ingen  Overflødighed 
paa  Kræfter.  Han  burde  have  givet  mig  en  Kommando 
i  Hæren«.  Men  det  er  utvivlsomt  kameratlige  Hensyn, 
der  var  Aarsag  i,  at  Læssøe  her  ikke  har  villet  afsløre 
den  fulde  Sandhed,  der  yderligere  godtgjør  det  oprørende 
i  Krigsministerens  Handlemaade.  I  Odense  kom  Læssøe 
nemlig  til  at  afløse  Major  Steinmann  af  Generalstaben. 
Steinmann  havde  i  1848  været  Stabschef  ved  højre 
Flankekorps  under  Oberst  Juel,  og  han  blev  efter  Over- 
faldet ved  Hopdrup  og  det  paafølgende  højst  uheldige 
Tilbagetog  til  den  jydske  Grænse,  erstattet  med  Kap- 
tajn   Neergaard    og    sendt    til    Qeneralkommandoen    i 


*)  Brevet  er  gengivet  i  Poul  Andræs  „Werner  Hans  Frederik  Abra- 
hamson  Læssøe".  Men  alt,  hvad  deri  fortælles  om  Forholdet  mellem 
Ministeren  og  Overkommandoen  fra  Krigens  Begyndelse,  er  allerede  om- 
talt i  denne  Fremstilling,  og  hvad  Læssøe  deri  udtaler  om  Ekernførde- 
affæren,  er  fremstillet  af  ham  langt  udførligere  i  et  Brev  til  H.  P.  Holst, 
der  senere  vil  blive  omtalt. 

Odense.  Da  Hæren  blev  sat  paa  Krigsfod  i  1849,  fik 
Steinmann  ingen  Ansættelse  ved  den  aktive  Hær.  Men, 
da  General  Rye  kun  raadede  over  sin  Brigadechef,  uag- 
tet han  foruden  Brigaden  kommanderede  næsten  hele  Ryt- 
teriet og  2  Batterier,  ansaa  Krigsministeriet  det  nødven- 
digt at  give  ham  en  særlig  Stabschef.  Denne  Post  skulde 
netop  besættes,  da  Forandringen  i  Overkommandoen 
fandt  Sted,  men  istedenfor  at  give  Posten  til  Læssøe,  der 
maatte  betragtes  som  selvskreven  dertil,  blev  Posten 
given  til  Steinmann,  som  Læssøe  maatte  afløse. 

General  Krogh  havde  den  10.  April  taget  sit  Hoved- 
kvarter i  Middelfart.  Her  modtog  han  en  Skrivelse  fra 
Krigsministeren  af  13.  April,  hvori  det  meddeltes  ham, 
at  han  og  hans  Stabschef  skulde  fratræde  Overkom- 
mandoen, fordi  det  ulykkelige  Udfald  af  Ekernførdeaffæ- 
ren  vidnede  »højt«  imod  General  Krogh,  samt  at  Dadlen 
for,  at  Ordren  af  2.  April  om  Ekernførdeexpeditionen  ikke 
var  bleven  tilbagekaldt,  væsentligst  faldt  paa  Oberst- 
løjtnant Læssøe,  som  derved  havde  forsømt  sine  Pligter 
overfor  den  kommanderende  General.  Skrivelsen  findes 
aftrykt  i  Bilag  L 

Men  General  Krogh  undlod  ikke  at  give  Svar  paa 
Tiltale,  og  man  skal  vanskeligt  kunne  paavise  en  man- 
digere, værdigere  og  mere  rammende  Indsigelse  imod 
den  Krænkelse,  der  var  bleven  tilføjet  Generalen.  Skri- 
velsen findes  aftrykt  i  Bilag  IL 

General  Krogh  nedlagde  saa  Kommandoen  den  15. 
April  gennem  en  Dagsbefaling,  hvori  han  udtalte  sin  Tak 
til  Hæren,  og  rejste  til  Kjøbenhavn.  Umiddelbart  efter 
Ankomsten  indgav  Generalen  Ansøgning  til  Kongen  om 
at  faa  sit  Forhold  til  Ekernførdeaffæren  retslig  under- 
søgt. 

Læssøe  havde  imidlertid  begivet  sig  til  sin  Post  i 
Odense. 

Ekernførdeaffæren  og  Overkommandoens  Afsættelse- 
havde  selvfølgeligt  givet  Anledning  til  Avisartikler  og 
Rygter  i  Kjøbenhavn,  og  det  var  for  at  faa  Sandheden 
frem,  at  Læssøe  havde  givet  Professor  Krieger  den  alt 
omtalte  Fremstilling.  Men  han  havde  ogsaa  modtaget 
et  Brev  fra  Digteren  H.  P.  Holst  af  16.  April,  hvori  han* 

fik  Meddelelse  ikke  alene  om  Avisartiklerne,  men  ogsaa 
om  de  Beskyldninger,  der  fremsattes  i  Krogene.  Som 
tidligere  omtalt  havde  Holst  i  1848  været  ansat  ved 
Hovedkvarteret  som  Expeditionssekretær.  Forsynet  med 
de  bedste  Anbefalinger  fra  Læssøe  søgte  han  paany  An- 
sættelse i  1849  i  samme  Egenskab,  men  den  Omstæn- 
dighed, at  han  var  anbefalet  af  Læssøe,  var  Grund  til, 
at  Krigsministeren  ikke  vilde  ansætte  ham.  Holst,  der 
fra  sin  Tjenstgøring  i  Hovedkvarteret  saae  op  til  Læssøe 
med  den  dybeste  Beundring,  følte  sig  oprørt  over  den 
Omtale,  Læssøe  blev  Genstand  for  i  Anledning  af  Ekern- 
førdeaffæren.  Han  bad  derfor  Læssøe  om  Oplysninger 
om  denne,  for  at  han  kunde  benytte  dem  til  at  slaa  alle 
ondsindede  Rygter  og  Beskyldninger  ned.  Læssøe  efter- 
kom hans  Anmodning  i  et  udførligt  Brev  af  20.  April, 
der  findes  aftrykt  i  Bilag  III. 

Krieger  og  Holst  havde  faaet  FremstilHnger,  men  der  var 
endnu  én,  for  hvem  Læssøe  følte  Trang  til  at  udtale  sig, 
og  derfor  skrev  han  den  21.  April:  »Ksere  Moder!  Alt- 
saa  har  nu  Kiøbenhavnerne  Febefantasier  igen;  ja  det 
var  let  at  forudse,  og  Vedkommende  skal  nok  sørge  for 
at  gøre  Patienterne  tummelumske.  Historien  om  Ordren, 
jeg  skulde  have  glemt  eller  siddet  overhørig,  er  natur- 
ligvis det  pure  Væv;  derimod  er  det  ganske  rigtigt,  at 
Ministeriet,  som  altid  har  haft  i  Sinde  ved  første  Lejlig- 
hed at  skaffe  mig  bort,  har  benyttet  sig  af  Ulykken  ved 
Ekernførde  til  at  ræsonnere  omtrent  som  saa:  Du  har 
bedt  Marinen  om  at  gøre  et  Tog  til  Ekernførde,  altsaa 
er  Du  Skyld  i  Ulykken.  Det  er  naturligvis  ligesaa  absurd 
som  odiøst  at  beskylde  Hærens  Overkommando  for  en 
Ulykke,  som  hidrører  fra  Marinens  faste  Tro  paa,  at 
med  et  Linjeskib  lod  sig  ethvert  Landbatteri  knuse,  men 
det  er  ganske  klogt  beregnet,  naar  man  vil  En  til  Livs, 
thi  den,  hvem  Ulykken  rammer,  ræsonnerer  sjældent 
rigtigt  og  aldrig  koldt,  og  Publikum  kommer  derved  let 
paa  Anklagerens  Side.  —  Du  taler,  kære  Moder,  om 
Folkehad  og  Folkegunst.  Jeg  har  aldrig  smagt  noget  af 
det  sidste  og  behøver  derfor  heller  ikke  at  bekymre  mig 
om  det  første.  Man  maa  da  ogsaa  lige  saa  lidt  undre 
sig  over,  at  Had  følger  paa  Gunst,  som  at  Nat  følger 

paa  Dag.    Det  kan  virkelig  ikke  gaa  an  at  have  Lys 

uden  at  have  Skygge.  —  løvrigt  har  jeg  al  Grund  til  at 
være  tilfreds,  hvad  mig  selv  personlig  angaar.  Hvor  let 
kunde  ikke  en  virkelig  Fejl  være  begaaet  i  min  StilHng, 
og  hvorledes  vilde  man  saa  ikke  have  benyttet  den. 
Min  Stilling  var  aldeles  uholdbar  under  den  nuværende 
Minister,  og  jeg  kan  personlig  være  meget  glad  ved,  at 
en  tung  Byrde  er  lettet  fra  mine  Skuldre.  Den  var  saa 
tung,  at  man  ikke  skal  lykønske  nogen  til  at  overtage 
den.  Det  glæder  mig,  at  den  Overkommando,  som  Hæren 
nu  har  faaet,  er  god;  thi  General  Bijlow  er  vistnok  den 
Mand  i  Hæren,  som  mest  egner  sig  til  at  staa  i  Spidsen 
for  den.  —  Med  Hensyn  til  Skumlerierne  i  Kiøbenhavn, 
saa  kan  jeg  under  Krigsforhold  ikke  benytte  Pressen. 
Jeg  gør  derfor  ikke  andet  end  at  oplyse  et  Par  Venner 
(Krieger  og  Holst)  om  Sagens  Sammenhæng.  Sandheden 
bryder  sig  nok  Vej;  det  har  ingen  Hast«. 

Men,  medens  Læssøe  sad  i  Odense,  blev  der  virket 
for  ham. 

Den  15.  April  Kl.  4  Eftermiddag  var  General  Rye 
rejst  til  Middelfart.  »Ved  Ankomsten  hertil«  —  skriver 
Generalen  i  sin  Dagbog  —  »blev  jeg  meget  ubehagelig 
overrasket  ved  den  Efterretning,  som  Læssøe  meddelte 
mig,  at  General  Krogh  var  afgaaet  fra  Kommandoen, 
som  General  Bulow  havde  faaet,  og  at  Læssøe  skulde 
til  Generalkommandoen  i  Odense«.  En  Følge  af  Samtalen 
med  Læssøe  var,  at  Rye  den  følgende  Dag  skrev  til 
General  Biilow,  bragte  ham  sin  Lykønskning  og  tilføjede: 
»Som  gammel  Ven  være  det  mig  tilladt  at  ytre  neden- 
staaende,  og  hvis  det  skulde  være  Overgeneralen  ube- 
hageligt, saa  lad  kun  Vennen  læse  det.  —  Jeg  anser 
det  for  et  Tab  for  Armeen,  at  Oberstløjtnant  Læssøe  er 
bleven  ansat  ved  Generalkommandoen  i  Odense,  da  Ar- 
meen   har   Brug   for    alle    de    gode    Kræfter,    den    kan 

komme  i  Besiddelse  af Oberstløjtnant  Læssøe  vil 

i  meget  kort  Tid  afgive  en  udmærket  Bataillonskom- 
mandør,  hvorpaa  vi  har  saa  stor  Mangel.  Jeg  tror. 
Oberstløjtnanten  vil  være  tilbøjelig  til  at  modtage  en 
saadan  Ansættelse,  og  jeg  vil  være  Generalen  taknem- 
melig derfor  som  for  en  særdeles  Gunst,  hvis  De  vil 

give  ham  den  første  Bataillon,  der  bliver  eller  kan  gøres 
ledig  i  det  mig  betroede  Korps«. 

Der  havde  kort  forinden  vist  sig  Tegn  til  Mytteri 
blandt  12.  lette  Bataillons  slesvigske  Mandskab.  Det 
havde  holdt  en  Sammenkomst,  ved  hvilken  det  blev 
gjort  gældende,  at  da  Ryes  Korps  ved  sit  Tilbagetog 
havde  opgivet  Forsvaret  af  Slesvig,  var  der  ingen  Grund 
for  Slesvigerne  til  at  deltage  i  Kampen.  Indberetningen 
blev  af  Overkommandoen  sendt  til  Krigsministeriet, 
og  samtidigt  indstillede  Overkommandoen,  at  Befalin- 
gen over  Bataillonen,  i  Henhold  til  General  Ryes  Ønske, 
maatte  blive  given  til  Oberstløjtnant  Læssøe. 

Krigsministeren  spillede  nu  en  ganske  ejendommelig 
Komedie.  I  sit  Svar  gik  han  indgaaende  ind  paa  Forhol- 
holdene  ved  12,  lette  Bataillon  og  paaviste,  hvor  nød- 
vendigt det  var,  at  den  blev  stillet  under  en  energisk 
og  dygtig  Kommandør.  Men  saa  vilde  han  give  det 
Udseende  af,  at  naar  han  havde  sendt  Læssøe  til  Odense, 
var  det  kun  en  rent  midlertidig  Foranstaltning,  og  der- 
for skrev  han,  at  til  at  overtage  Kommandoen  over  12. 
lette  »skulde  jeg  foreslaa  Oberstløjtnant  Læssøe, 
der  her  vilde  finde  en  særlig  Lejlighed  til  at  lægge  sin 
Dygtighed  for  Dagen,  og  som  man  helst  vil  se  fjernet 
fra  Hovedkvarterets  Nærhed«.  At  denne  »man«  var 
Krigsministeren,  siger  sig  selv. 

Efterat  Overkommandoen  havde  modtaget  Ministe- 
riets Skrivelse,  rettedes  der  en  Forespørgsel  til  Læssøe, 
der  den  21.  April  svarede  General  Biilow:  »I  Henhold 
til  den  mig  gennem  Fyns  Generalkommando  meddelte 
Skrivelse  fra  Krigsministeriet  til  det  nørrejydske  Armee- 
korps af  19.  ds.,  hvori  Ministeriet  tilkendegiver,  at  det 
intet  har  imod,  at  jeg  overtager  Kommandoen  over  en 
Bataillon,  naar  jeg  derom  indgiver  skriftlig  Begæring  til 
Herr  Generalen,  tillader  jeg  mig  herved  ærbødigst  at 
andrage  paa,  at  Kommandoen  over  en  Bataillon  ved  den 
aktive  Armee  maa  blive  mig  overdragen«. 

Den  følgende  Dag,  den  22.,  fik  Læssøe  saa  Befaling 
til  at  afgaa  til  Ryes  Korps  for  at  tage  Kommandoen  over 
12.  lette  Bataillon.  Da  Læssøe  —  som  han  selv  siger  — 
»lugtede  Krudtet«  —  afrejste  han  strax  og  naaede  Snog- 

N.  P.  Jensen:  Oberst  Frederik  Læssøe.  10 

høj,  hvor  han  traf  General  Rye,  Kl.  8  om  Aftenen,  Han 
kørte  saa  med  Rye  til  dennes  Hovedkvarter  i  Viuf.  Da 
denne  hurtige  Afrejse  kom  til  Krigsministerens  Kundskab, 
troede  han  deri  at  kunne  finde  en  ny  Lejlighed  til  at 
komme  Læssøe  til  Livs.  Han  skrev  derfor  til  Overkom- 
mandoen og  forlangte  undersøgt,  om  Læssøe  var  afrejst 
fra  Odense,  forinden  hans  Afløser  ved  Qeneralkomman- 
doen  var  indtruffen.  Men  Overkommandoen  svarede,  at 
Læssøe  var  afrejst  strax,  fordi  Ordren  lød  paa,  at  han 
skulde  afgaa  »øjeblikkeligt«. 

Forholdene  paa  Krigsskuepladsen  havde  den  Gang  ud- 
viklet sig  paa  følgende  Maade: 

General  Prittwitz  havde  den  13.  April  foretaget  den 
saakaldte  »Ersturmung  der  Duppeler  Schanzen«,  hvor- 
ved han  saa  meget  lettere  satte  sig  i  Besiddelse  af  vore 
paabegyndte  Skanser,  som  de  ikke  blev  forsvarede  af 
en  eneste  Mand.   Men  Sachserne  mistede  2  Kanoner. 

Prittwitz  befalede  saa,  at  Dybbølstillingen  skulde  be- 
fæstes, saa  at  vi  blev  lukkede  inde  paa  Als.  Til  For- 
svaret efterlodes  Størstedelen  af  Forbundstropperne,  og 
med  Preusserne,  en  kurhessisk  og  en  bajersk  Brigade 
samt  Oprørerne  rykkede  saa  Prittwitz  nordpaa.  Han 
vilde  dog  ikke  overskride  den  jydske  Grænse,  før  han 
fik  Tilladelse  dertil  af  den  preussiske  Regering.  Men 
desuagtet  gik  General  Bonin  med  Oprørerne,  der  var 
længst  fremme,  den  20.  April  mod  Kolding  og  tvang  den 
svage  danske  Besætning  til  at  gaa  tilbage.  Rye  tog  saa 
Stilling  med  sit  Korps  bag  Almindedalen. 

Paa  Als  havde  vi  efterladt  Brigaderne  Krabbe,  The- 
strup og  Ræder  samt  3  Batterier  under  Kommando  af 
de  Meza.  Brigaderne  Moltke  og  Schleppegrell  var  blevne 
overførte  til  det  nordvestlige  Fyn  med  2  Batterier,  og 
Oberst  Lunding  var  bleven  Kommandant  i  Fredericia, 
hvis  Fæstningsværker  var  blevne  istandsatte,  og  som 
havde  faaet  en  Garnison. 

Den  kjøbenhavnske  Presse  forlangte  Oprejsning  for 
Ekernførde.  Krigsministeren  gav  efter  for  Trykket,  pres- 
sede paa  Overkommandoen,  og  den  bøjede  sig:  Vi  skulde 
slaas.  Men  Kampen  er  kun  tilladelig,  naar  den  kan  bringe 
Fordele,  eller,  naar  den  med  Nødvendighed  maa  optages. 

Intet  af  disse  Forhold  var  til  Stede.  Efterretningerne  gik 
ud  paa,  at  Bonin  kun  havde  besat  Kolding  med  sin  Avant- 
garde, og  at  hans  øvrige  Tropper  stod  længere  tilbage. 
Da  Fjenden,  hvis  det  var  rigtigt,  og  der  ikke  kunde  være 
Tale  om  et  Overfald,  kunde,  hvis  han  vilde,  undgaa 
Kampen  ved  at  trække  sine  Tropper  bag  Kolding  Aa,  og, 
da  vi  i  intet  Tilfælde  vilde  holde  Kolding  besat,  var  der 
altsaa  ikke  noget  at  opnaa.  Desuagtet  overførtes  Bri- 
gaderne Moltke  og  Schleppegrell  til  Jylland,  og  den  23. 
April  rykkede  de  frem  i  Forening  med  Ryes  Korps.  Ifølge 
Planen  skulde  Rye  gaa  over  ved  Ejstrup  og  omgaa  Op- 
rørernes venstre  Flanke,  medens  Brigaderne  Moltke 
og  Schleppegrell  skulde  angribe  Kolding  henholdsvis  fra 
N.  og  0. 

Under  Fremrykningen,  men  forinden  man  endnu  var 
kommen  i  Kamp  med  Fjenden,  fik  vor  Overkommando 
paalidelige  Efterretninger  om,  at  hele  Oprørshæren 
stod  i  Kolding  By  og  bag  Kolding  Aa.  Overkommandoen 
havde  nu  Valget  imellem  at  opgive  Angrebet  eller  for- 
andre Dispositionen,  men  den  lod  staa  til.  Følgerne 
blev,  at  Rye,  der  skulde  omgaa,  selv  blev  omgaaet,  og 
at  vi,  trods  den  Tapperhed,  der  blev  vist  af  Tropperne 
paa  mange  Steder,  maatte  trække  os  tilbage  med  den 
uhyggelige  Følelse  af,  at  vi  var  blevne  slaaede  af  Op- 
rørerne. Aarsagen  skyldtes  ikke  alene  den  fejlagtige 
Disposition,  men  tillige  den  fuldstændigste  Mangel  paa 
Ledelse  fra  Oven.  Ledelsen  var  nemlig  umuliggjort  ved, 
at  Overkommandoen  istedenfor  at  opholde  sig  bag  den 
kæmpende  Hærs  Midte  paa  Vejlechaussée,  havde  taget 
Standplads  paa  Højderne  ved  N.  Bjært,  N.  O.  for  Kol- 
ding. 

Det  var  Overkommandoens  Debut;  den  var  højst 
uheldig;  noget  lignende  vilde  ikke  være  indtraadt,  hvis 
Læssøe  havde  været  Stabschef. 

Læssøe  havde  den  23.  April  om  Formiddagen  været 
anvendt  af  General  Rye  som  »Frivillig«  til  at  sørge  for 
Artilleriets  Opstilling,  og  først  om  Eftermiddagen  fik  han 
Kommandoen  over  12.  lette.  Den  25.  April  skrev  Læssøe 
til  sin  Moder  om  Slaget:  »Kære  Moder!  Jeg  maa  dog 
lade  Dig  vide,  hvor  jeg  er  henne  i  Verden.    Jeg  var  i 

Odense  ved  Qeneralkommandoen  i  4  Dage;  men  saasom 
det  var  en  Retræte-  og  Invalidepost,  som  Krigsministeren 
havde  været  saa  god  at  tiltænke  mig,  s  a  a  fik  jeg 
dog  maget  det  saa*),  at  jeg  kunde  rende  derfra 
den  22.,  da  jeg  begyndte  at  lugte  Krudtet,  og  var  saa- 
ledes  med  den  2?).  ved  Kolding,  hvor  jeg  fungerede  som 
en  Slags  Frivillig  om  Formiddagen,  og  om  Eftermid- 
dagen overtog  den  12.  lette  Bataillon,  hvis  Kommandør 
blev  saaret.  Nu  har  jeg  8 — 900  Mand  at  sørge  for  og 
lever  saa  vel,  som  man  kan  i  disse  Dage.  Jeg  synes 
slet  ikke  om  det  Slag,  vi  leverede  paa  dette  Aars  2?). 
April**),  men  det  kan  man  da  ikke  regne,  thi  det  er 
naturligt,  at  jeg  nu  skumler  over,  hvad  Overkomman- 
doen gør«. 

Efter  Slaget  ved  Kolding  gik  Ryes  Korps  til  Vejle, 
og  Schleppegrells  og  Moltkes  Brigade  bag  Elbodalen. 
Hovedkvarteret  kom  til  Snoghøj.  Forbindelsen  mellem 
Ryes  Korps  og  Brigaderne  var  saaledes  afbrudt,  og  det 
blev  derfor  nødvendigt  at  give  en  Instruktion  for  Ryes 
Korps,  der,  naar  Fjenden  rykkede  frem,  vilde  blive  nød- 
saget til  at  fortsætte  Tilbagetoget  gennem  Jylland.  Det 
var  allerede  forinden  meddelt  Generalen,  at  han  under 
Tilbagegangen  skulde  følge  den  østlige  Chaussée.  Nu  til- 
føjedes, at  General  Rye  under  Tilbagegangen  stadig 
maatte  være  i  Berøring  med  Fjenden  paa  en  saadan 
Maade,  at  han  paa  første  Vink  var  istand  til  at  gaa  til- 
bage for  saa  Hdt  som  muligt  at  udsætte  Korpset  for  at 
blive  opreven  af  en  betydeligere  Styrke.  Rye  skulde 
hovedsagelig  følge  Chausséen  til  Aalborg,  thi  jo  længere 
han  trak  Fjenden  efter  sig  mod  Nord,  jo  lettere  kunde 
dennes  Operationslinje  afskæres.  Som  yderste  Retræte- 
punkt angaves  Vendsyssel.  Rye  skulde  tillige  bestræbe 
sig  for,  at  Fjendens  Opmærksomhed  blev  rettet  paa  hans 
Korps  og  ikke  paa  Fredericia.  Han  skulde  trætte  Fjen- 
den uden  selv  at  blive  træt,  og  holde  sig  saa  nær  Fjen- 
den, at  han  strax  kunde  faa  Efterretning,  hvis  Fjenden 


*)  Her  sigter  Læssøe   til    den  Samtale,  han  havde   med  General   Rj'e 
den   15.  April. 

**)  Aarsdagen  for  Slaget  ved  Slesvig. 

trak  sig  tilbage.  Overkommandoen  sluttede  med  at  ud- 
tale, at  den  ventede,  at  det  vilde  lykkes  Generalens  Dyg- 
tighed og  Ufortrødenhed  at  løse  Opgaven,  som  var:  »I 
rette  Øjeblik  at  være  pludseligt  til  Stede,  i  næste  for- 
svunden for  atter  at  komme  igen  og  derved  gøre  Fjen- 
den usikker,  raadvild  og  betænkelig  og  —  desuagtet  be- 
vare Korpsets  Kraft,  Kampdygtighed  og,  til  en  vis  Grad, 
dets  numeriske  Styrke«. 

For  at  skaffe  Efterretninger  om  Fjenden,  blev  Læssøe 
den  29.  April  sendt  frem  med  et  Rekognosceringskom- 
mando,  men  han  stødte  kun  paa  Patrouiller  og  mindre 
Afdehnger,  der  strax  trak  sig  tilbage. 

Krigsministeren,  der  ikke  var  tilfreds  med,  hvad  der 
var  sket,  skred  nu  ind  og  befalede,  at  Ryes  Korps  saa- 
velsom  Brigaderne  Moltke  og  Schleppegrell  skulde  rykke 
frem  og  tage  en  Stilling,  der  gik  fra  Aagaard  til  Gudsø, 
i  hvilken  Fjendens  Angreb  skulde  afventes.  Da  Stillin- 
gen har  en  Udstrækning  af  IV2  Mil,  gjorde  Overkomman- 
doen opmærksom  paa  det  Farlige  i  Stillingen.  Men,  da 
Krigsministeren  fastholdt  sin  Befaling,  blev  Stillingen  ind- 
tagen. General  Rye  stod  i  Almindedalen,  Moltkes  Bri- 
gade mellem  Mosevraa  og  Gudsø  og  Schleppegrells  Bri- 
gade dannede  Reserven  for  Moltke. 

General  Prittwitz,  der  i  Mellemtiden  havde  ladet  sine 
Reserver  slutte  op,  og  som  havde  faaet  Tilladelse  til 
at  rykke  ind  i  Jylland,  gik  den  7.  Maj  over  Grænsen 
og  angreb,  hvorved  det  kom  til  Kamp  ved  Viuf  og  Gudsø. 
Schleppegrells  og  Moltkes  Brigade  samt  2  Husareska- 
droner, der  hørte  til  Ryes  Korps,  maatte  paa  Grund  af 
Overmagten  trække  sig  tilbage  til  Fredericia,  forfulgte 
af  Oprørerne,  og  Ryes  Korps  trak  sig  tilbage  til  Vejle 
i  2  Kolonner,  hvoraf  den  enes  Tilbagegang  dækkedes  af 

Oprørerne  begyndte  strax  med  at  indeslutte  Frede- 
ricia, og  General  Prittwitz  rykkede  den  8.  Maj  mod 
Vejle,  hvor  Rye  havde  taget  Stilling.  Overmagten  tvang 
Rye  til  at  trække  sig  tilbage  ad  Vejle— Horsens-Chaussée. 
12.  lette  dannede  venstre  Fløj,  og,  da  Fjenden  omgik  den 
modsatte  Fløj,  maatte  Bataillonen,  der  ikke  blev  aver- 
teret, medens  det  var  Tid,  foretage  et  overilet  Tilbage- 

tog,  hvorved  den  mistede  34  Mand.  Læssøe  Indberettede, 
at  kun  ganske  enkelte  af  disse  kunde  være  blevne  tilbage 
som  Døde  eller  Saarede,  og  at  det  maatte  formodes,  at 
Resten  godvilligt  havde  ladet  sig  tage  til  Fange.  Af  de 
34  Mand  var  kun  3  Jyder  og  31  Slesvigere.  Det  viste 
sig  senere,  at  Læssøes  Formodning  var  rigtig;  thi  i  »Der 
Soldatenfreund«  fra  1850,  hvori  der  gaves  en  FremstiUing 
af  Kampen  ved  Vejle,  fortaltes,  at  der  den  8.  Maj  1849 
»ankom«  henved  30  Desertører,  »men  det  var  kun  Sles- 
vigholstenere, der  ikke  vilde  kæmpe  mod  deres  Lands- 
mænd, thi  det  maa  man  sige  til  Ære  for  de  Danske,  de 
deserterer  ikke,  men  slaas  bravt«. 

For  Læssøe,  der  kun  havde  tjent  saa  kort  i  Geleddet 
og  ovenikøbet  i  en  Tid,  der  laa  langt  tilbage,  var  det  at 
føre  en  Bataillon  en  fremmed  Verden.  Men  fra  det  Øje- 
blik, han  havde  overtaget  Kommandoen,  anstrængte  han 
sig  af  yderste  Evne  for  at  sætte  sig  ind  i  alt  vedrørende 
Administrationen  og  Kommandoen.  General  Rye  havde 
gjort  ham  bekendt  med  Forholdene  i  12.  lette,  der  foruden 
Jyder  talte  mange  Slesvigere,  blandt  hvilke  der  var  Ele- 
menter, der  ikke  kunde  anses  for  fuldt  paalidelige,  naar 
det  kom  til  Kamp.  Da  Læssøe  var  af  den  Anskuelse,  at 
Tillid  avler  Tillid,  handlede  han  derefter,  og  hverken  ved 
Rekognosceringen  den  29.  April  eller  ved  Tilbagetoget 
den  7.  Maj  viste  der  sig  Mangel  paa  Pligtopfyldelse. 
Men  den  Erfaring,  han  havde  Lejlighed  til  at  gøre  den 
8.  Maj,  lærte  ham,  at  Sagen  maatte  tages  paa  en  anden 
Maade.  Han  gennemførte  derfor  Kommandoen  med  stor 
Strænghed  for  derigennem  at  vise  sine  Undergivne,  at 
de  stod  overfor  en  fast  Vilje,  for  hvilken  de  skulde  bøje 
sig.  Derigennem  skabte  han  Pligtopfyldelse,  og,  da  hans 
Strænghed  var  parret  med  Retfærdighed,  udviklede  der 
sig  lidt  efter  Hdt  det  rette  Tillidsforhold  mellem  ham  og 
hans  Undergivne.  Hvad  der  ikke  mindst  bidrog  dertil, 
var,  at  Mandskabet  havde  Lejlighed  til  at  overbevise  sig 
om,  at  naar  han,  strax  efter  at  have  faaet  Bataillonen, 
skrev  til  sin  Moder  —  »nu  har  jeg  faaet  8 — 900  Mand 
at  sørge  for«  —  saa  var  dette  alvorligt  og  ærhgt 
ment. 

Efterat  General  Rye  den  8.  Maj  havde  begyndt  sit 

Tilbagetog,  udviklede  Situationen  paa  Krigsskuepladsen 
sig  paa  følgende  Maade: 

Paa  Als,  hvor  de  Meza  førte  Kommandoen,  indskræn- 
kede man  sig  til  en  stræng  Defensiv,  da  Fjenden  havde 
befæstet  Dybbølbjerg  og  derved  forhindrede  Besætmn- 
gen  paa  Als  i  at  rykke  ind  i  Sundeved. 

Schleppegrells  og  Moltkes  Brigader  var  forlagte  til 
det  nordvestlige  Fyn,  men  afgav  tillige  den  fornødne 
Forsvarsstyrke  til  Fredericia.  Oprørerne  havde  efter 
at  have  indesluttet  Fæstningen,  bombarderet  den  i  Da- 
gene fra  den  16.  til  20.  Maj,  men,  da  Bombardementet  ikke 
førte  til,  at  Fæstningen  overgav  sig,  begyndte  de  at 
anlægge  Batterier  for  ved  dem  at  afskære  Forbindelsen 
med  Fyn. 

General  Rye  havde  den  13.  Maj  trukket  sig  tilbage 
til  en  Stilling  ved  Skanderborg,  hvor  han  fik  Lov  til  at 
blive  staaende  til  den  22.  Maj.  Prittwitz  stod  mellem 
Horsens  og  Vejle. 

Vort  Hovedkvarter  var  i  Vejlby  Præstegaard. 
En  tung  og  trykket  Stemning  hvilede  over  hele  Be- 
folkningen, fordi  Slaget  ved  Kolding  med  Rette  blev  be- 
tragtet som  et  nyt  Nederlag. 

Læssøes  Syn  paa  Stillingen  fremgaar  af  et  Brev,  han 
skrev  til  sin  Broder  Ludvig  den  15.  Maj  1849,  hvor  han 
med  sin  Bataillon  stod  ved  Fuldbro  Mølle:  »Nu  sidder  vi 
for  en  Fejls  Skyld  heroppe  og  er  parate  til  at  gaa  til 
Skagens  Fyrtaarn,  hvis  Tyskland  skulde  have  Lyst  til 
mere  Jylland.  Naa,  det  er  maaske  ikke  saa  galt  endda, 
ifald  de,  der  for  Tiden  ligger  »todt«  paa  Als  og  i  Fyn, 
snart  vil  til  at  røre  sig,  eller  faar  Lov  dertil.  Jeg  har 
det  meget  godt  og  lever  i  aandelig  Henseende  mine  kro- 
nede Dage  og  i  legemlig  et  sandt  Slaraffenliv  paa  lidt 
nær.  Sædvanligvis  ligger  vi  den  udslagne  Dag  paa  Mar- 
kerne, gisper  og  drikker  vore  Madkurves  Indhold,  og 
hvad  gode  Venner  vil  sende  os;  om  Natten  gaar  vi  og 
passer  Blegen  eller  snorker  i  Halmen.  Engang  imellem 
kommer  Tyskerne  og  beder  om  lidt  Plads,  men  han  er 
meget  høflig  og  render  ikke  bus  paa,  men  gaar  kønt 
udenom,  saa  at  vi  ikke  behøver  at  slaa  synderligt  ihjel 
af  ham.    Forleden  Dag  var  han  endog  saa  høflig,  uden 

at  forlange  mindste  Vederlag,  at  forsyne  os  med  et  Par 
Prøveexemplarer  af  preussiske  Husarer  og  bajerske 
Chevaux-legers«. 

Læssøe  rører  i  dette  Brev  ved  Operationerne,  idet  han 
taler  om  dem,  der  for  Tiden  ligger  »todt«.  Dette  trænger 
til  nærmere  Forklaring. 

Medens  Læssøe  endnu  var  Stabschef,  havde  han  den 
8.  April  skrevet  et  Brev  til  General  Rye,  hvori  han,  som 
tidligere  omtalt,  udtalte  sin  stærke  Misbilligelse  af  Dyb- 
bølstillingens Rømning.  Men  samtidigt  udtalte  han  sin 
Mening  om  Ryes  forestaaende  Tilbagetog.  Efter  denne 
skulde  Rye,  naar  Fjenden  satte  sig  fast  ved  den  jydske 
Grænse,  gaa  tilbage  til  Horsens;  gik  Fjenden  til  Vejle, 
burde  Rye  gaa  tilbage  til  Skanderborg,  og  gik  Fjenden 
til  Horsens,  skulde  Rye  fortsætte  Tilbagetoget  til  Aar- 
hus. Rye  skulde  altsaa  bestandigt  holde  sin  Hovedstyrke 
2  Dagsmarcher  fra  Fjenden  for  ikke  at  faa  sit  Korps  øde- 
lagt gennem  en  alvorlig  Kamp.  Læssøe  tilføjede,  at  hvis 
Fjenden  forfulgte  ud  over  Horsens,  havde  Rye  Valget 
mellem  at  gaa  tilbage  til  Helgenæs  eller  trække  sig  nord- 
paa,  og  at  han  vilde  foretrække  det  sidste.  Læssøe  vilde 
altsaa,  at  Rye  skulde  holde  sit  Korps  intakt  for  at  kunne 
gribe  ind,  naar  det  rette  Øjeblik  kom,  og  samtidigt  gjorde 
han  opmærksom  paa,  at  Fjenden  under  Fremrykningen 
vilde  være  nødt  til  at  svække  sig  for  at  sikre  sin  Forbin- 
delse bagud. 

Men  samtidigt  med,  at  Læssøe  maatte  træde  tilbage, 
blev  Major  Steinmann  udnævnt  til  Stabschef  hos  Rye, 
og  han  holdt  sig,  med  Hensyn  til  Tilbagetoget,  til  den 
Instrux,  Overkommandoen  havde  givet  den  28.  April,  og 
derfor  fik  han  sat  igennem,  at  Korpset  bestandigt  skulde 
blive  i  Fjendens  Nærhed,  saa  at  det  kun  var  fjernet  en 
Dagsmarche  fra  denne.  Da  Læssøe  var  bleven  ansat  ved 
Ryes  Korps,  havde  han  Lejlighed  til  at  drøfte  disse  to  for- 
skellige Planer  med  Steinmann,  men  det  lykkedes  ham 
ikke  at  overbevise  Steinmann  om,  at  hans  Plan  var  den 
bedste.  At  Læssøe  saa  skulde  søge  at  indvirke  paa  Gene- 
ral Rye  for  at  formaa  ham  til  at  følge  sin  Plan,  stred 
imod  hans  loyale  Karakter,  thi  det  kunde  aldrig  falde 
ham  ind  at  ville  lægge  Sten  i  Vejen  for  Forslag,  der 

fremsattes  for  General  Rye  af  hans  Stabschef.  Men  det 
udelukkede  ikke,  at  Læssøe  paa  anden  Maade  øvede  sin 
Indflydelse  paa  Generalen. 

Rye  og  Læssøe  havde  først  lært  hinanden  at  kende 
under  Krigen.  Men  den  Højagtelse,  de  gennem  den  fik 
for  hinanden,  gik  —  trods  Forskellen  i  Alderen  —  snart 
over  til  et  inderligt  Venskabsforhold,  der  navnligt  ud- 
viklede sig  under  Vaabenstilstanden,  hvor  de  jævnligt 
traf  sammen,  da  Rye  havde  Brigadekvarter  i  Kolding, 
og  Læssøe  var  i  Fredericia.  Nu  var  de  under  Tilbage- 
toget ofte  i  hinandens  Nærhed,  fik  derved  Lejlighed  til 
at  udvexle  deres  Tanker,  og  de  drejede  sig  for  Læssøes 
Vedkommende  om,  hvorledes  den  Situation  skulde  be- 
nyttes, der  efterhaanden  havde  udviklet  sig  paa  hele 
Krigsskuepladsen. 

Krigsministeren  havde  villet  fjerne  Læssøe  saa  langt 
som  muligt  fra  Overkommandoen.  Men  han  havde  ikke 
kunnet  forhindre,  at  det  Hengivenhedens  Baand,  der  var 
skabt  mellem  den  Del  af  Overkommandoen,  der  havde 
staaet  under  Læssøe,  fremdeles  var  bleven  bevaret  og 
fandt  sit  Udtryk  i  en  privat  Brevvexling,  der  navnlig 
førtes  mellem  Læssøe  og  Expeditionssekretæren,  Bri- 
gadeauditør Lund.  Læssøe  var  derfor  ikke  fremmed  for 
Forholdene  i  Hovedkvarteret,  men  selv  uden  denne  Vej- 
ledning kendte  Læssøe  Personerne  godt  nok  til  selv  at 
kunne  danne  sig  en  Mening. 

Det  var  med  smaa  Midler,  at  Læssøe  havde  maattet 
virke  i  1848,  og,  da  Forholdene  blev  bedre  gennem  Hæ- 
rens Forøgelse,  blev  han  af  Krigsministeren  tvungen  til 
Passivitet  paa  Grund  af  Forholdene  til  Sverrig.  Man  vil 
derfor  kunne  forstaa  den  Glæde,  Læssøe  følte  ved  i  1849 
at  staa  som  Stabschef  for  en  Hær  paa  41,000  Mand,  godt 
uddannede  og  godt  organiserede  Tropper,  med  hvilke 
der  kunde  udrettes  noget.  Men,  da  saa  Øjeblikket  kom, 
da  der  for  Alvor  skulde  handles,  slog  Ministeren  —  af 
personHgt  Had  til  Læssøe  —  Sværdet  ud  af  hans 
Haand.  Af  den  nye  Stabschef  ventede  Læssøe  sig  intet; 
han  betragtede  ham,  og  det  med  fuld  Føje,  kun  som  Kon- 
tormand, og  han  vidste  desuden,  at  Flensborg  med  den 
dybeste  Devotion  saae  op  til  Krigsminister  Hansen. 

Læssøe  havde  kun  villet  benytte  Fredericia  som  Bro- 
hovede,  men  nu  havde  Overkommandoen  bundet  Molt- 
kes og  Schleppegrells  Brigader  til  Fæstningens  Forsvar. 
Det  tiltalte  ikke  Læssøe,  og  han  udtalte  dette  oftere  til 
Feltpræsten  ved  Ryes  Korps,  Fr.  Helweg,  idet  han  sagde: 
»Det  Fredericia  er  os  en  Klods  om  Benet«.  LigesaaUdt 
følte  han  sig  tiltalt  af,  at  Flankekorpset  paa  Als  følte  sig 
i  den  Grad  bunden  af  Dybbøls  Befæstning,  at  det  slet 
intet  foretog  sig;  thi  paa  den  Maade  berøvede  man  sig 
selv  ethvert  Middel  til  at  gribe  Offensiven.  Det  er  dette, 
Læssøe  beklager  sig  over,  naar  han  i  det  omtalte  Brev  til 
Broderen  taler  om  at  ligge  »todt«  paa  Als  og  Fyn.  Per- 
sonlig at  fremsætte  Forslag  om,  hvad  der  burde  gøres, 
vilde  Læssøe  dog  ikke,  fordi  han  følte  sig  overbevist 
om,  at  ethvert  Forslag,  der  kom  fra  ham,  vilde  finde  den 
mest  afgjorte  Modstand  hos  Krigsministeren.  Han  vid- 
ste tillige,  at  det  var  fuldstændig  uforeneligt  med  Stein- 
manns  Opfattelse  af  Tjenstforhold,  at  General  Ryes  Korps 
tillod  sig  at  fremsætte  Forslag  om,  hvorledes  der  burde 
opereres  i  det  Store  og  Hele.  Læssøe  fandt  derfor  paa 
et  andet  Middel.  Han  benyttede  det  venskabelige  For- 
hold, hvori  Rye  stod  til  General  Biilow.  Der  kan  derfor 
ikke  være  den  ringeste  Tvivl  om,  at  det  var  en  skriftlig 
Udtalelse  fra  Læssøe,  der  var  Grundlaget  for  følgende 
Skrivelse,  som  Rye  den  18.  Mai  sendte  General  Biilow: 
»Ikke  til  Armeens  Overgeneral,  men  til  en  gammel  Be- 
kendt og  Kammerat  er  det,  jeg  henvender  disse  Linjer. 
Jeg  tvivler  ikke  om,  at  De  selv  ofte  har  tænkt  derpaa, 
og  maaske  er  det  en  bestemt  Ordre  fra 
Krigsministeriet,  der  binder  Deres  Vilje, 
men  jeg  holder  det  for  Pligt  at  sige  Dem  min  Mening«. 
Rye  opstiller  derefter  en  Beregning  af  Fjendens  Styrke. 
Overfor  Ryes  Korps  stod  der  i  Horsens  og  Vejle  ca. 
26,000  Mand,  foran  Fredericia  laa  14,000  Oprørere,  og 
da  hele  den  fjendtlige  Styrke  antoges  at  udgøre  55 — 
56,000  Mand,  kunde  der  ikke  være  mere  end  16 — 18,000 
Mand  i  Sundeved.  Rye  foreslog  derfor,  at  Biilow  skulde 
vende  sig  mod  den  sidstnævnte  Styrke  med  Tropper  fra 
Fyn  eller  fra  Als,  inden  den  fjendtlige  Styrke  kunde  blive 
understøttet.  »Hvilken  herlig  Sejr«  —  skrev  han  —  »vilde 

det  ikke  være,  naar  vi  med  egne  Kræfter  kunde  hjælpe 
os  og  jage  dem  alle  ud  af  Landet.  Jeg  tror  aldrig  For- 
holdene har  været  heldigere  for  os  end  i  dette  Øjeblik, 
da  han  (o:  Prittwitz)  har  haft  den  Uforsigtighed  at  fjerne 
sig  med  sin  Hovedstyrke  18  Mil  fra  det  Sundevedske, 
hvorfra  han  kan  og  maa  vente  Angrebet,  selv  om  det 
saa  heldigt  (for  ham)  opgivne  Dybbølbjerg  er  besat«. 

9.  Bataillon,  der  hørte  til  Moltkes  Brigade,  var  paa 
dette  Tidspunkt  bleven  sendt  til  Helgenæs  for  at  lette 
Ryes  Tilbagetog  til  denne  Halvø.  Rye  skrev  derom  i 
samme  Skrivelse:  »Endvidere  vil  jeg  gøre  opmærksom 
paa  9.  Bataillon,  der  staar  paa  Helgenæs.  Hvis  jeg  ikke 
faar  en  bestemt  Befaling  dertil,  og  hvis  Fjenden  (ikke) 
ved  et  stort  Uheld  skulde  tvinge  mig  dertil,  vil  jeg  ingen- 
sinde gaa  derhen«. 

Da  General  Biilow  modtog  dette  Brev,  havde  Over- 
kommandoen under  12.  Maj  udtalt  overfor  Krigsministe- 
riet, at  Hæren  foreløbigt  burde  forholde  sig  observerende, 
men  hvis  Als  —  ved  Fastsættelsen  af  en  Ope- 
rationsplan  —  ikke  skulde  benyttes  som  Udgangs- 
punkt, kunde  Øens  Besætning  indskrænkes  til  10,000 
Mand.  Fortsat  Brevvexling  mellem  Krigsministeriet  og 
Overkommandoen  samt  en  personlig  Sammenkomst  mel- 
lem Krigsministeren  og  General  Biilow  førte  til,  at  Gene- 
ral Rye  den  21.  Maj  fik  Befaling  til  »strax«  at  gaa  til- 
bage mod  Aarhus  og  sikre  sig  Tilbagetoget  til  Helgenæs, 
for  at  man  i  givet  Tilfælde  hurtigt  kunde  faa  h  e  1  e  Korp- 
set derhen,  hvor  man  ønskede  det.  Det  tilføjedes,  at 
Sandsynligheden  talte  for,  at  der  endnu  vilde  hengaa 
nogen  Tid,  inden  der  vilde  være  Brug  for  Korpset. 

Da  Rye  modtog  denne  Skrivelse,  var  Prittwitz  rykket 
frem,  og  af  denne  Grund  havde  Rye  tiltraadt  Tilbage- 
toget til  Aarhus,  men  han  udtalte  i  Breve  til  sin  Hustru 
sin  Misfornøjelse  over,  at  man  ikke  benyttede  Lejligheden 
til  at  gøre  noget,  og  over  at  han  havde  faaet  Befaling 
til  at  gaa  tilbage  til  Helgenæs.  Drøftelser  med  Læssøe 
gav  saa  Anledning  til,  at  denne  den  29.  Maj  sendte  Gene- 
ralen en  Skrivelse,  der  indlededes  med:  »Med  Herr  Gene- 
ralens Tilladelse  har  jeg  den  Ære  at  fremsætte  følgende 
Betragtninger  over  vor  nuværende  Stilling.  Det  har  altid 

forekommet  mig  at  være  en  Fejl  at  abandonnere  Jylland 
aldeles,  om  end  vor  Armee  ikke  var  istand  til  umiddel- 
bart at  byde  Fjenden  Spidsen.  Det  er  vistnok  saa,  at 
vor  Hovedarmee  ikke  kan  foretage  en  Retræte  lige  fra 
det  Slesvigske  helt  op  til  det  nordlige  Jylland,  efterfulgt 
af  en  betydeligt  overlegen  Fjende  uden  at  være  udsat 
for  et  Nederlag,  hvorved  Landet  kunde  lide  et  for  lang 
Tid  uopretteligt  Tab.  Derimod  kan  meget  vel  et  mindre 
Korps  udføre  denne  Opgave«. 

Efter  derpaa  at  have  betonet,  hvad  der  var  Korpsets 
Opgave,  udtalte  Læssøe,  at  med  denne  for  Øje  vilde 
Helgenæs  ikke  komme  til  at  spille  anden  Rolle  end  Als 
eller  Fredericia,  nemlig  kun  den  at  optage  vore  retire- 
rende Tropper,  naar  de  blev  tvungne  til  at  forlade  Egnen 
ved  Aarhus  for  at  unddrage  sig  Fjendens  Forfølgelse. 
I  modsat  Fald  burde  de  ikke  gaa  til  Helgenæs,  dels  fordi 
man  ikke  burde  overlade  Landet  N.  for  Aarhus  til  Fjen- 
den, men  tillige  fordi  det  af  Hensyn  til  vore  Operationer 
i  Slesvig  var  af  Betydning,  om  Fjenden  nødtes  eller 
lokkedes  til  at  forfølge  Ryes  Korps  helt  op  til  Aalborg. 
Hvis  det  uden  tvingende  Nødvendighed  bestemtes,  at 
Ryes  Korps  skulde  gaa  til  Helgenæs,  var  dets  egentlige 
Formaal  opgivet,  og  det  burde  da  tage  en  Flankestilling 
mod  Randers  Chaussée,  N.  O.  for  Aarhus,  for  at  have  en 
sikret  Retræte.  En  saadan  Stilling  vilde  desuden  under 
ét  Forhold  være  den  absolut  rigtige,  og  det  var,  hvis  vi 
havde  isinde  at  rette  et  kraftigt  Angreb  paa  den  Styrke, 
Fjenden  havde  i  Sundeved.  Thi,  slog  vi  den,  blev  Fjen- 
den nødt  til  at  gaa  tilbage  i  Jylland,  og  det  vilde  i  saa 
Fald  være  fordelagtigere  for  os  at  have  draget  hans 
Styrke  én  eller  to  Dagsmarcher  fra  Aarhus  henimod  Hel- 
genæs, end  om  vi  havde  trukket  den  samme  Styrke 
imod  Nord,  fordi  vi  langt  lettere  kunde  indskibe  Tropper 
fra  Helgenæs,  hvis  man  agtede  at  gribe  Offensiven  i 
Slesvig.  Her  var  Fjenden  givet  i  vor  Haand, 
idet  alle  Beretninger  stemmede  overens  i  at  angive 
Styrken  i  Sundeved  til  10,000  Mand,  saa  at  Styrken  paa 
Als,  sandsynligvis,  uden  Forøgelse  vilde  kunne  slaa  Fjen- 
den. Flankestillingen  mod  Randerschaussée  med  Retræte 
paa  Helgenæs  vilde,  hvis  dette  var  Hensigten,  være  for- 

delagtig.  Men  i  modsat  Fald  var  den  en  Opgiven  af  den 
Opgave,  der  oprindelig  var  stillet  Ryes  Korps.  Læssøe 
mente  dog,  at  selv  om  Korpset  skulde  til  Helgenæs, 
vilde  det  være  rigtigt  at  lade  en  Del  af  Styrken  gaa  imod 
Nord. 

Paa  Grundlag  af  denne  Skrivelse  og  de  Samtaler, 
Rye  havde  haft  med  Læssøe,  skrev  han  endnu  samme 
Dag,  29.  Maj,  til  General  BUlow.  Han  gentog  Læssøes 
Udtalelser  om,  at  Korpsets  oprindelige  Formaal  var  op- 
givet, naar  det  skulde  gaa  tilbage  til  Helgenæs,  tilføjende, 
at  han  bestandigt  havde  anset  Retrætelinjen  nordpaa  som 
den  eneste  rigtige.  Men  i  Overkommandoens  Befaling 
saae  han  et  Vidnesbyrd  om,  at  man  vilde  bruge  hans 
Korps  i  Slesvig.  Derefter  hed  det:  »Allerede  for  flere 
Dage  siden  har  jeg  ventet  Efterretning  om  den  i  Sunde- 
ved staaende  fjendtlige  Styrkes  Tilintetgørelse,  som  jeg 
antog  let  maatte  kunne  ske  ved  Aisbesætningens  egne 
Kræfter.  Fjenden  gaar  her  frem  med  yderlig  Forsigtig- 
hed og  gaar  undertiden  nogle  Skridt  tilbage.  Endskønt 
Korpset  ikke  har  været  istand  til  at  udrette  noget  stort, 
har  det  dog  nogenlunde  opretholdt  Befolkningens  Mod, 
men  denne  Tilbagetrækken  uden  Nødvendighed,  naar 
den  ikke  har  et  højere  Formaal,  vil  sikkert  virke  ned- 
trykkende paa  hele  Jylland.  Jeg  er  forvisset  om,  Herr 
General,  at  De  brænder  af  Begærlighed  efter  at  udføre 
et  eller  andet  dristigt  Foretagende,  og  som  aldrig  har 
været  bedre  Lejlighed  end  nu,  da  den  fjendtlige  Hoved- 
styrke er  3 — 5  Dagsmarcher  fra  dens  isolerede  Dele, 
først  Sundeved  og  saa  Belejringskorpset  (ved  Frederi- 
cia) kan  ikke  undgaa  deres  Skæbne.  Men  det  er  vel 
iaar  som  forrige  Aar  Diplomaterne,  der  bestemmer  Hæ- 
rens Operationer«.  Efter  derpaa  at  have  paavist,  hvor- 
ledes man  ved  Benyttelsen  af  forskellige  Landgangs- 
steder  kunde  føre  et  Angreb  paa  Dybbølstillingen,  slut- 
tede Rye  med:  »I  mange  Aar  har  der  i  Danmark  aldrig 
været  en  saadan  Anledning  til  at  udføre  noget  stort  med 
næsten  fuld  Sikkerhed  for  at  lykkes,  ligesom  aldrig,  i 
det  mindste  i  meget  lang  Tid,  ingen  dansk  General  har 
med    Overmagt   staaet   ligeoverfor    en    svagere   Fjende 

uden  at  foretage  noget,  som  General  de  Meza  for  nær- 
værende gør«. 

Gennem  General  Rye  gjorde  Læssøe  saaledes  alt, 
hvad  der  var  muligt  for  at  drive  Overkommandoen  til 
Handling,  og  alle  Læssøes  Tanker  kredsede  ganske  na- 
turligt om,  hvad  han  selv  vilde  have  gjort,  hvis  han 
endnu  havde  været  Stabschef.  Han  udtalte  derom  til 
Pastor  Helweg:  »28.  Maj  Situationen  er  kommen  igen  og 
langt  mere  glimrende  end  i  1848«.  En  anden  Gang  ytrede 
han:  »Vor  Herre  har  for  længe  siden  givet  Fjenden  i  vor 
Haand,  og  han  er  saa  langmodig  at  lade  os  blive  staaende 
med  den  i  Haanden,  men  nu  vil  vi  ikke  engang  trykke 
til«.  Hvorledes  han  satte  Sagen  over  Personen,  viste 
han  tillige  ved  at  udtale:  »Er  noget  Menneske  paa  Jor- 
den min  Fjende,  da  er  det  General  Hansen,  men  jeg 
kunde  kysse  ham,  om  han  vilde  gøre,  hvad  der  nu  kan 
og  bør  gøres«. 

Siden  den  23.  Mai  havde  Ryes  Korps  staaet  i  en  Stil- 
ling N.  for  Aarhus.  Den  31.  Maj  besatte  Prittwitz  denne 
By,  og  Ryes  Korps  tog  en  noget  tilbagetrukken  Stilling, 
der  sikrede  Tilbagetoget  til  Helgenæs. 

Stillingen  var  altsaa  den:  Fjenden  stod  i  3  adskilte 
Grupper:  I  Sundeved,  foran  Fredericia  og  ved  Aarhus, 
uden  at  nogen  af  disse  Grupper  var  istand  til  at  under- 
støtte hinanden,  hvis  vi  angreb.  Vi  havde  derfor  Valget 
imellem  enten  at  føre  et  Angreb  i  Sundeved  eller  fore- 
tage et  Udfald  fra  Fredericia.  Det  fordelagtigste  vilde 
være  at  angribe  i  Sundeved,  fordi  —  hvad  Læssøe  havde 
paavist  i  1848  —  dette  Angrebspunkt  laa  længst  nede 
paa  Fjendens  Operationslinie;  thi  lykkedes  det  at  slaa 
Fjenden  i  Sundeved,  vilde  saavel  Prittwitz  som  Op- 
rørerne blive  nødte  til  at  trække  sig  tilbage.  Foretog 
vi  et  Udfald  fra  Fredericia,  vilde  dette  være  et  strategisk 
Gennembrud  paa  Midten  af  Operationslinien  Flensborg — 
Aarhus,  og  det  vilde  i  alle  Tilfælde  føre  til,  at  Prittwitz 
blev  nødt  til  at  trække  sig  tilbage.  Da  vi  var  Herrer  til 
Søs,  og,  da  vor  Transportflaade  var  i  Orden,  havde  vi 
Frihed  til  at  søge  Afgørelsen,  hvor  vi  selv  vilde;  Sejren 
var  given  paa  Forhaand. 

Da  Forholdene  var  saaledes  i  Slutningen  af  Maj  Maa- 

ned,  vil  man  kunne  forstaa  den  Klage,  der  gaar  gennem 
et  Brev,  Læssøe  skrev  til  sin  Moder  den  3.  Juni,  men 
samtidigt  vil  man  deraf  se,  at  han  endnu  nærede  et  stille 
Haab  om,  at  Situationen  vilde  blive  benyttet.  Brevet 
lyder:  »No  name  den  3.  Juni  1849.  Kære  Moder!  Vips, 
jeg  siger  slet  ikke,  hvor  jeg  skriver  dette  Brev.  Ellers 
har  vi  det  overmaade  godt;  det  dejligste  Sommervejr, 
lidt  varmt  om  Dagen,  men  saa  ligger  vi  stille  og  lader 
os  stege  til  Karbonnade;  om  Natten  lidt  køligere,  og 
saa  gaar  vi  vor  Vej.  Vi  leger  virkelig  ganske  artigt 
Tagfat.  Det  ærgerlige  er  kun  den  forrykte 
Liggen  »todt«  paa  Als  og  paa  Fyn;  nu  kan 
deklapseTyskerne,  naar  dervaren  Smule 
Mod  og  Mandshjerte  i  dem  og  ikke  lutter 
tysk  Blod  i  Aarerne,  men,  se  om  de  gør  det. 
Saadan  ræsonnerer  altid  Bataillonscheferne,  og  jeg  for 
min  Part  er  naturligvis  overbevist  om,  at  jeg  har  Ret. 
Vi  har  ellers  haft  grumme  lidt  at  gøre  i  de  senere  Dage; 
en  Gang  imellem  vexler  vi  nogle  Skud,  men  det  lader  til, 
at  alt  er  sunket  hen  i  Dvale,  baade  hos  Fjenden  og  hos  os 
selv;  det  er  Daadløsheden,  der  regerer  for  en  Stund.  Den 
31.  havde  vi  den  Fornøjelse,  at  vore  Dragoner  huggede 
de  preussiske  Husarer  sønder  og  sammen*).  Ellers  intet 
nyt.  Vi  kigger  ud  over  Havet  efter  Sejlere;  forleden 
kom  en  Flaade  paa  en  Snes  Skibe;  den  havde  Flæsk 
ombord;  iforgaars  kom  der  en  stor  Damper;  den  havde 
Oberst  Baggesen  ombord.  Nu  er  vi  snart  kede  af  at 
kigge  længere.  Ringdansen  skal  nu  først  begynde  for 
Alvor;  det  er  godt,  at  vi  har  øvet  os  i  Trinene  itide.  Det 
synes  Du  nu  ikke  om,  lille  Moder,  men  saaledes  gaar 
det;  naar  man  nu  engang  er  bleven  Soldat,  vil  man  ikke 
være  andet,  og,  hvad  man  ønsker,  det  tror  man«. 

Forhandlingerne  om,  hvad  der  burde  gøres,  var 
blevne  fortsatte  mellem  Krigsministeren,  Overkomman- 
doen og  Flankekorpset  paa  Als  (de  Meza)  uden  at  de 
førte  til  en  Forstaaelse,  og  det  uagtet  Krigsministeren 
saavelsom  Overkommandoen  fra  midt  i  Maj  var  enige 
om,  at  de  Meza  raadede  over  5000  Mand  mere,  end 


*)  Læssøe  sigter  her  til  Kavalerifægtningen  ved  Aarhus  den  31.  Maj. 

han  behøvede  til  Forsvaret  af  Als.  Midt  i  Juni  forlangte 
Overkommandoen  Handlefrihed,  og,  da  Kommandanten  i 
Fredericia  den  13.  Juni  havde  indberettet,  at  hvis  der 
ikke  blev  foretaget  noget  alvorligt,  maatte  Fæstningen 
falde,  førte  begge  disse  Skridt  endeligt  til  en  Afgørelse. 
Den  18.  Juni  skrev  nemlig  Krigsministeren  til  Over 
kommandoen  og  bemyndigede  General  Biilow  til,  efter 
nærmere  Aftale  med  Oberst  Lunding,  at  foretage  en 
Expedition  til  Fæstningens  Undsætning,  »naar  han  vilde, 
hvor  han  vilde,  paa  hvad  Maade  han  vilde,  og  med 
hvad  Styrke  han  vilde«. 

General  Biilow  skrev  saa  den  20.  Juni  til  General 
Rye,  at  en  Del  af  hans  Korps  skulde  deltage  i  denne 
Expedition  og  spurgte,  hvorvidt  Rye  personlig  ønskede 
at  deltage  i  Expeditionen.  Dette  Spørgsmaal  besvarede 
Rye  strax  benegtende.  Senere  forandrede  han  dog  sin 
Beslutning,  og  det  blev  bestemt,  at  Oberst  Flindt  skulde 
tage  Kommandoen  over  den  Styrke,  der  skulde  blive 
tilbage,  og  som  skulde  bestaa  af  hele  Rytteriet,  2  Ba- 
tailloner  og  1  Batteri.  Paa  Forslag  af  Rye  bestemtes,  at 
1.  Jægerkorps  og  12.  lette  Bataillon  skulde  blive  tilbage 
som  bedst  egnede  til  at  udføre  den  meget  besværlige 
Tjeneste,  der  vilde  blive  krævet  af  dem.  For  12.  lettes 
Vedkommende  tilføjede  Rye  desuden  den  særlige  Grund, 
at  Bataillonen  ved  ikke  at  komme  til  Fredericia  »ej  kom 
i  Berøring  med  sine  Landsmænd«  (Oprørerne).  Men 
ved  denne  Disposition  havde  han  ikke  været  opmærk- 
som paa,  at  da  saavel  1.  Jægerkorps  som  12.  lette  bar 
grønne  Munderinger,  vilde  Fjenden  derigennem  let  kunne 
opdage,  at  Korpset  var  blevet  formindsket,  fordi  man 
ikke  længere  saa  »Rødkjolerne«  (6.  og  7.  Bataillon)  paa 
Forpost.  Af  Grunde,  som  det  ikke  her  vil  være  nød- 
vendigt at  komme  nærmere  ind  paa,  kom  dette  dog  ikke 
til  at  gøre  os  Skade. 

6.  og  7.  Bataillon,  den  paa  Helgenæs  værende  9.  Ba- 
taillon og  4.  Reservebataillon  samt  et  Batteri  overførtes 
derfor  til  Fyn,  og  General  Rye  fulgte  efter.  Da  Gene- 
ralen var  kommen  til  Fyn  skrev  han  den  4.  Juli  til  Læs- 
søe  og  meddelte  ham,  hvad  der  samme  Dag  var  bleven 
bestemt  ved  de  Forhandlinger,  der  havde  fundet  Sted  i 

Vejlby  Præstegaard  mellem  General  Biilow  og  de  højere 
Kommanderende,  og  hvorved  Rollerne  blev  fordelte. 
Rye  tilføjede,  at  hvis  Udfaldet  fra  Fredericia  lykkedes, 
haabede  han,  at  der  vilde  blive  foretagen  en  Landgang 
i  Gjenner  Bugt  med  Fremrykning  mod  Sundeved  for  at 
erobre  den  befæstede  Dybbølstilling. 

Læssøe  gik  nu  i  spændt  Forventning.  Den  7.  Juli 
fik  man  ved  Oberst  Flindts  Korps  Efterretning  om  Sej- 
ren ved  Fredericia  og  rygtevis  fortaltes  det,  at  General 
Rye  havde  fundet  Heltedøden.  Det  var  Læssøe  en  dyb 
Sorg  kort  efter  at  erfare,  at  Rygtet  havde  talt  Sand- 
hed. 

Slaget  ved  Fredericia  gav  atter  Anledning  til,  at  vi 
kom  til  at  føle  det  Misgreb,  General  Hansen  havde  be- 
gaaet  ved  at  afsætte  Læssøe  som  Stabschef. 

Det  er  den  kommanderende  General,  der  bestemmer, 
hvad  der  skal  gøres,  men  det  er  Stabschefen,  der  ud- 
færdiger Dispositionen  om,  hvorledes  det  skal  udføres, 
og  de  Fejl,  Dispositionen  lider  under,  kommer  Tropperne 
til  at  betale  med  deres  Blod.  Man  skal  ikke  være  istand 
til  at  paavise  Fejl  af  denne  Natur  i  de  Dispositioner, 
Læssøe  havde  udfærdiget.  Derimod  er  det  allerede  om- 
talt, at  Dispositionen  til  Slaget  ved  Kolding  var  uheldig, 
og  det  førte  ikke  alene  til  betydelige  Tab,  men  ogsaa  til, 
at  vi  tabte  Slaget.  Desværre  var  Dispositionen  til  Sla- 
get ved  Fredericia  endnu  uheldigere,  og  om  vi  end  vandt 
Slaget,  saa  var  det  med  et  altfor  stort  Tab,  der  baade 
kunde  og  burde  have  været  undgaaet,  og  det  vilde  være 
sket,  hvis  det  var  Læssøe,  der  havde  udarbejdet  Dispo- 
sitionen. 

Da  Slaget  ved  Fredericia  var  vundet,  gjaldt  det  om 
at  udnytte  Sejren.  Det  kunde  ikke  ske  gennem  en  For- 
følgelse; thi  vi  maatte  være  forberedte  paa,  at  Prittwitz 
vilde  ile  Oprørerne  til  Hjælp,  og  derfor  kunde  vi  risi- 
kere et  Nederlag.  Men  nu  gjaldt  det  om  hurtigst  mu- 
ligt at  angribe  Forbundstropperne  i  Sundeved.  Det  var 
dette,  Rye  og  Læssøe  havde  tænkt  sig,  og  Krigsmini- 
steren havde  samme  Tanke.  Allerede  kort  forinden  Ud- 
faldet fandt  Sted,  havde  han  henstillet  til  Overkomman- 
doen selv  at  bestemme,  om  den  vilde  begynde  med  et 

N.  P.  Jensen:  Oberst  Frederik  Læssøe.  11 

Angreb  i  Sundeved  eller  med  et  Udfald  fra  Fredericia. 
Overkommandoen  valgte  Udfaldet,  men,  saasnart  Krigs- 
ministeren fik  Efterretning  om  Sejren,  skrev  han  strax 
til  Overkommandoen  og  opfordrede  den  til  at  angribe 
Sundeved.  Men  Overkommandoen  rørte  sig  ikke.  Saa 
kom  der  midt  i  Maaneden  Efterretning  om,  at  der  den 
8.  Juli  var  bleven  undertegnet  Fredspræliminairer  og 
sluttet  en  Vaabenstilstand  i  Berlin,  og  den  15.  Juli  fik 
Overkommandoen  Befaling  til  at  afholde  sig  fra  ethvert 
offensivt  Foretagende.    Dermed  var  Felttoget  endt. 

Det  er  ofte  bleven  fortalt,  at  det  var  Læssøe,  som 
var  den  virkelige  Leder  af  Ryes  Tilbagetog.  Læssøe  har 
nedlagt  en  bestemt  Indsigelse  derimod,  og  det  er  med 
Rette.  Men  Læssøe  har  Fortjenesten  af  gennem  General 
Rye  at  have  gjort  alt,  hvad  der  var  muligt,  for  at  drive 
Overkommandoen  til  Handling.  Tilbagetoget  gav,  som 
Følge  af  Korpsets  Opgave,  ikke  Anledning  til  større 
Kampe,  men  det  stillede  store  Fordringer  til  Afdehnger- 
nes  Udholdenhed,  Pligtopfyldelse  og  Agtpaagivenhed. 
Hvorledes  Læssøe  i  denne  Henseende  gjorde  Fyldest 
med  sin  Bataillon,  fremgaar  af  et  Brev  fra  Korpsets  Stabs- 
chef, Major  Steinmann,  hvori  han  udtaler  sin  Anerken- 
delse af  »Læssøes  udmærkede  Førelse  af  Bataillonen 
samt  af  ethvert  Hverv,  der  blev  overdraget  ham«. 

Den  21.  September  blev  Hæren  opløst,  og  Læssøe 
sendtes  med  sin  Bataillon  over  Fyn  til  Als,  hvor  den 
blev  indkvarteret  paa  den  nordlige  Del  af  Øen  med 
Stabskvarter   i  Hagenbjerg  Præstegaard. 

De  Linjeafdelinger,  der  hørte  hjemme  paa  Sjælland, 
var  blevne  sendte  til  denne  0,  og  Hjemkomsten  førte 
til  »de  dejlige  Septemberdage«,  som  H.  P.  Holst  omtaler 
i  »Den  UUe  Hornblæser«.  Dette  Digt  blev  fuldendt  kort 
efter,  og  det  var  maaske  det  første  Exemplar,  Forfat- 
teren sendte  Læssøe  den  17.  Oktober  1849  med  følgende 
Skrivelse:  »Naar  man  kun  engang  i  Ny  og  Næ  har  Lej- 
lighed til  at  skrive  en  Bog,  vil  man  dog  gerne  se  den 
i  Hænderne  paa  dem,  hvis  Dom  man  selv  sætter  Pris 
paa.  De  ser  altsaa,  at  det  er  en  meget  egoistisk  Bevæg- 
grund, der  bringer  mig  til  at  sende  Dem  vedlagte  Bog. 
—  Om  De  ikke  vil  have  anden  Fornøjelse  af  den,  vil 

den  dog  sige  Dem,  at  jeg  bestandig  er  tro  mod  mine 
gamle  Erindringer  —  jeg  vil  haabe,  at  De  heller  ikke 
har  haft  nogen  anden  Mening  om  mig.  —  Jeg  vilde 
gerne  skrive  Dem  et  langt  Brev  til,  men  jeg  har  fuldt 
op  af  Examensbesværligheder  i  disse  Dage,  desuden  har 
jeg  hørt  en  lille  Fugl  synge  om,  at  vi  maaske  snart  vil 
se  Dem  herovre.  Hvis  det  er  sandt,  og  man  tror  jo 
gerne,  hvad  man  ønsker,  er  der  ikke  mange,  der  glæder 
sig  oprigtigere  dertil,  end  jeg.  Jeg  haaber  derfor  vist 
paa,  at  De  kommer  og  sparer  alt,  hvad  jeg  kunde  have 
at  sige  Dem  (og  det  er  ikke  saa  lidt)  til  dette  Gensyn. 
Vale  et  ama  me!  Undskyld  Latinen,  men  vi  har  jo  gaaet 
i  Borgerdyden  sammen.«  — 

Læssøes  Rejse  til  Kjøbenhavn,  som  Holst  omtaler, 
blev  til  Virkelighed,  men  den  havde  en  særlig  Anled- 
ning. 

Da  General  Krogh  maatte  fratræde  Overkomman- 
doen, forlangte  han  en  retslig  Undersøgelse  af  sit  For- 
hold til  Ekernførdeexpeditionen.  Men  denne  kunde  ikke 
foretages,  fordi  de  i  Sagen  implicerede  Skibschefer  var 
Krigsfanger.  Først  da  disse  var  blevne  udvexlede  efter 
endt  Felttog,  nedsatte  Marineministeriet  en  Overkrigs- 
kommission,  der  skulde  undersøge  Sagen,  og  det  var  for 
at  give  Oplysninger  og  Forklaringer  overfor  denne,  saa- 
vel  forsaavidt  angik  General  Krogh  som  ogsaa  for  eget 
Vedkommende,  at  Læssøe  maatte  rejse  til  Kjøbenhavn. 
Sagen  blev  afgjort  ved  Dom  af  22.  April  1850.  hvorved 
Eskadrechefen  saavelsom  Kommandør  Paludan  blev 
ikendte  Straffe,  men  der  fremkom  intet,  der  kunde  læg- 
ges General  Krogh  eller  Læssøe  til  Last.  Det  maatte  nu 
være  Krigsminister  Hansens  Pligt  at  give  dem  Oprejs- 
ning for  den  store  Uret,  han  havde  tilføjet  dem. 

Under  Opholdet  paa  Als  blev  den  Brigade  ledig,  ved 
hvilken  Læssøe  stod  med  sin  Bataillon.  Den  blev  be- 
sat med  Oberst  Baggesen,  der  havde  afløst  Flensborg 
som  Departementschef  i  Krigsministeriet.  Skønt  Bagge- 
sen siden  1832  ikke  havde  gjort  Tjeneste  i  Geleddet, 
aldrig  havde  ført  Tropper  og  ikke  været  anvendt  i  den 
aktive  Hær  i  de  to  foregaaende  Krigsaar,  ansatte  Krigs- 
ministeren ham  dog  som  Brigadekommandør,  en  Stilling, 

hvortil  der  i  første  Række  netop  kræves  Dygtighed  som 
Troppefører.  Det  var  sidste  Gang,  at  Baggesen  kom  til 
at  krydse  Læssøes  Vej,  men  det  Misgreb,  Krigsministeren 
begik  ved  at  ansætte  Obersten,  fik  Hæren  Lejlighed  til 
at  føle  paa  den  sørgeligste  Maade  i  Slaget  ved  Isted. 
Det  var  dog  saa  langt  fra,  at  denne  nye  Uret  kølnede 
Læssøes  Iver,  at  han  som  altid  deri  fandt  en  yderligere 
Spore  til  Pligtopfyldelse.  Thi,  medens  de  øvrige  Afde- 
linger, der  laa  paa  Als,  ikke  anvendte  megen  Tid  paa 
Øvelser,  var  det  omvendte  Tilfældet  ved  12.  Bataillon. 
Her  virkede  Læssøe  utrætteligt  for  at  uddanne  sine  Be- 
falingsmænd og  sin  Bataillon  i  et  og  alt,  saa  at  den 
kunde  komme  til  at  staa  som  en  Mønsterbataillon.  Han 
oprettede  en  Skriveskole  for  Underkorporaler  og  Horn- 
blæsere, en  Musikskole  til  Uddannelse  af  et  Musik- 
korps, drev  Skiveskydning  saa  meget  som  muligt  og  fore- 
tog dagligt  Øvelse  i  Exercits,  Evolering  og  spredt  Fægt- 
ning. Som  Exempel  paa,  hvorledes  han  tog  sig  af  Offi- 
cerernes Uddannelse,  kan  anføres,  at  en  Generalstabs- 
aspirant,  Løjtnant  Gustav  Blom,  der  efter  eget  Ønske 
var  bleven  ansat  ved  Bataillonen,  fortæller,  at  han  kom 
til  Læssøe  et  Par  Aftner  om  Ugen,  og  at  Læssøe  saa 
for  ham  gennemgik  Slagene  under  Revolutionskrigene 
efter  Jominis  Værk.  Blom  tilføjer,  »dette  er  jo  i  og  for 
sig  meget  godt,  men  bliver  det  end  mere  ved  de  Be- 
mærkninger angaaende  vore  egne  Forhold,  hvortil  Læs- 
søe foranlediges«. 

Paa  Als  som  overalt  andensteds  førte  Læssøe  et  stille 
og  tilbageholdende  Liv,  men  han  deltog  dog  altid  i  de 
større  Sammenkomster,  som  fandt  Sted  blandt  Offi- 
cererne, efterat  General  Schleppegrell  havde  faaet 
Kommandoen  paa  Grund  af  General  de  Mezas  Syg- 
dom. Ved  en  saadan  Sammenkomst,  der  afholdtes  til 
Minde  om  Slaget  ved  Slesvig,  gav  Læssøe  en  Frem- 
stilling af  Slagets  Gang.  General  Schleppegrell  takkede 
ved  denne  Lejlighed  Læssøe  for,  hvad  han  havde  været 
som  Hærens  Stabschef,  under  hele  Forsamlingens  begej- 
strede Tilslutning. 

1850. 

De  diplomatiske  Forhandlinger  for  at  komme  til  en 
Fredslutning  fortsattes  i  Berlin.  I  Foraaret  1850  tegnede 
det  til,  at  Preussen  vilde  være  tilbøjelig  til  at  søge  at 
komme  til  en  Forstaaelse,  men  omvendt  tydede  alt  paa, 
at  Statholderskabet  i  Hertugdømmerne  og  Oprørerne, 
selv  om  der  blev  sluttet  Fred,  ikke  vilde  bøje  sig,  thi 
Oprørshærens  Rustninger  fortsattes  med  den  største 
Iver.   Vi  maatte  derfor  ogsaa  træffe  vore  Forberedelser. 

General  Biilow  var  bleven  syg,  og  Krigsministeren 
tilbød  derfor  General  Krogh  Overkommandoen.  For- 
inden Generalen  svarede,  skrev  han  til  Læssøe,  at  han 
som  Betingelse  for  at  modtage  Tilbudet  agtede  at  for- 
lange, at  han  fik  Læssøe  som  Stabschef.  Men  Læssøe 
fraraadede  indstændigt  Generalen  at  opstille  dette  For- 
langende, fordi  han  var  overbevist  om,  at  Krigsminister 
Hansen  ikke  vilde  gaa  ind  derpaa.  Han  tilføjede,  at  en 
Mand  i  General  Kroghs  Alder  maatte  gribe  Lejligheden 
til  at  faa  Oprejsning,  naar  den  tilbød  sig,  derimod  »var 
han  selv  saa  ung,  at  hans  Tid  nok  vilde  komme«.  Gene- 
ral Krogh  blev  saa  udnævnt  til  kommanderende  Gene- 
ral med  Oberst  Flensborg  som  Stabschef. 

General  Krogh  havde  saaledes  faaet  Oprejsning,  og 
det  var  kun  simpel  Retfærdighed  ogsaa  at  give  Læssøe 
Oprejsning,  naar  Lejlighed  kom,  og  den  kom. 

Den  25.  Maj  1850  blev  der  tillagt  Oberstløjtnanterne 
Trepka,  Læssøe  og  Irminger  Obersts  Karakter  i  den  an- 
givne Følgeorden.  Forfremmelsen  skete,  fordi  en  Bri- 
gade var  bleven  ledig  og  skulde  besættes  med  en  Oberst. 
Trepka  var  den  ældste  af  de  tre,  men,  skønt  han  blev 
anset  som  en  meget  dygtig  Officer  og  havde  kommanderet 
13.  Bataillon  siden  Udgangen  af  April  1848,  havde  Tilfældet 
medført,  at  hans  Bataillon  ikke  var  kommet  til  at  del- 
tage i  nogen  Kamp,  der  kunde  give  ham  Lejlighed  til  at 
vise  særlig  fremragende  Dygtighed.  Krigsministeren 
kunde  derfor  forbigaa  ham.  Men  saa  kom  hans  Efter- 
mand Læssøe,  og  han  maatte  efter  alt,  hvad  der  forelaa, 
betragtes  som  selvskrevne  til  at  faa  den  ledige  Brigade. 
Ikke    desto   mindre   fandt   Krigsminister   Hansen   paany 

Lejlighed  til  at  vise  Læssøe  sin  Uvilje  ved  at  forbigaa 
ham  og  ansætte  hans  Eftermand,  Oberst  Irminger,  som 
Brigadekommandør. 

Den  4.  Juli  1850  blev  Freden  undertegnet  i  Berlin 
mellem  Danmark  og  Preussen.  Den  var  i  Virkeligheden 
kun  en  Vaabenhvile,  thi  den  afgjorde  intet  med  Hensyn 
til  Slesvigs  Stilling  til  Kongeriget.  Men  Oprørerne  vilde 
ikke  bøje  sig,  og  derfor  maatte  der  atter  kæmpes. 

Overlæge  Fevejle,  der  var  ansat  ved  12.  lette,  havde  i 
Sønderborg  faaet  Efterretning  om,  at  Krigen  skulde  begyn- 
de paany  og  bragte  den  til  sin  Oberst.  Han  fandt  Læssøe 
paa  en  Bakke  ved  Hagenbjerg  Præstegaard,  der  var  hans 
Yndlingsopholdssted,  fordi  der  derfra  var  en  vid  Udsigt. 
Da  Fevejle  fortalte  Efterretningen,  svarede  Læssøe:  »Der 
ser  De,  vantro  Thomas!  Nu  begynder  vi  allerede  paa 
det  3.  af  de  7  Krigsaar«.  Det  er  allerede  tidligere  omtalt, 
at  Læssøes  Opfattelse  var  den,  at  Krigen  skulde  føres, 
til  vi  fik  en  endelig  Afgørelse  med  Hensyn  til  Slesvigs 
Stilling  til  Kongeriget.  Hertil  skal  føjes,  at  Læssøe  for 
at  opnaa  dette  indsaa  Nødvendigheden  af  at  gaa  til  en 
Deling  af  Slesvig,  dog  ønskede  han,  at  Delingslinjen 
blev  trukken  ved  Slien  og  Dannevirke. 

Den  Hær,  med  hvilken  vi  vilde  føre  Kampen,  be- 
stod af: 

1.  Division,  General  Moltke: 

Brigaderne  Schepelern,  Thestrup  og  Irminger,  3  Eska- 
droner og  3  Batterier. 

2.  Division,  General  Schleppegrell: 

Brigaderne  Krabbe,  Ræder  og  Baggesen,  4  Eskadro- 
ner og  3  Batterier. 

Reserverytteriet,  General  Flindt: 

12  Eskadroner  og  1  Batteri. 

Reserveartilleriet,  Oberst  Fibiger : 

4  Batterier  og  2  Halvbatterier. 

Styrken  udgjorde  ialt  henved  41,000  Mand*)  med  96 
Kanoner  og  8,200  Heste. 

*)  Efter  Styrkelisten  for  15.  Juli  1850  talte  Hæren  37,943  Mand; 
men  fraregner  man  den  ikke  ubetydelige  Afgang,  Hæren  havde  paa  de 
meget  varme  Dage  paa  Marchen  til  Flensborg,  var  Styrken  i  Slaget  ved 
Isted  neppe  mere  end  37,000  Mand  mod  Fjendens  henved  30,000. 

I  Begyndelsen  af  Juli  laa  Hæren  i  3  Grupper:  Det 
sydlige  Jylland,  paa  Fyn  og  paa  Als  med  Hovedkvarter 
i  Kolding.  Opbrudet  skete  fra  alle  3  Steder  den  16. 
Juli,  og  den  17.  Juli  rykkede  Læssøe  med  sin  Bataillon 
ind  i  Flensborg  under  Befolkningens  Jubel. 

General  Schleppegrells  Division  dannede  Hærens  ven- 
stre Fløj  og  havde  udstillet  Forposter  S.  for  Flensborg. 
Læssøe  var  Forpostkommandør,  og  desuden  maatte  han 
den  21.  Juli  foretage  en  Rekognoscering  ad  Mysunde- 
vejen.  Han  stødte  vel  ikke  paa  Fjenden,  da  han  blev 
nødt  til  at  gaa  tilbage,  fordi  en  større  Rekognoscering 
paa  Chausséen,  med  hvilken  han  stod  i  Forbindelse,  trak 
sig  tilbage,  men  gennem  Beboere  skaffede  han  Efterret- 
ninger, der  havde  Betydning  for  Overkommandoen. 

Den  23.  Juli  indtog  Hæren  en  stærkt  koncentreret 
Stilling  ved  Chausséen  til  Slesvig  og  Mysundevejen  i 
Højde  med  Oversø  og  Solt.  Herfra  skulde  Hæren 
den  følgende  Morgen  rykke  frem  for  samme  Dag  at  an- 
gribe Fjenden,  der  formodedes  at  staa  mellem  Arnholt 
Sø  og  Langsø.  Divisionsgeneralerne  og  Brigadekomman- 
dørerne fik  Befahng  til  at  møde  den  23.  Juli  om  Aftenen 
Kl.  7  i  Bilskov  Kro  for  at  modtage  nærmere  Ordre. 

Dispositionen  til  Slaget  var  ikke  heldigere  end  Dis- 
positionerne for  Slagene  ved  Kolding  og  Fredericia,  men 
den  tilsidesatte  tillige  Hensynet  til,  hvad  der  kunde  for- 
langes af  Tropperne.  Ved  Mødet  i  Bilskov  Kro  blev  der 
derfor  nedlagt  en  bestemt  Indsigelse  imod,  at  Fremryk- 
ningen og  Angrebet  skulde  ske  paa  samme  Dag.  Da 
Stabschefen  ikke  destomindre  fastholdt  sin  Bestemmelse, 
kom  det  til  Afstemning,  og  alle  Medlemmerne,  den  kom- 
manderende General  iberegnet,  stemte  imod  Stabschefen. 
Det  blev  saa  bestemt,  at  Hæren  den  24.  Juli  om  Mor- 
genen Kl.  3  skulde  rykke  frem  til  Siversted  (ved  Chaus- 
séen) og  Havetofte  (paa  Mysundevejen)  for  at  bivoua- 
kere,  og  den  25.  skulde  Fremrykningen  fortsættes,  og 
Fjenden  angribes. 

Af  General  Moltkes  3  Brigader  var  Brigaden  Schepe- 
lern  detacheret  vesterpaa  til  Vanderup  og  skulde  rykke 
frem  langs Trenen  for  at  omgaa  Fjenden  i  venstre  Flanke; 
de  to  andre  Brigader,  Thestrup  og  Irminger,  skulde  følge 

Chausséen,  efterfulgte  af  Brigaden  Ræder  af  Schepelerns 
Division,  der  dannede  Reserven. 

Da  Moltke  naaede  Siversted,  opdagede  man  fjendt- 
lige Patrouiller  og  Kommandoer  i  det  foranliggende  Ter- 
ræn. For  at  rense  dette  fortsattes  Fremrykningen  til 
Helligbæk.  Her  kom  det  til  en  heftig  Kamp,  der  varede 
til  helt  ud  paa  Aftenen,  og  hvori  begge  Moltkes  Bri- 
gader deltog.  For  at  skaffe  de  Afdelinger,  der  havde 
kæmpet,  Lejlighed  til  at  faa  nogen  Hvile,  blev  det  saa 
af  Overkommandoen  befalet,  at  Brigaden  Ræder  skulde 
rykke  frem  i  første  Linje  og  udstille  Forposter. 

Da  General  Schleppegrell  ikke  var  stødt  paa  nogen 
Fjende,  havde  han,  ifølge  den  givne  Befaling,  gjort  Holdt 
og  bivouakerede  mellem  Hostrup  og  Havetofte.  Moltke 
stod  saaledes  henved  en  Mil  længere  fremme  i  Terrænet, 
men  istedenfor  at  lade  ham  tage  Kommandoen  over  de 
3  Brigader,  der  stod  paa  Chausséen,  befalede  Overkom- 
mandoen, at  General  Schleppegrell  ikke  alene  skulde 
lede  de  2  Brigader,  han  havde  hos  sig,  men  tillige  Bri- 
gaden Ræder,  der  stod  til  Siden  og  langt  foran  ham  paa 
Chausséen.  I  Erkendelsen  af  det  umulige  heri  meddelte 
Schleppegrell  Oberst  Ræder,  at  han  selv  agtede  at  bryde 
op  fra  Havetofte  Kl.  l'^U  om  Morgenen  og  ventede  at 
naa  Isted  Kl.  6;  Ræder  maatte  derfor  selv  bestemme 
Opbrudstiden,  saa  at  han  kunde  være  ved  Isted  til  den 
angivne  Tid,  hvor  Foreningen  da  skulde  foregaa. 

At  man  under  en  Krig  ofte  kommer  til  at  tænke  paa 
Døden,  som  man  har  for  Øje,  er  ganske  naturligt.  Men 
at  denne  Dødstanke  fører  til  Forudfølelsen  af,  at  nu  er 
Øjeblikket  kommet,  da  det  vil  blive  krævet,  at  man  skal 
bringe  Livet  som  Offer,  hører  til  Undtagelserne.  Læssøe 
havde  denne  Forudfølelse. 

Da  man  i  KJøbenhavn  fik  Efterretning  om,  at  Hæren 
skulde  rykke  frem,  ængstedes  Læssøes  Moder  ved  Tan- 
ken om,  hvad  der  forestod  hendes  elskede  Søn  og  gav 
Angsten  Udtryk  i  et  Brev.  Læssøe  svarede  den  12. 
Juli:  »Du  mener,  at  jeg  gaar  Døden  imøde,  naar  jeg  gaar 
ind  i  Slesvig;  det  er  jo  rigtignok  vist  nok,  der  er  kun 
derved  at  betænke,  at  vi  alle  til  Hobe,  enten  vi  er  hjemme 
eller  ude,  bestandigt  gaar  Døden  imøde,  og  at  der  er 

ingen,  som  véd,  hvem  der  gaar  raskest  og  forrest  i  den. 
Et  véd  vi  alle,  at  ingen  viser  større  Kærlighed  end  den, 
der  sætter  Livet  til  for  sine  Venner.« 

Der  existerer  endnu  et  Brev  fra  Læssøe,  der  har  Be- 
tydning i  denne  Forbindelse.  Det  er  skrevet  i  Bivouaken 
S.  for  Flensborg,  men  kendes  kun  af  et  Brudstykke,  der 
er  gengivet  i  et  Brev  til  Moderen  efter  Læssøes  Fald. 
Det  hedder  deri:  »Husker  Du  det  jublende  Brev,  han 
skrev  fra  Bivouaken:  »Skulde  jeg  blive  blandt  de  Ud- 
valgte, der  faldt  for  Fædrelandet,  da  er  Du  vel  nok  den 
Moder,  der  er  den  Ære  værd«. 

Efterat  Divisionen  sent  paa  Aftenen  den  24.  havde 
sendt  Brigaderne  Ordre  om  Fremrykningen  næste  Mor- 
gen, tilkaldte  Oberst  Baggesen  sine  Bataillonskomman- 
dører  for  at  instruere  dem.  Da  Læssøe  kom  tilbage  fra 
dette  Møde,  var  han  —  efter  hvad  Overlæge  Fevejle 
fortæller  —  »i  meget  slet  Humør,  fordi  han  ikke  kunde 
finde  Fornuft  skabt  i  hele  Baggesens  Fremstilling«.  Klok- 
ken omtrent  10  vilde  han  forsøge  at  sove  lidt  og  op- 
fordrede Overlægen  til  at  gøre  det  samme.  Men  denne 
svarede,  at  han  kunde  ikke  sove,  naar  noget  betydeligt 
forestod.  Læssøe  lagde  sig  saa  hen  paa  Halmen,  men 
efter  V2  Times  Forløb  kom  han  til  Overlægen,  der  spad- 
serede paa  Marken,  og  erklærede  heller  ikke  at  kunne 
sove.  Den  Samtale,  som  nu  fandt  Sted  gengiver  Over- 
lægen paa  følgende  Maade:  Læssøe  udtalte:  »I  Morgen 
forestaar  en  af  Danmarks  minderige  og,  jeg  vil  haabe, 
mindeværdige  Dage.  Gud  véd,  hvorledes  man  kommer 
derfra.  Jeg  bryder  mig  ikke  om  at  falde,  naar  jeg  blot 
maa  leve  saa  længe,  at  jeg  bliver  mig  bevidst,  at  jeg 
skal  dø.  Jeg  bryder  mig  heller  ikke  om  at  miste  et 
Lem;  det  Tab  skal  jeg  bære  med  Rolighed.  Men  jeg 
vil  bede  Qud  befri  mig  for  at  lide  længe,  før  jeg  dør 
eller  lade  mig  leve  med  et  svækket  Helbred,  der  aldrig 
kan  blive  godt«.  Han  talte  dernæst  med  mig,  om  hvilke 
Saar  der  var  absolut  dødelige,  og  hvilke,  der  var  mest 
smertefri  af  disse.  Hele  hans  Væsen  var  saaledes,  at  det 
stod  klart  for  mig,  at  han  troede  ikke,  at  han  skulde 
overleve  den  næste  Dag.« 

Den  25.  JuH  Kl.  IV2  om  Morgenen  blev  Marchen  til- 

traadt.  Da  man  Kl.  henved  3  naaede  det  Punkt,  hvor 
Vejen  deler  sig  til  Mysunde  og  til  Øvre  Stolk,  detache- 
redes  Oberst  Krabbe  med  en  mindre  Styrke  ad  først- 
nævnte Vej,  hvorimod  Hovedstyrken  under  Schleppe- 
grell  slog  ind  paa  Vejen  til  Øvre  Stolk.  Læssøe  havde  det 
Tillidshverv  at  føre  Avantgarden,  der  bestod  af  12.  lette, 
1  Deling  Dragoner  og  2  Kanoner,  og  heri  ligger  der  et 
Vidnesbyrd  om,  hvad  Læssøe  havde  været  som  Batail- 
lonskommandør,  thi  nu  var  det  12.  lette,  der,  skønt  den 
talte  mange  Slesvigere,  skulde  bane  Vej  i  Kampen  mod 
Oprørerne. 

Undervejs  hørte  man  Skydning  i  Retning  af  Isted, 
og  kort  efter  hørte  man,  at  ogsaa  Oberst  Krabbe  var  i 
Kamp.  General  Schleppegrell  befalede  derfor  at  frem- 
skynde Marchen,  og  Kolonnen  naaede  Øvre  Stolk.  An- 
kommen her  foreslog  Læssøe  —  hvis  Bataillon  passerede 
Byen  i  Løb  —  Generalen  at  lade  Avantgarden  støttet  af 
2,  Reservebataillon  og  5.  Bataillon  rykke  frem  mod 
Grydeskov,  der  ligger  mellem  Isted  Sø  og  Langsø,  for 
derpaa  at  rykke  frem  til  Kathrineskov  og  komme  i 
Ryggen  paa  den  fjendtlige  Styrke,  der  havde  besat  Isted- 
passet.  Det  var  Vejen  til  Sejren,  Læssøe  anviste,  og 
General  Schleppegrell  gav  med  Glæde  sit  Samtykke. 

Læssøe  var  ikke  kommen  langt,  før  han  stødte  paa 
fjendtlige  Jægere.  De  blev  kastede  tilbage  til  Udkanten 
af  Grydeskov,  der  var  besat  af  det  Jægerkorps,  fra 
hvilket  de  var  fremsendte.  Paa  en  Bakke  bag  Skoven 
stod  et  fjendtligt  Halvbatteri  paa  4  Kanoner.  Læssøe 
lod  derfor  sine  2  Kanoner  under  Løjtnant  Lønborg,  dæk- 
kede af  Kompagniet  Bie  af  12.  lette,  tage  en  flankerende 
Stilling  paa  en  Bakke  ved  Isted  Sø.  Kanonerne  aabnede 
strax  Ilden.  Det  første  Skud  demonterede  en  af  Fjen- 
dens  Kanoner,   senere   faldt   den   fjendtlige   Batterichef. 

Under  Artillerikampen  udviklede  Læssøe  sine  3  Kom- 
pagnier og  førte  dem  frem.  Fjenden  var  ham  ikke  alene 
overlegen  i  Styrke  (1100  mod  6—700  Mand),  men  tillige 
i,  at  han  var  bevæbnet  med  Suhlertaprifler,  hvorimod 
12.  lette  havde  glatløbede  Geværer. 

Da  vor  Skyttekæde  naaede  frem  paa  en  Afstand  af 
henved  500  Alen  fra  Skovudkanten,  blev  den  og  de  efter- 

følgende  Kompagnireserver  modtagne  af  en  saa  morde- 
risk Ild,  at  alt  standsede  og  faldt  ned  paa  en  Bakke,  der 
løber  omtrent  parallelt  med  Skovudkanten.  Dens  højeste 
Punkt  ligger  tæt  op  til  Vejen  fra  Øvre'Stolk,  og  herfra  falder 
Terrænet  ned  mod  Isted  Sø.  Læssøe  red  op  paa  dette 
Punkt,  fordi  han  derfra  kunde  ses  af  alle  sine  Undergivne, 
thi  han  vilde  sætte  Mod  i  dem  ved  sit  Exempel.  Han  var 
ledsaget  af  Bataillonsadjutanten,  Stabshornblæseren  og  en 
Ordonnans,  en  Slesviger,  der  bestandigt  havde  fulgt  Læs- 
søe, fra  han  overtog  Kommandoen  over  12.  lette.  Det 
varede  kun  et  Øjeblik,  saa  blev  Stabshornblæseren  saaret 
og  kort  efter  ramtes  Ordonnansen.  Da  2.  Reservebataillon 
ikke  var  kommen  langt  nok  frem,  afsendte  Læssøe 
sin  Adjutant  for  at  anmode  Bataillonen  om  at  frem- 
skynde Fremrykningen.  Selv  blev  Læssøe  holdende 
paa  Højen  rolig  og  støt  med  Øjet  rettet  mod  Fjenden. 
Men  Adjutanten  var  ikke  kommen  langt  bort,  saa  blev 
Læssøe  dødelig  saaret  af  en  Kugle  i  Brystet  og  segnede 
af  Hesten.  Det  Mandskab,  der  var  nærmest,  ilede  til 
for  at  bringe  ham  tilbage.  Men  han  sagde:  »Lad  mig 
ligge!  Men  vil  I  gøre  Jeres  Oberst  en  Tjeneste,  saa  tag 
Skoven«.  Lidt  efter  udtalte  han:  »Skriv  —  hils  min 
Moder!«  Overlægen  kom  nu  til,  men  han  saae  strax, 
at  der  intet  var  at  gøre  og,  uden  at  klage,  drog  Læssøe 
strax  efter  sit  sidste  Suk.  Klokken  var  den  Gang  6. 
Men  i  sin  Dødsstund  hørte  han  det  Hurraraab,  der  lød 
fra  Kompagniet  Knud  Møller  af  hans  Bataillon,  der  stor- 
mede frem  mod  Qrydeskov. 

Læssøes  Lig  blev  bragt  til  Kapellet  paa  Flensborg 
Kirkegaard,  hvor  det  blev  henlagt  i  et  særligt  Rum. 
Man  vil  sjældent  se  et  smukkere  Lig.  Han  var  død, 
som  han  havde  ønsket  det,  med  Bevidstheden  om,  at 
han  skulde  dø,  og  han  havde  hørt  det  Hurra  fra  sine 
fremstormende  Soldater,  der  varslede  om  Sejren.  Der- 
for havde  hans  Ansigtstræk  et  forklaret  og  lykkeligt  Ud- 
tryk. 

Læssøe  blev  begravet  i  den  store  Krigergrav  paa 
Flensborg  Kirkegaard,  i  Slesvigs  Jord,  hvortil  han  var 
knytte  gennem  sin  Slægt,  og  for  hvilken  han  med  Qlæde 
bragte  sit  Liv  som  Offer  for  at  bevare  den  for  det  Fædre- 

land,  han  elskede  med  den  varmeste  Kærlighed.  Han 
hviler  dér  med  de  mange,  som  ved  Isted  bragte  samme 
Offer  for  Fædrelandet.  Det  taknemmelige  Folk  satte 
senere  en  Løve  som  Vogter  over  Graven.  Men  Grav- 
freden blev  brudt.  Nu  er  det  vore  Minder,  der  holder 
Vagt  ved  Graven,  og  de  vil,  med  Tak  til  alle  dem,  som 
dér  fandt  den  sidste  Hvile,  aldrig  glemme,  at  blandt 
dem  var  en  af  Danmarks  bedste  Sønner: 

FrederikLæssøe. 


BILAG  I. 

Skrivelse  fra  KrigsministereQ   til   Generalmajor  Kroeh 
af  13.  April  1849. 

Herr  Generalen  vil  erindre,  at  jeg  ved  min  Nærværelse 
ved  Armeen  ikkun  havde  til  Hensigt  at  varetage  og  lede  den 
politiske  Side  af  Operationerne,  men  at  Udførelsen  af  de  mili- 
tære Operationer  laa  aldeles  udenfor  min  Ressort,  hvilket  alt 
er  udtalt  i  min  Skrivelse  til  Dem  af  25.  Februar,  hvortil  jeg 
tillader  mig  at  henvise. 

Saaledes  er  den  hele  Disposition  for  Armeekorpsets  Frem- 
rykning den  3.  April  udgaaet  fra  Herr  Generalen  alene,  og 
dette  gælder  navnlig  om  den  ved  denne  Lejlighed  begærede 
Kooperation  af  Marinen,  om  hvilken  jeg  først  længe  efter  er- 
holdt Kundskab  derved,  at  Kommandør  Garde  den  6.  April 
meddelte  mig  Herr  Generalens  Skrivelse  af  2.  ds.  Denne  Skri- 
velse, Herr  General,  —  det  er  med  Smerte,  jeg  udtaler  det,  — 
retfærdiggør  ikke  de  Forventninger,  jeg  nærede,  da  jeg  ned- 
lagde Overkommandoen  over  den  hele  Armee  i  Deres  Haand. 
Ved  nærmere  Overvejelse  vil  De  ogsaa  indrømme,  at  den 
savner  den  Klarhed  og  Bestemthed,  man  er  berettiget  at  vente 
af  en  Bestemmelse  af  saadan  Betydning.  Allerede  den  Plan 
at  landsætte  Tropper  for  at  alarmere,  umuliggør  det  derpaa 
følgende  Angreb  af  Skibene  paa  Batterierne,  som  derved  vilde 
være  gjorte  opmærksomme.  Skulde  disse  Tropper  igen  em- 
barkeres,  inden  Angrebet  foretoges,  vil  atter  megen  Tid  gaa 
spildt.  Endelig  er  der  stillet  Linjeskibet  og  Korvetten  (Fre- 
gatten) en  umaadelig  Opgave,  ikke  alene  er  Omfanget  af  Ex- 
peditionen  altfor  omfattende  for  de  Kræfter,  dertil  er  bestemte, 
men  selve  Øjemedet  dermed  er  aldeles  ubestemt  angivet.  Thi, 
medens  det  hedder,  at  Hensigten  er  at  alarmere  saa  meget 
som  muligt,  saa  paalægges  det  dog,  til  Trods  for  alle  Land- 
officerers Formening,  et  Linjeskib  og  en  Korvet  det  dels  umu- 
lige, dels  uoverkommelige  Hverv  at  angribe  og  tilintetgøre 
Strandbatterierne,  der  dog  maatte  antages  at  være  dækkede 
af  en  vis  Troppestyrke,  at  besætte  Byen,  som  man  ej  heller 
kunde  antage  blottet  for  Garnison,  og  endeligen,  hvad  der 
med  Byen  efter  Besættelsen  skulde   foretages. 

Jeg  kan  ikke  tilbageholde  den  Formening,  at  denne  Koope- 
ration har  været  befalet,  uden  at  man  nøje  nok  har  overvejet 
alle  Forhold  og  afpasset  Midlerne  til  dens  Udførelse,  og  jeg 
bestyrkes  i  denne  Mening,  naar  jeg  erindrer  alle  de  Betænke- 
ligheder, Herr  Generalen  fremhævede,  først  ved  den  paatænkte 
Expedition  til  Landskabet  Schwansen,  dernæst  ved  den  der- 
efter paatænkte  Expedition  til  Kielerfjord.  hvor  dog  Marinen 
skulde  agere  med  en  langt  betydeligere  Styrke  og  under- 
støttes af  et  Troppekorps  paa  flere  Tusinde  Mand.  Det  ulykke- 
lige Udfald  af  Expeditionen  vidner  højt  imod  den.  Men,  maa 
jeg,  Herr  General,  beklage,  at  De  har  paalagt  Søetaten  en 
Kooperation  som  den  nævnte  uden  nøjere  at  overveje  Mulig- 
heden af  dens  Iværksættelse  og  uden  bestemtere  at  angive 
eller  begrænse  det  tilsigtede  Maal,  saa  maa  jeg  endnu  mere 
beklage,  at  Herr  Generalen  efter  at  have  erholdt  Kundskab 
om,  at  de  politiske  Forhold  gjorde  en  videre  Fremrykning 
umulig,  ikke  kontramanderede  en  Expedition,  der  ikke  læn- 
gere havde  noget  Maal  eller  Øjemed.  Denne  Underretning  vil 
Herr  Generalen  have  erholdt  den  3.  April  kort  efter  Middag, 
og  De  vil  erindre,  at  jeg  derved  udtrykkeligt  anmodede  Dem 
om  »intet  at  avanturere  og  at  iagttage  den  største  Forsigtig- 
hed«. Heri  laa  vistnok  den  stærkeste  Opfordring  til  at  tilbage- 
kalde en  Expedition  som  den  til  Ekernførdefjord,  der,  naar 
den  skulde  være  mere  end  en  blot  Alarmering,  var  i  højeste 
Grad  avantureret.  Det  er  saa  meget  mere  paafaldende,  at 
denne  Expedition  ikke  kontramanderedes,  som  Herr  Generalen 
strax  har  indset  Nødvendigheden  af.  under  de  forandrede  For- 
hold,  at  kontramandere   Generalmajor   v.   Ryes   Fremrykning. 

Det  gør  mig  ondt  at  skulle  udtale  denne  min  Mening,  men, 
Herr  General,  Omstændighederne  fordrer  med  bydende  Nød- 
vendighed, at  den  Mand,  til  hvem  Danmarks  Værn  og  Frelse, 
vor  Armee.  skal  betroes,  i  enhver  Henseende  er  den  Tillid 
værdig.  Fædrelandet  viser  ham,  og  ikke  ved  Mangel  paa 
Omhu  eller  Skønsomhed  sætter  nogen  Del  af  Landets  Kræfter 
paa  Spil. 

Det  smerter  mig  ikke  længere  at  kunne  lade  Overkom- 
mandoen forblive  i  Deres  Hænder,  og  jeg  maa  bede  Dem  at 
overgive  den  til  Generalmajor  v.  Biilow  og  derefter  begive 
Dem  til  Kiøbenhavn  til  nærmere  Ordre. 

Jeg  erkender.  Herr  General,  hvor  smertelig  denne  Efter- 
retning vil  være  Dem;  jeg  erkender  hvor  megen  Iver,  De 
hidtil  har  lagt  for  Dagen,  og  maa  indrømme,  at  Dadlen  for, 
at  hin  ulykkelige  Skrivelse  ikke  blev  tilbagekaldt,  væsenligst 
træffer  Deres  Stabschef,  som  burde  have  gjort  Dem  opmærk- 
som derpaa,  og  som  ogsaa  bør  dele  Ansvaret  for  den  uheldige 
Redaktion  af  bemeldte  Skrivelse  af  2.  April  til  Kommandør 
Garde;  men  disse  Betragtninger  tør  ingen  Indflydelse  have 
paa  min  Handlemaade.  Det  er  langt  fra  mig  at  ville  afsige 
nogen  Dom  i  Øjeblikket  over  Herr  Generalen.  Øjeblikket  til 
at  bedømme,  om  der  er  fejlet  og  af  hvem,  er  endnu  ikke  kom- 

met.  Det  maa  forbeholdes  en  kommende  Tid,  naar  samtlige 
herhenhørende  Data  er  bragte  for  Lyset,  at  dømme  i  denne 
Sag.  Jeg  nærer  det  Haab,  at  det  ved  en  eventuel  Undersø- 
gelse maa  lykkes  Dem  at  vise,  at  ingen  Brøde  hviler  paa 
Dem. 

Modtag,  Herr  General,  med  disse  Linjer,  som  jeg  med 
Smerte  nedskriver,  Forsikringen  om  min  Agtelse  og  Hen- 
givenhed. 

C.  F.  Hansen. 


BILAG  II. 

Skrivelse  fra  Generalmajor   Krogh   til   Krigsministeren 
af  15.  April  1849. 

Herr  Krigsminister! 

Som  jeg  igaar  alt  havde  den  Ære  at  indberette,  har  jeg, 
efter  Modtagelsen  af  Herr  Krigsministerens  Befaling  af  13.  ds., 
nedlagt  Kommandoen  over  Armeen,  der  nu  er  overtagen  af 
Generalmajor  v.  Biilow.  Herr  Krigsministerens  formeldte  Skri- 
velse gør  mig  det  imidlertid  til  ubetinget  Pligt  ikke  at  til- 
bageholde efterfølgende  Bemærkninger. 

Da  det  efter  Indholdet  i  det  Hele  af  Herr  Krigsministerens 
Skrivelse  nemlig  turde  være  Herr  Krigsministerens  Formening, 
at  Ansvaret  i  Almindelighed  for  den  i  Resultatet  ulykkelige 
Expedition  til  Ekernførde  er  at  tilskrive  Landarmeen,  hvilken 
Formening  i  alt  Fald  let  turde  gøre  sig  gældende  ved  de 
Skridt,  Herr  Krigsministeren  i  Anledning  heraf  har  fundet  Dem 
foranlediget  til  at  foretage,  maa  jeg  —  saafremt  dette  maatte 
være  Tilfældet  —  for  i  det  mindste  ikke  derved  den  alminde- 
lige jeg  tør  sige  hidtil  hævdede  Tillid  til  Armeen  skal  rokkes, 
paa  det  bestemteste  protestere  herimod,  idet  jeg,  som  den, 
der  den  Tid  havde  den  Ære  at  føre  Overkommandoen,  efter 
min  Formening,  forsaavidt  der  kan  være  Tale  om  Armeens 
Ansvar,  alene  maa  være  den,  paa  hvem  dette  hviler.  Herr 
Krigsministeren  vil  ikke  mistyde  disse  Ytringer,  men  deri  kun 
se  et  Bevis  paa,  hvad  jeg  skylder  den  Armee,  jeg  har  kom- 
manderet. 

Ligesom  jeg  føler  mig  forpligtet  til  med  Hensyn  til  Ar- 
meen at  udtale  denne  Protest,  saaledes  skylder  jeg  ogsaa  min 
udmærkede  Stabschef.  Oberstløjtnant  Læssøe,  at  udtale,  at 
jeg  ingenlunde  kan  dele  Herr  Krigsministerens  Anskuelser,  at 
han  bør  dele  Ansvaret  med  mig,  idet  jeg  maa  formene,  at 
dette  ene  og  alene  bør  og  kan  paahvile  mig.  Hvad  nu  selve 
mit  Ansvar  i  saa  Henseende  angaar,  da  er  det  en  Selvfølge, 

at  det  ingenlunde  kan  være  min  Hensigt  her  at  søge  at  ret- 
færdiggøre mig.  Min  Retfærdiggørelse  føler  jeg  at  kunne  med 
Rolighed  imødese  for  den  Undersøgelse,  som  jeg  herved  til- 
lader mig  at  udbede,  og  som  jeg  ikkun  med  Længsel  kan  for- 
vente foranstaltet,  og  jeg  skal  selvfølgelig,  næst  at  bemærke, 
at  jeg,  hvad  Herr  Krigsministeren  vistnok  ogsaa  ved  nærmere 
Overvejelse  af  samtlige  Omstændigheder  vil  finde  begrundet, 
ikke  kan  føle  mig  overbevist  om  nogen  Brøde,  ikke  her  ind- 
lade mig  paa  nogen  Detail  af  de  faktiske  Omstændigheder. 
Derimod  skylder  jeg  mig  selv  at  forvare  mig  mod  Herr  Krigs- 
ministerens udtalte  Anskuelser,  for  at  ikke  min  Taushed  skal 
lægges  mig  til  Last,  og  jeg  maa,  forsaavidt  disse  gaar  ud  paa, 
dels  at  jeg  skulde  have  befalet  Expeditionens  Udførelse,  dels 
at  jeg  ikke  har  kontramanderet  Expeditionen,  derfor  gøre  op- 
mærksom paa: 

1.  A  t  jeg  ingenlunde  har  befalet  Expeditionen,  men 
kun  for  den  højstkommanderende  Søofficer  udtalt  det  som  mit 
Ønske  for  at  understøtte  Opnaaelsen  af  Armeens  Formaal,  at 
en  Alarmering  ved  Ekernførde  maatte  finde  Sted,  a  t  jeg  i 
den  Anledning  har  konfereret  med  Kommandør  Garde,  der 
ingen  Betænkeligheder  har  fundet  ved  Udførelsen,  at  jeg  har 
ladet  Expeditionen  i  saa  Henseende  opsætte  af  min  Stabs- 
chef efter  Konference  med  den  ved  Hovedkvarteret  ansatte 
Søofficer,  der  ej  heller  har  fundet  Betænkeligheder  derved,  a  t 
Sidstnævnte  har  overbragt  den  aabne  Skrivelse  til  Kommandør 
Garde,  for  at  Kommandøren,  saafremt  han  maatte  ytre  nogen 
Betænkelighed,  endnu  kunde  faa  Lejlighed  dertil,  og  a  t  dette 
imidlertid  ikke  har  været  Tilfældet.  —  Hvad  Redaktionen  af 
min  Skrivelse  angaar,  da  kunde  denne  enten  indskrænke  sig 
blot  til  at  udtale  Ønsket  om,  at  en  Alarmering  maatte  fore- 
tages af  Søetaten  eller  tillige  til  nærmere  at  antyde  i  hvilket 
Omfang,  det  var  ønskeligt,  at  den  udførtes.  Jeg  valgte  det 
sidste  som  det,  der  bedst  vilde  sætte  Kommandør  Garde  istand 
til  at  bedømme  sin  Stilling,  og  det  var  af  den  Grund,  at  jeg 
antydede,  hvad  der  muligvis  kunde  foretages,  hvis  Expedi- 
tionen udførtes.  Muligheden  eller  Umuligheden  maatte  til  hver 
Tid  være  at  bedømme  af  Marinen  alene. 

2.  At  jeg  ikke  har  kontramanderet  Befalingen  har  sin 
Grund  i  den  Anskuelse  —  som  jeg  ej  heller  nu  kan  fravige  — 
at  det,  selv  om  Expeditionen  den  berammede  Dag  ikke  ud- 
førtes, vilde  og  maatte  være  af  Vigtighed  for  Armeens  Ope- 
rationer at  alarmere  Fjenden  i  dette  sydlige  Punkt,  for  i 
ethvert  Fald  derved  at  gøre  hans  Operationer  usikre  og 
bringe  ham  til  stedse  at  have  et  vaagent  Øje  med  Søpunk- 
terne  og  dér  have  en  større  Troppestyrke  koncentreret.  Ud- 
faldet af  Expeditionen  retfærdiggør,  efter  min  Formening,  in- 
genlunde Paastanden  om  Umuligheden  deraf. 

Da  Taushed  ofte  anses  som  Samtykke  tør  jeg  ej  heller 
tie  til  Herr  Krigsministerens  Ytringer  i  Begyndelsen  af  Deres 
Skrivelse,  forsaavidt  den  gaar  ud  paa,  at  de  militære  Opera- 

troner  alene  har  været  overladte  til  mig.  Jeg  maa  i  den  Hen- 
seende indskrænke  mig  til  at  kalde  i  Herr  Krigsministerens 
Erindring  Deres  Befalinger  om  Befæstningen  al  Dybbølbjerg. 
Trænets  og  Bagagens  Tilbageførelse  fra  det  Sundevedske. 
Broslagningen  over  Aissund  og  sammes  Kontramandermg, 
Troppernes  Tilbagetrækning  til  Als  og  Hovedkvarterets  samt 
en  Del  af  Troppestyrkens  Forlæggelse  til  Fyn. 

Jeg   har    den    Ære    at    undertegne    mig    Herr    Kngsmim- 

sterens  .     ,.     . 

ærbødigste 

Krogh. 


BILAQ  III. 


Skrivelse  Ira  Oberstløjtnant  Læssøe  til  H.  P.  Holst 
af  20.  AprU  1849. 

Min  højstærede  Ven!  ,  ,^    .      u    i 

Jeg  takker  Dem  meget  for  Deres  Skrivelse  af  16.  ds.,  hvil- 
ken jeg  først  modtog  igaar  paa  Grund  af  Omstændighederne. 
At  Kiøbenhavnerne  vilde  have  Feberfantasier  og  at  Vedkom- 
mendes snedige  Ondskab  vil  vide  at  behandle  Patienterne  i 
den  tilsigtede  Retning,  har  jeg  vel  forudset,  og  jeg  maa  ind- 
rømme, at  jeg  kun  daarligt  forstaar  at  fægte  paa  den  Valplads 
saa  der  er  Sandsynlighed  for,  at  jeg  bliver  slagen.  Hvad  nu  den 
ulykkelige  Begivenhed  ved  Ekernførde  angaar,  saa  er  Historien 
oin,  at  General  Krogh  eller  jeg  skulde  have  modtaget  en  Til- 
bagekaldelsesordre  for  Expeditionen  ai  Krigsministeren,  og  at  vi 
enten  skulde  have  glemt  denne  Ordre  eller  siddet  den  overhø- 
rig, naturligvis  ren  Opfindelse,  hvori  der  ikke  er  et  Ord  sandt 
Derimod  har  Krigsministeren  ganske  rigtig  rappelleret  os  paa 
Grund  af  hin  Ulykke.   Med  vor  Deltagelse  i  denne  hænger  det 

saaledes  ^^^^^^^^^^^  ^^^  Eskadrechefen,  Kommandør  Garde. 
blev  det  aftalt,  hvorledes  Operationerne  skulde  udføres  i  .Sam- 
klang af  Arméen  og  Marinen  i  de  første  Dage  efter  Fjendt- 
lighedernes Aabning  Garde  havde  ikke  fjerneste  Indvending 
imodf  hvad  der  fra  Armeens  Side  ønskedes  ved  Ekernførde. 
oTSreslog  selv  de  Midler,  som  skulde  anvendes  til  Expedi- 
tionen. Denne  Sammenkomst  fandt  Sted  om  Formiddagen  den 
2.  April.  Om  Eftermiddagen  gaves  Dispositionerne  til  Ar- 
meens Fremrykning,  og  jeg  satte  op  sknfthg.  hvad  Armeen 
ønskede  der  skulde  udføres  af  Marmen,  for  at  Garde  kunde 
have  noget  at  holde  sig  til.  Ved  at  opsætte  dette  tog  jeg  den 
ved  Hovedkvarteret  ansatte  Søofhcer  (Kaptajn  Muxoll)  med 
vil  Raad   og   gav  ham   dernæst   Skrivelsen   uforseglet   med 

N.  P.  Jensen:  Oberst  Frederik  Læssøe. 

AnmodnitiR  om,  at  han  selv  vilde  briiiKe  den  til  Garde  for  at 
erfare,  om  denne  havde  noget  at  indvende  imod,  hvad  jeg 
havde  skrevet.  Kaptajn  Muxoll  vendte  tilbage  med  Svar  fra 
Qarde,  at  intet  var  at  bemærke.  Hverken  Eskadrechefen  eller 
den  ved  Hovedkvarteret  ansatte  Søofficer  havde  altsaa  den 
fjerneste  Indsigelse  imod,  hvad  der  ønskedes  fra  Armeens  Side, 
hvilket  udtrykkeligt  var  betegnet  som  en  Alarmering.  En  saa- 
dan  Betegnelse  maatte  naturligvis  udelukke  enhver  Tanke  om, 
at  det  skulde  være  Hensigten  at  vove  Skibene  for  at  opnaa, 
hvad  man  vilde  ved  Ekernførde.  Denne  Tanke  er  hverken 
opstaaet  hos  Søofficererne  eller  hos  nogen  anden,  førend  Ulyk- 
ken skete.  Hvad  jeg  skriftligt  meddelte  Garde,  var  naturligvis 
kun  Udtrykket  af,  hvad  Armeen  ønskede,  men  selvfølgelig 
ikke  nogen  Ordre  til,  hvad  Marinen  skulde  gøre,  end  sige  nogen 
Disposition  for  selve  Angrebet.  —  De  ser  saaledes,  at  der 
fra  Overkommandoens  Side  er  iagttaget  alt  muligt  for  ikke 
at  forlange  noget  for  Marinen  skadeligt,  og  det  er  en  Selv- 
følge, at  det  er  en  Absurditet  at  afskedige  General  Krogh,  for 
hvad  han  har  ønsket,  til  samme  Tid,  som  man  ikke  rører  ved 
Eskadrechefen.  der  har  ladet  det  ønskede  udføre  uden  nogen- 
somhelst  Indvending.  Det  er  min  Overbevisning,  at  hverken 
Overkommandoen  eller  Eskadrechefen  har  nogen  Skyld  i  Ulyk- 
ken; Grunden  til  den  er  dels  nogle  uforudseelige  Uheld,  dels 
Marinens  faste  Tro  paa.  at  et  Linjeskib  med  Lethed  vilde 
kunne  ødelægge  ethvert  Landbatteri. 

Man  har  da  ogsaa  indset,  at  det  vanskeligt  vilde  lade  sig 
gøre  at  komme  Overkommandoen  til  Livs,  fordi  den  har  op- 
fordret til  Expeditionen,  og  man  har  derfor  kastet  sig  tilbage 
paa  den  anden  Side  af  Sagen.  Man  har  nemlig  sagt,  at  Om- 
stændighederne ikke  var  de  samme,  da  Expeditionen  afgik, 
som  da  den  blev  besluttet,  og  at  Overkommandoen  af  de  for- 
andrede Omstændigheder  burde  have  taget  Anledning  til  at 
kontramandere  Expeditionen.  Denne  Anklage  gælder  da  alene 
Overkommandoen. 

Da  Expeditionen  besluttedes,  var  Omstændighederne  disse: 
Hovedarmeen  skulde  rykke  ind  fra  Als  i  Sundeved,  General 
Rye  fra  Jylland  mod  Aabenraa.  Den  5.  antog  man,  at  en 
Forbindelse  mellem  begge  Afdelinger  kunde  tilvejebringes  søn- 
denom Aabenraa;  det  var  rimeligt,  at  Fjenden  vilde  søge  at 
hindre  denne  Forbindelse,  og  at  det  vilde  komme  til  et  Slag 
den  5.;  man  ønskede  derfor,  at  en  betydelig  Alarmering,  der 
kunde  gaa  ud  paa  en  Landgang  af  de  Danske,  skulde  finde 
Sted  ved  Ekernførde  den  4.  om  Aftenen  og  i  alt  Fald  den  5. 
ved  Daggry,  saa  at  Efterretningen  herom  kunde  indtræffe  i 
Flensborg  om  Formiddagen  den  5.  og  bidrage  til  at  gøre  Fjen- 
den usikker  paa  Slagdagen.  Dette  var  Grunden  til,  at  man 
netop  ønskede  Foretagendet  udført  den  4.  om  Aftenen,  men 
det  var  ingenlunde  den  udelukkende  Grund  til  at  foretage  en 
Alarmering  ved  Ekernførde,  thi  det  er  os  alletider  af  Vig- 
tighed ved  Demonstrationer  og  virkelige  Angreb  at  nøde  Fjen- 

den  til  at  holde  en  Del  af  sine  Tropper  i  det  sydlige  Slesvig 
og  Holsten.  Den  sidste  Grund  vedbliver  at  bestaa  uafhængig 
af  de  forandrede  Omstændigheder;  vi  skal  nu  se,  om  der  i 
disse  ligger  noget,  der  kunde  foranledige  Overkommandoen 
ikke  til  at  opgive,  thi  det  kunde  aldrig  være  rigtigt,  men  til 
at  opsætte  Foretagendet.  De  forandrede  Omstændigheder  be- 
stod i,  at  Krigsministeren  befalede  Armeekorpset  den  3.  om 
Middagen,  at  intet  maatte  avantureres,  paamindede  om,  at  den 
største  Forsigtighed  var  nødvendig,  fordi  mange  tyske  Tropper 
gik  over  Elben,  og  at  han  som  Følge  heraf  ligeledes  befalede, 
at  General  Rye  skulde  gaa  tilbage.  Overkommandoen  havde 
som  sagt  ingen  Anelse  om,  at  der  ava;itureredes  noget  ved 
at  lade  et  Par  store  Krigsskibe  løbe  ind  i  den  aabne  Ekern- 
førde  Fjord,  hvor  den  antog,  at  det  værste,  der  kunde  hæn- 
des, var,  at  de  maatte  fjerne  sig  med  uforrettet  Sag.  Det  er 
klart,  at  tyske  Troppers  Marche  over  Elben  ikke  kunde  for- 
anledige os  til  at  opgive  en  Demonstration  mod  Ekernførde, 
men  snarere  maatte  opfordre  os  dertil.  Der  staar  altsaa  kun 
tilbage  General  Ryes  Retirade,  og  at  det  ikke  længere  kom 
an  paa  en  Forening  med  ham.  Men  Hovedarmeen  stod  langt 
fremme  i  Sundeved,  det  var  ingenlunde  opgivet  at  sætte  sig 
fast  i  dette  Landskab  og  vove  et  Slag  dér  med  Retræte  til 
Dybbølbjerg;  vi  vidste,  at  Fjenden  allerede  siden  den  2.  havde 
samlet  en  os  overlegen  Styrke  nordenfor  Flensborg,  og  vi 
ventede  i  den  Grad  et  Slag  den  5.  i  Sundeved,  at  hele  Ar- 
meen var  paa  Alarmpladsen.  Det  var  os  altsaa  bestandigt  af 
Vigtighed,  at  Fjenden  ved  en  Efterretning,  der  kunde  indtræffe 
i  Flensborg  den  5.  om  Formiddagen,  blev  usikker  og  enten 
ikke  gik  mod  os  i  Sundeved  med  sin  fulde  Styrke  eller  i  alt 
Fald  gjorde  det  med  Usikkerhed.  Dertil  kommer,  at  det  var 
meget  uvist,  om  General  Rye  kunde  faa  Ordren  om  at  trække 
sig  tilbage,  førend  efter  at  han  allerede  var  rykket  ind  i  Aaben- 
raa, og  at  denne  General  aabenbart  var  udsat  for  megen  Fare, 
naar  han  rykkede  rask  frem  i  Troen  paa,  at  Hovedarmeen 
gik  ham  imøde,  og,  naar  Fjenden  da,  indskrænkende  sig  til  at 
observere  den  ikke  fremrykkende  Hovedarmee,  kastede  sig 
paa  ham.  Der  var  altsaa  fuldt  vægtige  Grunde  til  ogsaa  under 
de  ovenstaaende  forandrede  Omstændigheder  at  søge  at  for- 
virre Fjenden  saa  meget  som  muligt  med  Hensyn  til  vore 
sande  Hensigter  og  at  forhindre  ham  fra  en  rask  Fremrykning 
imod  os.  Det  var  overhovedet  en  stor  Vinding  for  os,  hver 
Gang  Fjenden  lod  en  Dag  hengaa  uden  at  angribe,  fordi  vi 
benyttede  Tiden  til  ved  Befæstningsarbejder  at  sætte  os  fast 
i  Sundeved. 

De  ser  saaledes,  at  ligesom  Overkommandoen  paa  den 
rette  Maade  har  overvejet  de  Kooperationer,  som  den  har 
foranlediget  Marinen  til  at  udføre  og  ladet  saa  vel  Eskadre- 
chefen  som  Hovedkvarterets  Søofficer  al  Lejlighed  til  at  ytre 
sig  og  til  at  udføre  Expeditionen,  som  det  var  rettest  for 
Marinens  Tarv,  saaledes  har  der  i  de  Forandringer,  som  ind- 

traadte  i  Forholdene  fra  den  2.  April,  da  Expeditionen  beslut- 
tedes, og  til  den  4.  April  om  Morgenen,  da  den  afgik,  ikke 
været  nogensomhelst  Foranledning  fra  Overkommandoens  Side 
til  at  tilbagekalde  sit  Ønske  om  Kooperationen,  eftersom  For- 
andringerne snarest  gjorde  den  mere  end  mindre  ønskelig. 

Der  har  De  saa  fuldstændig  Besked  om  Overkommandoens 
Forhold  med  Hensyn  til  hin  ulykkelige  Begivenhed,  som  den 
overhovedet  kan  gives,  saa  længe  ikke  alle  Dokumenter  frem- 
lægges og  ikke  alle  Personer  stevnes  for  en  Ret.  Man  gør  kun 
Marinen  en  ringe  Tjeneste  ved  at  vælte  Skylden  over  paa 
Armeen,  men  man  gør  Regning  paa,  at  Mængden  i  sin  Ven- 
lighed for  og  Medlidenhed  med  Marinen  vil  kaste  sig  over 
det  Offer,  som  man  byder  den,  uden  at  undersøge  Skyld  eller 
Uskyld.  Det  kan  maaske  lykkes  for  en  Tid,  men  ganske  vist 
ikke  længe,  at  operere  paa  denne  Maade.  —  Lev  vel! 

